1

KHAOLO 1. 1 PAULO, eo o bilericoeñ go na moapostoloi oa ga Yesu Keresete, ka thato ea Morimo, le Sositene mokauleñue, 2 Go ekelesia ea Morimo e e kua Korinta, go bona ba ba itsephisicoeñ mo go Yesu Keresete, ba ba biricoeñ baitsephi, le botle ba ba mo maheloñ aotle, ba ba bitsañ leina ya ga Yesu Keresete Morena oa rona, oa bona, le oa rona: 3 Tsegohaco e ne le lona, le kagisho e e coañ Morimoñ Rra ecu, le Yesu Keresete Morena. 4 Kia itumelela Morimo oa me ka gale, ka ntla ea lona, kaga tsegohaco ea Morimo e lo e necoeñ ka Keresete Yesu; 5 Ka lo humile mo liloñ cotle ka ena, mo thutoñ cotle, le mo kicoñ cotle; 6 Yaka cupo ea ga Keresete e tlomamisicoe mo go lona; 7 Ga tsamaea lo si ka loa tloka neo epe, loa lebelela ponatsego ea ga Yesu Keresete Morena oa rona; 8 Eo le ena o tla lo tlomamisetsañ bokhutloñ, gore lo si ne molatu mo motleñ oa ga Yesu Keresete Morena oa rona. 9 Morimo o boikanyo, o lo bilericoeñ kabalanoñ ea Moroa ona Yesu Keresete Morena oa rona ka ona. 10 Mi kia lo rapela, bakauleñue, ka leina ya ga Yesu Keresete Morena oa rona, gore lo bue ka puo e ñue hela lotle, gore go si ne litomologano mo go lona; mi gore lo kitlañoe mogo mo boitlomoñ yo boñue hela, le mo kutloñ e ñue hela. 11 Gone ki itsisicoe ga lona, bakauleñue ba me, ki ba ntlu ea ga Keloe, ha likhañ li le mo go lona. 12 Mi ki bua ye, moñue le moñue oa lona a re, ’Na ki o ra Paulo; mi ’na ki o ra Kefa; mi ’na ki o ra Keresete. 13 A Keresete o khaogancoe? A Paulo o lo bapolecoe? khotsa a lo bapetisicoe mo ineñ ya ga Paulo? 14 Ki itumelela Morimo ka ki sa ka ka bapetisa ope oa lona, ha e si Keresepo le Gaiu; 15 Gore go si ne eo o reñ, ki bapetisitse mo ineñ ya me. 16 Mi ki bapetisitse le ba ntlu ea ga Setefano; ga ki itse ha ki bapetisitse ba bañue. 17 Gone Keresete ga a ka a ’nthomela go bapetisa, mi e le le go rera evangelio; esiñ ka botlale yoa mahuku, gore mokhoro oa ga Keresete o si thatohololoe. 18 Gone thuto ea mokhoro ki bosilo go bona ba ba latlegañ; mi ki thata ea Morimo go rona, ba re bulukiloeñ. 19 Gone go kuariloe, Ki tla senya botlale yoa matlale; mi tlaloganyo ea ba ba tlaloganyañ, ki tla e nyeletsa. 20 Monona eo botlale o kae? mokuari o kae? motsisi oa lehatse yenu o kae? Morimo a ga oa silohatsa botlale yoa lehatse yenu? 21 Gone erile mo botlaleñ yoa Morimo, lehatse le si ka ya itse Morimo ka botlale; go le ga khatla Morimo go buluka ba ba rumelañ ka bosilo yoa thero. 22 Gone Bayuda ba eletsa seshupo, mi Bagerika ba batla botlale; 23 Mi rona, re rera Keresete eo o bapocoeñ, ki sekhopisho go Bayuda, le bosilo go Bagerika; 24 Mi go bona ba ba biricoeñ, Bayuda le Bagerika, re ba rerela Keresete, thata ea Morimo, le botlale yoa Morimo. 25 Gone, bosilo yoa Morimo bo botlale bogolu go bathu; le bokoa yoa Morimo bo thata bogolu go bathu. 26 Gone bakauleñue, loa bona pico ea lona, ga go matlale mantsi kaha nameñ, ga go bathati bantsi, ga go bagoluane bantsi; 27 Gone Morimo o itseñketse tsa bosilo tsa lehatse, gore o silohatse matlale; mi Morimo o itseñketse tse ri bokoa tsa lehatse, gore o silohatse lilo tse ri thata; 28 Mi lilo tse ri nyaricoeñ tsa lehatse, le lilo tse ri iloañ, Morimo o li itseñketse, le lilo tse ri sieoñ, gore o nyeletse lilo tse ri leeoñ; 29 Gore nama epe e si belahale ha pele ga ona. 30 Mi lo ba ona mo go Keresete Yesu, eo o re rihecoeñ botlale, le tsiamisho, le boitsephisho, le khololo, ka Morimo; 31 Gore go ne yaka go kuariloe, Eo o belahalañ, a a belahale mo Moreneñ.

2

KHAOLO 2. 1 MI ’na, bakauleñue, erile ki tla go lona, ki le ki sa tle ka mahuku a maintle, khotsa a botlale, go lo rerela cupo ea Morimo. 2 Gone ki ikaeletse esiñ go itse sepe mo go lona, ha e si Yesu Keresete, le papolo ea gague. 3 Mi ki le ki na le lona ka bokoa, le poiho, le bogolu yoa lithoromo. 4 Mi thuto ea me, le thero ea me, li li si na le mahuku a a khonañ a botlale yoa bathu; mi e le le ka ponatsego ea Moea, le ea thata; 5 Gore tumelo ea lona e si ne mo botlaleñ yoa bathu, mi e ne mo thateñ ea Morimo. 6 Mi re bua botlale mo go bona ba ba botlalo; mi esiñ botlale yoa lehatse yenu, khotsa yoa balaori ba lehatse yenu, yo bo nyelelañ; 7 Mi re bua botlale yoa Morimo mo bosaitsioeñ, yo bo bipiloeñ, yo Morimo o bo laoletseñ khalaleloñ ea rona, pele lehatse le e si le ne; 8 Yo go siñ ope oa balaori ba lehatse yenu o bo itsileñ; gone ha ba le ba bo itse, ba kabo ba si ka ba bapola Morena oa khalalelo. 9 Mi yaka go kuariloe, Leitlo ga lea ka ya ri bona, tsebe ga ea ka ea ri utlua, ga lia ka tsa tlatloga mo peruñ ea mothu, lilo tse Morimo o li etleleritseñ bona ba ba o ratañ; 10 Mi Morimo o li re senoletse ka Moca oa ona; gone Moea o botsisa lilo cotle, le cona lilo tsa boteñ tsa Morimo. 11 Gone mothu emañ eo o itseñ tsa mothu, ha e si moea oa mothu o o mo go ena? gontse yalo ga go ope eo o itseñ lilo tsa Morimo, ha e si Moea oa Morimo. 12 Mi yana ga rea cula moea oa lehatse, mi re cutse Moea o e leñ oa Morimo; gore re itse lilo tse Morimo o li re neileñ ka botlalo; 13 Tse le cona re li buañ, esiñ ka mahuku a a rutoañ ki botlale yoa bathu, mi ki ka mahuku a a rutoañ ki Moea oa Boitsepho; go cuantsa lilo tsa moea ka lilo tsa moea. 14 Mi mothu oa nama, ga a cule lilo tsa Moea oa Morimo; gone li bosilo go ena, mi ga a kake a li tlaloganya, gone li botsisioa ka moea. 15 Mi eo e leñ oa moea o botsisa lilo cotle, mi ena ka esi, ga a botsisioe ki ope. 16 Gone mañ eo o itsileñ boitlomo yoa Morena gore a bo rute mi re na le boitlomo yoa ga Keresete.

3

KHAOLO 3. 1 MI ’na, bakauleñue, ki le ki sa kake ka bua le lona yaka go ba moea, mi yaka go ba nama, yaka go banyana ba banye mo go Keresete. 2 Ki lo yesitse ka mashi, esiñ ka hyo tse ri loileñ; gone lo lo sa kake loa li ya, le yana ga lo kake loa li ya. 3 Gone lo sa le ba nama; gone ka pelutsetla e sale mo go lona, le khañ, le likhaogano, o ga lo ba nama, mi a ga lo tsamaee yaka bathu? 4 Gone ha moñue a re, ’Na ki o ra Paulo; le eo moñue, ’na ki o ra Apolo; a ga lo ba nama? 5 Ana Paulo emañ, mi Apolo emañ, ha e si bariheri, ba lo rumetseñ ka bona, yaka Morena a neile moñue le moñue? 6 Ki le ka tloma, Apolo a nosa; mi Morimo o lo oa merisa. 7 Mi yalo, ena eo o tlomañ, ga si sepe, khotsa eo o nosañ; mi ki Morimo o o merisañ. 8 Yana, eo o yalañ, le eo o nosañ ba moñue hela; mi moñue le moñue o tla bona tuelo kaha tihoñ ea gague. 9 Gone re barihi mogo le Morimo; lo bolemo yoa Morimo, lo kago ea Morimo. 10 Ki le ka baea motheo, yaka moagi eo botlale, kaha tsegohacoñ ea Morimo e ki e necoeñ, mi eo o sele a aga ha gorimo ga ona. Mi a moñue le moñue a itise kaha o agañ ka gona gorimo ga ona. 11 Gone ga go ope eo o ka thaeañ motheo o sele, ha e si o o theiloeñ, eboñ Yesu Keresete. 12 Mi ha moñue a aga ha gorimo go motheo o, ka gouda le selevera, le maye a a rategañ, le logoñ, le boyañ, le lirite; 13 Tiho ea moñue le moñue e tla senoloa; gone motla o tla e bonatsa, gone e tla senosioa ka molelo; mi molelo o tla leka tiho ea moñue le moñue kaha entseñ ka gona. 14 Ha moñue tiho ea gague e nna, e o e agileñ ha gorimo ga ona, o tla bona tuelo. 15 Ha moñue tiho ea gague e hisioa; o tla boga lehuma, mi ena ka esi o tla bulukoa; mi e tla na yaka ka pitlaganyo ea molelo. 16 Mi a ga lo itse ha lo le tempela ea Morimo, le ha Moea oa Morimo o aga mo go lona? 17 Leha e le mañmañ eo o senyañ tempela ea Morimo, le ena Morimo o tla mo senya; gone tempela ea Morimo e le boitsepho, e lo leñ eona. 18 A go si ne ope eo o itsietsañ. Ha moñue mo go lona a gopola a le botlale mo hatsiñ yenu, a a silohale, gore a tlalehe. 19 Gone botlale yoa lehatse yenu e le bosilo Morimoñ. Gone go kuariloe, Oa cuara matlale mo bohereheren yoa bona. 20 Mi gape, Morena oa itse khakologelo tsa matlale, ha li le boithamako. 21 Ki gona, a go si ne ope eo o belahalañ mo bathuñ. Gone cotle ki tsa lona; 22 Leha e le Paulo, khotsa Apolo, khotsa Kefa, khotsa lehatse, khotsa botselo, khotsa loshu, khotsa tse ri yana, khotsa tse ri tla tlañ; gotle ki ga lona; 23 Mi lona lo ba ga Keresete; mi Keresete ki oa Morimo.

4

KHAOLO 4. 1 AMOTHU moñue le moñue a re kaee re bariheri ba ga Keresete, le batlameri‐ntlu ba masaitsioeñ a Morimo. 2 Mi gape goa lopioa mo batlameriñ‐ntlu, gore moñue le moñue a bonoe mo boikanyoñ. 3 Mi ga me e le se se nyenye go sekisioa ki lona, khotsa ka tsekisho tsa bathu; E, le ’na, ga ki itsekise. 4 Gone ga ki itimoge sepe; leha gontse yalo, ga kia siamisioa ka mouo; mi eo o ’ntsekisañ ki Morena. 5 Ki gona, si sekiseñ sepe pele ga motla oa shona, go tlo go tsamaee Morena a tle, eo o tla lereñ mo seriñ lilo tse ri shubiloeñ mo hihiñ, mi o tla bonatsa khakololo tsa lipelu; eriha gona moñue le moñue o tla bakoañ ki Morimo. 6 Mi, bakauleñue, lilo tse ki li itekantse le Apolo ka secuanco, ka ntla ea lona; gore lo ithute ka rona, esiñ go ikutlua bogolu mo go se se kuariloeñ; gore go si ne ope oa lona eo o burulogelañ, moñue ha pele ga eo moñue. 7 Mañ eo o gu cuanolotseñ le eo moñue? Mi u na le eñ se u sa se neoeñ? mi yana, ha u se bonye, u belahalelañ, yaka ga ua se neoa? 8 Yana lo khotse, yana lo humile, lo laotse lo sina le rona yaka likhosi; mi ’nko ki rata segolu gore lo laole, gore le rona re laole le lona. 9 Gone kia kaea ha Morimo o re beile pele, rona baapostoloi, ba bohelo, go cuana yaka re laolecoe loshu; gone rentse sebeo se se bonoañ ki lehatse, le baengele le bathu. 10 Re masilo ka ntla ea ga Keresete, mi lona lo matlale mo go Keresete; rona re bokoa mi lona lo thata; lona lo ba tlotlo, mi rona re banyarioi. 11 Le mo oureñ onu, re cueroe ki tlala, le lenyora, mi ga rea ikatega, mi re ñatoa ka macuele, mi ga re na boago yoa tlomamo; 12 Mi rea riha re lapa, re riha ka atla tsa rona: rea omañoa, mi re tsegohatsa; rea bogisioa, mi re iphapanya; 13 Rea khaloa, mi re rapela: re rihiloe yaka matlakala a lehatse, le makhobolo a lilo cotle, le mo nakoñ enu. 14 Ga ki kuale lilo tse go lo tlabisa litloñ, mi ki lo tlagisa yaka bana ba ba rategañ ba me. 15 Gone leha lo na le baruti ba ten thousanda mo go Keresete, leha gontse yalo ga lo na bo rra ba le bantsi; gone ki lo tsetse mo go Keresete Yesu ka evangelio. 16 Ki gona ki lo kaelañ, nañ baetsi ba me. 17 Ki gona ki rometseñ Timoteo go lona, eo e leñ moroake oa lorato le boikanyo mo Moreneñ; eo o tla lo goporisañ tsela tsa me tse ri leñ mo go Keresete, yaka ki ruta mo ntleñ cotle, le mo liekelesieñ cotle. 18 Mi bañue ba burulogile, yaka ga ’nkitla ki ea go lona. 19 Mi ki tla akoha ki ea go lona, ha e le go rata ga Morena, eriha gona ki tla itseñ esiñ mahuku a bona ba ba burulogileñ, mi eboñ thata ea bona. 20 Gone pusho ea Morimo e si mo lehukuñ, mi e mo thateñ. 21 Lo ratañ? A ki tla ea go lona ka thupa, khotsa ka lorato, le mo moeeñ oa bopelunomi?

5

KHAOLO 5. 1 GO bulelecoe botle ha khokahalo e mo go lona, le khokahalo e e kalo e e sa buioeñ mo bahaiteniñ, ha moñue a ka nyala mogatsa rague. 2 Mi a lo santse lo burologile? mi a ga lo hutsahale bogolu, gore a tlosioe mo go lona, eo o rihileñ tiho e? 3 Gone rure leha ki sieo mo go lona ka mele, mi ki na le lona mo moeeñ, ki sekisitse gale ena eo o rihileñ tiho e yaka ekete ki le ki le gona, 4 Ha lo phuthega mo ineñ ya ga Yesu Keresete, le moea oa me, le thata ea Yesu Keresete Morena oa rona, 5 Go nelela Satane eo ontseñ yalo, go na tsenyo ea nama, gore moea o bulukoe mo motleñ oa ga Yesu Morena. 6 Pelahalo ea lona ga ea siama. A ga lo itse ha seberisho se se botlana se berisa kholokue ea señkhue eotle? 7 Ki gona tlosañ seberisho sa bogolugolu, gore lo ne kholokoe e nca, yaka lo sa berisioe: gone le eona Tlolaganyo ea rona re e tlabecoe, eboñ Keresete; 8 Ki gona a re bulukeñ moriho, esiñ ka seberisho sa bogolugolu, leha e le ka seberisho sa bogale yoa cubo, le sa boleo; mi a o ne ka go bisa go berisioa ga tsiamo, le boamarure. 9 Ki lo kualetse mo episetoleñ, gore lo si tlakane le bagokahari: 10 Esiñ gotle le bagokahari ba lehatse yenu, khotsa le batimani, khotsa le bapatiki, khotsa le bariheri ba merimo ea liseto; ha gontse yalo lo kabo lo cuanetse go coa mo lehatsiñ. 11 Mi yana ki lo kualetse gore lo si tlakane le moñue eo o birioañ mokauleñue ha e le mogokahari, khotsa motimani, khotsa moriheri oa merimo ea liseto, khotsa mokhari, khotsa motagoi, khotsa mopatiki; mi lo si ye le eo ontseñ yalo. 12 Gone ki rihañ go sekisa le ba ba kua ntle, mi a ga lo sekise ba ba kua teñ? 13 Mi ba ba kua ntle, ba sekisioa ki Morimo. Ki gona tlosañ mothu eo oa boleo go lona.

6

KHAOLO 6. 1 MOÑUE eo o nañ le señue le eo moñue, a o ka leka go ea mo tsekoñ ha pele ga ba ba sa siamañ, mi esiñ ha pele ga baitsephi? 2 A ga lo itse ha baitsephi ba tla atlola lehatse? mi ha lehatse le atloloa ki lona, a ga loa cuanela go atlola lilo tse ri potlana bogolu. 3 A ga lo itse ha re tla atlola baengele? bogolu yañ lilo tsa botselo yonu? 4 Mi ha lo na le lilo tse ri sekoañ tsa botselo yonu, emisañ ba ba sa kaioeñ mo ekelesieñ go atlola. 5 Ka ki bua yalo e le litloñ tsa lona. A gontse yalo, ga go ope eo botlale mo go lona? le eo moñue hela, eo o ka atlolañ gare ga bakauleñue ba gague? 6 Mi mokauleñue o ea tsekoñ le mokauleñue eo moñue, e bile e le ha pele ga ba ba sa rumeleñ! 7 Ki gona yana, go leñ botlokoa yo bogolu mo go lona, ka lo ea tsekoñ moñue le eo moñue. Ana ga lo iphapanyetseñ le cokamo bogolu? ana ga lo bogeleñ go tsierioa bogulu? 8 Mi lona lo riha cokamo, loa tsietsa, e bile e le bakauleñue. 9 A ga lo itse ha basiamolori ba si kitla ba na le boshua yoa bogosi yoa Morimo? Lo si tsierioe; liaka, khotsa ba ba rihelañ merimo ea liseto, khotsa bagokahari, khotsa ba boaka, khotsa basodomi, 10 Khotsa magoru, khotsa batimani, khotsa batagoi, khotsa bakhari, khotsa bapatiki, ba, ga ba kitla ba na le boshua yoa bogosi yoa Morimo. 11 Mi bañue ba lona ba le bantse yalo; mi lo tlapisicoe, mi lo itsephisicoe, mi lo siamisicoe mo ineñ ya ga Yesu Morena, le ka Moea oa Morimo oa rona. 12 Lilo cotle li taolo go ’na, mi lilo cotle ga lia ’ntsiamela; lilo cotle li taolo go ’na, mi ga ’nkitla ki iteseletsa go lerioa mo thateñ ea sepe. 13 Liyo ki tsa mpa, le mpa ki ea liyo; mi Morimo o tla e nyeletsa le cona. Mi mele ga si oa khokahalo; ki oa Morena; mi Morena ki oa mele. 14 Mi Morimo o loa cosa Morena, mi le rona o tla re cosa ka thata ea ona. 15 A ga lo itse ha mebele ea lona e le litokololo tsa ga Keresete? a ki tla cula litokololo tsa ga Keserete, go li riha litokololo tsa moakahari? A go si ne yalo. 16 Khotsa, a ga lo itse ha eo o ñaparelañ moakahari e le mele moñue hela le ena? gone oa re, Ba tu ba tla na nama e ñue hela. 17 Mi eo o ñaparelañ Morena e le moea o le moñue hela le ena. 18 Tsabañ khokahalo. Libe cotle tse ri rihoañ ki mothu, li kua ntle ga mele; mi eo o gokahalañ, o leohela mele oa gague 19 Mi a ga lo itse ha mebele ea lona e le tempela ea Moea oa Boitsepho o o mo go lona, o lo o bonyeñ Morimoñ? mi ga lo ba lona, 20 Gone lo rekiloe ka theko e kholu; ki gona galaletsañ Morimo mo mebeleñ ea lona, le mo meoeeñ ea lona, e e leñ ea Morimo.

7

KHAOLO 7. 1 MI yana, kaga lilo tse lo ’nkualetseñ ga cona, ki molemo mo mononeñ esiñ go ama mosari. 2 Leha gontse yalo a monona moñue le moñue a ne le mosari oa gague, le mosari moñue le moñue a ne le monona oa gague, go thibogela khokahalo. 3 Monona o cuanetse go lehela mosari cuanelo ea nyalo; le ena mosari mo mononeñ. 4 Mosari ga a na taolo mo meleñ oa gague, mi e le monona; le ena monoua ga a na taolo mo meleñ oa gague, mi e le mosari. 5 Si khaoganeñ, ha e si ka tumelano ka motla, gore lo inele go biseñ go ya le go rapela; le go ba go khatlana, gore Satane a si lo raele ka ntla ea thetelelo ea lona. 6 Mi ki bua ye ka teseleco, mi esiñ ka taolelo. 7 Gone ki rata bathu botle ba bo ba cuana yaka ’na. Mi moñue le moñue o na le neo ea gague e e coañ Morimoñ, moñue oa mokhua o, mi moñue oa mokhua o sele. 8 Ki gona ki raeañ ba ba sa nyaloeñ le batlolagari, Go molemo go bona ha ba na yaka ’na: 9 Mi ha ba sa kake ba ithiba, a ba nyale; gone ki molemo go nyala bogolu go gotela. 10 Mi ba ba nyetseñ, kia ba laola, mi esiñ ’na, e le Morena, A mosari a si tlale monona; 11 Mi ha a tlala, a a ne a sa nyaloe, khotsa a a agisioe le monona oa gague; mi a monona a si tlale mosari. 12 Mi ga ba bañue ka re, esiñ Morena, Ha mokauleñue a leeo, eo o nañ le mosari eo o sa rumeleñ, mi ha a itumela go aga nae, a a si mo tlale. 13 Mi mosari eo o nañ le monona eo o sa rumeleñ; mi ha a itumela go aga nae, a a si mo tlale. 14 Gone monona eo o sa rumeleñ, o itsephisioa ka mosari; mi mosari eo o sa rumeleñ o itsephisioa ka monona: ha go sa ne yalo bana ba lona ba ko ba sa itsepha; mi yana ba itsephile. 15 Mi ha eo o sa rumeleñ a tlala, a a tlale. Mokauleñue khotsa mokhantsari, ga ba golegeloa mouo; mi Morimo o re bileritse kagisho. 16 Ana u itseñ, mosari, ekare khotsa ua tla ua buluka monona oa gago; khotsa u itseñ, monona, ekare khotsa ua tla ua buluka mosari? 17 Mi yaka Morimo o abetse moñue le moñue, yaka Morena a biritse moñue le moñue, a a tsamaee yalo. Mi ki laola yalo mo liekelesieñ cotle. 18 A moñue a biricoe a guerisicoe? a a si batle go bisa boguera. A moñue a biricoe mo go biseñ boguera, a a si guerisioe. 19 Boguera ga si sepe, le go bisa boguera ga si sepe, ha esi go tsegetsa litaolo tsa Morimo. 20 A moñue le moñue a ne mo picoñ e o biricoeñ ka eona. 21 A u biricoe motlañka? u si re sepe, mi ha u ka gololoa, cula mouo bogolu. 22 Gone eo o biricoeñ mo Moreneñ, a le motlañka, eo ki mothu oa Morena; gontse yalo eo o biricoeñ a le mothu hela, eo ki motlañka oa ga Keresete. 23 Lo rekiloe ka theko e kholu; si neñ batlañka ba bathu. 24 Bakauleñue, a moñue le moñue a ne le Morimo mo picoñ e o bilericoeñ go eona. 25 Mi yana ga ki na taolo ea Morena kaga bona makharebe; leha gontse yalo ki bua maikutluo a me, yaka eo o bonyeñ boicuarelo Moreneñ go na boikanyo. 26 Ki gona ki reñ, ka ntla ea tlalelo enu ha e le molemo, ka re, ki molemo mo mothuñ go na yalo. 27 A u golagancoe le mosari? u si batle go hunololoa. A u hunolocoe mo mosariñ? u si batle mosari. 28 Mi ha u nyala, ga u leohe; mi ha lekharebe le nyaloa, ga le leohe. Leha gontse galo, bauo ba tla na le litapisho mo nameñ; mi kia lo rekegela. 29 Mi bakauleñue, ka re, motla o mokhutsane; ki gona ba ba nañ le basari a ba ne yaka ga ba na nabo; 30 Le ba ba lelañ, ba ne yaka ga ba lele; le ba ba itumelañ, ba ne yaka ba ba sa itumeleñ; le ba ba rekañ, ba ne yaka ba ba si nañ sepe; 31 Le ba ba itihelañ ka lehatse yenu, ba si le rihele ka cokamo; gone mokhua oa lehatse yenu oa heta. 32 Mi ki rata gore lo si ne le tlamelo. Eo o sa nyalañ o itlamela ka lilo tsa Morena, kaha o ka khatlañ Morena ka gona; 33 Mi eo o nyetseñ o itlamela ka lilo tsa lehatse, kaha o ka khatlañ mosari ka gona. 34 Mosari eo o nyecoeñ, le lekharebe, ga ba cuane. Eo o sa nyaloeñ o itlamela ka lilo tsa Morena, gore a itsephe mo meleñ, le mo moeeñ; mi eo o nyecoeñ o itlamela ka lilo tsa lehatse, kaha o ka khatlañ monona ka gona. 35 Mi ki bua yalo, go na molemo go lona; esiñ gore ki lo tlamparele ka seru; mi ki ka se se cuanetseñ, gore lo ñaparele Morena bogolu, esiñ ka khoreleco. 36 Mi ha moñue a gopola ha a tlotlolotse lekharebe ya gague ka thuloganyololo, ha bokharebe yoa yeona bo hetile, mi ha go cuanela, a a rihe kaha o ratañ ka gona, a ba nyale, ga a leohe. 37 Mi eo o tlomamisicoeñ a sa tloke go nyala, mi a na le thata mo thatoñ ea gague, mi a khutlisitse mo peruñ ea gague, ha a tla buluka lekharebe ya gague, o riha seiñtle. 38 Mi yalo eo o le nelañ nyaloñ, o riha seiñtle; mi eo o sa le neeñ nyaloñ, o riha seintle bogolu. 39 Mosari o mo kholegoñ ka molao, ka monona oa gague a sa tserile; mi ha monona oa gague a shule, o na le taolo go nyaloa ki eo o mo ratañ; mo Moreneñ hela. 40 Mi o tsegahetse bogolu ha antse yaka a la antse, kaha khakololoñ ea me; mi ki itloma le gona ki na le Moea oa Morimo.

8

KHAOLO 8. 1 MI yana ga lilo tse ri shupelecoeñ merimo ea liseto, rea itse re na le kico rotle. Kico ea burulola, mi lorato loa agelela. 2 Ha moñue a itloma a itse señue, eo ga e si a itse sepe yaka a cuanetse go itse. 3 Mi ha moñue a rata Morimo, o itsioe ki ona. 4 Ki gona, ga go ya lilo tse ri shupelecoeñ merimo ea liseto, rea itse ha morimo oa seseto e si sepe mo lehatsiñ, mi ha go si Morimo ope ha e si o moñue hela. 5 Gone leha e leeo e e birioañ merimo, leha e le mo legorimoñ, leha e le mo lehatsiñ, (yaka go le merimo mentsi, le barena bantsi,) 6 Leha gontse yalo re na le Morimo o moñue hela, Rra, eo lilo cotle lieoñ ka ena, le rona mo go ena; le Morena eo moñue hela, Yesu Keresete, eo lilo cotle lieoñ ka ena, le rona ka ena. 7 Leha gontse yalo, kico e ga eeo mo go botle; gone bañue ba sa ya se se shupelecoeñ merimo ea liseto le go yana ka segakolori sa morimo oa seseto; mi ka ligakolori tsa bona li si thata, ba leshueharioa. 8 Mi yana liyo ga li re khatlise Morimoñ, gone leha re ya, ga re na bogolu; mi leha re sa ye, ga re na botloko. 9 Mi lo itise gore thata e ea lona e si ne sekhopisho go bona ba ba bokoa. 10 Gone ha moñue a gu bona, uena eo o nañ le kico, u rutse ha liyoñ, mo tempeleñ ea merimo ea liseto, segakolori sa eo oa bokoa, a ga se kitla se tlomamisioa go ya lilo tse ri shupelecoeñ merimo ea liseto? 11 Mi mokauleñue eo oa bokoa, eo Keresete o mo shuetseñ, a o tla latlega ka kico ea gago? 12 Mi ka lo leohela bakauleñue yalo, le go kuenesetsa ligakolori tsa bona tse ri bokoa, loa leohela Keresete. 13 Ki gona ha liyo li khopisa mokauleñue oa me, ga ’nkitla ki ya nama ka bosina bokhutlo, gore ki se khopise mokauleñue oa me.

9

KHAOLO 9. 1 AGA ki moapostoloi? A ga ki mo tlomamoñ? A ga kia ka ka bona Yesu Keresete Morena oa rona? A ga lo tiho ea me mo Moreneñ? 2 Ha ki si moapostoloi oa ba bañue, leha gontse yalo ki oa lona, gone lo locuao loa boapostolo yoa me mo Moreneñ. 3 Karabo e ki e arabañ ba ba ’mpotsan, ki e. 4 A ga re na thata go ya le go noa? 5 A ga re na thata go tsamaea le mosari, eo o leñ morumeri, yaka baapostoloi ba bañue, le yaka bakauleñue ba Morena, le Kefa? 6 Khotsa ’na le Barenaba rosi, a ga re na thata go khutla go riha? 7 Mañ eo o kileñ a tlabana ka tlamelo tsa gague? mañ eo o tlomañ tsimo ea movine, mi a sa ye louñuo loa eona? khotsa mañ eo o risañ lecomane mi a sa ye mashi a lecomane? 8 A ki bua se kaha mothuñ? khotsa molao le ona a ga o bue yalo? 9 Gone go kuariloe mo molaoñ oa ga Moshe, Ga u kitla u boha molomo oa khomu e e holañ mabele. A Morimo o tlamela likhomu? 10 Khotsa a o bua yalo ka ntla ea rona rosi? gone le kuariloe ka ntla ea rona, gore eo o lemañ a leme ka culuhelo; le eo o holañ, ka culuhelo ea gore o tla abeloa. 11 Mi ha re yetse lilo tsa moea go lona, a ki segolu ha re roba lilo tsa mele tsa lona? 12 Ha bañue e le baaberoi ba thata e, mo go lona, a ga rea cuanela bogolu? Leha gontse yalo ga rea ka ra laola ka thata e; mi re iphapanya lilo cotle, gore re si khoreletse evangelio ea ga Keresete. 13 A ga lo itse ha ba ba rihelañ lilo tsa boitsepho ba ya tsa boitsepho? mi ba ba letañ ha aletareñ, ki baaberoi ba aletara? 14 Morena le ena o laoletse yalo, gore ba ba rerañ evangelio, ba tsele ka evangelio. 15 Mi ’na ga kia ka ka riha sepe sa lilo tseuo; mi lilo tse ga kia li kuala, gore ki riheloe yalo; gone e kabo e le molemo mo go ’na go shua, bogolu ha moñue a ka riha pelahalo e ea ’me lehela. 16 Gone ha ki rera evangelio, ga ki na se ki se belahalelañ; gone cuanelo ki e beecoe; E, go latlega ’na ha ki sa rere evangelio! 17 Gone ha ki riha mo ka boitumelo, ki na le tuelo; mi ha e si ka boitumelo, tlamelelo ea eona ki e neiloe. 18 Mi yalo tuelo ea me ki ehe? Ki go re, etlere ha ki rera evangelio, ki abe evangelio ea ga Keresete esiñ ka tuelo, gore ki se rihe mashue ka thata ea me mo evangelioñ. 19 Gone leha ki le mo tlomamoñ kaga botle, ki itihile moriheri oa botle gore ki buluke bantsi. 20 Ki le ka na yaka Moyuda mo Bayudiñ, gore ki buluke Bayuda; kintse mo go bona ba molao yaka ki oa molao, gore ki buluke ba ba mo molaoñ;Le mo go bona ba ba sinañ molao, yaka moñue eo o sinañ molao, gore ki buluke ba ba sinañ molao, (leha ki si moñue eo o sinañ molao oa Morimo, ka ki na le molao oa ga Keresete.) 22 Ki le ka na bokoa mo bakoeñ, gore ki buluke ba bokoa; ka na cotle mo go botle, gore ’nke ki buluke bañue. 23 Mi cotle tse, kia li riha ka ntla ea evangelio, gore ki ne moaberoi oa eona le lona. 24 A ga lo itse ha ba ba sianañ mo tsianoñ, botle ba siana, mi moñue Lela a bona tuelo? Sianañ yalo, gore lo e bone. 25 Mi moñue le moñue eo o ganelelañ pako, oa ithiba mo liloñ cotle. Mi yana ba riha yalo gore ba bone seroalo sa tlogo se se bolañ; mi rona e le go bona se se sa boleñ. 26 Ki gona ki sianañ yalo, esiñ ka khakhabuelo; ki loa yalo, esiñ yaka moñue eo o betsañ loapi; 27 Mi ki khola mele oa me, go o laola; e si re khotsa ki sina rera go ba bañue, ’na ka latloa ka ’nosi.

10

KHAOLO 10. 1 MI, bakauleñue, ga ki rate gore lo si itse, ha bo‐rra ecu botle ba le ba le tlatse ga leru, mi botle ba le ba khabaganya leoatle; 2 Mi botle ba le ba bapetisericoe go Moshe mo leruñ, le mo leoatleñ; 3 Mi botle ba le ba li ya ka cosi liyo tsa moea; 4 Mi botle ba le ba noa eona noo ea moea; gone ba noa ga Lehika ya moea, ye le ba latelañ; mi Lehika ya bo e le Keresete. 5 Mi Morimo o lo o sa khatloe ki bantsi ba bona; gone ba le ba rigecoe mo gareñganaga. 6 Mi lilo tse, li tsa re rihalela likao, gore re si eletse lilo tsa boleo, yaka ba, ba le ba li eletsa. 7 Le gona lo si ne bariheri ba merimo ea liseto, yaka bañue ba bona; yaka go kuariloe, Bathu ba le ba lula go ya le go noa, mi ba tloga ba ema go tsameka. 8 Le gona, a re si gokahale yaka bañue ba le ba gokahala, mi ba oa ka tsatsi le leñue hela, ba tuente teri thousanda. 9 Le gona a re si raele Keresete yaka bañue ba bona ba le ba mo raela, mi ba señoa ki linoga. 10 Le gona, lo si ñoñorege yaka bañue ba bona ba le ba ñoñorega, mi ba señoa ki mosenyi. 11 Mi yana cotle tse, li ba rihaletse go na likao; mi li kualecoe tlagisho ea rona, ba khutlo tsa lehatse li tlileñ go rona. 12 Ki gona a eo o itlomañ a eme, a itise gore a si oe. 13 Ga gona thaelo epe e e lo cuereñ ha e si e e potlana; mi Morimo o boikanyo, o o si kitlañ o lo lesa go raeloa bogolu go thata ea lona; mi o tla naea le eona tsabo mo thaeloñ gore lo e icokele. 14 Ki gona baratoi, tsabañ tihelo ea merimo ea liseto. 15 Ki bua yaka go batlaloganyi; akanyañ se ki se buañ. 16 Senoelo sa boitumelelo se re se itumelelañ, a ga si kabalano ea mari a ga Keresete? Señkhue se re se robañ, a ga si kabalano ea mele oa ga Keresete? 17 Gone e le señkhue se señue hela, leha rona re bantsi, re mele o moñue hela; ka re le baaberoi botle ba señkhue se le señue hela. 18 Bonañ Bayeserela ba ba leñ kaha nameñ; ba ba yañ ga licupelo, a ga ba baaberoi ba aletara? 19 Mi yana ki reñ? morimo oa seseto a ki seo señue? khotsa a se se shupelecoeñ merimoñ ea liseto ki seo señue? 20 Mi ka re, Lilo tse bahaitene ba li shupeletseñ, ba li shupela bademona, mi esiñ Morimo; mi kia gana gore lo abalane le bademona. 21 Ga lo kake loa noa senoelo sa Morena, le senoelo sa bademona: ga lo kake loa na baaberoi ba lomati loa boyelo loa Morena, le lomati loa boyelo loa bademona. 22 Khotsa a re gakaletsa Morena lehuheñ? a re thata bogolu go ena? 23 Lilo cotle li taolo go ’na, mi lilo cotle ga lia ’ntsiamela; lilo cotle li taolo go ’na, mi lilo cotle ga li agelele. 24 A go si ne ope eo o batlañ sa gague, mi a moñue le moñue a batle letsego ya eo moñue. 25 Lo ye cotle tse ri rekoañ mo tluñ ea tlabelo, lo si botse poco epe ka ntla ea segakolori; 26 Gone lehatse e le ya Morena, le botlalo yoa yeona. 27 Mi ha moñue oa bona ba ba sa rumeleñ a lo biletsa morihoñ, mi lo rata go ea gona; lo ye se lo se beoañ pele, lo si botse poco epe ka ntla ea segakolori. 28 Mi ha moñue a lo raea, E ki cupelo ea merimo ea liseto, lo si e ye, ka ntla ea gague eo o lo buleletseñ, le ka ntla ea segakolori; gone lehatse e le ya Morena le botlalo yoa yeona; 29 Ka re, segakolori, esiñ sa gago, e le sa eo moñue; gone tlomamo ea me e sekiserioañ ka segakolori sa eo moñue? 30 Gone ha ki le moaberoi ka tsegohaco, ki khaleloañ ka ntla ea se ki se itumelelañ? 31 Ki gona leha lo ya, khotsa lo noa, khotsa lo riha se sele, rihelañ cotle khalaleloñ ea Morimo. 32 Lo si khopise Bayuda le Bagerika, le ekelesia ea Morimo; 33 Yaka ki khatla botle mo liloñ cotle, ki sa batle molemo oa me, mi e le molemo oa bantsi, gore ba bulukoe.

11

KHAOLO 11. 1 NAÑ balateri ba me, yaka le ’na ki le oa ga Keresete. 2 Mi yana, kia lo baka, bakauleñue, ka lo ’nkhopola mo liloñ cotle, mi lo buluka lipulelo yaka ki li lo neile. 3 Mi ki rata gore lo itse ha Keresete e le tlogo ea monona moñue le moñue; mi monona e le tlogo ea mosari; mi Morimo e le tlogo ea ga Keresete. 4 Monona moñue le moñue eo o rapelañ khotsa go ruta, a na le señue mo tlogoñ, o tlotlolola tlogo ea gague. 5 Mi mosari moñue le moñue eo o rapelañ khotsa go ruta ka tlogo e e sa roesioeñ, o tlotlolola tlogo ea gague: gone go cuana hela yaka a ko a beocoe. 6 Gone ha mosari a sa roesioe, le gona a a beoloe, mi ha e le mashue go mosari go kutoa, khotsa go beoloa, a a roesioe tlogo. 7 Gone monona a a si roale mo tlogoñ, ka e le ena secuano le khalalelo ea Morimo; mi mosari e le khalalelo ea monona. 8 Gone monona e si oa mosari; mi mosari e le oa monona. 9 Gone monona a sa bopeloe mosari; mi mosari o bopecoe monona. 10 Ki gona ka mouo mosari o cuanetse go na le taolo mo tlogoñ, ka ntla ea baengele. 11 Leha gontse yalo, monona, ga a kake a na a sina mosari, le mosari ga a kake a na a sina monona, mo Moreneñ. 12 Gone yaka mosari e le oa monona, gontse yalo monona, le ena, ki ka mosari; mi lilo cotle li coa Morimoñ. 13 Atlolañ ka losi; a go goiñtle ha mosari a rapela Morimo a sa roale? 14 Khotsa temalo le eona a ga e lo rute, ha monona a na le moriri o molele, e le litloñ go ena? 15 Mi ha mosari a na le moriri o molele, e le khalalelo go ena; gone moriri o o neiloe, go na seroalo. 16 Mi ha moñue a na yaka moganetsi, ga re na temalo e entseñ yalo, le esiñ cona liekelesia tsa Morimo. 17 Mi yana se ki se lo raeañ, ga ki lo bake, gone ga lo phuthegele molemo oa lona, e le pehisho. 18 Gone, ga ntla, ha lo phuthegela mo ekelesieñ, ki utlua ha likhaogano li le mo go lona; mi kia rumela ka ntla ñue. 19 Gone mashomo le aona a cuanetse go na mo go lona, gore ba ba siameñ ba bonatsege mo go lona. 20 Ki gona ha lo phuthega mogo mo heloñ go le goñue, ga si go ya selalelo sa Morena. 21 Gone ka go ya, moñue le moñue oa cula selalelo sa gague pele; mi moñue a utlua tlala, mi eo moñue o khotse. 22 A ga lo na matlu go ya le go noela gona? khotsa a lo nyatsa ekelesia ea Morimo, mi a lo tlabisa litloñ ba ba si nañ sepe? Ki tla lo raeañ? A ki tla lo baka? Ga ki lo bake mo seoñ se. 23 Gone ki bonye mo Moreneñ se le shona ki se lo neileñ, Ha Yesu Morena a la a cula señkhue mo sigoñ yo o okiloeñ ka yona; 24 Mi ka a sina itumelela, a se roba, mi a re, Culañ, lo ye; se ki mele oa me, o o lo robeloañ; rihañ mo, lo ’nkhopole ka gona. 25 Gontse yalo a cula senoelo, morago ga go ya selalelo, mi a re, Senoelo se ki kholagano e nca mo mariñ a me; rihañ mo, ka gale, ha lo se noa, go ’nkhopola ka gona. 26 Gone ka gale, ha lo ya señkhue se, le go noa senoelo se, e bo yalo lo bulela loshu loa Morena a tla a tsamaee a tle. 27 Ki gona leha e le mañmañ eo o tla yañ señkhue se, le go noa senoelo sa Morena, ka go bisa go cuanela, o tla na molatu mo meleñ le mo mariñ a Morena. 28 Mi a mothu a ipotsise, mi yalo a ye ga señkhue se, le go noa ga senoelo. 29 Gone eo o yañ a noa ka go bisa go cuanela, oa ya oa inoela tsekisho, a sa harologanye mele oa Morena. 30 Ki gona ka mouo go leñ bantsi ba bokoa, le ba ba bobolañ mo go lona, mi bantsi ba robetse. 31 Gone ha re itsekisa, yalo ga re kitla re sekisioa. 32 Mi ha re sekisioa, yalo re berioa ki Morena, gore re si sekisioe le lehatse. 33 Ki gona, bakauleñue ba me, ere ha lo phuthegela go ya, letanañ. 34 Mi ha moñue a le tlala, a a ye kua gae, gore lo si be lo phuthegela tsekisho. Mi tse ri setseñ, ki tla li rulaganya ki sina tla.

12

KHAOLO 12. 1 MI yana, bakauleñue, ga ki rate gore lo si itse ga lineo tsa moea. 2 Loa itse ha lo lo le bahaitene, loa gogeloa merimoñ ea liseto e e sa bueñ, yaka lo loa gogoa. 3 Ki gona ki lo itsiseñ, ha go si ope eo o buañ ka Moea oa Morimo eo o ka bitsañ Yesu thogako; mi ga go ope eo o ka reñ Yesu ki Morena, ha e si ka Moea oa Boitsepho. 4 Mi go le lineo tse ri sa cuaneñ, mi Moea o moñue hela. 5 Mi go le litihelo tse ri sa cuaneñ, mi Morena o moñue hela. 6 Mi go le litiho tse ri sa cuaneñ, mi Morimo o moñue hela o o rihañ cotle mo go botle. 7 Mi pontsisho ea Moea e neoa moñue le moñue, go na molemo oa botle. 8 Gone moñue a neoa huku ya botlale ka Moea; le go eo moñue, huku ya kico, e sa le ka ona Moea; 9 Le go eo moñue tumelo, e sa le ka ona Moea; le go eo moñue, lineo tsa phorisho, e sa le ka ona Moea; 10 Le go eo moñue tiho ea likhakhamaco; le go eo moñue pulelo ea tihahalo; le go eo moñue go harologanya meoea; le go eo moñue lipuo lintsi li sele; le go eo moñue phuthololo ea lipuo; 11 Mi e sa le Moea o moñue hela ka osi o o rihañ lilo tse cotle, go abela moñue le moñue kaha thatoñ ea ona. 12 Gone, yaka mele o le moñue hela, mi o na le litokololo li lintsi; mi litokololo tsa mele o le moñue hela, li lintsi, li le mele o moñue hela; Keresete le ena ontse yalo. 13 Gone le rona rotle re bapetisericoe mele o moñue hela, ka Moea o moñue hela, leha e le Bayuda khotsa Bagerika, leha e le bagolegoi, khotsa ba ba golocoeñ; mi re nosicoe rotle ga Moea o moñue hela. 14 Gone mele ga o tokololo ñue hela, mi o litokololo li rintsi. 15 Mi ha lonao lo tla re, Ka ki si seatla, ga ki oa mele; mi yalo, a ga lo loa mele? 16 Mi ha tsebe e tla re, Ka ki si leitlo, ga ki oa mele; mi yalo a ga e ea mele? 17 Mi ha mele otle e le leitlo, kutlo e le e ka na kae? Mi ha mele otle e le kutlo, go ’nkha go le go ka na kae? 18 Mi yana Morimo o beile litokololo, ñue le ñue ea cona, mo meleñ, yaka go rata ga ona. 19 Mi ha cotle e le tokololo ñue hela, mele o lo ka na kae? 20 Mi yana go litokololo li lintsi, mi mele o moñue hela. 21 Mi leitlo ga le kake ya raea seatla, Ga ki gu tloke; khotsa gape tlogo ga e kake ea raea lonao, Ga ki gu tloke. 22 E, tokololo tsa mele tse rintseñ yaka ga li na thata bogolu, lia tlokoa; 23 Mi litokololo tsa mele tse re li gopolañ li sa tlotloe bogolu; ki cona tse re li roesañ tlotlo bogolu; mi tokololo tsa rona tse ri señ liñtle li na le boiñtle yo bogolu. 24 Gone tse riñtle tsa rona, ga li tloke go khabisioa; mi Morimo o kitlantse mele, oa nela e e tlokañ tlotlo bogolu; 25 Gore go si ne litomologanyo mo meleñ; mi gore litokololo li tlamelane. 26 Mi ha tokolololo ñue e utlua botluku, tokololo cotle li utlua botluku naeo; khotsa ha tokololo ñue e tlotlisioa, tokololo cotle li itumela naeo. 27 Mi lona, lo mele oa ga Keresete, mi moñue le moñue ki litokololo tsa gague. 28 Mi Morimo o beile bañue mo ekelesieñ, ga ntla baapostoloi, ga botu baperofeti, ga bo‐teri baruti, mi morago ga mo likhakhamaco, mi morago ga mo lineo tsa liphorisho, le lithusho, le litaolelo, le lipuo lintsi li sele. 29 A botle ki baapostoloi? A botle ki baperofeti? A botle ki baruti? A botle ki barihi ba likhakhamaco? 30 A botle ba na le lineo tsa phorisho? A botle ba bua ka lipuo? A botle ba phutholola? 31 Mi tloahalelañ lineo tse ri molemo bogolu; mi ki lo bontsa tsela e e bonatla bogolu.

13

KHAOLO 13. 1 LEHA ’nko ki bua ka lipuo tsa bathu, le tsa baengele, mi ha ki si na lorato, ki rihegile yaka khotlo e e rumañ, khotsa semebala se se tserimañ. 2 Mi leha ’nko ki na le neo ea pulelo ea tihahalo, le go tlaloganya tse ri sa itsioeñ cotle, le kico eotle; mi leha ’nko ki na le tumelo eotle, gore ’nko ki shutisa lithaba, mi ha ki sina lorato, ga ki sepe. 3 Mi leha ’nko ki aba lilo cotle tsa me go otla bahumanegi, mi leha ’nko ki naea mele oa me go hisioa; mi ha ki sina lorato, ga li na molemo ope go ’na. 4 Lorato lo iphapanya ka bolele, mi lo tsalano; lorato ga lo pelutsetla; lorato ga lo belahale, ga lo buruloge; 5 Ga lo rihe ka go bisa go cuanela, ga lo ipatlele, ga lo galehe, ga lo gopole boshula; 6 Ga lo itumele mo tsiamololoñ; mi loa itumela mo boamarureñ;Lo iphapanya lilo cotle, lo rumela lilo cotle, lo shuluhela lilo cotle, lo icokela le lilo cotle. 8 Lorato ga lo nyelele ka bosina bokhutlo; mi leha go le lipulelo tsa tihahalo, li tla nyelela; mi leha go le lipuo, li tla khutla; leha go le kico, e tla nyelela. 9 Gone re itse ka ntla ñue, mi re ruta ka ntla eñue. 10 Mi etlare botlalo bo sina tla, se se sa ntla ñue se tla tlosioa. 11 Ki rile ki le ñuana ka bua yaka ñuana, ka tlaloganya yaka ñuana, ka gopola yaka ñuana; mi ki rile ki si na na monona, ki le ka lesa lilo tsa bonyana. 12 Gone yana rea bona mo seiponiñ ka lehicuana; mi mogañ o re tla bona ka sehatlogo le sehatlogo; yana kia itse ka ntla ñue; mi mogañ o ki tla itse yaka le ’na ki itsioe. 13 Mi yana go sala tumelo, le culuhelo, le lorato, li teri tse, mi se segolu mo go tse ki lorato.

14

KHAOLO 14. 1 LATELAÑ lorato, mi tloahalelañ lineo tsa moea, mi bogolu gore lo rute. 2 Gone eo o buañ ka puo e sele, ga a bue le bathu, mi e le go Morimo, gone ga go ope eo o e tlaloganyañ; mi mo moeeñ o bua lilo tse ri sa itsioeñ. 3 Mi eo o rutañ, o bua le bathu kagelelo, le kaelo, le khomoco. 4 Eo o buañ ka puo e sele, oa ikagelela; mi eo o rutañ oa agelela ekelesia. 5 Ki rata gore lotle lo bue ka puo li sele, mi bogolu gore lo rute; gone go mogolu bogolu eo o rutañ mo go eo o buañ ka puo li sele, ha a sa li phutholole, gore ekelesia e bone kagelelo. 6 Mi yana bakauleñue, ha ’nka tla go lona ki bua ka lipuo li sele, ’nko ki lo rihela molemo ohe, ha ki sa bue le lona ka ponatsego, khotsa ka kico, khotsa ka go rera, khotsa ka thuto? 7 E, le cona tse ri sa tseleñ, tse ri nañ le kuruane, leha e le phare, khotsa harepe, ha li sa lomologane melori, go tla itsioe yañ se se loricoeñ, khotsa se se operisicoeñ mo harepeñ? 8 Gone, ha terompeta e nela molori o sele, mañ eo o tla iketleletsañ tlabano? 9 Yalo le lona, ha lo sa bue ka puo mahuku a a tlaloganyetsegañ, go tla tlalogañoa yañ se se buioañ? gone lo tla na yaka ba ba buañ mo loapiñ. 10 Go le, yaka go ka rihala, likoru li lintsi li sele mo lehatsiñ, mi ga go epe ea cona e e sinañ se e se kaeañ. 11 Ki gona ha ki sa itse kaelo ea koru, ki tla na mobarabai go ena eo o buañ, le eo o buañ o tla na mobarabai go ’na. 12 Yalo le lona, ka lo tloahaletse neo tsa moea, ki gona batlañ gore lo site go agelela ekelesia. 13 Ki gona, a eo o buañ ka puo e sele, a rapele gore a phutholole. 14 Gone ha ki rapela ka puo e sele, moea oa me oa rapela, mi tlaloganyo ea me ga e na louñuo. 15 Ana se eñ? Ki tla rapela ka moea, mi ki tla rapela le ka tlaloganyo; ki tla opela ka moea, mi ki tla opela le ka tlaloganyo. 16 Ha gontse yalo, ha u itumelela ka moea, eo o mo boemoñ yoa eo o sa rutoañ, o tla re Amena yañ mo boitumeleloñ yoa gago, ka a sa itse se u se buañ? 17 Gone u itumelela rure ka tsiamo, mi eo moñue ga a ageleloe. 18 Ki itumelela Morimo oa me ka ki bua ka lipuo li sele bogolu mo go lona lotle: 19 Leha gontse yalo ki rata bogolu go bua mahuku a le mafaev ka tlaloganyo ea me mo ekelesieñ, gore ki rute le ba bañue, bogolu go bua mahuku a ten thousanda ka puo e sele. 20 Bakauleñue, lo si ne bana mo tlaloganyoñ: mi lo ne banyana mo boshuleñ, mi lo ne banona mo tlaloganyoñ. 21 Go kuariloe mo molaoñ, Ki tla bua le bathu ba ka ba lipuo li sele, le lipounama li sele: leha gontse yalo ga ba kitla ba ’nkutlua, go bua Yehova. 22 Ki gona yalo lipuo li sele, e leñ cupo, esiñ go bona ba ba rumelañ, e le go ba ba sa rumeleñ; mi thuto e le cupo, esiñ go ba ba sa rumeleñ, e le go ba ba rumelañ. 23 Ki gona ha ekelesia eotle e phuthegela mogo, mi botle ba bua ka puo li sele, mi go tsena ba ba sa rutoañ, khotsa ba ba sa rumeleñ, a ga ba kitla ba re, loa tsenoa? 24 Mi ha botle ba ruta, mi go tsena moñue eo o sa rumeleñ, khotsa eo o sa rutoañ, eo o lemotsioa ki botle, mi o sekisioa ki botle; 25 Mi yalo lilo tse ri sa itsioeñ tsa pelu ea gague li senosioe; mi yalo o tla oa ka sehatlogo sa gague, a obamela Morimo, mi a bulela ha Morimo o le mo go lona ka amarure. 26 Gontse yañ, bakauleñue? ha lo tla mogo, moñue le moñue oa lona a na le pesalem, a na le thuto, a na le puo e sele, a na le ponatsego, a na le puthololo. A lilo cotle li riheloe kagelelo. 27 Mi ha moñue a bua ka puo e sele, a e ne esiñ bogolu go ba tu khotsa ba teri, ka phapano; mi moñue a phutholole. 28 Mi ha go si na mophutholori, a a ririmale mo ekelesieñ; a a ithee, le Morimo, a a bue le ona. 29 A baperofeti ba bue ka bo‐tu, khotsa bo‐teri, mi ba bañue a ba harologanye. 30 Mi ha moñue eo o rutseñ gona a bonatsegecoe ki señue, a oa ntla a ririmale. 31 Gone lo ka ruta lotle, ka tatelano, gore botle ba ithute, le gore botle ba gomorioe. 32 Mi meoea ea baperofeti, e utlua baperofeti. 33 Gone Morimo ga si Morimo oa tlakanyo, mi e le oa kagisho, yaka mo liekelesieñ cotle tsa baitsephi. 34 A basari ba lona ba ririmale mo liekelesieñ; gone ba sa leselerioe go bua; mi a ba ne mo kutloñ ea taolo yaka le ona molao o bua. 35 Mi ha ba rata go ithuta señue, a ba botse banona ba bona kua gae; gone e le mashue ha basari ba bua mo ekelesieñ. 36 A lehuku ya Morimo le rule mo go lona? khotsa a le tlile go lona losi? 37 Ha moñue a itloma a le moperofeti, khotsa oa moea, a a ipobole ha lilo tse ki li lo kualelañ, ki litaolo tsa Morena. 38 Mi ha moñue a sa itse, a a si itse. 39 Ki gona, bakauleñue, tloahalañ go ruta, mi si khoreletseñ go bua ka lipuo li sele. 40 A lilo cotle li rihale ka tlotlo, le thulaganyo.

15

KHAOLO 15. 1 MI gape, bakauleñue, ki lo itsise evangelio e ki e lo reretseñ, e le eona lo e cutseñ, e lo emeñ mo go eona: 2 Le e lo bulukoañ ka eona, ha lo e buluka mo mokhueñ o, ki e lo reretseñ ka ona, ha lo sa rumelele lehela. 3 Gone ki le ka lo naea ga ntla, se le ’na ki se cutseñ, go re, Keresete o la a shuela libe tsa rona kaha likualoñ; 4 Le go re, a la a hitloa; le go re, a la a ba a coga ka tsatsi ya bo‐teri kaha likualoñ; 5 Le go re, a la a bonoa ki Kefa; le ki bona ba tuelev morago ga mouo; 6 Morago ga mouo, a bonoa ki bakauleñue bogolu go ba faev hundereda ka motla o le moñue hela; ba bogolu yoa bona bo sa leeoñ, mi bañue ba robetse. 7 Morago ga mouo, a bonoa ki Yakobo; mi a bonoa ki baapostoloi botle morago ga mouo. 8 Mi a bonoa le ki ’na morago ga bona botle, yaka moñue eo o tsecoeñ ka motla e si oa gague. 9 Gone ki motlana oa baapostoloi, eo ki sa cuanelañ go birioa moapostoloi, ka gone ki le ka bogisa ekelesia ea Morimo. 10 Mi, kintse yaka kintse, ka tsegohaco ea Morimo; mi tsegohaco ea ona, e ki e necoeñ, e le e si lehela; mi ki rihile bogolu go bona botle; mi esiñ ’na, mi e le tsegohaco ea Morimo e e nañ le ’na. 11 Ki gona leha e le ’na, khotsa bona, re rera yalo, mi lo rumetse yalo. 12 Mi yana ha Keresete a reroa ha a cogile mo bashuiñ, bañue ba lona ba reñ, go sina cogo ea bashui? 13 Mi, ha go sina cogo ea bashui, yalo Keresete le ena ga a cosioe; 14 Mi ha Keresete a sa cosioe, yalo thero ea rona ki lehela, le tumelo ea lona le eona ki lehela. 15 Mi yalo re bonoa re le bashupi ba kako ba Morimo; gone re shupile ga Morimo ha o cositse Keresete; eo, o sa mo coseñ, ha e le amarure bashui ba sa coge. 16 Gone, ha bashui ba sa cosioe, yalo Keresete ga a cosioe. 17 Mi ha Keresete a sa cosioe, yalo tumelo ea lona ki lehela; mi lo sa le mo libeñ tsa lona. 18 Yalo le bona ba ba robetseñ mo go Keresete ba latlegile. 19 Mi ha re shuluhela mo go Keresete mo botseloñ yona yosi, re ba mahutsana bogolu mo bathuñ botle. 20 Mi yana Keresete o cosicoe mo bashuiñ; mi o rihegile oa ntla oa ba ba robetseñ. 21 Gone, yaka loshu lo le ka mothu a le moñue, cogo ea bashui, le eona, e ka mothu a le moñue. 22 Gone, yaka botle ba shua mo go Adame, gontse yalo botle ba tla tserisioa mo go Keresete. 23 Mi moñue le moñue mo phapanoñ ea gague; oa ntla Keresete; mi morago ga gague, ba e leñ ba ga Keresete mo go tleñ ga gague. 24 Eriha gona sekhutlo se tlañ, mogañ o tla nelañ Morimo, eboñ Rra, bogosi; a sina nyeletsa balaori ba bagolu botle, le bathati botle, le thata. 25 Gone a cuanetse go laola yaka khosi go tlo go tsamaee o bee baba botle tlatse ga nao tsa gague. 26 Maba oa bohelo eo o tla nyelerioañ ki loshu. 27 (Gone lilo cotle o li beile tlatse ga nao tsa gague. Mi eare ha o re, Lilo cotle le beiloe mo taoloñ ea gague, yalo goa bonatsega ha o sa beoe, o o beileñ lilo cotle mo taoloñ ea gague.) 28 Mi etlare lilo cotle a sina go li laoleloa, eriha gona Moroa le ena o tla nañ mo taoloñ ea ona o o beileñ lilo cotle mo taoloñ ea gague, gore Morimo o ne gotle mo go botle. 29 Ha go sa ne yalo, ba ko ba rihañ ba ba bapetisericoeñ bashui, ha bashui ba sa coge rure? Ana ba bapetiserioañ bashui? 30 Le rona re emelañ mo poitsegoñ lioura cotle? 31 Kia shupa ka pelahalo ea rona, e ki nañ naeo mo go Keresete Yesu Morena oa rona, kia shua ka malatsi aotle. 32 Ha ki lositse libatana yaka mokhua oa bathu kua Efesia, ki molemo eñ go ’na ha bashui ba sa cosioe? A re yeñ, re noe; gone re coga re shua ka mosho. 33 Lo si tsierioe; go ikopanya le ba boshula go borisa mekhua e e molemo. 34 Ruloelañ tsiamoñ, mi si leoheñ; gone bañue ga ba na kico ea Morimo; ki bua yalo go litloñ go lona. 35 Mi a moñue o tla re, Bashui ba tla cosioa yañ? mi ba tla tla ka mebele e entseñ yañ? 36 Lesilo ki uena, se u se yalañ se sa tserisioe, ha se sa shue; 37 Mi se u se yalañ, ga u yale mele o o tla nañ, mi e le tlaka eosi; e ka na ea mabele, khotsa ea peu li sele; 38 Mi Morimo o e naea mele kaha o ratañ ka gona, le peu ñue le ñue mele oa eona. 39 Nama cotle ga li nama e le ñue hela; mi ñue ki nama ea bathu, mi e ñue ki nama ea likhomu, mi e ñue ki nama ea litlapi, mi e ñue ea linunyane. 40 Mi go mebele ea legorimo, mi go mebele ea lehatse; mi khalalelo ea mebele ea legorimo ki ñue, mi khalalelo ea mebele ea lehatse ki e sele. 41 Mi ñue ki khalalelo ea letsatsi, mi e ñue ki khalalelo ea khueri, mi e ñue ki khalalelo ea linaleri: gone naleri ñue e sa cuane le khalalelo ea e ñue. 42 Go tla na yalo mo cogoñ ea bashui. Mele o yaloa mo poloñ, mi o cosioa esiñ mo poloñ; 43 Oa yaloa mo tlotlololoñ, o cosioa mo khalaleloñ; oa yaloa mo bokoeñ; o cosioa mo thateñ; 44 Oa yaloa e le mele oa nama; o cosioa e le mele oa moea. Go mele oa nama, mi go mele oa moea. 45 Gone go kuariloe yalo, Monona oa ntla. Adame, o la a rihoa moea o o tserileñ; mi Adame oa bohelo o la a rihoa moea o o tserisañ. 46 Mi oa ntla e le e si oa moea, mi e le le oa mele; mi oa moea morago ga mouo. 47 Mi monona oa ntla ki oa lehatse, eboñ mbu; mi monona oa bo‐tu ki Morena a coa legorimoñ. 48 Gone yaka eo oa lehatse, le bona ba lehatse bantse yalo; mi yaka eo oa legorimo, le bona ba legorimo bantse yalo. 49 Mi yaka re apere cuano ea lehatse, le gona re tla apara cuano ea legorimo. 50 Mi yana se ki se bua, bakauleñue, ha nama le mari li sa kake tsa bona boshua yoa bogosi yoa Morimo; le gona go bola ga go kake ga na le boshua yoa bo sa boleñ. 51 Bonañ, kia lo bulelela bosaitsioeñ; Ga re kitla re robala rotle, mi re tla hetoloa rotle, 52 Ka momenta o le moñue hela, ka ponyo ea leitlo, ka terompeta ea bohelo; gone terompeta e tla ruma, mi bashui ba tla cosioa mo bosaboleñ, mi rona re tla hetoloa. 53 Gone go bola mo, go tla ikapesa ka bosaboleñ, mi go shua mo, go tla ikapesa ka bosashueñ. 54 Mi yalo mogañ go bola go sina ikapesa ka bosaboleñ, le go shua go sina ikapesa ka bosashueñ, eriha gona go rihalañ lehuku ye le kuariloeñ, Loshu lo mericoe mo phenyoñ. 55 Loshu, lobelela loa gago lo kae? Bobipo, phenyo ea gago e kae? 56 Lobelela loa loshu ki boleo; mi thata ea boleo ki molao. 57 Mi a Morimo o itumeleloe, o o re neileñ phenyo ka Yesu Keresete Morena oa rona. 58 Ki gona, bakauleñue ba me, ba ba rategañ, nañ tlomamo, le go bisa go tsikenyega, go totisioa bogolu mo tihoñ ea Morena ka gale; ka lo itse ha tihelo ea lona e si lehela mo Moreneñ.

16

KHAOLO 16. 1 MI yana kaga lineo tse ri bapalecoeñ baitsephi, yaka ki laoletse liekelesia tsa Galatia, le lona lo rihe yalo. 2 A moñue le moñue a bee ha go ena sebeo sa lireko, yaka a tsegoharicoe, mo tsatsiñ ya ntla ya ueke, gore go si ne liphutho mogañ ki tlañ. 3 Mi mogañ ki tlañ, ba lo ba kaeañ ka liepisetole, bauo ki tla ba roma go isa neo ea lona kua Yerusalema. 4 Mi ha e le cuanelo go ’na go ea, ba tla ea le ’na. 5 Mi yana, ki tla tla go lona, ki sina ralala Makedonia; gone ki tla ralala Makedonia; 6 Etlare khotsa ki sale, le go na le lona, ka mariga aotle, gore lo ’nkhogele kua ki tla eañ gona. 7 Gone ga ki rate go lo bona yana ki heta; mi ki shuluhela go na le lona ka lobaka, ha Morena a ’nteseleletsa mouo. 8 Mi ki tla tlola mo Efesia go tsamaee go ne Pentekoste. 9 Gone ki bulecoe moyako o mogolu le oa thatahaco, mi go na le baganetsi bantsi. 10 Mi yana ha Timoteo a hitla, lo bone gore a ne le lona esiñ ka poiho; gone o riha tiho ea Morena, yaka le ’na ki e riha. 11 Ki gona a a si khaloe ki ope; mi mo helegetseñ ka kagisho, gore a tle go ’na; gone ki mo lebeletse le bakauleñue. 12 Mi kaga mokauleñue Apolo, ki mo rapetse segolu, gore a tle go lona le bakauleñue; mi e le e si thato ea gague go ea yana; mi o tla tla mogañ o bonañ lobaka. 13 Lo rise, lo eme mo tumeloñ, natlahalañ yaka banona, thatahalañ. 14 A cotle tsa lona li rihale mo loratoñ. 15 Mi kia lo rapela, bakauleñue, (loa itse ba ntlu ea ga Setefano, ha e le ba ntla ba Akaia, mi ba le ba inela tiheloñ ea baitsephi,) 16 Gore lo inele taoloñ ea ba bantseñ yalo, le go moñue le moñue eo o moriheri le rona, eo o rihañ. 17 Mi ki itumela mo go tleñ ga Setefano, le Foretunato le Akaiko; gone ba tlaritse se se tlokahalañ mo go lona. 18 Gone ba lapolotse moea oa me le oa lona; ki gona ipoboleñ ba bantseñ yalo. 19 Liekelesia tsa Asia lia lo rumerisa. Akuila le Perisila ba lo rumerisa segolu mo Moreneñ, le ekelesia e e mo tluñ ea bona. 20 Bakauleñue botle ba lo rumerisa. Rumerisanyañ ka katlo ea boitsepho. 21 Tumerisho ea me, Paulo, ka atla sa me. 22 Leha e le mañmañ eo o sa rateñ Yesu Keresete Morena, a a ne anatema. Maranata. 23 Tsegahaco ea ga Yesu Keresete Morena oa rona e ne le lona. 24 Lorato loa me lo ne le lona mo go Keresete Yesu. Amena.