1

KHAOLO 1. 1 MAHUKU a ki ua Moshe o la a bua le Bayeserela botle ha boseyeñ yoa Yoredane, mo bogareñganaga, ha sekakeñ se se lebaganyeñ le Sufa, ha gare ga Parana, le Tofela, le Labana, le Hatserota, le Di‐sahaba. 2 ( Go le malatsi a eleven go coa Horeba, go ea Kadesha‐barenea, ka tsela ea thaba tsa Seira.) 3 Mi ga rihala ka ñuaga oa bo‐forte, le ka khueri ea bo‐eleven, le ka tsatsi ya eintla ya khueri, Moshe a bua le bana ba Yeserele ga cotle tse Yehova o la a li mo ba laolela; 4 A sina khemetha Sihone khosi ea Baamora, ea o la a nna mo Heshebona, le Oge khosi ea Bashana, eo o la a nna kua Ashetarota, mo Ederia: 5 Boseya yoa Yoredane, mo hatsiñ ya Moaba, hoñ Moshe a simolola go bulela molao o, a re, 6 Yehova Morimo oa rona o la a bua le rona ha Horeba, a re, Ga lo bolo nna mo thabeñ e: 7 Menogan, lo tloge, mi eañ thabeñ tsa Baamora, le kua magauheñ aotle a cona, kua sekakeñ, le kua lithaben, le kua mogorogoroñ, le kua Souteñ, le ha intsiñ tsa leoatle, le kua hatsiñ ya Bakanana, le kua Lebanona, kua nokeñ e kholu, noka ea Euferate. 8 Bonañ, ki beile lehatsi ha pele ga lona: eañ lo rue lehatsi ye Yehova o la a le ikanela bo‐rra enu, eboñ Aberahame, le Yitsake, le Yakobe, go le ba naea, le losika loa bona hularoñ sa bona. 9 ¶ Mi ki le ka bua le lona motleñ ouo, ka re, Ga kia nonoha go lo belega ka ’nosi: 10 Mi Yehova Morimo oa lona, o lo intsiharitse, mi bonañ, lo cuana yaka naleri tsa legorimo ka bontsi ka yenu. 11 (Yehova Morimo oa bo‐rra enu a lo intsihatse bothousanda bogolu go ka lo le kana, le go lo tsegahatsa, yaka a lo buleletse!) 12 Ana ’nka belega yañ ’nosi tapisho ea lona, le melego oa lona, le khañ ea lona? 13 Itseñkeleñ banona ba ba tlalehileñ, le batlaloganyi, ba ba itsegeñ mo licoñ tsa lona, mi ki tla ba baea go na balaori mo go lona. 14 Mi lo loa ’nkaraba, loa re, Lehuku ye u le buileñ, le molemo go rihoa. 15 Mi ka tsaea tlogotlogo tsa lico tsa lona, banona ba ba tlalehileñ, ba ba itsegeñ, ka ba laola go na tlogotlogo mo go lona, balaori ba mathousanda, le balaori ba mahundereda, le balaori ba mafaevete, le balaori ba maten, le likala mo licoñ tsa lona. 16 Mi ka laola basiamisi ba lona motleñ ouo, ka re, Utluañ ha gare ga bana ba ga rra enu, mi siamisañ ka tsiamo gare ga monona le ñoana oa ga rague le moeñ eo o nañ nae. 17 Lo si gobe mo tsiamishoñ; lo utlue eo motlana yaka eo mogolu, lo si boihe hatlogo sa ga ope; gone tsiamisho e le ea Morimo: mi se se ganeloañ se se leñ thata go lona, se lereñ go ’na, mi ki tla se utlua. 18 Mi ka lo laolela motleñ ouo lilo cotle tse lo cuanetseñ go li riha. 19 ¶ Mi erile re tloga kua Horeba, ra ea bogareñganaga youo yo bogolu, le yo bo boitsegañ; yo lo bo bonyeñ ha tseleñ ea thaba tsa Baamora; yaka Yehova Morimo oa rona a re laotse; mi ra hitla mo Kadesha‐barenea. 20 Mi ka lo raea, Lo tlile thabeñ tsa Baamora, tse Yehova Morimo oa rona o li re naeañ. 21 Bonañ, Yehova Morimo oa lona o beile lehatsi ha pele ga lona; eañ, lo le rue, yaka Yehova Morimo oa bo‐rra enu a lo buleletse; si boiheñ, mi lo si rerege. 22 ¶ Ereha gona lo loa ’nkatamela lotle, loa re, Re tla roma bathu pele ga rona, mi ba tla re kelekela lehatsi, ba re bulelela tsela e re tla eañ ka eona, le metse e re tla hitlañ go eona. 23 Mi huku ye e le le molemo go ’na: mi ka tsaea banona ba tueleve go lona, moñue oa loco loñue le loñue: 24 Mi ba menoga ba tlatlogela mo lithabeñ, mi ba hitla mo molacoaneñ oa Eshekola, mi ba o tlola. 25 Mi ba tsaea louñuo loa lehatsi mo atleñ tsa bona, ba lo lere go rona, ba ba ba re bulelela, ba re, Hatsi ye Yehova Morimo oa rona o le re naeañ le molemo. 26 Leha gontse yalo lo loa gana go ea, mi lo loa cuülola molomo oa ga Yehova Morimo oa lona: 27 Mi lo loa ñoñorega mo tenteñ tsa lona, mi loa re, Yehova o re irile, ki gona o re entsitseñ mo hatsiñ ya Egepeto go re tsenya mo atleñ tsa Baamora, go re senya. 28 Re tla ea kae? bana ba bo‐rra ecu ba tlapolositse pelu tsa rona, ba re, Bathu ba, ba ima, mi ba lele bogolu go rona; mi metse ea bona e meima, mi e hemelecoe legorimoñ: le gona re bonye bana ba Baanaka gona. 29 Ereha gona ki lo raeañ, Si cogeñ, le esiñ go ba boiha. 30 Yehova Morimo oa lona eo o lo eteletseñ pele, eo, o tla lo tlabanela, kaha cotleñ tse o la a li lo rihela ha pele ga maitlo a lona mo hatsiñ ya Egepeto; 31 Le kua bogareñganaga, kua o loa bona gona kaha Yehova Morimo oa lona o la a lo belega, yaka monona a belega moroaue, mo tseleñ eotle e lo loa ea ka eona, ea tsamaea loa tla heloñ ha. 32 Le mo seoñ se, ga loa ka loa rumela Yehova Morimo oa lona, 33 Eo o la a lo eteletse pele mo tseleñ mo moleloñ bosigo, go lo kelekela helo ha lo ka tlomañ tenta tsa lona gona, le mo leruñ ka motsegare, go lo kaela tsela e lo ko lo ile ka eona. 34 ¶ Mi Yehova a utlua koru ea mahuku a lona, mi a gakatsega, a ikana, a re, 35 Rure, ga go ope oa banona ba, ba kokomana e ea boshula, eo o tla bonañ hatsi ye ya molemo, ye ki le ka ikana go le naea bo‐rabo, 36 Ha e si Kalebe moroa Yefune; eo, o tla le bona, mi ki tla mo naea hatsi ye o la a le gata, le bana ba gague; gone o la a sala Yehova morago ka botlalo. 37 Le gona Yehova o la a lo ’nkhalehalela, a re, Le uena ga u kitla u ea gona. 38 Yehoshue moroa Nune, eo o emeñ ha pele ga gago, eo, o tla ea gona: mo thatahatse: gone o tla le ruisa Bayeserela. 39 Mi banyana ba lona, ba lo loa re, Ba tla na khapo, le bana ba lona, ba ba le ba sa itse molemo mo boshuleñ motleñ ouo, ba tla ea gona, mi ki tla le naea bauo, mi ba tla le rua. 40 Mi lona, menogañ, hurugelañ bogareñganaga, kua tseleñ ea Leoatle ye le Hubiru. 41 Ereha gona lo arabañ, mi loa ’nthaea, Re leohetse Yehova, re tla ea re tlabana, kaha cotleñ tse Yehova Morimo oa rona o li re laoletseñ. Mi erile moñue le moñue a tlomela libolao tsa gague, lo ikitleritse go tlatlogela lithabeñ. 42 Mi Yehova o la a ’nthaea, U ba ree, si tlatlogeñ, le esiñ go tlabana; gone ki si mo go lona, gore lo si khemethoe ha pele ga baba ba lona. 43 Mi erile ki bua le lona, lo si ka loa ’nkutlua, mi lo loa cuülola molomo oa ga Yehova, lo loa riha ka bomu loa tlatlogela lithabeñ. 44 Mi Baamora ba ba nntseñ mo thabeñ tseuo, ba coa go lo khatlantsa, ba lo khonatelela yaka lintsi tsa linotse li riha, ba lo thubaganya mo Seira, le go ea kua Horemeñ. 45 Mi lo loa boea lo lela ha pele ga Yehova; mi Yehova a si ka a retsa koru tsa lona, a si ka a lo inegela tsebe tsa gague. 46 Mi yalo lo loa nna mo Kadesha malatsi mantsi, kaha malatsiñ a lo loa a nna.

2

KHAOLO 2. 1 EREHA gona re menogañ ra hurugela bogareñganaga, ha tseleñ ea Leoatle ye le Hubiru, yaka Yehova a ’nthaea: mi ra rikologa thaba tsa Seira malatsi mantsi. 2 Mi Yehova a ’nthaea, a re, 3 Ga lo bolo rikologa thaba e: menogelañ Noreteñ. 4 Mi laola bathu, u re, Lo tla khabaganya moleloane oa bana ba ga Esaue, bana ba ga rra enu ba ba nntseñ mo Seira; mi ba tla lo boiha: ki gona itiseñ thata: 5 Lo si ba khobere; gone ki si kitla ki lo naea ga lehatsi ya bona, le esiñ go le kana ka khato ea lonao; gone ki netse Esaue thaba tsa Seira boshua. 6 Lo reke liyo go bona ka mari gore lo ye; mi le gona lo reke metse go bona ka mari gore lo noe. 7 Gone Yehova Morimo oa lona a lo tsegaharitse mo tihoñ cotle tsa atla tsa lona: o itse tsepelo ea lona mo bogareñganaga yo bogolu yo: Yehova Morimo oa lona o la a na le lona ka nyaga li forte tse; mi ga loa ka loa tloka sepe. 8 Mi erile re khabaganya re coa mo baneñ ba ga Esaue, bana ba ga rra ecu ba ba nntseñ mo Seira, ka tsela ea sekaka e e coañ Elata le Etsiona‐gabera, ra menoga, ra khabaganya ka tsela ea bogareganaga yoa Moaba. 9 Mi Yehova a ’nthaea, Si tlasele Bamoaba, mi u si ba khobere mo tlabanoñ; goñe ki si kitla ki gu naea boshua yoa lehatsi ya bona; gone ki neile bana ba ga Lote Ara boshua. 10 Baema ba le ba nna pele go yeona, bathu ba ba ima, ba bantsi, ba balele, yaka Baanaka; 11 Le bona ba le ba kaioa merobana yaka Baanaka; mi Baamoaba ba ba bitsa Baema. 12 Le gona Bahora ba le ba nna pele mo Seira; mi bana ba ga Esaue ba ba rulola, ba ba senya ha pele ga bona, mi ba nna mo bonnoñ yoa bona; yaka Bayeserela ba le ba riha mo hatsiñ ya boshua yoa bona, ye Yehova o le ba neileñ. 13 Yana nanogañ, mi lo khabaganye molacoana oa Sareda. Mi ra khabaganya molacoana oa Sareda. 14 Mi yana metla e, re le ra tsamaea ka eona go coa Kadeshabarenea, ea tsamaea ra khabaganya molacoana oa Sareda, e le le nyaga li terete‐eit; ea tsamaea kokomana ea batlabani eotle a nyelerioa mo entueñ, yaka Yehova a la a ba ikanela. 15 Gone rure atla sa ga Yehova se le se le mo go bona, go ba tsianya mo entueñ, ba tsamaea ba nyelerioa. 16 ¶ Mi ga rihala ka batlabani botle ba sina nyelela, ba shua mo bathuñ, 17 Yehova a ’nthaea, a re, 18 U khabaganye ha go Ara, moleloane oa Moaba ka yenu: 19 Mi etlare u atamela go lebagana le bana ba ga Amone, u si ba tlasele, mi si ba khobere: gone ki si kitla ki gu naea boshua yoa lehatsi ya bana ba ga Amone; gone ki le neile bana ba ga Lote boshua. 20 (Ye, le yeona le kailoeñ lehatsi ya merobana: merobana e le ea nna pele go yeona; mi Baamora ba e bitsa Basamsuma. 21 Bathu ba ba ima, ba bantsi, ba ba lele yaka Baanaka; mi Yehova o la a ba senya ha pele ga bona; mi ba ba rulola; ba nna mo bonnoñ yoa bona: 22 Yaka a la a rihela bana ba ga Esaue, ba ba le ba nna mo Seira, ka a senya Bahora ha pele ga bona; mi ba ba rulola, ba nna mo bonnoñ yoa bona le ka yenu: 23 Mi Bakafetora ba ba ruleñ Kafetora ba senya Baava, ba ba le ba nna kua Hatserima, le go ea kua Gasa, mi ba nna mo bonnoñ yoa bona.) 24 ¶ Nanogañ, lo huruge, mi lo khabaganye molacoana oa Arenona; bonañ, ki tsentse Sihone, Moamora, khosi ea Heshebona, le lehatsi ya gague mo atleñ tsa lona: simololañ go le rua, mi khoberanañ nabo mo tlabanoñ. 25 Ki tla simolola ka yenu go tsenya therisho ea lona, le poiho ea lona mo meraheñ e e tlatse ga legorimo yeotle, e e tlareñ e utlua tumeri ea lona, e rorome, e tlaleloe ha pele ga lona. 26 ¶ Mi ki le ka roma baroñoi go coa bogareñganaga yoa Kedemota, go ea go Sihone khosi ea Heshebona ka mahuku a kagisho, go re, 27 ’Ma ki khabaganye lehatsi ya gago: ki tla ea ka tsela ea mheru, ga ’nkitla ki hapogela atleñ se se siameñ, khotsa go sa molema. 28 U bapatse go ’na liyo ka mari, gore ki ye; mi u ’nnele metse ka mari, gore ki noe: a ki khabaganye ka nao tsa me, ki gona gosi; 29 (Yaka bana ba ga Esaue ba ba nntseñ mo Seira, le Bamoaba ba ba nntseñ mo Ara ba ’ntihetse;) ki tle ki tsamaee ki khabaganye Yoredane, go ea hatsiñ ye Yehova Morimo oa rona o le re naeañ. 30 Mi Sihone khosi ea Heshebona o la a gana gore re khabaganye ka ena: gone Yehova Morimo oa lona a thataharitse moea oa gague, a kaka-hatsa pelu ea gague, gore a mo tsenye mo atleñ tsa lona, yaka ka yenu. 31 Mi Yehova ’nthaea, Bona, ki simolotse go naea Sihone le lehatsi ya gague ha pele ga gago: simolola go rua, gore u rue hatsi ya gague. 32 Mi Sihone a bolola go re khatlantsa, ena, le bathu ba gague botle go tlabanela kua Yahatsa. 33 Mi Yehova Morimo oa rona oa mo nela pele ga rona; mi ra mo khemetha, le bomoroaue, le bathu ba gague botle. 34 Mi ra thopa metse eotle ea gague motleñ ouo, mi ra senyetsa rure banona, le basari, le banyana ba metse eotle; mi re si ka ra lesa ope: 35 Mi ra ikhapela likhomu cosi; le thopo ea metse e re e thopileñ. 36 Go coa Aroëra o o mo losiñ loa molacoana oa Arenona, le kua motseñ o o ha molacoaneñ, le kua Gileada, gole go sina motse ope o o thata go rona: Yehova Morimo oa rona o la a re naea gotle ha pele ga rona: 37 Ga loa ka loa atamela hatsi ya bana ba ga Amone yeosi; le esiñ kua heloñ goñue ga molacoana oa Yaboka, le esiñ metse ea thaba tseuo, le esiñ goñue kua Yehova Morimo oa rona o go re itsañ.

3

KHAOLO 3. 1 EREHA gona re menogañ, mi re ea tseleñ ea Bashana: mi Oge khosi ea Bashana a bolola go re khatlantsa; ena, le bathu ba gague botle, go tlabanela kua Ederia. 2 Mi Yehova a ’nthaea, Si moihe: gone ki tla mo tsenya mo atleñ sa gago, le bathu ba gague botle, le lehatsi ya gague; mi u tla mo rihela yaka u lu ua rihela Sihone khosi ea Baamora, eo o la a nna kua Heshebona. 3 Le gona Yehova Morimo a rona, a tsenya Oge, khosi ea Bashana mo atleñ tsa rona, le bathu ba gague botle: ea tsamaea ra mo khemetha, mi re si ka ra mo lesetsa ope. 4 Mi ra thopa metse eotle ea gague, motleñ ouo; gole go si ka ga na motse ope o re sa o thopañ go bona; metse e le sekesete, hatsi yeotle ya Aregoba, bogosi yoa ga Oge mo Bashana. 5 Metse eotle euo e le e hemecoe ka lithako tse ri gorimo, le likhoro, le mephakalego; mi metse e e sinañ lithako e le mentsintsi le eona. 6 Mi re le ra e senyetsa rure, yaka re le ra rihela Sihone khosi ea Heshebona; ra senyetsa rure banona, le basari, le banyana ba metse eotle. 7 Mi khomu cotle, le thopo ea metse, ra li ikhapela. 8 Mi ra tsaea ka motla ouo lehatsi ye le mo boseyeñ yoa Yoredane mo atleñ tsa likhosi li tu tsa Baamora, go simolola ka molacoana oa Arenona, go ea thabeñ ea Heremona; 9 (Batsidona ba bitsa Heremona, Siriona; mi Baamora ba e bitsa, Senira;) 10 Metse eotle ea loboa, le Gileada otle, le Bashana otle, le go ea kua Saleka le Ederia; metse ea bogosi yoa ga Oge mo Bashana. 11 Gone Oge esi, khosi ea Bashana, e le le lesalela ya merobana; bonañ, bolao yoa gague, bolao yoa tsipi; a ga bo mo Rabata oa bana ba Baamona? bolele yoa yona bo le bo le likubeta li naene, mi boatlamo yoa yona bo le bo le likubeta li for, yaka kubeta ea monona. 12 Lehatsi ye re le ra le rua motleñ ouo, go simolola ka Aroëra, o o mo molacoaneñ oa Arenona, le bo‐eintla eñue yoa thaba tsa Gileada, le metse ea eona, ka e naea Barubena le Bagada. 13 Mi ye le setseñ ya Gileada, le Bashana otle, bogosi yoa ga Oge, ka bo naea eintla eñue ea loco loa ga Manase; lehatsi yeotle ya Aregoba, Bashana otle o o lo o birioa hatsi ya merobana. 14 Yaire moroa Manase, a tsaea hatsi yeotle ya Aregoba, go ea kua moleloaneñ oa Bageshura, le Bamakata; mi a le bitsa ka leina ya gague, Bashana‐havota‐yaira le ka yenu. 15 Mi ka naea Makere, Gileada. 16 Mi ka naea Barubena le Bagada go coa Gileada go ea kua molacoaneñ oa Arenona, gare ga molacoana le moleloane, le go ea kua molacoaneñ oa Yaboka, moleloane oa bana ba Baamona; 17 Le gona sekaka, le Yoredane, le moleloane o o coañ Kinereta le go ea kua leoatleñ ya sekaka, eboñ Leoatle ya Lecoai, kua tlatse ga Ashedota‐pisega, eintleñ ea Iseta. 18 ¶ Mi ka lo laola ka motla ouo, ka re, Yehova Morimo oa lona o lo neile lehatsi ye go le rua: ki gona lona, ba lo nonohetseñ tlabano lo khabaganye, lo tlometse ha pele ga bana ba Yeserele bana ba ga rra enu. 19 Mi basari ba lona, le banyana ba lona, le likhomu tsa lona, (kia itse lo na le likhomu lintsi,) li tla sala mo metseñ e ki e lo neileñ; 20 E tsamaea Yehova a ikhutsisa bana ba ga rra enu yaka lona, gore le bona ba rue lehatsi ye Yehova Morimo oa lona o le ba neileñ kua boseyeñ yoa Yoredane: ereha gona moñue le moñue o tla boelañ boshueñ yoa gague yo ki bo lo neileñ. 21 ¶ Mi ka laola Yehoshue motleñ ouo, ka re, Maitlo a gago a bonye cotle tse Yehova Morimo oa gago o li rihetseñ likhosi tse tu tse: Yehova o tla rihela yalo magosi aotle ua u a khabaganyañ. 22 Si ba boiheñ; gone Yehova Morimo oa lona, eo, o tla lo tlabanela. 23 Mi ka rapela Yehova ka motla ouo, ka re, 24 Yehova Morena, u simolotse go bontsa motlañka oa gago bogolu yoa gago, le atla se se thata sa gago: gone go morimo ohe mo legorimoñ le mo hatsiñ o o ka rihañ kaha tihoñ tsa gago, le kaha bonatleñ yoa gago? 25 Kia gu rapela ’ma ki khabaganye, ki bone lehatsi ya molemo, ye le boseyeñ yoa Yoredane; thaba tsele tsa molemo, le Lebanona. 26 Mi Yehova a lo ’nkhakatsegelela mi a si ka a ’nkutlua: mi Yehova a ’nthaea, a go gu lekane; si tlole u bua le ’na ga seo se. 27 Tlatlogela tloreñ ea Pisega, mi culeletsa maitlo a gago kua Ueseteñ, le kua Noreteñ, le kua Souteñ, le kua Iseteñ, mi u lebe ka maitlo a gago: gone u si kitla u khabaganya Yoredane eo. 28 Mi laola Yehoshue, mi mo thatahatse, u mo nonotse: gone o tla khabaganya ha pele ga bathu ba, a ba ruisa lehatsi ye u le bonañ. 29 Yalo ra nna mo mogorogoroñ o o lebaganyeñ le Beta‐peora.

4

KHAOLO 4. 1 KI gona yana, Bayeserela, retsañ litaeo, le tsiamisho tse ki li lo rutañ go li riha, gore lo tsele, le go ea go rua lehatsi ye Yehova Morimo oa bo‐rra enu o le lo naeañ. 2 Lo si oketse huku ye ki le lo laolelañ, le esiñ go le okocolola, gore lo tsegetse taolo tsa ga Yehova Morimo oa lona tse ki li lo laoletseñ. 3 Maitlo a lona a bonye se Morimo o lo oa se riha ka eintla ea ga Baala‐peore: gone banona botle ba ba le ba sala Baala‐peore morago, Yehova Morimo oa lona o ba sentse mo go lona. 4 Mi lona, ba lo ñaparelañ Yehova Morimo oa lona, lo tserile ka yenu lotle. 5 Bonañ, ki lo rutile litaeo le litsiamisho, yaka Yehova Morimo oa me a li ’ntaoletse, gore lo rihe yalo mo hatsiñ ye lo eañ go le rua. 6 Lo li tsegetse, lo li rihe; gone mouo e le botlale yoa lona le tlaloganyo ea lona ha pele ga maitlo a merahe, e e tla utluañ taeo tse cotle, e re, Rure, morahe o, o mogolu o, ki bathu ba ba tlalehileñ, le ba ba tlaloganyañ. 7 Gone go morahe o mogolu ohe, o o nañ le Morimo bogauheñ yoa ona, yaka Yehova Morimo oa rona mo cotleñ tse re li miletsañ! 8 Mi go morahe o mogolu ohe, o o nañ le litaeo le litsiamisho tsa tsiamo, yaka molao otle o, o ki o baeañ pele ga lona ka yenu? 9 Itiseñ, mi lo buluke meoea ea lona thata, gore lo si lebale lilo tse maitlo a lona a li bonyeñ, mi gore li si tloge mo peluñ tsa lona metleñ eotle ea botselo yoa lona: mi lo li itsise bana ba lona, le bana ba bana ba lona, ki gona gosi; 10 Motleñ o lo loa ema ha pele ga Yehova Morimo oa lona kua Horeba ka ona; ka Yehova a ’nthaea, ’Nkokoanyetsa bathu ba, mi ki tla ba utlusa mahuku a me, gore ba ithute go ’mpoiha metleñ eotle e ba tla tselañ mo hatsiñ ka eona, mi a ba rute bana ba bona. 11 Mi lo loa atamela loa ema tlatse ga thaba; mi thaba e le ea sha gareñ ga legorimo ka molelo; gole gole lehihi, le maru, le boncu yoa lehihi. 12 Mi Yehova a bua le lona yalo a le gare ga molelo: lo loa utlua koru ea mahuku, mi lo si ka loa bona secuanco sepe; e le le koru eosi. 13 Mi a lo utlusa kholagano ea gague, e o la a e lo laolela go e riha eboñ mahuku a ten; mi a a kuala mo matlapeñ a tu. 14 ¶ Mi Yehova a ’ntaola ka motla ouo, go lo ruta litaeo le litsiamisho, gore lo li tsegetse mo hatsiñ ye lo le khabaganyetsañ go le rua. 15 Ki gona itiseñ thata; gone lo si ka loa bona secuanco sepe motleñ o Yehova o la a bua le lona kua Horeba a le gare ga molelo: 16 Gore lo si iporise, go itihela secuanco se se setiloeñ señue, se se cuanañ le popego ea monona khotsa ea mosari, 17 Popego ea khomu eñue e e mo hatsiñ, le popego ea nunyane eñue e e liphuka e e hohañ kua gorimoñ, 18 Popego ea señue se se gagabañ mo ombuñ, le popego ea tlapi eñue e e mo metseñ a a kua tlatse ga lehatsi: 19 Le gona gore lo si culeletse maitlo a lona kua legorimoñ, le go leba letsatsi, le khueri, le linaleri, eboñ entua eotle ea legorimo, lo khueetsega go li obamela, le go li rihela, tse Yehova Morimo oa lona o li abetseñ merahe eotle e e kua tlatse ga legorimo yeotle. 20 Mi lona, Yehova o lo cutse a lo entsa mo bokephishoñ yoa tsipi, mo Egepeto, gore lo ne bathu ba boshua go ena, yaka ka yenu. 21 Le gona Yehova o la a ’nkhalehalela mahuku a lona, mi a ikana ha ki si kitla ki khabaganya Yoredane, le esiñ go ea hatsiñ ya molemo, ye Yehova Morimo oa lona o le lo naeañ boshua: 22 Gone ki tla shuela mo hatsiñ ye, ga ’nkitla ki khabaganya Yoredane: mi lona lo tla khabaganya, lo rua hatsi yele ya molemo. 23 Itiseñ, gore lo si lebale kholagano ea ga Yehova Morimo oa lona, e o la a e riha le lona, ha lo ka itihela secuanco se se setiloeñ, se se cuanañ le señue se Yehova Morimo oa lona o se iritseñ. 24 Gone Yehova Morimo oa lona e le molelo o o nyeletsañ, o Morimo oa lehuha. 25 ¶ Ere mogañ lo tsalañ bana, le bana ba bana, lo nntse selele mo hatsiñ, lo iporisa, lo riha secuanco se se setiloeñ, khotsa secuanco sa señue, le go shulatsa ha pele ga maitlo a ga Yehova Morimo oa lona, go mo gakatsa: 26 Ki bitsa legorimo le lehatsi ka yenu go shupa kaga lona, ha lo tla akoha lo helela rure mo hatsiñ, ye lo le khabaganyetsañ Yoredane, go le rua; ga lo kitla lo leletsa malatsi go yeona, mi lo tla señoa lotle. 27 Mi Yehova o tla lo halaletsa mo meraheñ, mi lo tla saleloa ki banye mo paloñ mo baeteneñ, kua Yehova o tla lo gogelañ gona. 28 Mi koñ, lo tla rihela merimo e e leñ tiho ea atla tsa bathu, ea logoñ le ea leincue, e e sa boneñ, le e e sa utlueñ, le e e sa yeñ, le e e sa eñkheñ. 29 Mi ere mogañ lo batlañ Yehova Morimo oa lona gona, lo tla mona, ha lo matla ka pelu tsa lona cotle, le ka meoea ea lona eotle. 30 Ere mogañ lo mo tlaleloñ, mi lilo cotle tse li tlile go lona metleñ ea bohelo, ha lo boela go Yehova Morimo oa lona, lo utlua koru ea gague; 31 (Gone Yehova Morimo oa lona ki Morimo oa boutluelo botluku;) ga a kitla a lo tlogela, le esiñ go lo senya, mi ga a kitla a lebala kholagano ea bo‐rra enu e o la a e ba ikanela. 32 ¶ Gone a ko lo botse ga metla ea eintla e, e le le pele ga lona, go simolola ka motla o Morimo o lo oa bopa mothu mo hatsiñ, le go coa khutloñ sa legorimo le go ea go se señue sa yeona, ha gole gole señue se se segolu yalo, khotsa ha se le sa utluala yaka shona? 33 A morahe moñue o lo oa utlua koru ea Morimo e bua e coa gare ga molelo, yaka lo e utluile, oa tsela? 34 Khotsa, a Morimo o lekile go itsela morahe mo gareñ ga morahe o moñue, ka liteko, le ka licupo, le ka likhakhamaco, le ka tlabano, le ka atla se se thata, le ka cogo ye le otlologileñ, le ka poiho tse ri kholu, kaha cotleñ tse Yehova Morimo oa lona o la a li riha ha pele ga maitlo a lona mo Egepeto? 35 Gole go bonarioa go lona, gore lo itse ha Yehova e le ena Morimo; go sina ope ha e si ena. 36 O la a lo utlusa koru ea gague a le mo legorimoñ, gore a lo kaele: mi a lo bontsa molelo o mogolu oa gague mo lehatsiñ; mo lo loa utlua mahuku a gague a coa gare ga molelo. 37 Mi e le era gone o la a rata bo‐rra enu, ki gona o la a itseñkela losika loa bona hularoñ sa bona, mi a lo entsa mo Egepeto ha pele ga gague, ka nonoho e kholu ea gague; 38 Go rulola merahe ha pele ga lona, e e le le e meima le e e nonohileñ bogolu go lona, go lo isa gona, gore a lo nee hatsi ya eona boshua, yaka gontse ka yenu. 39 Ki gona itseñ ka yenu, mi lo gakologeloe mo peluñ tsa lona, ha Yehova e le ena Morimo mo legorimoñ kua gorimo, le mo hatsiñ, kua tlatse: go si ope o sele. 40 Mi lo tsegetse taeo tsa gague, le litaolo tsa gague, tse ki li lo laolelañ ka yeñu, gore go lo lemohalele, le bana ba lona hularoñ sa lona; le gona gore lo leletse malatsi mo hatsiñ ye Yehova Morimo oa lona o tla le lo naeañ ka bosakhutleñ. 41 ¶ Hoñ Moshe o la a lomolola metse e le teri, boseya yoa Yoredane, kua botlabatsatsi; 42 Gore molaei a tsabele gona, eo o ka bolaeañ moñ ka ena ka go bisa go itse, a sa mo ile ka metla e e hetileñ; gore a tsabele kua go moñue oa metse e, a tsele:Eboñ, Betsera, mo bogareñganaga, kua hatsiñ ya loboa oa Barubena; le Ramota mo Gileada, oa Bagada; le Golana mo Bashana, oa Bamanasa. 44 ¶ Molao o ko ona o Moshe o la a o baea ha pele ga bana ba Yeserele: 45 Tse ki cona licupo, le litaeo, le litsiamisho, tse Moshe o la a li bua le bana ba Yeserele ba sina coa Egepeto; 46 Boseyeñ yoa Yoredane, kua mogorogoroñ o o lebaganyeñ le Beta‐peora, kua hatsiñ ya Sihone, khosi ea Baamora, eo o la a nna kua Heshebona, eo Moshe le bana ba Yeserele ba le ba mo khemetha, ba sina coa Egepeto: 47 Mi ba le ba rua lehatsi ya gague, le lehatsi ya ga Oge khosi ea Bashana, likhosi li tu tsa Baamora, tse li li boseyeñ yoa Yoredane kua botlabatsatsi; 48 Go simologa ka Aroera o o kua boseyeñ yoa molacoana oa Arenona le kua thabeñ ea Siona e e leñ Heremona. 49 Le sekaka shotle boseyeñ yoa Yoredane eintleñ ea Iseta, le kua go leoatleñ ya sekaka, tlatse ga Ashedota‐pisega.

5

KHAOLO 5. 1 MI Moshe a bitsa Bayeserela botle, a ba raea, Bayeserela, utluañ litaeo, le litsiamisho tse ki li buañ mo tsebeñ tsa lona ka yenu, gore lo li ithute, lo li tlokomele, gore lo li rihe. 2 Yehova Morimo oa rona o la a riha kholagano le rona kua Horeba. 3 Yehova a si ka a riha kholagano e le bo‐rra ecu, mi e le le le rona, rona ba re hanu rotle ba re tserileñ ka yenu. 4 Yehova o la bua le lona a lebagantse sehatlogo le lihatlogo mo thabeñ a le gare ga molelo, 5 (Ki le ka ema gare ga Yehova le lona motleñ ouo, go lo utlusa lehuku ya ga Yehova: gone lo loa boitsioa ki molelo, lo sa tlatloge thaba:) a re, 6 ¶ Ki Yehova Morimo oa lona, eo o la a lo entsa mo hatsiñ ya Egepeto, mo tluñ ea botlañka. 7 Lo si ne le merimo e sele ha pele ga me. 8 Lo si itihele secuanco se se setiloeñ, secuano señue sa se se kua gorimo mo legorimon, khotsa sa se se kua tlatse mo lehatsiñ, khotsa sa se se mo metseñ a a kua tlatse ga lehatsi: 9 Lo si li ikobele, le esiñ go li rihela: gone ’na Yehova Morimo oa lona, ki Morimo oa lehuha, o tsiamologo ea bo‐ra‐bathu o e beletsañ mo baneñ mo sikeñ loa bo‐teri, le loa bo‐for, loa bona ba ba ’nkilañ; 10 O rihaletsa mathousanda a ba ba ’nthatañ, ba ba tsegetsañ taolo tsa me, bopelunomi. 11 Lo si biletse leina ya ga Yehova Morimo oa lona lehela: gone Yehova ga a kitla a mo golola eo o biletsañ leina ya gague lehela. 12 Tsegetsañ letsatsi ya sabata go le tsepha, yaka Yehova Morimo oa lona a lo laotse. 13 Lo rihe lo uetse tiho ea lona eotle ka malatsi a sekes: 14 Mi letsatsi ya bo‐seven ki sabata sa ga Yehova Morimo oa lona: lo si rihe tiho epe, lona, le esiñ bomoroa lona, le esiñ bomoroaria lona, le esiñ batlañka ba lona, le esiñ malata a lona, le esiñ pelesa tsa@ lona, le esiñ esela tsa lona, le esiñ epe ea khomu tsa lona; le esiñ baeñ ba ba mo khoroñ tsa lona; gore batlañka ba lona le malata a lona ba ikhutse yaka lona. 15 Mi lo gakologeloe lo lo le batlañka mo hatsiñ ya Egepeto, mi ka Yehova Morimo oa lona a la a lo entsa gona ka atla se se thata, le ka cogo ye le otlologileñ: ki gona ka mouo Yehova o lo laoletseñ go tsegetsa letsatsi ya sabata. 16 ¶ Tlotlañ bo‐rra enu le bo‐mma enu, yaka Yehova Morimo oa lona a lo laotse; gore malatsi a lona a leleharioe, le go lo lemohalela mo hatsiñ ye Yehova Morimo oa lona o le lo naeañ. 17 Lo si bolaee. 18 Mi lo si gokahale. 19 Mi lo si ucue. 20 Mi lo si bue cupo ea kako kaga bañ ka lona. 21 Mi lo si eletse basari ba bañ ka lona, mi lo si khatloe ki matlu a bañ ka lona, le esiñ maota a bona, le esiñ batlañka ba bona, le esiñ malata a bona, le esiñ pelesa tsa bona, le esiñ esela tsa bona, le esiñ sepe sa bañ ka lona. 22 ¶ Mahuku ua Yehova o la a a bua le phuthego ea lona eotle mo thabeñ, a le gare ga molelo, le mo maruñ, le mo boncuñ yoa lehihi, ka koru e kholu: mi a si ka a oketsa. Mi a a kuala mo matlapeñ a tu, mi a a ’nnaea. 23 Mi ga rihala ka lo utlua koru gare ga lehihi, (gone thaba e le ea sha ka molelo,) lo loa ’nkatamela, eboñ tlogotlogo tsa lico tsa lona cotle, le bagolu ba lona; 24 Mi lo loa re, Bona, Yehova Morimo oa rona, o re bontsitse khalalelo ea gague, le bogolu yoa gague, mi re utluile koru ea gague e coa gare ga molelo: re bonye ka yenu ha Morimo o bua le mothu, mi a tsele. 25 Mi yana re tlabo re shuelañ? gone molelo o o mogolu, o tla re nyeletsa: ha re hela re coela pele go utlua koru ea ga Yehova Morimo oa rona, ki gona re tla shuañ. 26 Gone go mañ mo nameñ eotle eo o la a utlua koru ea Morimo o o tserileñ, e bua e coa gare ga molelo, yaka rona, a tsela? 27 U atamele, mi u utlue cotle tse Yehova Morimo oa rona o tla li buañ: mi a go bue uena le rona cotle tse Yehova Morimo oa rona o tla li buañ ñau; mi re tla utlua, re riha. 28 Mi Yehova a utlua koru ea mahuku a lona ka lo bua le ’na; mi Yehova a ’nthaea, Ki utluile koru ea mahuku a bathu ba, ua ba a buileñ nau: gotle mo ba go buileñ go siame. 29 Au! intla pelu tsa bona li ko lintse yalo go ’mpoiha, le go tsegetsa taolo tsa me cotle ka metla eotle; gore go ba lemohalele, le bana ba bona ka bosakhutleñ. 30 Ea, u ba ree, Lo boele tenteñ tsa lona. 31 Mi uena, ema ha, ha go ’na, mi ki tla bua le uena taolo cotle, le litaeo, le litsiamisho, tse u tla li ba rutañ, gore ba li rihe mo hatsiñ ye ki le ba naeañ go le rua. 32 Ki gona tlokomelañ go riha yaka Yehova Morimo oa lona a lo laotse: mi si hapogeleñ atleñ se se siameñ, khotsa go sa molema. 33 Lo lepele mo tseleñ cotle tse Yehova Morimo oa lona o tla li lo laolelañ, gore lo tsele, le go lo lemohalela, le go leletsa malatsi mo hatsiñ ye lo tla le ruañ.

6

KHAOLO 6. 1 MI tse, ki cona litaolo, le litaeo, le litsiamisho, tse Yehova Morimo oa lona, o li lo laoletseñ go lo ruta, gore lo li rihe mo hatsiñ ye lo le khabaganyetsañ go le rua: 2 Gore lo boihe Yehova Morimo oa lona, le go tsegetsa taeo tsa gague cotle, le litaolo tsa gague cotle, tse ki li lo laolelañ; lona, le bana ba lona, le bana ba bana ba lona, metleñ eotle ea tselo yoa lona; gore malatsi a lona a leleharioe. 3 ¶ Ki gona lona Bayeserela, utluañ, mi lo tlokomele, go li riha; gore lo lemohaleloe, le go intsihala segolu, yaka Yehova Morimo oa bo‐rra enu a la a bua le lona, mo hatsiñ ye le elañ mashi le linotse. 4 ¶ Lona Bayeserela, utluañ: Yehova Morimo oa rona, ki Yehova eo moñue hela: 5 Mi lo rate Yehova Morimo oa lona ka pelu tsa lona cotle, le ka meoea ea lona eotle, le ka nonoho ea lona eotle. 6 Mi mahuku a ki a lo laolelañ ka yenu, a a ne mo peluñ tsa lona: 7 Mi lo a rute bana ba lona ka tloahalo, mi lo bue ga aona, ha lo lutse mo matluñ a lona, le lo sepela mo tseleñ, le lo itelega, le lo coga. 8 Mi lo a hunelele cupo mo atleñ tsa lona; mi a tla na mekare gare ga maitlo a lona. 9 Mi lo a kuale mo mepakuaneñ ea matlu a lona, le mo khoroñ tsa lona. 10 Mi go tla rihala, mogañ Yehova Morimo oa lona a sina lo isa mo hatsiñ ye o la a le ikanela Aberahame, le Yitsake, le Yakobe bo‐rra enu, go lo naea; metse e meima le ea molemo, e lo si ka loa e aga, 11 Le matlu a a tletseñ tse ri molemo cotle, a lo si ka loa a tlatsa, le liriba tse ri epiloeñ, tse lo si ka loa li epa, le masimo a mevina, le a metluare, a lo si ka loa a tloma; mi ere lo sina ya lo khora; 12 Lo itise, gore lo si lebale Yehova, eo o la a lo entsa mo hatsiñ ya Egepeto, mo tluñ ea botlañka. 13 Lo boihe Yehova Morimo oa lona, lo mo rihele, mi lo ikane ka ina ya gague. 14 Lo si late merimo e sele, ea merimo ea merahe e e lo rikanyeritseñ: 15 (Gone Yehova Morimo oa lona ki Morimo oa lehuha gare ga lona,) gore bogale yoa ga Yehova Morimo oa lona bo si lo tukele, go lo senya mo lehatsiñ. 16 ¶ Lo si raele Yehova Morimo oa lona, yaka lo loa mo raela kua Masa. 17 Lo tsegetse taolo tsa ga Yehova Morima oa lona ka tloahalo, le licupo tsa gague, le litaeo tsa gague, tse o li lo laoletseñ. 18 Mi lo rihe se se thokhameñ le sa molemo mo maitloñ a ga Yehova: gore go lo lemohalele, le gore lo ee lo rue lehatsi ya molemo, ye Yehova o la a le ikanela bo‐rra enu. 19 Go khorometsa baba ba lona botle ha pele ga lona, yaka Yehova a buile. 20 ¶ Ere mogañ bomoroa lona ba lo botsañ, ba re, Licupo, le litaeo, le litsiamisho tse Yehova Morimo oa rona o li lo laoletseñ ki tsañ? 21 Mi lo ree bomoroa lona, Re le re le batlañka ba ga Faroe kua Egepeto; mi Yehova o la a re entsa mo Egepeto ka atla se se thata: 22 Mi Yehova o la a riha licupo le likhakhamaco tse ri kholu, le tse ri boshula, kua Egepeto, le go Faroe, le mo tluñ ea gague eotle, ha pele ga maitlo a rona: 23 Mi a re entsa gona, gore a re ise, go re naea lehatsi ye o la a le ikanela bo‐rra ecu. 24 Mi Yehova o la a re laola go riha taeo cotle tse, le go boiha Yehova Morimo oa rona, gore go re lemohalele ka gale, le go re tserisa, yaka ka yenu. 25 Mi go tla na tsiamo go rona, ha re tlokomela go riha taolo tse cotle ha pele ga Yehova Morimo oa rona, yaka a re laotse.

7

KHAOLO 7. 1 ERE mogañ Yehova Morimo oa lona a sina lo isa mo hatsiñ ye, lo eañ go yeona go le rua, mi a sina latlela eintle merahe e le mentsi ha pele go lona, eboñ Baheta, le Bageregasha, le Baamora le Bakanana, le Baperisa, le Baheva, le Bayebusa, merahe e le seven e e linatla e e nonohileñ bogolu go lona: 2 Mi mogañ Yehova Morimo oa lona a sina e nela ha pele ga lona; lo e khemethe lo e senyetse rure rure; lo si rihe kholagano naeo, le esiñ go tsalana naeo: 3 Lo si nyalane naeo; bomoroaria lona lo si ba nele bomoroa eona, mi lo si culele bomoroa lona bomoroaria eona. 4 Gone ba ka tla ba ’ntentsa bomoroa lona, mi ba rihela merimo e sele: mi bogale yoa ga Yehova bo tla lo tukela bo akoha bo lo senya. 5 Mi lo ba rihele yalo; lo rutle aletara tsa bona, mi lo thube licuanco tse ri thokhameñ tsa bona, lo reme likhuana tsa bona, lo hise licuanco tse ri setiloeñ tsa bona ka molelo. 6 ¶ Gone lo bathu ba ba itsephetseñ Yehova Morimo oa lona: Yehova Morimo oa lona o lo itseñketse go na bathu ba boshua go ena, mo meraheñ eotle e e mo hatsiñ. 7 Yehova o la a si ka a nateheloa ki lona, go lo itseñkela ka gone lo le bontsi bogolu go merahe e meñue eotle; gone lo lo le banye bogolu mo meraheñ eotle: 8 Mi era gone Yehova a la a lo rata, mi a la a rihatsa ikano e o la a e ikanela bo‐rra enu, Yehova o lo entsitse ka atla se se thata, a lo rekolola mo tluñ ea botlañka, atleñ sa ga Faroe khosi ea Egepeto. 9 ¶ Ki gona itseñ ha Yehova Morimo oa lona, ki ena Morimo, Morimo oa boikaño, o o tsegetsañ kholagano le pelunomi le kua tsikeñ li thousanda tsa bona ba ba o ratan, ba ba tsegetsañ taolo tsa ona; 10 Mi o khopolola bona ba ba o ilañ mo hatlogoñ tsa bona, go ba herisa: ga o kitla o riegela moiri oa ona, o tla mo khopolola mo hatlogoñ sa gague. 11 Ki gona tsegetsañ litaolo, le litaeo, le litsiamisho tse ki li lo laolelañ ka yenu go li riha. 12 ¶ Mi go tla rihala ka gone lo tla retsa tsiamisho tse go li tlokomela, go li riha, Yehova Morimo oa lona o tla lo tsegeletsa kholagano le bopelunomi yo o la a bo ikanela bo‐rra enu: 13 Mi o tla lo rata, a lo tsegahatsa, a lo intsihatsa: mi o tla tsegahatsa louñuo loa empa tsa lona, le louñuo loa ombu oa lona, le mabele a lona, le boyaloa yoa lona, le loukuane loa lona, le kato ea logamo loa lona, le intsihalo ea lihutsane tsa lona, mo hatsiñ ye o la a le ikanela bo‐rra enu go le lo naea. 14 Le tla tsegaharioa bogolu go bathu botle: ga go kitla go na moopa oa monona le oa mosari go lona, khotsa mo khomuñ tsa lona. 15 Mi Yehova o tla lo thibela lipobolo cotle; mi ga a kitla a baea go lona epe ea lipobolo tse ri boshula tsa Egepeto, tse lo li itseñ; mi o tla li baea go botle ba ba lo ilañ. 16 Mi lo nyeletse merahe eotle e, e Yehova Morimo oa lona o tla e lo naeañ; a maitlo a lona a si e utluele botluku: mi lo si rihele merimo ea eona; gone e tla bo e le seru go lona. 17 Ha lo ka re mo peluñ tsa lona, Merahe euo e mentsi bogolu go rona; re tla e rulola yañ? 18 Lo si e boihe: lo ne lo gakolo-geleloe rure kaha Yehova Morimo oa lona o la a rihela Faroe le Baegepeto botle ka gona; 19 Liteko tse ri kholu tse maitlo a lona a li bonyeñ, le licupo, le likhakhamaco, le atla se se thata, le cogo ye le otlologileñ tse Yehova Morimo oa lona o lo entsitseñ ka cona: Yehova Morimo oa lona o tla rihela yalo caba cotle tse lo boihañ ha pele ga cona. 20 Le gona Yehova Morimo oa lona o tla tlisa meruthuane go cona e tsamaea tse ri setseñ, tse ri lo iphitletseñ li hela ha pele ga lona. 21 Lo si coge ha pele ga cona: gone Yehova Morimo oa lona o mo go lona, Morimo o mogolu, o o boitsegañ. 22 Mi Yehova Morimo oa lona o tla latlela eintle merahe euo ha pele ga lona ka thaholo: lo si e nyeletse ka kakoho, gore libatana tsa naga li si lo intsihalele. 23 Yehova Morimo oa lona o tla e nela ha pele ga lona, mi o tla e senya ka tlapeo e kholu e tsamaea e nyeleri oa ha pele ga lona. 24 Mi o tla tsenya khosi tsa eona mo atleñ tsa lona; mi lo tla herisa maina a cona tlatse ga legorimo; ga go monona ope eo o tla ikemisañ ha pele ga lona e tsamaea e señoa. 25 Licuanco tsa merimo ea eona tse ri setiloeñ lo li hise ka molelo: selevera le gouda tse ri mo go cona lo si li eletse, le esiñ go li itsela, gore lo si rae-lege ka cona: gone li maila go Yehova Morimo oa lona. 26 Le gona, lo si ise maila mo matluñ a lona, gore lo si rogoe yaka aona: lo a ilele rure, lo a latlele rure; gone e le se se rogiloeñ.

8

KHAOLO 8. 1 LITAOLO cotle tse ki li lo laolelañ ka yenu, lo li tlokomele go li riha, gore lo tsele, lo intsihale, le go ea lo rua lehatsi ye Yehova o la a le ikanela bo‐rra enu. 2 Mi lo gakologeloe tsela eotle e Yehova Morimo oa lona o la a lo tsamaisa go eona ka nyaga li forte tse mo bogareñganaga, go lo katisa, le go lo leka, le go itse se se le se le mo peluñ tsa lona, ha lo ka tsegetsa taolo tsa gague, leha e le nya. 3 Mi o la a lo katisa, a lo lesetsa go utlua tlala, a lo yesa ka manna ua, lo lo sa a itse, le bo‐rra enu ba le ba sa a itse; gore a lo itsise ha mothu a sa tsele ka liyo cosi, mi ha mothu a tsela ka cotle tse ri coañ mo molomoñ oa ga Yehova. 4 Aparo tsa lona li li si ka tsa lo onalela; mi nao tsa lona li li si ruruga ka nyaga li forte tse. 5 Li gona itseñ mo peluñ tsa lona ha Yehova a lo oatlaea, yaka monona a oatlaea moroaue. 6 Mi tsegetsañ taolo tsa ga Yehova Morimo oa lona, go sepela mo tseleñ tsa gague, le go moiha. 7 Gone Yehova Morimo oa lona, oa lo isa mo hatsiñ ye le molemo, lehatsi ya melacoana ea metse, le mecoeri, le mateñ a a elañ mo megorogoroñ le mo lithabeñ; 8 Lehatsi ya mabele, le barele, le mevina, le mefeige, le megeranata; hatsi ya metluare ea loukuane, le ya linotse; 9 Lehatsi ye lo tla yañ liyo ka go sa tlokahale go yeona, ga lo kitla lo tloka sepe go yeona; lehatsi ye maye a yeona ki tsipi, mi lo tla epa khotlo mo thabeñ tsa yeona. 10 Mi ere lo sina ya lo khora, ereha gona lo bakelañ Yehova Morimo oa lona lehatsi ya molemo ye Yehova Morimo oa lona o le lo neileñ. 11 Lo itise gore lo si lebale Yehova Morimo oa lona, ka go bisa go tsegetsa taolo tsa gague, le litsiamisho tsa gague, le litaeo tsa gague, tse ki li lo laolelañ ka yenu: 12 Gore e si re khotsa lo sina ya lo khora, le go aga matlu a molemo, lo nna go aona; 13 Mogañ matlape a lona le macomane a lona a intsihalañ, le cotle tse lo nañ naco li intsihala; 14 Mi pelu tsa lona li culetsega, lo lebala Yehova Morimo oa lona, eo o la a lo entsa mo hatsiñ ya Egepeto, mo tluñ ea botlañka; 15 Eo o la a lo tsamaisa mo bogareñganaga yo bogolu yo bo boitsegañ, yoa noga tsa phisho, le liphepheñ, le leuba, ha go sinañ metse; eo o la a lo entsetsa metse mo hikeñ ya lekhethu; 16 Eo o la lo yesa mo bogareñganaga ka manna ua, bo‐rra enu ba le ba sa a itse, gore a lo katise, le gore a lo leke, go lo rihela molemo kua bokhutloñ yoa lona; 17 Mi loa re mo peluñ tsa lona, Nonoho le thata ea atla tsa rona li re rihetse lohumo lo. 18 Mi lo gakologeloe Yehova Morimo oa lona: ha e le ena eo o lo naeañ bonatla go riha lohumo, gore a tlomamise yaka ka yenu kholagano ea gague e, o la a e ikanela bo‐rra enu. 19 Mi ha go tla rihala lo lebalela rure Yehova Morimo oa lona, le go lata merimo e sele, lo e rihela, lo e obamela; kia lo shupela rure ka yenu, ha lo tla helela rure. 20 Yaka merahe e Yehova o e herisitseñ ha pele ga hatlogo tsa lona, le lona lo tla hela yalo; ka gone lo loa gana go akela koru ea ga Yehova Morimo oa lona.

9

KHAOLO 9. 1 BAYESERELA, utluañ; Lo tla khabaganya Yoredane ka yenu, gore lo ee, lo rulole merahe e meima, le e e nonohileñ bogolu go lona; le metse e meima e e hemelecoeñ legorimoñ; 2 Shaba lo loima lo lolele, bana ba Baanaka, ba lo ba itseñ, ba lo utluileñ ga bona, Emañ eo o ka ikemisañ ha pele ga bana ba Baanaka? 3 Ki gona itseñ ka yenu ha Yehova Morimo oa lona, ki eo o lo khabaganyañ pele, o molelo o o metsañ; o tla ba senya, mi o tla ba katisa ha pele ga lona: mi lo tla ba rulola lo ba herisa ka kakoho, yaka Yehova o lo reile. 4 Ere mogañ Yehova Morimo oa lona, a sina ba khorometsa ha pele ga lona lo si re mo peluñ tsa lona, loa re, Yehova o re tlisitse, go rua lehatsi ye, ka eintla ea tsiamo ea rona; gone Yehova a rulola merahe e e ha pele ga lona ka eintla ea boikepo yoa eona. 5 Ga lo ee go rua lehatsi ya eona, ka eintla ea tsiamo le thokhamo ea pelu tsa lona: mi Yehova Morimo oa lona o rulola merahe e, ha pele ga lona ka eintla ea boikepo yoa eona, le gore a tlomamise lehuku ye Yehova o la a le ikanela Aberahame, le Yitsake, le Yakobe, bo‐rra enu. 6 Ki gona, itseñ ha Yehova Morimo oa lona a sa lo nele lehatsi ye ya molemo go le rua ka eintla ea tsiamo ea lona; gone lo le shaba loa thamo e e thata. 7 ¶ Gakologeloañ, mi lo si lebale kaha lo loa gakatsa Yehova Morimo oa lona segolu mo bogareñganaga ka gona: lo loa ganela le Yehova, go simolola ka tsatsi ye lo loa coa Egepeto ea tsamaea loa tla heloñ ha. 8 E, le kua Horeba, lo loa gakatsa Yehova ea tsamaea a lo galehela go lo senya. 9 Erile ki tlatlogela mo thabeñ go cula matlapa, matlapa a kholagano e Yehova o la a e riha le lona, ki le ka tlola malatsi a forte, le masigo a forte mo thabeñ, ki sa ye liyo, ki sa noe metse: 10 Mi Yehova o la a ’nnaea matlapa a tu, a kuariloe ki monuana oa Morimo; le mo go aona kaha mahukuñ aotle ua, Yehova o la a bua le lona mo thabeñ a le gare ga molelo, mo tsatsiñ ya phuthego. 11 Mi ga rihala malatsi a forte le masigo a forte a sina heta, Yehova a ’nnaea matlapa a tu, matlapa a kholagano. 12 Mi Yehova a ’nthaea, Nanoga, akoha u hologe, u coe ha; gone bathu ba gago ba u ba entsitseñ mo Egepeto ba iporisitse; ba hapogile ka kakoho tsela e ki e ba laoletseñ; ba itihetse secuanco se se thecoeñ. 13 Gape, Yehova o la a ’nthaea, a re, Ki lepile bathu ba, mi bonañ ki bathu ba thamo e e thata: 14 ’Ma, ki ba senye, le go phimola leina ya bona tlatse ga legorimo: mi ki tla gu riha morahe o o thata le o montsi bogolu go bona: 15 Mi ka menoga ka hologa mo thabeñ, mi thaba ea sha ka molelo: mi matlapa a tu a kholagano a ba a la le mo atleñ tsa me li tu. 16 Mi ka leba, mi bonañ, lo loa leohela Yehova Morimo oa lona, loa riha namane e e thecoeñ: loa hapoga ka kakoho tsela e Yehova o la a e lo laolela. 17 Mi ka tsaea matlapa a tu, ka a latla mo atleñ tsa me li tu, ka a thuba ha pele ga maitlo a lona. 18 Mi ka oela ha pele ga Yehova, yaka ga eintla, malatsi a forte le masigo a forte: ki sa ye liyo, ki sa noe metse, ka eintla ea maleo a lona aotle, ua lo loa a leoha, ka go shulatsa mo maitloñ a ga Yehova, go mo gakatsa. 19 Gone ki le ki boiha bogale le khakalo e Yehova o la a lo gakalela ka eona, go lo senya. Mi le gona Yehova a hela a ’nkutlua motleñ ouo. 20 Le gona Yehova o la a gakaletse Arone segolu go mo senya: mi ka rapelela le Arone motleñ ouo. 21 Mi ka tsaea seleo sa lona, eboñ namane e lo lo e rihile, ka e hisa ka molelo, ka e thuga, ka e sila ka e nota, ea tsamaea ea notega yaka lorole: mi ka latlela lorole loa eona mo molacoaneñ o o elañ o coa mo thabeñ. 22 Le gona lo loa gakatsa Yehova kua Tabera, le kua Masa, le kua Kiberota‐hatava. 23 Le gona, erile Yehova a lo roma go coa Kadesha‐barenea, a re, Eañ, lo rue lehatsi ye ki le lo neileñ; ereha gona lo loa cuülola molomo oa ga Yehova Morimo oa lona, lo sa ka loa mo rumela, le esiñ go akela koru ea gague. 24 Lo loa ganela le Yehova, go simolola ka tsatsi ye ki lo itsileñ ka yeona. 25 Mi ka oela ha pele ga Yehova malatsi a forte le masigo a forte, ua ki le ka oela ka cna; gone Yehova o la a re, o tla lo senya. 26 Mi ka rapela Yehova, ka re, Yehova Morena, u si senye bathu ba gago le boshua yoa gago, yo u bo rekolotseñ ka bogolu yoa gago, yo u bo entsitseñ mo Egepeto ka atla se se thata. 27 Gakologeloa Aberahame, le Yitsake, le Yakobe, batlañka benu; u si lebe bokaka yoa bathu ba, le esiñ boikepo yoa bona, le esiñ seleo sa bona: 28 Gore ba lehatsi ye u re entsitseñ go yeona, ba si re, Era gone Yehova a paleloa ki go ba isa mo hatsiñ ye o la a le ba bulelela, o ba entsitse, go ba bolaela mo bogareñganaga, gone o la a ba ila. 29 Leha gontse yalo, ki bathu ba gago, le boshua yoa gago, yo u bo entsitseñ ka nonoho e kholu ea gago le ka cogo ye le otlologileñ ya gago.

10

KHAOLO 10. 1 YEHOVA o la a ’nthaea ka motla ouo, Ipetlele matlapa a tu yaka a eintla, mi tlatlogela kuanu go ’na mo thabeñ, mi le gona u itihele areke ea logoñ. 2 Mi ki tla kuala mo matlapeñ mahuku ua a la le mo matlapeñ a eintla, ua u a thubileñ, mi u a bee mo arekeñ. 3 Mi ka riha areke ea logoñ loa moshitima, mi ka betla matlapa a tu yaka a eintla, mi ka tlatlogela mo thabeñ, ki na le matlapa a tu mo atleñ sa me. 4 Mi o la a kuala mo matlapeñ kaha kualoñ loa eintla, eboñ litaolo li ten tse Yehova o la a li bua le lona mo thabeñ, a le gare ga molelo, mo tsatsiñ ya phuthego: mi Yehova o la a a ’nnaea. 5 Mi ka menoga, mi ka hologa mo thabeñ, ka tsenya matlapa mo arekeñ e ki le ka e riha; mi hoñ a gona yaka Yehova a la a ’ntaola. 6 ¶ Mi bana ba Yeserele ba le ba tloga mo Beërota, le Benayaäkana go ea kua Mosera: mi Arone a shuela gona, mi a hitloa gona; mi Eleasare a riha boperiseto mo bonnoñ yoa gague. 7 Ba tloga gona ba ea Gudegoda; mi ba coa Gudegoda ba ea kua Yotebata, mo hatsiñ ya melacoana ea metse. 8 ¶ Yehova a lomolola loco loa ga Leve motleñ ouo, go belega areke ea kholagano ea ga Yehova, go ema ha pele ga Yehova, go mo rihela, le go tsegahatsa ka leina ya gague, le ka yenu. 9 Ki gona, Leve ga a na kabelo, le esiñ boshua le bana ba ga rague; Yehova, ki ena boshua yoa gague, yaka Yehova Morimo oa lona o mo reile. 10 Mi ka tlola mo thabeñ yaka malatsi a eintla, malatsi a forte le masigo a forte; mi le gona Yehova a hela a ’nkutlua motleñ ouo; mi Yehova a sa rate go lo senya. 11 Mi Yehova o la a ’nthaea, Nanoga, etelela bathu pele, gore ba ee ba rue lehatsi ye ki le ka le ikanela bo rabo go le ba naea. 12 ¶ Mi yana, Bayeserela, Yehova Morimo oa lona o lopañ go lona, ha e si go boiha Yehova Morimo oa lona, le go sepela mo tseleñ tsa gague cotle, le go mo rata, le go rihela Yehova Morimo oa lona ka pelu tsa lona cotle, le ka meoea ea lona eotle, 13 Go tsegetsa taolo tsa ga Yehova, le litaeo tsa gague, tse ki li lo laolelañ ka yenu, go lo lemohalela? 14 Bonañ, magorimo, le legorimo ya magorimo, le lehatsi, le cotle tse ri go yeona, ki tsa ga Yehova Morimo oa lona. 15 Gone Yehova o la a nateheloa ki bo‐rra enu bosi, go ba rata; mi a itseñkela losika loa bona hularoñ sa bona, eboñ lona mo cabeñ cotle, yaka ka yenu. 16 Ki gona guerisañ melomo ea pelu tsa lona, mi lo si tlole lo le thamo e e thata. 17 Gone Yehova Morimo oa lona, ki Morimo oa merimo, le Morena oa barena; Morimo o mogolu, le o o bonatla, le o o boitsegañ, o o sa gobeleñ ope le esiñ go cula theleseco; 18 O o rihelañ khutsana le motlolagari tsiamisho, o rata moeñ, ka go mo naea liyo le liaparo. 19 Ki gona ratañ moeñ: gone lo lo le baeñ mo hatsiñ ya Egepeto. 20 Lo boihe Yehova Morimo oa lona; lo mo rihele, mi lo mo ñaparele, lo ikane ka ina ya gague. 21 Ki ena pako ea lona, ki ena Morimo oa lona, o o lo rihetseñ lilo tse, tse ri kholu, tse maitlo a lona a li bonyeñ. 22 Bo‐rra enu ka ba le ba ea Egepeto e le le bathu ba sevente; mi yana Yehova Morimo oa lona o lo rihile bontsi, yaka linaleri tsa legorimo.

11

KHAOLO 11. 1 KI gona, ratañ Yehova Morimo oa lona, lo tsegetse tebelo ea gague, le litaeo tsa gague, le litsiamisho tsa gague, le litaolo tsa gague ka gale. 2 Mi itseñ ka yenu: gone ga ki bue le bana ba lona, ba ba le ba sa itse, ba sa bone koatlao ea ga Yehova Morimo oa lona, le bogolu yoa gague, le atla sa gague se se thata, le cogo ya gague ye le otlologileñ, 3 Le likhakhamaco tsa gague, le litiho tsa gague, tse o la a li riha gare ga Egepeto, go Faroe khosi ea Egepeto, le mo hatsiñ ya gague yeotle; 4 Le se o la a se rihela entua ea Baegepeto, le pitse tsa bona, le cariota tsa bona; le kaha o la a penololela metse a Leoatle ye le Hubiru gorimo ga bona, ka ba lo khonatelela, le kaha Yehova o la a ba hetsa ka gona le ka yenu; 5 Le se o la a se lo rihela mo gareñganaga ea tsamaea loa tla heloñ ha, 6 Le se o la a se rihela Datane le Abirame, bomoroa Eliabe, moroa Rubene; kaha lehatsi le ya atlamolosa molomo oa yeona, ya ba metsa, le ba matlu a bona, le tenta tsa bona, le loruo lotle lo ba le ba na nalo, gareñ ga Bayeserela botle: 7 Mi maitlo a lona a bonye tiho tse ri kholu cotle, tse Yehova o la a li riha. 8 Ki gona tsegetsañ taolo cotle tse ki li lo laolelañ ka yenu, gore lo thatahale, le go ea go rua lehatsi, ye lo khabaganyetsañ go yeona go le rua; 9 Mi gore lo leletse malatsi mo hatsiñ, ye Yehova o la a le ikanela bo‐rra enu go le ba naea le losika loa bona, lehatsi ye le elañ mashi le linotse. 10 ¶ Gone lehatsi ye lo eañ go yeona go le rua, ga le cuane le lehatsi ya Egepeto, kua lo coañ gona, kua lo loa yala peu ea lona gona, loa e nosa ka nao tsa lona, yaka tsimo ea merogo: 11 Mi hatsi ye lo khabaganyañ go le rua, e le lehatsi ya lithaba le megorogoro, mi le noa metse a pula ea legorimo; 12 Lehatsi ye Yehova Morimo oa lona o le tlamelañ; maitlo a ga Yehova Morimo oa lona a go yeona ka gale, go simolola tsimologoñ ea ñuaga le go ea kua khutloñ sa ñuaga. 13 ¶ Mi go tla rihala, etlare ha lo retsa taolo tsa me ka tloahalo, tse ki li lo laolelañ ka yenu, go rata Yehova Morimo oa lona, le go mo rihela ka pelu tsa lona cotle, le ka meoea ea lona eotle, 14 Ereha gona ki tla naeañ pula ea lehatsi ya lona mo motleñ oa eona, pula ea eintla le pula ea khogolamoko, gore lo kokoanye mabele a lona, le boyaloa yoa lona, le loukuane loa lona. 15 Mi ki tla naea khomu tsa lona boyañ mo nageñ tsa lona, mi lo tla ya lo khora. 16 Mi itiseñ, gore pelu tsa lona li si tsierioe, lo hapoga, lo rihela merimo e sele, lo e obamela; 17 Gore bogale yoa ga Yehova bo si lo tukele, mi a cuala legorimo, mi pula e tlokahala, le ombu o si uñue louñuo loa ona, mi lo hela ka bonako mo hatsiñ ya molemo, ye Yehova o le lo naeañ. 18 ¶ Ki gona baeañ mahuku ua a me mo peluñ tsa lona le mo meoeeñ ea lona, mi lo a hunelele cupo mo atleñ tsa lona, gore a ne mekari gare ga maitlo a lona. 19 Mi lo rute bana ba lona, lo bue ga aona, ha lo lula mo matluñ a lona, le lo sepela mo tseleñ, le lo itelega, le lo coga. 20 Mi lo a kuale mo mepakuaneñ ea matlu a lona, le mo khoroñ tsa lona. 21 Gore malatsi a lona, le malatsi a bana ba lona a intsihale mo hatsiñ ye Yehova o la a le ikanela bo‐rra enu go le ba naea, yaka malatsi a legorimo mo lehatsiñ. 22 ¶ Gone ha lo tsegetsa taolo tse ki li lo laolelañ ka tloahalo go li riha le go rata Yehova Morimo oa lona, go sepela mo tseleñ tsa gague cotle, le go mo ñaparela; 23 Ereha gona Yehova o tla rulolañ merahe eotle e ha pele ga lona, mi lo tla rulola merahe e meima e e thata bogolu go lona. 24 Mahelo aotle ua pato tsa nao tsa lona li tla a gatañ, a tla na a lona: moleloane oa lona o tla na go simologa ka bogareganaga le Lebanona, go coa nokeñ, noka ea Euferate, le go ea kua leoatleñ ye le kua moragorago. 25 Ga go kitla go na ope eo o tla ikemisañ ha pele ga lona; Yehova Morimo oa lona o tla tsenya cogo ea lona le poiho ea lona mo hatsiñ yeotle ye lo tla le gatañ, yaka o lo reile. 26 ¶ Bonañ, ki baea tsegahaco le thogo ha pele ga lona ka yenu; 27 Tsegahaco, ha lo akela taolo tsa ga Yehova Morimo oa lona, tse ki li lo laolelañ ka yenu: 28 Mi thogo, ha lo sa akele taolo tsa ga Yehova Morimo oa lona, mi lo hapoga tsela e ki e lo laolelañ ka yenu, le go sepelela merimoñ e sele, e lo lo sa e itse. 29 Mi go tla rihala, Yehova a sina lo isa mo hatsiñ ye lo eañ go le rua, lo bee tsegahaco mo thabeñ ea Gerisima, le thogo mo thabeñ ea Ebala. 30 A ga li boseya yoa Yoredane, ha tseleñ e e kua letsatsi le phirimelañ gona, mo hatsiñ ya Bakanana ba ba nntseñ mo sekakeñ, go lebagana le Gilegala ha moterebenteñ oa More? 31 Gone lo tla khabaganya Yoredane, go ea go rua lehatsi ye Yehova Morimo oa lona o tla le lo naeañ, mi lo tla le rua, lo nna mo go yeona. 32 Ki gona tlokomelañ go riha taeo cotle le litsiamisho, tse ki li baeañ pele ga lona ka yenu.

12

KHAOLO 12. 1 TSE ki cona litaeo, le litsiamisho tse lo tla li tlokomelañ go li raha mo hatsiñ, ye Yehova Morimo oa bo‐rra enu o le lo naeañ go le rua, metleñ eotle e lo tla tselañ mo hatsiñ ka eona. 2 Lo herisetse rure mahelo aotle ua, kua merahe e lo tla e rulolañ, e le ea rihela merimo ea eona go aona, mo thabeñ tse ri gorileñ, le mo lithabaneñ, le tlatse ga tlare tse ri talana cotle: 3 Mi lo rutle aletara tsa bona, lo thube licuanco tse ri thokhameñ tsa bona, lo hise likhuana tsa bona ka molelo; mi lo reme licuanco tse ri setiloeñ tsa merimo ea bona, lo herise maina a cona mo heloñ hoñ. 4 Lo si rihele Yehova Morimo oa lona yalo. 5 Mi lo batle boago yoa gague, mi lo ee gona, eboñ helo ha, Yehova Morimo oa lona o tla go itseñkelañ mo licoñ tsa lona cotle go nnisa leina ya gague gona: 6 Mi lo ise cupelo tsa lona tsa phisho gona, le cupelo tsa lona tsa tlabo, le tsa‐bo‐ten tsa lona, le cupelo tsa culeco tsa atla tsa lona, le maikano a lona, le cupelo tsa lona tsa peleego, le maitibolo a matlape a lona, le a macomane a lona: 7 Mi lo yele gona ha pele ga Yehova Morimo oa lona, lo itumele mo cotleñ tse lo li baeañ atla tsa lona, lona, le ba matlu a lona, go cotleñ tse Yehova Morimo oa lona o lo tsegaharitseñ ka cona. 8 Lo si rihe kaha cotleñ tse re li rihañ huanu ka yenu, ha moñue le moñue o rihañ cotle tse li leñ thokhamo mo maitloñ a gague. 9 Gone le yana lo e si lo hitle boikhucoñ le boshueñ, yo Yehova Morimo oa lona o tla bo lo naeañ. 10 Mi lo tla khabaganya Yoredane, lo nna mo hatsiñ ye Yehova Morimo oa lona o tla le lo ruisañ, mi o tla lo lapolosa mo babeñ ba lona botle ba ba lo rikanyeletseñ, mi lo tla nna ka thagamo; 11 Ereha gona e tla nañ helo ha Yehova Morimo oa lona o tla go itsenkelañ go nnisa leina ya gague gona; lo ise gona cotle tse ki li lo laolelañ; cupelo tsa lona tsa phisho, le cupelo tsa lona tsa tlabo, le tsa‐bo‐ten tsa lona, le cupelo tsa atla tsa lona tsa culeco, le maikano a a itlophecoeñ a lona, ua lo tla a ikanelañ Yehova: 12 Mi lo itumele ha pele ga Yehova Morimo oa lona, lona, le bomoroa lona, le bomoroaria lona, le batlañka ba lona, le malata a lona; le Moleva eo o leñ mo khoroñ tsa lona; gone ga a na kabelo, le esiñ boshua go lona. 13 Lo itise gore lo si hisetse cupelo tsa lona tsa phisho mo maheloñ aotle ua lo a bonañ: 14 Mi helo ha Yehova o tla go itseñkelañ mo locoñ loñue loa lico tsa lona, lo hisetse cupelo tsa lona tsa phisho gona, mi lo rihele gona cotle tse ki li lo laolelañ. 15 ¶ Leha gontse yalo, lo ka tlaba, lo ya nama kaha kelecoñ ea meoea ea lona, kaha letsegoñ ye Yehova Morimo oa lona o le lo naeañ, mo khoroñ tsa lona cotle: moitsekologi le moitseki ba ka ya mogo ga shona, yaka ga tsephe, le ga kukama. 16 Lo si ye mari; lo a culolele ha hatsi yaka metse; ki gona gosi. 17 ¶ Lo si yele mo khoroñ tsa lona sa‐bo‐ten sa mabele a lona, le sa boyaloa yoa lona, le sa loukuane loa lona, khotsa maitibolo a matlape a lona, le a macomane a lona, le esiñ ape a maikano a lona ua lo a ikanañ, le esiñ cupelo tsa lona tsa peleego, le esiñ cupelo ea culeco ea atla tsa lona: 18 Mi lo ka li ya ha pele ga Yehova Morimo oa lona, mo heloñ ha Yehova Morimo oa lona o tla go itseñkelañ, lona, le bomoroa lona, le bomoroaria lona, le batlañka ba lona, le malata a lona, le Moleva eo o leñ mo khoroñ tsa lona: mi lo itumele ha pele ga Yehova Morimo oa lona, go cotle tse lo li baeañ atla tsa lona. 19 ¶ Itiseñ, gore lo si tloboge Moleva, metleñ ea lona eotle mo hatsiñ. 20 ¶ Ere mogañ Yehova Morimo oa lona a sina atlamolosa moleloane oa lona yaka a lo buleletse, mi lo tla re, Re tla ya nama, (ka gone meoea ea lona e eletsa go ya nama:) lo ka ya nama kaha kelecoñ eotle ea meoea ea lona. 21 Ere ha helo ha Yehova Morimo oa lona o go itseñketseñ go nnisa leina ya gague gona go lo khakahalela, ereha gona lo ka tlabañ ga matlape a lona le macomane a lona, ua Yehova o a lo neileñ, yaka ki lo laoletse, mi lo ka ya kaha cotleñ tse meoea ea lona e li eletsañ mo khoroñ tsa lona. 22 E, yaka tsephe le purumo li yeoa, lo ka li ya, moitsekologi le moitseki ba ka li ya mogo. 23 Itiseñ gore lo si ye mari: gone mari ki botselo; ki gona lo si yele moea le nama; ki gona gosi. 24 Lo si a ye; lo a culolele ha hatsi yaka metse. 25 Lo si a ye; gore go lo lemohalele, le bana ba lona hularoñ sa lona; lo sina riha se se thokhameñ mo maitloñ a ga Yehova. 26 ¶ Mi lilo tse ri itsephileñ tse lo ka nañ naco, le maikano a lona aosi, lo a tsee, lo ee heloñ ha Yehova o tla go itsenkelañ: 27 Mi lo bakanyetse cupelo tsa lona tsa phisho, nama le mari mo aletareñ ea ga Yehova Morimo oa lona: mi mari a cupelo tsa lona tsa tlabo a a culoleloe mo aletareñ ea ga Yehova Morimo oa lona, mi lo ka ya nama ea cona. 28 Tlokomelañ, mi lo utlue mahuku aotle, ua ki a lo laolelañ, gore go lo lemohalele, le bana ba lona, hularoñ sa lona ka bosakhutleñ, ha lo santse lo riha se se molemo, le se se thokhameñ mo maitloñ a ga Yehova Morimo oa lona. 29 ¶ Ere mogañ Yehova Morimo oa lona o khaolañ merahe ha pele ga lona, e lo eañ go eona go e rulola; mi lo e rulola lo nna ma hatsiñ ya eona: 30 Itiseñ, gore lo si raeloe ka go e sala morago, e sina señoa ha pele ga loña; le gona gore lo si botsise kaha merimoñ ea eona, lo re, Merahe e, e le ea rihela merimo ea eona yañ? le rona re tla riha hela yalo. 31 Si riheleñ Yehova Morimo oa lona yalo: gone cotle tse rileñ maila go Yehova, tse o li ilañ, e li rihetse merimo ea eona; gone bomoroa eona le bomoroaria eona e ba hisetsa merimo ea eona ka molelo. 32 Huku yeotle ye ki le lo laolelañ, lo le tlokomele go le riha: lo si le oketse le esiñ go le okocolola.

13

KHAOLO 13. 1 ERE mogañ go cogañ moperofeti gare ga lona, khotsa molori oa litoro, a lo naea seshupo, khotsa segakhamaco. 2 Mi seshupo khotsa segakhamaco se rihala, se o la a se bua le lona, a re, A re lateleñ merimo e sele, e lo lo sa e itse, mi re e rihele; 3 Si retseñ mahuku a moperofeti eo, le esiñ molori eo oa litoro: gone Yehova Morimo oa lona oa lo leka go itse ha lo rata Yehova Morimo oa lona ka pelu tsa lona cotle, le ka meoea ea lona eotle. 4 Lo late Yehova Morimo oa lona, le go moiha, le go tsegetsa taolo tsa gague, le go akela koru ea gague, le go mo rihela, le go mo ñaparela. 5 Mi moperofeti eo, khotsa molori oa litoro a a bolaoe, gone o buile tenego kaga Yehova Morimo oa lona, eo o la a lo entsa mo hatsiñ ya Egepeto, a lo rekolola mo tluñ ea botlañka, le go lo henola mo tseleñ e Yehova Morimo oa lona o la a e lo laolela go sepela go eona. Mi yalo lo tla tlosa boshula go lona. 6 ¶ Ere ha moñue moroa rague, moroa mague, khotsa moroaue, khotsa moroarie, khotsa mosari oa huba sa gague, khotsa tsala e e leñ yaka moea oa gague, a mo tlotleletsa mo bosaitsioeñ a re, A re ee re rihele merimo e sele, e lo si ka loa e itse, lona, khotsa bo‐rra‐enu;Eboñ merimo ea bathu ba ba tikologoñ ea lona, ba ba lo gauhaletseñ, khotsa ba ba lo khakahaletseñ; go simolola ka khutlo señue sa lehatsi le go ea khutloñ se señue sa lehatsi; 8 Si meleegeleñ, le esiñ go mo retsa; le gona maitlo a lona a a si mo utluele botluku, mi lo si rekegele, le esiñ go mo shuba: 9 Lo molaele rure; atla tsa lona a li ne pele go ena go molaea, mi morago ga mouo liatla tsa bathu botle. 10 Mi lo mo khobotletse ka maye, gore a shue; ka a batlile go lo henola go Yehova Morimo oa lona, eo o la a lo entsa mo hatsiñ ya Egepeto, le mo tluñ ea botlañka. 11 Mi Bayeserela botle, ba tla utlua, ba boiha, ba sa tlole ba riha kaha go se sa boshula gare ga lona. 12 ¶ Ere ha lo utlua go moñue oa metse ea lona, e Yehova Morimo oa lona o e lo neileñ go nna go eona, go tua, 13 Banona ba mañkholu, ba rule mo go lona, mi ba henotse banni ba motse oa bona, ba re, A re eeñ re rihele merimo e sele, e lo lo sa e itse; 14 Mi lo botsise, lo tlotlomise, lo botse ka tloahalo, mi bonañ ha e le amarure, le tlomamo, ha maleo a antseñ yalo a rihiloe gare ga bona; 15 Lo khemethele rure banni ba motse o ka boyetla yoa caka; lo o senyetse rure, le cotle tse ri go ona, le likhomu tsa ona ka boyetla yoa caka. 16 Mi lo phuthele gareñ ga mila oa ona thopo eotle ea ona; mi lo hisetse Yehova Morimo oa lona motse o ka molelo, le thopo eotle ea ona rure; mi o tla na mokoa ka bosakhutleñ, esiñ go tlola o agioa. 17 Mi a go si ne sepe sa shona se se rogiloeñ se ñaparela atla tsa lona: gore Yehova a boee khoteloñ ea bogale yoa gague, go lo bontsa kutluelo botluku, le go lo utluela botluku, le go lo intsihatsa, yaka o la a raea bo‐rra enu: 18 Mogañ lo akelañ koru ea ga Yehova Morimo oa lona, go tsegetsa taolo tsa gague cotle tse ki li lo laolelañ ka yenu, go riha se se thokhameñ mo maitloñ a ga Yehova Morimo oa lona.

14

KHAOLO 14. 1 LO bana ba ga Yehova Morimo oa lona; lo si itsegakele bashui, le esiñ go ipeola gare ga maitlo a lona. 2 Gone lo morahe o o itsephetseñ Yehova Morimo oa lona, mi Yehova o lo itseñketse go na morahe oa boshua go ena, lo bogolu go merahe eotle e e mo lehatsiñ. 3 ¶ Lo si ye sepe se se moila. 4 Tse ri tserileñ tse lo tla li yañ ki tse; khomu, le sehutsane, le pori,Le purumo, le tsephe, le nare, le kolulo, le pitlua, le tholo, le kukama. 6 Mi lo ka ya tse ri tserileñ cotle tse ri patologanyañ tlaku, eboñ tse ri tlaku tse ri maphata tse ri otlañ go tse ri tserileñ. 7 Leha gontse yalo, lo si ye tse tsa cona tse ri otlañ, khotsa tsa cona tse ri tlaku li maphata: eboñ kamela, le mutla, le pela: gone li otla, mi ga li patologanye tlaku; a li lo itsekologele. 8 Le kolobe, gone e patologanya tlaku; mi leha gontse yalo ga e otle; a e lo itsekologele: lo si ye ga nama ea cona, le esiñ go ama toto tsa cona. 9 ¶ Tse lo ka li ya tsa cotle tse ri mo linokeñ: cotle tse ri nañ le mabogo, le magapa, lo ka li ya. 10 Mi cotle tse ri sinañ mabogo le magapa, lo si li ye; a li lo itsekologele. 11 ¶ Lo ka ya nunyane cotle tse ri itsekileñ. 12 Mi tse, lo si li ye; eboñ lenoñ, le khonyaitlo, le khotoboloe, 13 Le ñkhueri, le mogakabe, le malelakokuane, kaha sikeñ loa aona. 14 Le mahukubu aotle, kaha sikeñ loa aona. 15 Ence, le lerololoane, le noñ ya baroa, le encui, kaha sikeñ loa eona. 16 Le kokolohutoe, le khoarire, le leuañ. 17 Le khukara, le bibiñ, le itametsa. 18 Le tlañue, le mogolori kaha sikeñ loa ona, le thacane, le mamathuane. 19 Le gona le cona cotle tse ri gagabañ tse ri hohañ a li lo itsekologele; a li si yeoe. 20 Lo ka ya nunyane cotle tse ri itsekileñ. 21 ¶ Lo si ye ga se se gonogileñ; lo se nee moeñ eo o mo khoroñ tsa lona, gore a se ye: khotsa lo ka se bapatsa go moeñ: gone lo bathu ba lo itsephetseñ Yehova Morimo oa lona, Lo si apee potsane ka mashi a maeo. 22 Lo phuthele rure tsa‐bo‐ten tsa totahalo ea peu ea lona, e lehatsi le e uñuañ ka ñuaga ñuaga. 23 Mi lo ye ha pele ga Yehova Morimo oa lona, mo heloñ ha o tla go itseñkelañ go nnisa leina ya gague gona, tsa‐bo‐ten tsa mabele a lona, le tsa boyaloa yoa lona, le tsa loukuane loa lona, le tsa maitibolo a matlape a lona, le tsa macomane a lona; gore lo ithute go boiha Yehova Morimo oa lona ka gale. 24 Mi ha tsela e lo khakahalela, e tsamaea lo paleloa ki go li kabela gona; ka gone helo go lo khakahalela ha Yehova Morimo oa lona o tla go itseñkelañ go baea leina ya gague gona, mogañ Yehova Morimo oa lona a sina lo tsegahatsa: 25 Ereha gona lo li hetolelañ mari, mi lo bohele mari mo atleñ tsa lona, lo ee heloñ ha Yehova Morimo oa lona o tla go itseñkelañ: 26 Mi lo nele cotle tse meoea ea lona e li eletsañ mari auo, leha e le likhomu, khotsa liñku, khotsa boyaloa, khotsa boyaloa yo bo thata, khotsa cotle tse meoea ea lona e li batlañ: mi lo yele gona ha pele ga Yehova Morimo oa lona, mi lo itumele le ba matlu a lona: 27 Le Moleva eo o mo khoroñ tsa lona; lo si mo tloboge; gone ga a na kabelo le boshua le lona. 28 ¶ Mi linyaga li teri li sina heta, lo ise tsa‐bo‐ten cotle tsa totahalo ea lona ku ñuaga ouo, mi lo li buluke mo khoroñ tsa lona: 29 Mi Moleva, (gone ga a na kabelo le boshua le lona,) le moeñ, le khutsana, le motlolagari, ba ba leñ mo khoroñ tsa lona, ba tla tla, ba ya, ba khora; gore Yehova Morimo oa lona a lo tsegahatse mo tihoñ cotle tsa atla tsa lona, tse lo li rihañ.

15

KHAOLO 15. 1 LINYAGA li seven li sina heta, lo rihe thebolo. 2 Mi o ki mokhua oa thebolo: Muñ oa molatu moñue le moñue eo o arimileñ go moñ ka ena a a mo rebolele; a a si emelele moñ ka ena, khotsa ñoana oa ga rague; ka gone go birioa thebolo ea ga Yehova. 3 Lo ka emelela moeñ: mi sa lona se se kua go ñoana oa ga rra enu, atla tsa lona a li se rebole. 4 Gore go si ne motloki mo go lona; gone Yehova o tla lo tsegahatsa segolu mo hatsiñ ye Yehova Morimo oa lona o le lo naeañ boshua go le rua: 5 Ha lo akelela koru ea ga Yehova Morimo oa lona rure, go tlokomela go riha taolo cotle tse ki li lo laolelañ ka yenu, ki gona gosi. 6 Gone Yehova Morimo oa lona o tla lo tsegahatsa, yaka a la a lo raea; mi lo tla arima merahe e le mentsi, mi ga lo kitla lo arima go eona; mi lo tla busa mo meraheñ e le mentsi, mi ga e kitla e lo busa. 7 ¶ Ere ha go le motloki go lona, moñue oa bana ba ga rra enu mo khoroñ eñue ea khoro tsa lona mo hatsiñ ya lona, ye Morimo oa lona o le lo naeañ, lo si thatahatse pelu tsa lona, le esiñ go huparelela ñoana oa ga rra eñu, eo e leñ motloki atla tsa lona: 8 Mi lo mo huporololele atla tsa lona rure, mi lo mo arimele rure, go na kana ka botloko yoa gague, yo o bo tlokañ: 9 Itiseñ gore go si ne huku lepe ya boñkholu mo peluñ tsa lona, ye le reñ, Ñuaga oa boseven, ñuaga oa thebolo o atamela; mi maitlo a lona a shulahalela ñoana oa ga rra enu eo e leñ motloki, mi lo sa mo nee sepe; mi a lo biletsa Yehova, mi se na boleo go lona. 10 Lo mo nele rure, mi pelu tsa lona li si ne boshula ka lo mo naea: gone Yehova Morimo oa lona o tla lo tsegahatsa ka eintla ea mouo, mo tihoñ tsa lona cotle, le cotle tse lo li baeañ atla tsa lona. 11 Gone batloki ga ba kitla ba tlokahala mo hatsiñ: ki gona ki lo laolañ ki re, Lo huporololele rure bana ba ga rra enu le bahumanegi ba lona, le batloki ba lona atla tsa lona, mo hatsiñ ya lona. 12 ¶ Ere ha ñoana oa ga rra enu oa Sehebera, khotsa mosari oa Sehebera a baparioa go lona, mi a lo rihela ka nyaga li sekes; lo mo golole go lona ka ñuaga oa bo‐seven. 13 Mi ere ha lo mo golole, lo si mo golole a iphotlere: 14 Lo mo abelele rure ga lecomane ya lona, le ga libupi tsa lona, le ga liribeleco tsa lona tsa movina: lo mo nee ga tse Yehova Morimo oa lona o lo tsegaharitseñ ka cona. 15 Mi lo gakologeloe lo lo le batlañka mo hatsiñ ya Egepeto, mi Yehova Morimo oa lona o lo rekolotse: ki gona ki lo laolelañ seo se ka yenu; 16 Mi go tla rihala ha a lo raea, Ga ’nkitla ki coa go lona; gone a lo rata, le litsika tsa lona, ka a itemohalela le lona; 17 Ereha gona lo ka tsaeañ thoko, lo phunyetse tsebe ea gague ha moyakoñ, mi o tla na motlañka oa lona ka bosakhutleñ. Le yeona lelata ya lona, lo le rihele yalo. 18 Mi a go si lo thatahalele ka lo mo golola go lona; gone o la a le yaka batlañka ba tu ba ba lalericoeñ go lona ka a la a lo rihela nyaga li sekes: mi Yehova Morimo oa lona o tla lo tsegahatsa go cotle tse lo li rihañ. 19 ¶ Cotle tsa maitibolo a botona tse ri tla tsaloañ mo matlapeñ a lona, le mo macomaneñ a lona, lo li tsephisetse Yehova Morimo oa lona: lo si rihe tiho epe ka leitibolo ya khomu tsa lona, le esiñ go tloba leitibolo ya liñku tsa lona. 20 Lo li yele ha pele ga Yehova Morimo oa lona, ka ñuaga ñuaga heloñ ha Yehova o tla go itseñkelañ, lona, le ba matlu a lona. 21 Mi ha bogole bo le go cona ha e ka na setlotsa, khotsa bohohu, khotsa bogole yoa boshula, lo si li tlabele Yehova Morimo oa lona. 22 Lo li yele mo khoroñ tsa lona: moitsekologi le moitseki mogo, yaka tsephe, le yaka kukama. 23 Lo si ye mari a cona; lo a culolele ha hatsi yaka metse; ki gona gosi.

16

KHAOLO 16. 1 TLOKOMELAÑ khueri ea Abiba, mi lo rihele Yehova Morimo oa lona Tlolaganyo: gone Yehova Morimo oa lona o la a lo entsa mo Egepeto ka khueri ea Abiba ka bosigo. 2 Erehe gona lo tlabelañ Yehova Morimo oa lona Tlolaganyo ga macomane le matlape, mo heloñ ha Yehova o tla go itseñkelañ go nnisa leina ya gague gona. 3 Lo si ye se se berisicoeñ ka eona: lo ye se se sa berisioañ ka eona ka malatsi a seven, eboñ señkhue sa pogisho; gone lo loa coa mo hatsiñ ya Egepeto ka kakoho: gore lo gakologeloe tsatsi ye lo loa coa mo hatsiñ ya Egepeto ka yeona, metleñ ea tselo yoa lona eotle. 4 Mi a go si bonoe go lona seberisho mo meleloaneñ ea lona eotle ka malatsi a seven; le gona a go si salele bosigo le go ea moshoñ nama epe, e lo loa e tlaba ka matsiboea a tsatsi ya eintla. 5 Ga lo kake loa tlabela Tlolaganyo mo go eñue ea khoro tsa lona, tse Yehova Morimo oa lona o li lo naeañ: 6 Mi helo ha Yehova Morimo oa lona, o tla go itseñkelañ, go nnisa leina ya gague gona, lo tlabele Tlolaganyo gona ka matsiboea, ka go phirima ga letsatsi, ka motla ouo lo loa coa Egepeto ka ona. 7 Mi lo e apee, lo e yele heloñ ha Yehova Morimo oa lona o tla go itseñkelañ: mi lo menoge mo moshoñ, lo ee tenteñ tsa lona. 8 Lo ye se se sa berisioañ ka malatsi a sekes: mi tsatsi ya ithibo go Yehova Morimo oa lona le ka tsatsi ya seven: si riheñ tiho epe. 9 ¶ Ipaleleñ liueke li seven: go simolola go bala liueke li seven ka motla o lo tsenyañ sekele mo mabeleñ. 10 Erehe gona lo rihelañ Yehova Morimo oa lona moletlo oa liueke ka lekhetho ya cupelo ea peleego mo atleñ tsa lona, e lo tla e naean, kaha Yehova Morimo oa lona o lo tsegaharitseñ ka gona: 11 Mi lo itumele ha pele ga Yehova Morimo oa lona, lona, le bomoroa lona, le bomoroaria lona, le batlañka ba lona, le malata a lona, le Baleva ba ba mo khoroñ tsa lona, le baeñ, le likhutsana, le batlolagari, ba ba mo go lona, heloñ ha Yehova Morimo oa lona o tla go itseñkelañ go nnisa leina ya gague gona. 12 Mi lo gakologeloe lo lo le batlañka mo Egepeto: mi lo tlokomele go riha taeo tse. 13 ¶ Lo tsegetse moletlo oa liobo ka malatsi a seven, lo sina kokoanya ga libupi tsa lona le ga lirebeleco tsa lona: 14 Mi lo itumele mo moletloñ oa lona, lona, le bomoroa lona, le bomoroaria lona, le batlañka ba lona, le malata a lona, le Baleva, le baeñ, le likhutsana, le batlolagari, ba ba mo khoroñ tsa lona. 15 Lo tsegeletse Yehova Morimo oa lona moletlo ka malatsi a seven mo heloñ ha Yehova o tla go itseñkelañ: gone Yehova Morimo oa lona, o tla lo tsegahatsa mo totahaloñ ea lona eotle, le mo tihoñ tsa atla tsa lona cotle, ki gona lo itumelelañ rure. 16 ¶ Botle ba senona ba lona, a ba bonale ha pele ga Yehova Morimo oa lona ga teri, ka ñuaga o le moñue, heloñ ha o tla go itseñkelañ: ka moletlo oa se se sa berisioañ, le ka moletlo oa liueke, le ka moletlo oa liobo: mi a ba si bonale ha pele ga Yehova ba iphotlere: 17 Moñue le moñue kaha nonohoñ ea atla sa gague, kaha tsegahacoñ ea ga Yehova Morimo oa lona, e o e lo neileñ. 18 ¶ Lo itaolele basiamisi le likala mo khoroñ tsa lona cotle, tse Yehova Morimo oa lona o li lo naeañ mo licoñ tsa lona: mi a ba siamise bathu ka tsiamisho e e siameñ. 19 Si haposeñ tsiamisho; mi lo si gobele bathu, le esiñ go cula theleseco: gone theleseco e hohubatsa maitlo a matlale, mi e shokamisa mahuku a basiami. 20 Tsiamo, tsiamo, lo e khukhele, gore lo tsele, lu rue lehatsi, ye Yehova Morimo oa lona o le lo naeañ. 21 ¶ Lo si tlome sekhuana sa litlare liñue ha aletareñ ea ga Yehova Morimo oa lona, e lo tla e itihelañ. 22 Le gona lo si ikemisetse secuanco sa thokhamo; se Yehova Morimo oa lona o se ilañ.

17

KHAOLO 17. 1 LO si tlabele Yehova Morimo oa lona khomu, khotsa sehutsane, se se segole, khotsa señue se se boshula; gone se ki boila go Yehova Morimo oa lona. 2 ¶ Ha go ka bonoa go lona, go eñue ea khoro tsa lona tse Yehova Morimo oa lona o li lo neileñ, monona, khotsa mosari, eo o shulahatsañ ha pele ga maitlo a ga Yehova Morimo oa lona, ka go khaogana le kholagano ea gague, 3 Go ea go rihela merimo e sele, go e obamela, leha e le letsatsi, khotsa khueri, khotsa eñue ea entua ea legorimo, e ki sa e laolañ; 4 Mi ha lo e buleleloa, lo e utlua, lo e tlotlomisa ka tloahalo, mi bonañ, e le amarure, mi e, e tlomame, ha maila a antseñ yalo a rihiloe mo Bayesereleñ: 5 Erehe gona u isañ monona eo ha khoroñ tsa lona, khotsa mosari eo, eo o shulatsitseñ; monona eo, khotsa mosari eo; mi lo ba khobotletse ka maye, gore ba shue. 6 Eo o cuanetseñ loshu a a bolaoe ka melomo ea bashupi ba tu, khotsa bashupi ba teri; ga a kitla a bolaoa ka molomo oa moshupi a le moñue. 7 A atla tsa bashupi li ne go ena pele, go molaea, mi morago ga mouo, atla tsa bathu botle. Mi lo tlose boshula yalo go lona. 8 ¶ Ere ha go rihala señue se se thata go lona, mo tsiamishoñ, gare ga oa mari le oa mari le gare ga se se sekoañ le se se sekoañ, le gare ga sebeco le sebeco, sa tse ri ganeloañ mo khoroñ tsa lona: erehe gona lo nanogañ, mi lo ee heloñ ha Yehova Morimo oa lona o tla go itseñkelañ; 9 Mi lo ee baperisetiñ, eboñ Baleva, le go mosiamisi eo o tla nañ mo motleñ ono, lo botsise; mi ba tla lo bulelela lehuku ya tsiamisho: 10 Mi lo rihe kaha taoloñ ea lehuku ye ba tla le lo bulelelañ, kua heloñ ha Yehova o tla go itseñkelañ; mi lo tlokomele go riha kaha cotleñ tse ba tla li lo kaelañ: 11 Lo rihe kaha molomoñ oa molao o ba tla o lo kaelañ, le kaha tsiamishoñ e ba tla e lo bulelelañ: lo si hapoge huku ye ba tla le lo bulelelañ kua atleñ se se siameñ khotsa go sa molema. 12 Mi monona, eo o ikakahatsañ, le esiñ go retsa moperiseti eo o emeñ gona go rihela Yehova Morimo oa lona, le esiñ go retsa mosiamisi, monona eo, a a shue: mi lo tlose boshula go Bayeserela; 13 Gore bathu botle ba utlue, ba boihe, mi ba si tlole ba kakahala. 14 Ere lo sina hitla mo hatsiñ ye Yehova Morimo oa lona, o le lo naeañ, lo le rua, lo nna go yeona, mi lo re, Re tla itaolela khosi yaka merahe eotle e e re rikanyeritseñ; 15 Lo itaolele rure khosi e Yehova Morimo oa lona o e itseñkelañ: lo itaolele moñue khosi oa bana ba ga rra enu; ga lo kake loa itaolela moeñ, eo esiñ ñoana oa ga rra enu. 16 Mi a e si iintsihaletse lipitse, le esiñ go ba go bosetsa Egepeto bathu go intsihatsa lipitse: ecua Yehova o lo reile, Lo si tlole lo boea ka tsela e. 17 Le gona a e si iintsihaletse basari, gore pelu ea eona e si hapoge: le gona a e si iintsihaletse selevera le gouda segolu. 18 Mi go tla rihala, mogañ e lulañ mo teroneñ ea gosi yoa eona, a e ikualele kualo loñue loa molao o mo bukeñ, mo go e, e e leñ ha pele ga baperiseti eboñ Baleva: 19 Mi a e ne ha go eona, mi e buisa go eona metleñ eotle ea tselo yoa eona: gore e ithute go boiha Yehova Morimo oa eona, le go tsegetsa mahuku aotle a molao o; le taeo tse go li riha: 20 Gore pelu ea eona e si iculetse gorimo ga bana ba ga raeo le esiñ go hapogela taolo kua atleñ se se siameñ, khotsa go sa molema: gore e leletse malatsi mo gosiñ yoa eona, eona, le bomoroa eona mo Bayesereleñ.

18

KHAOLO 18. 1 BAPERISETI, eboñ Baleva, ki go re loco lotle loa ga Leve, ga ba kitla ba na le kabelo, le boshua mo Bayesereleñ: ba tla ya cupelo tsa ga Yehova tsa molelo, le boshua yoa gague. 2 Ki gona ba si kitlañ ba na le boshua mo baneñ ba ga rabo: Yehova ki boshua yoa bona, yaka a ba reile. 3 ¶ Mi se se tla na cuanelo ea baperiseti se se coañ mo bathuñ, le sa bona ba ba tlabañ cupelo ea tlabo, leha e ka na khomu, khotsa sehutsane; a ba nee moperiseti lecogo, le litlaea co tu, le mogoru. 4 Lo ba nee louñuo loa eintla loa mabele a lona, le loa boyaloa yoa lona, le loa loukuane loa lona, le yoa eintla ea botlobo yoa liñku tsa lona. 5 Gone Yehova Morimo oa lona o ba itseñketse mo licoñ tsa lona cotle go ema, le go rihela mo ineñ ya ga Yehova, bona, le bomoroa bona ka bosakhutleñ. 6 ¶ Mi ere ha Moleva a coa ka eñue ea khoro tsa lona, leha e le mo Bayesereleñ botle, kua o la a tlola gona, mi a ea ka keleco ea moea oa gague eotle mo heloñ ha Yehova o tla go itseñkelañ; 7 Mi a rihela mo ineñ ya ga Yehova Morimo oa gague, yaka Baleva bana ba ga rague botle, ba ba emeñ gona ha pele ga Yehova. 8 A ba ne le kabelo e e cuanañ go e ya, bogolu go lipapaco tsa gague tsa bagolu. 9 ¶ Ere mogañ lo hitlañ mo hatsiñ ye Yehova Morimo oa lona o tla le lo naeañ; lo si ithute go riha kaha maileñ a merahe euo. 10 A go si bonoe mo go lona, eo o ralatsañ moroaue khotsa moroarie moleloñ, khotsa moitseanape, khotsa moshuabi oa maru, khotsa morai, khotsa moloi, 11 Le mophekuri, le eo o botsañ meoea, le ñaka, le eo o botsañ bashui; 12 Gone botle ba ba rihañ lilo tse ba maila go Yehova: mi Yehova Morimo oa lona oa ba rulola ha pele ga lona ka eintla ea maila ua. 13 Lo itekanelele Yehova Morimo oa lona. 14 Gone merahe e lo tla e rulolañ, e utlua bashuabi ba maru, le baitseanape: mi kaga lona, Yehova Morimo oa lona, ga a ka a lo leseleletsa yalo. 15 ¶ Mi Yehova Morimo oa lona o tla lo cosetsa Moperofeti mo go lona, yaka ’na, oa bana ba ga rra enu; lo mo utlue; 16 Mi kaha cotleñ tse lo loa li lopa Yehova Morimo oa lona kua Horeba, mo tsatsiñ ya phuthego, loa re, A re si be re utlue koru ea ga Yehova Morimo oa rona, le esiñ go tlola re bona molelo o, o mogolu, gore re si shue. 17 Mi Yehova o la a ’nthaea, a re, Se ba se buileñ se molemo. 18 Ki tla ba cosetsa Moperofeti mo baneñ ba ga rabo eo o cuanañ nau, mi ki tla tsenya mahuku a me mo molomoñ oa gague; mi o tla bua le bona cotle tse ki tla li mo laolelañ. 19 Mi go tla rihala, leha e le mañmañ eo o tla ganañ go utlua mahuku a me, ua o tla a buañ ka leina ya me, ki tla se lopa go ena. 20 Mi moperofeti eo, eo o tla ipaeañ go bua lehuku ka leina ya me, ye ki si ka ka le mo laolela go le bua, khotsa eo o tla buañ ka leina ya merimo e sele, a moperofeti eo a shue. 21 Mi ha lo re mo peluñ tsa lona, Re tla itse yañ lehuku ye, Yehova o la a sa ka a le bua? 22 Etlare mogañ moperofeti o buañ mo ineñ ya ga Yehova, mi ha lehuku ye, le sa rihale, le esiñ go tla, ye ki yeona lehuku ye Yehova o la a sa ka a le bua, mi moperofeti eo, o le buile ka bokaka: lo si moihe.

19

KHAOLO 19. 1 ERE mogañ Yehova Morimo oa lona o khaolañ merahe e, lehatsi ya eona ye Yehova Morimo oa lona o le lo naeañ, mi lo e rulola, lo nna mo metseñ ea eona, le mo matluñ a eona; 2 Lo itomololele metse e teri gare ga hatsi ya lona, ye Yehova Morimo oa lona o le lo naeañ, go le rua. 3 Lo ipakanyetse tsela, le meleloane ea hatsi ya lona, ye Yehova Morimo oa lona, o le lo ruisañ, lo e lomololele kaboñ li teri, gore molaei moñue le moñue a tsabele gona. 4 ¶ Mi se ki shona sa molaei, eo o tla tsabelañ gona gore a tsele: Eo o bolaeañ moñ ka ena ka go bisa go itse, eo o la a sa a mo ile motleñ o o hetileñ; 5 Go cuana le eo o eañ mo sekhueñ le moñ ka ena go rema litlare, mi a eka selepe ka atla sa gague go rema setlare, tsipi e kholega mo moheñyeñ e oela moñ ka ena, mi a shua; a a tsabele kua go moñue oa metse euo, a tsele: 6 Gore moshulosetsi mari o si khonatelele molaei, ka pelu ea gague e sa gotetse, a mo hitlela, a molaea, ka gone tsela e telele; ecua a sa cuaneloe ki loshu, ka gone a la a sa a mo ile mo motleñ o o hetileñ. 7 Ki gona ki lo laolañ, ki re, lo itomololele metse e teri. 8 Mi ere ha Yehova Morimo oa lona a atlamolosa meleloane ea lona, yaka a la a ikanela bo‐rra enu, a lo naea lehatsi yeotle ye o la a bua go le naea bo‐rra enu; 9 (Ere ha lo tlokomela taolo tse go li riha, tse ki li lo laolelañ ka yenu, go rata Yehova Morimo oa lona, le go sepela mo tseleñ tsa gague ka metla eotle;) erehe gona lo ikokeletsañ metse meñue e le teri, go metse e teri euo: 10 Gore go si culoloe mari a a sinañ molatu mo hatsiñ ya lona, ye Yehova Morimo oa lona o le lo naeañ boshua, mi molatu oa mari oa na go lona. 11 ¶ Mi ere ha moñue a ila moñ ka ena, a mo lalela, a mo cogela, a mo daea, mi a shua, mi a tsabela kua go moñue oa metse euo: 12 Erehe gona bagolu ba motse oa gague ba romañ ba mo tsaea gona, ba mo tsenya mo atleñ sa moshulosetsi mari, gore a shue. 13 Maitlo a lona a a si mo utluele botluku, mi lo tlose mari a a sinañ molatu mo Bayesereleñ, gore go lo lemohalele. 14 ¶ Si katoseñ moleloane oa moñ ka lona, o ba bogolugolu ba o tlomileñ mo boshueñ yoa lona, yo lo tla bo ruañ mo hatsiñ ye Yehova Morimo oa lona o le lo naeañ go le rua. 15 ¶ A moshupi a le moñue a si cogele moñue kaga tsiamologo eñue, kaga seleo señue, sa maleo ua o a leohañ: mi se se sekoañ se tla tlomama ka melomo ea bashupi ba tu, khotsa ka melomo ea bashupi ba teri. 16 ¶ Ere ha moshupi oa tsenyo a cogela moñue, go shupa ga gague kaga tenego; 17 Erehe gona bo tu yoa banona ba ba nañ le se se ganeloañ ba emañ ha pele ga Yehova, eboñ ha pele ga baperiseti le basiamisi ba ba tla nañ ka motla ouo; 18 Mi basiamisi ba tla tlotlomisa ka tloahalo: mi bonañ, ha moshupi eo ki moshupi oa kako, mi a shupeletse ñoana oa ga rague kako; 19 Erehe gona lo mo rihelañ kaha o la a itlomile a tla rihela ñoana oa ga rague ka gona: mi lo tlose se sa boshula go lona yalo, 20 Gore ba ba setseñ ba utlue, ba boihe, mi ba si tlole ba riha kaha seoñ se sa boshula yo go lona. 21 Mi maitlo a lona a a si utluele botluku; botselo bo coeloe ki botselo, leitlo le coeloe ki leitlo, leino le coeloe ki leino, seatla se coeloe ki seatla, lonao lo coeloe ki lonao.

20

KHAOLO 20. 1 ERE mogañ lo bololañ go tlabana le baba ba lona, mi lo bona lipitse le licariota, bathu ba le bantsi bogolu go lona, lo si ba boihe: gone Yehova Morimo oa lona, eo o la a lo entsa mo hatsiñ ya Egepeto o go lona. 2 Mi go tla rihala lo sina atamela go tlabana, a moperiseti a atamele a bue le bathu, 3 A ba ree, Bayeserela, utluañ, loa atamela ka yenu go tlabana le baba ba lona: a pelu tsa lona li si iribale; si boiheñ, mi lo si rorome, mi si cogeñ ha pele ga bona: 4 Gone Yehova Morimo oa lona, ki ena eo o eañ le lona, go lo tlabanela mo babeñ ba lona, go lo buluka. 5 ¶ Mi a likala li bue le bathu, li re, Monona ohe eo o agileñ eintlu e enca, mi a e si a e shuele molemo? a a ee, a boele kua tluñ ea gague, gone ekare goñue a shua mo tlabanoñ, mi monona eo moñue a e shuela molemo. 6 Mi monona ohe eo o tlomileñ tsimo ea movina, mi a e si a ye loa eona? a a ee, a boele kua tluñ ea gague, gone ekare goñue a shua mo tlabanoñ, mi monona eo moñue a ya loa eona. 7 Mi monona ohe eo o beeletseñ mosari, mi a e si a mo tsee? a a ee, a boele kua tluñ ea gague, gone ekare goñue a shua mo tlabanoñ, mi eo moñue a mo tsaea. 8 Mi a likala li hele li bua le bathu, mi a li re, Monona ohe eo boboi, le pelu e kiribalo? a a ee, a boele kua tluñ ea gague, gone ekare goñue pelu tsa bana ba ga rague tsa tlapologa yaka pelu ea gague. 9 Mi go tla rihala likala li sina uetsa go bua le bathu, a li laorise balaori ba lintua kua nakeñ tsa bathu. 10 ¶ Ere mogañ lo atamelañ motse go tlabana le ona, erehe gona lo o biletsañ kagisho. 11 Mi go tla rihala ha o lo araba ka kagisho o lo bulela likhoro, erehe gona bathu botle ba ba bonoañ go ona a ba lo khethele, ba lo rihele. 12 Mi ha o gana go agisanya le lona, o tlabana le lona, lo o tlasele. 13 Mi Yehova Morima oa lona o tla o tsenya mo atleñ tsa lona, mi lo khemethe nona eotle ea ona ka boyetla yoa caka: 14 Mi basari, le banyana, le likhomu, le cotle tse ri mo motseñ ouo, eboñ thopo eotle ea ona, lo e ikhapele, mi lo ye thopo ea baba ba lona, e Yehova Morimo oa lona o e lo neileñ. 15 Lo rihele metse eotle yalo e e lo khakahaletseñ segolu, e esiñ ea metse ea merahe e. 16 Mi ga metse ea bathu ba, e Yehova Morimo oa lona o e lo naeañ boshua, lo si lese sepe se se nañ le moea: 17 Mi lo e senyetse rure rure; eboñ Baheta, le Baamora, le Bakanana, le Baperesa, le Baheva, le Bayebusa; yaka Yehova Morimo oa lona o lo laotse: 18 Gore ba si lo rute go riha kaha maileñ aotle a bona, ua ba rihetseñ merimo ea bona ka aona, mi loa leohela Yehova Morimo oa lona. 19 ¶ Ere mogañ lo tlaselañ motse ka malatsi mantsi, go tlabana nao, go o thopa, lo si senye tlare tsa ona go li rema ka selepe; gone lo ka ya loa cona, ki gona lo si li reme, go tlasela ka cona, gone tlare tsa naga e le go tserisu mothu: 20 Mi tlare tse lo li itseñ, ha e si tlare tsa go yeoa, lo li senye lo li reme; mi lo agelele motse litlaselo, o o tlabanañ le lona e tsamaee o oe.

21

KHAOLO 21. 1 ERE ha eo o bolailoeñ a bonoa mo hatsiñ ye Yehova Morimo oa lona o le lo naeañ go le rua, a namaletse mo nageñ, mi go sa itsioe eo o molaileñ: 2 Erehe gona bagolu ba lona le basiamisi ba lona ba coelañ, ba lekanyetsa go metseñ e e rikanyeritseñ eo o bolailoeñ: 3 Mi go tla rihala motse o o gauhe le eo o bolailoeñ, bagolu ba motse ouo a ba tsee moroba oa likhomu o o e siñ o rihe, o goge, mo iokoeñ; 4 Mi a bagolu ba motse ouo ba ise moroba kua molacoaneñ o o maguata o o sa leñoañ, o sa yaloa, mi ba pomele gone thamo ea moroba mo molacoaneñ: 5 Mi a baperiseti, bomoroa Leve, ba atamele; gone bauo, Yehova Morimo oa lona o ba itseñketse go mo rihela, le go tsegahatsa mo ineñ ya ga Yehova; mi tse ri ganeloañ cotle le lipeco cotle li tla na kaha melomoñ ea bona: 6 Mi bagolu botle ba motse o o gauhe le eo o bolailoeñ, a ba tlapise atla tsa bona gorimo ga moroba o o pomiloeñ thamo mo molacoaneñ: 7 Mi a ba bulele, ba re, Atla tsa rona ga lia ka tsa culola mari ua, le gona maitlo a rona ga a ka a a bona. 8 Yehova, u utluele Bayeserela bathu ba gago botluku, ba u ba rekolotseñ, mi u si bee mari a a sinañ molatu gare ga Bayeserela bathu ba gago. Mi mari auo ba tla a icuareloa. 9 Mi yalo lo tla tlosa mari a a sinañ molatu gare ga lona; ha lo riha se se thokhameñ ha pele ga maitlo a ga Yehova. 10 ¶ Mogañ lo bololañ go tlabana le baba ba lona, mi Yehova Morimo oa lona o ba tsentse mo atleñ tsa lona, mi lo ba cuere bacuaroi, 11 Mi ha go bonoa mosari eo moiñtle mo bacuaroiñ, mi moñue a mo eletsa, gore a ne mosari oa gague; 12 A a mo ise mo tluñ ea gague; mi a a ipeole tlogo, a itsege linala; 13 Mi a apole aparo tsa bocuaro yoa gague, mi a a tlole mo tluñ ea gague ka khueri e le eñue, a lelele rague le mague: mi morago ga mouo o ka ea mo go ena, a na monona oa gague, mi o tla na mosari oa gague. 14 Mi go tla rihala ha a sa khatloe ki ena, a a mo lese go ea kua o go ratañ; mi a a si mapaletse rure ka mari, a a si reke ka ena, ka gone a mo katile. 15 ¶ Ha moñue a na le basari ba tu, moñue a ratoa, mi moñue a iloa, mi ba monetse bana, eo o ratoañ, le eo o iloañ; mi ha eo oa burure e le moroa oa eo o iloañ: 16 Mi go tla na yalo, mogañ o ruisañ bomoroaue tse o nañ naco, ga a kake a riha moroa moratoi oa burure pele ga moroa moiroi eo e leñ oa burure: 17 Mi a a ipobole moroa moiroi oa burure, ka go mo naea kabelo li tu tsa cotle tse o nañ naco: gone ki ena tsimologo ea nonoho ea gague; cuanelo ea oa burure e le ea gague. 18 ¶ Ha moñue a na le mosimane oa bokaka le oa cuülolo, eo o ganañ go utlua koru ea ga rague le koru ea ga mague, mi leha ba mo oatlaea a gana go ba utlua: 19 Erehe gona rague le mague ba mo cuarañ bo mo isa bagoluñ ba motse oa gague, le kua khoroñ ea helo ga gague; 20 Mi a ba ree bagolu ba motse oa gague; ba re, Moroa rona eo, o bokaka le oa cuülolo, mi o gana go utlua koru tsa rona; o seapu, le mothagoi. 21 Mi a banona botle ba motse oa gague, ba mo khobotletse ka maye, gore a shue: mi lo tlose boshula yo bo go lona yalo; mi Bayeserela botle ba tla utlua, ba boiha. 22 ¶ Mi ha moñue a leohile ka se se cuanetseñ loshu, mi a bolaoa, mi lo mo pega mo logoñeñ: 23 A serepa sa gague se si ne ka bosigo mo logoñeñ, lo se hitlele rure ka tsatsi yeuo; (gone eo o pegiloeñ o rogiloe ki Morimo;) gore lo si itsekolole hatsi ya lona ye Yehova Morimo oa lona o le lo nelañ boshua.

22

KHAOLO 22. 1 E SI re ha lo bona khomu ea ñoana oa ga rra enu, khotsa sehutsane sa gague li timela, lo si li iphitlele: lo li boseletse rure go ñoana oa ga rra enu. 2 Mi ha ñoana oa ga rra enu a si gauhe le lona, khotsa lo sa mo itse erehe gona lo e isañ mo tluñ ea lona, mi lo ne naeo e tsamaee ñoana oa ga rra enu a e batle, mi lo e mo nele. 3 Lo rihele esela ea gague hela yalo; mi lo rihele aparo tsa gague hela yalo; le lilo tse ri latlegileñ cotle tsa ñoana oa ga rra enu, tse o latlegecoeñ ki cona, tse lo li bonyeñ, lo li rihele hela yalo; ga lo kake loa li iphi-tlela. 4 ¶ E si re ha lo bona esela ea ñoana oa ga rra enu, khotsa pelesa ea gague e oetse mo tseleñ, lo si li iphitlele: lo mo thusetse rure go li kakatlolola. 5 ¶ A mosari a si apare aparo sa monona, le gona a monona a si apare aparo sa mosari; gone botle ba ba rihañ yalo ba maila go Yehova Morimo oa lona. 6 ¶ Ha go rihala setlaga sa nunyane se bonoa ki lona ha tseleñ, mo tlareñ señue, khotsa ha hatsi, se na le mamphoroana, khotsa mai, le ma‐aona a elame mamphoroana, khotsa mo maiñ; lo si tsee mamphoroana le ma‐aona: 7 Lo lesetse maaö rure go ea, mi mamphoroana lo ka a tsaea; gore lo lemohalelele, le go lelehatsa malatsi. 8 ¶ Ere mogañ lo agañ eintlu e enca, erehe gona lo rihelañ litlomisho tsa lona matoana, gore lo si leretse eintlu ea gago molatu oa mari, ha moñue a oa go eona. 9 ¶ Lo si yale tsimo ea lona ea movina ka lipeu li sele: gore totahalo ea peu ea lona e lo e yarileñ, le louñuo loa tsimo ea lona ea movina li si tsephololoe. 10 ¶ Lo si leme ka khomu le esela mogo. 11 ¶ Lo si apare aparo sa matlakañ, yaka boboea yoa eñku le lene mogo. 12 ¶ Lo itihele makantsa mo khokhocoñ li for tsa aparo se lo ikhuru-metsañ ka shona. 13 ¶ Ha moñue a tsaea mosari, mi a ea mo go ena, mi a mo ila, 14 A mo cosetsa pateleco, a mo naea leina ya boshula, a re, Ki le ka tsaea mosari eo, ka mo atamela, mi ka mona e si lekharebe: 15 Erehe gona ra‐moroetsana eo, le mague ba tsaeañ licupo tsa bokharebe yoa moroetsana eo, ba li ise bagoluñ ba motse kua khoroñ: 16 Mi ra‐moroetsana a a ree bagolu, Ki netse monona eo moroariake go na mogatse, mi oa mo ila; 17 Mi bonañ, o cositse pateleco, a re, Ki si ka ka bona moroariu lekharebe; mi yana licupo tsa bokharebe yoa moroariake ki tse. Mi ba tla phutholola letsela ha pele ga bagolu ba motse. 18 Mi a bagolu ba motse ouo ba tsee monona eo, ba mo oatlaee. 19 Mi ba mo lehise liselevera li hundereda ba li nee ra‐moroetsana, gone o coseritse lekharebe leñue ya Bayeserela leina ya boshula; mi a a ne mosari oa gague; a a si mo tlale metleñ eotle ea gague. 20 Mi ha lehuku ye e le ya amarure, mi licupo tsa bokharebe li sa bonoe go moroetsana: 21 Erehe gona ba entsetsañ moroetsana eo ha moyakoñ oa eintlu ea ga rague, mi banona ba motse oa gague ba mo khobotletse ka maye, gore a shue: gone a lotsahetse mo Bayesereleñ, go akahala mo tluñ ea ga rague: mi lo tlose boshula yalo go lona. 22 ¶ Ere ha monona a bonoa a lala le mosari eo o nyecoeñ, erehe gona bo‐tu yoa bona ba shuañ, monona eo o la a lala le mosari, le mosari: mi lo tlose boshula yalo mo Bayesereleñ. 23 ¶ Ere ha moroetsana oa lekharebe a beelecoe, mi monona a mona mo motseñ, a lala nae; 24 Erehe gona lo isañ bo‐tu yoa bona ha khoroñ ea motse o, mi lo ba khobotletse ka maye, gore ba shue; moroetsana, gone ka a si ka a galela mo motseñ; le monona, gone o katile mosari oa moñ ka ena: mi lo tlose boshula yalo go lona. 25 ¶ Mi ha monona a bona moroetsana kua nageñ eo o beelecoeñ, mi monona a mo tsinelela a lala nae: ereha gona monona eo o la a lala nae o shuañ esi: 26 Mi lo si rihele moroetsana sepe; moroetsana ga a na boleo yoa loshu: gone yaka monona a cogela moñ ka ena a molaea, seuo sentse yalo: 27 Gone a monye kua nageñ, mi moroetsana eo o beelecoeñ a la a gala, mi gole go si ope go mo golola. 28 ¶ Ere ha monona a bona moroetsana oa lekharebe, eo o sa beeleloañ, a mo cuara, a lala nae, mi ba bonoa; 29 Erehe gona monona eo o la a lala nae, o naeañ ra‐moroetsana liselevera li faevete, mi a a ne mosari oa gague; gona a mo katile a a si mo tlale metleñ eotle ea gague. 30 ¶ A monona a si tsee mosari oa ga rague, le esiñ go henosa lokoya loa ga rague.

23

KHAOLO 23. 1 EO o teteëgileñ a nonaholocoe a a si tsene mo phuthegoñ ea ga Yehova. 2 A ñuana oa likhora a si tsene mo phuthegoñ ea ga Yehova; a a si tsene mo phuthegoñ ea ga Yehova, le kua sikeñ loa bo‐ten loa gague. 3 ¶ Moamona, khotsa Momoaba, a a si tsene mo phuthegoñ ea ga Yehova; a a si tsene mo phuthegoñ ea ga Yehova, le kua sikeñ loa bo‐ten loa gague, le ka bosakhutleñ: 4 Ka gone ba si ka ba lo khatlantsa ka liyo le metse mo tseleñ, ka lo coa Egepeto; le gona ka ba le ba laletsa Balame moroa Beore oa Peora oa Mesopotamia go lo roga. 5 Leha gontse yalo Yehova Morimo oa lona o la a gana go retsa Balame; mi Yehova Morimo oa lona, o la a lo hetolela thogo tsegahaco, ka gone Yehova Morimo oa lona o la a lo rata. 6 Lo si ba batlele kagisho le molemo oa bona metleñ eotle ea lona, ka bosakhutleñ. 7 ¶ Lo si kaee Moedoma moila; gonne ke ena ñoana oa ga rra enu: lo si kaee Moegepeto moila; gone lo lo le baeñ mo hatsiñ ya gague. 8 Bana ba ba tla ba tsaleloañ, ba ka tsena mo phuthegoñ ea ga Yehova mo sikeñ loa boteri loa bona. 9 ¶ Ere ha entua e bololela baba ba lona, erehe gona lo ikehañ go cotle tsa boshula. 10 ¶ Ere ha moñue a le mo go lona eo o sa itsekañ, ka itsekologo e e ka mo oelañ bosigo, a a coele eintle ga botlaolelo, a a si tsene mo botlaoleloñ: 11 Mi go tla rihala ha matsiboea a atamela a a itlapise ka metse: mi letsatsi le sina phirima o ka tsena mo botlaoleloñ. 12 ¶ Le gona lo ne le helo kua eintle ga botlaolelo, kua lo tla eañ eintle gona: 13 Mi lo ne le lomapo mo liloaneñ tsa lona; mi go tla rihala ha lo ea lo coele kua eintle, lo epe ka lona, mi lo menoge lo katele se se ruleñ go lona: 14 Gone Yehova Morimo oa lona o sepela gare ga botlaolelo yoa lona, go lo golola, le go nela baba ba lona ha pele ga lona; ki gona botlaolelo yoa lona bo tla itsephañ: gore a si bone se sa bosaikatega mo go lona, a lo boela morago. 15 ¶ Lo si nele motlañka muñoague, eo o tsabetseñ muñoague go lona. 16 A a nne le loña, mo go lona, mo heloñ ha o tla go itseñkelañ, mo go eñue ea khoro tsa lona, ha o go ratañ; lo si mo gobetse. 17 ¶ A go si ne sepepe mo go bomoroaria Yeserele, le esiñ mosodoma mo go bomoroa Yeserele. 18 ¶ Lo si isetse ikano eñue tuelo ea seaka, khotsa sereko sa enca mo tluñ ea ga Yehova Morimo oa lona, gone co tu tse ki maila go Yehova Morimo oa lona. 19 ¶ Lo si arimele ñoana oa ga rra enu intsihaco, intsihaco ea mari, khotsa intsihaco ea liyo, khotsa intsihaco ea señue se se arimecoeñ intsihaco: 20 Lo ka arimela moeñ intsihaco; mi lo si arimele ñoana oa ga rra enu intsihaco; gore Yehova Morimo oa lona a lo tsegahatse go cotle tse lo li baeañ liatla, mo hatsiñ ye lo eañ go yeona go le rua. 21 ¶ Ere mogañ lo ikanelañ Yehova Morimo oa lona ikano, lo si riege go e leha: gone Yehova Morimo oa lona o tla e lopela rure go lona; mi e ka na boleo go lona. 22 Mi ha lo khutla go ikana, e tla bo e si boleo go lona. 23 Se se coañ mo pounameñ tsa lona, lo se tsegetse, lo se rihe; eboñ, cupelo ea peleego e lo e ikanetseñ Yehova Morimo oa lona, e lo e buileñ ka melomo ea lona. 24 ¶ Ere mogañ lo tsenañ mo tsimoñ ea movina ea moñ ka lona, ereha gona lo ka yañ loa movina go khora kaha kelecoñ ea lona; mi lo si tsenye sepe tokeloñ tsa lona. 25 Ere mogañ lo tsenañ mo mabeleñ a a emeñ a moñ ka lona, ereha gona lo ka hulañ liako ka atla tsa lona; mi si tsenyeñ sekela mo mabeleñ a moñ ka lona.

24

KHAOLO 24. 1 ERE mogañ monona o tsaeañ mosari, a mo nyala, mi ha a sa bone tsalano mo maitloñ a gague, gone a bonye señue sa boatla mo go ena; a a mo kualele kualo loa tlalano, a lo mo tsenye mo seatleñ, a mo lese go coa mo tluñ ea gague. 2 Mi a sina a coa mo tluñ ea gague, o ka ea a na oa monona eo moñue. 3 Mi ha monona eo oa morago a mo ila a mo kualela kualo loa tlalano, a lo mo tsenya mo seatleñ, a mo lesa go coa mo tluñ ea gague; khotsa ha monona oa morago a shua, eo o la a mo itsela mogatse; 4 Monona oa eintla eo o la a mo tlala a a si be a mo tsaea go na mogatse, a sina itsekololoa; gone seo se ki boila ha pele ga Yehova: mi lo si leohise lehatsi ye Yehova Morimo oa lona o le lo naeañ boshua. 5 ¶ Ere mogañ monona o tsaeañ mosari eo mosha, a a si bolole entua, mi a a si imaharioe ka tiho epe; a a ne hela mo tluñ ea gague ka ñuaga o le moñue, go itumerisa mosari oa gague eo o mo tseileñ. 6 ¶ A go si ne ope eo o tselañ palano loloala loa gorimo le loa tlatse: gone o tsela palano botselo. 7 ¶ Ere ha moñue a bonoa a ucua moñue oa bana ba ga rague ba bana ba Yeserele, a reka ka ena, khotsa a mapatsa; erehe gona legoru yeuo le shuañ; mi lo tlose boshula go lona. 8 ¶ Ikeheñ kaga sebeco sa lepero, gore lo tlokomele thata, go riha kaha cotleñ tse baperiseti eboñ Baleva ba tla li lo kaelañ: lo tlokomele go riha, yaka ki ba laotse. 9 Gakologeloañ se Yehova Morimo oa lona o se rihetseñ Miriame mo tseleñ, ka lo coa Egepeto. 10 ¶ Ere ha lo arima señue go moñ ka lona, lo si tsene mo tluñ ea gague go tsaea pelo ea gague. 11 Lo eme kua eintle, mi monona eo lo mo arimileñ o tla lo isetsa pelo kua eintle: 12 Mi ha e le monona oa sehumanegi, lo si robale ka pelo ea gague: 13 Lo mo rebolele rure pelo ha letsatsi le phirima, gore a robale mo aparoñ sa gague, a lo tsegahatse: mi go tla na tsiamo go lona ha pele ga Yehova Morimo oa lona: 14 Lo si patike eo o lalericoeñ oa motloki le mohumanegi eo e leñ oa bana ba ga rra enu, khotsa oa baeñ ba lona ba ba mo hatsiñ ya lona, mo khoroñ tsa lona: 15 Lo mo nele tuelo ea gague ka tsatsi ya eona, mi letsatsi a le si e phirimele: gone o mohumanegi, mi o e tlologelecoe ka pelu: gore a si lo biletse Yehova, mi ea na boleo go lona. 16 ¶ A bo ra‐bathu ba si bolaeloe bana; le bana a ba si bolaeloe bo‐rabo: moñue le moñue a bolaeloe boleo yoa gague. 17 Si haposeñ tsiamisho ea moeñ, le ea khutsana; le esiñ go tsela aparo sa motlolagari pelo: 18 Mi lo gakologeloe ha lo lo le batlañka mo Egepeto, mi Yehova Morimo oa lona o lo rekolotse gona: ki gona ki lo laolelañ se go se riha. 19 ¶ Ere ha lo roba thobo ea lona mo temeñ ea lona; mi lo lebetse ñata mo temeñ, lo si e boele go e tsaea: a e ne ea moeñ, le ea khutsana, le ea motlolagari: gore Yehova Morimo oa lona a lo tsegahatse mo tihoñ cotle tsa atla tsa lona. 20 Ere ha lo thukhutha metluare ea lona, lo si be loa khukhuna likala: maburuco a a ne a moeñ, le a khutsana, le a motlolagari. 21 Ere ha lo hula louñuo loa tsimo ea lona ea movina, lo si be loa khukhuna: a a ne a moeñ, le a khutsana le a motlolagari. 22 Mi lo gakologeloe ha lo lo le batlañka mo hatsiñ ya Egepeto: ki gona ki lo laolelañ se go se riha.

25

KHAOLO 25. 1 ERE ha go na se se ganeloañ gare ga banona, mi ba ea tsekoñ, gore ba sekisioe; erehe gona ba siamisetsañ ba ba siameñ, ba sekisa basiamolori. 2 Mi go tla rihala, ha mosiamolori a cuaneloa ki lipeco, a mosiamisi a mo ribege, go berioa ha pele ga hatlogo sa gague, kaha paloñ ea peco e e cuanetseñ tsiamologo ea gague. 3 O ka mo kanya ga forte: esiñ go hetisa: gore e si re khotsa, a heta le go metsa ka lipeco lintsi bogolu go tse, mi ñoana oa ga rra enu a lo nya-tsegela. 4 ¶ Lo si bohe molomo oa khomu ka e photha mabele. 5 ¶ Ha bana ba monona ba nntse mogo, mi moñue oa bona a shua, a sina ñuana, mosari oa eo o shuleñ a a si nyaleloe eintle ki moeñ: ñoana‐rague mogatse a a mo tlacue, a mo itsele mosari, a mo rihele cuanelo ea ñoana‐rague. 6 Mi a go rihale oa burure eo, o tla mo tsalañ, a a eme ka leina ya ga mogola‐rague eo o shuleñ, gore leina ya gague le si phimoloe mo Bayesereleñ. 7 Mi ha monona eo a sa khatloe ki go tsaea mosari oa ga mogolue: erehe gona mosari oa ga mogolue o eañ bagoluñ mo khoroñ, a re, Monna monona oa me o gana go emisetsa mogolue leina mo Bayesereleñ, o gana go ’ntihela cuanelo ea monna‐mothu. 8 Erehe gona bagolu ba motse oa gague ba mitsañ, ba bua nae: mi ha a sa eme, a re, Ga ki khatloe ki go mo tsaea; 9 Erehe gona mosari oa ga mogolue o mo atamelañ ha pele ga bagolu, a rola setlaku mo naoñ loa monona eo, a mo khuela mathe mo hatlogoñ sa gague, a shupa a re, O riheloa yalo monona, eo o ganañ go agela mogolue eintlu. 10 Mi a leina ya gague le birioe mo Bayesereleñ, Eintlu ea gague eo, tlaku sa gague se rocoeñ. 11 ¶ Ere ha banona ba ganetsana, mi ha mosari oa eo moñue a atamela go golola mogatse mo atleñ sa gague eo o mo daeañ, mi a entsa atla sa gague a mo gamutla ka lepele; 12 Erehe gona lo khaolañ atla sa gague, a maitlo a lona a si mo utluele botluku. 13 ¶ Lo si ne le makete a sele mo khetseñ tsa lona, boñue bo le bogolu mi boñue bo le bobotlana. 14 Lo si ne le lilekanyo li sele mo matluñ a lona, señue se segolu, mi se señue se se botlana. 15 Lo ne le sebokete se se itekanetseñ se se siameñ, le selekanyo se se itekanetseñ se se siameñ lo ne nasho, gore malatsi a lona a leleharioe mo hatsiñ ye Yehova Morimo oa lona o le lo naeañ. 16 Gone botle ba ba rihañ lilo tse, le botle ba ba siamololañ ba maila go Yehova. 17 ¶ Gakologeloañ se Baamaleka ba le ba se lo rihela mo tseleñ, ka lo coa Egepeto; 18 Kaha ba le ba lo khatlantsañ ka gona mo tseleñ, ba lo bolaela ba ba morago, eboñ botle ba bokoa morago ga lona, ka lo lapa lo ñoriega; mi ba si ka ba boiha Morimo. 19 Ki gona go tla rihalañ, Yehova Morimo oa lona a sina lo lapolosa mo babeñ ba lona tikologoñ cotle mo hatsiñ, ye Yehova Morimo oa lona o le lo naeañ boshua go le rua, lo phimole khakologelo ea Baamaleka tlatse ga legorimo; lo si lebale.

26

KHAOLO 26. 1 MI go tla rihala lo sina hitla mo hatsiñ ye Yehova Morimo oa lona o le lo naeañ boshua go le rua, lo nna mo go yeona; 2 Lo tsee tsa eintla tsa louñuo lotle loa lehatsi, tse lo tla li isañ, tsa lehatsi ya lona ye Yehova Morimo oa lona o le lo naeañ, mi lo li bee mo serotuñ, mi lo ee heloñ ha Yehova Morimo oa lona o go itseñketseñ go nnisa leina ya gague gona. 3 Mi lo ee moperisetiñ eo o tla nañ mo motleñ ouo, lo mo ree, Ki bulela ka yenu ha pele ga Yehova Morimo oa gago, ha ki hitlile mo hatsiñ ye Yehova o la a le ikanela bo‐rra ecu go le re naea. 4 Mi moperiseti o tla tsaea serotu mo atleñ tsa lona, a se bela ha pele ga aletara ea ga Yehova Morimo oa lona. 5 Mi lo shupe ha pele ga Yehova Morimo oa lona, lo re, Rra ecu e le le Mosiria eo o kurieañ; mi a hurugela Egepeto, mi a tlola gona ka bathu banye, mi a na morahe gona, o moima, le o o nonohileñ le o montsi: 6 Mi Baegepeto ba le ba re rihela boshula, ba re katisa, ba re belesa ka tihelo ea khoeleo. 7 Ereha gona re le ra biletsa Yehova Morimo oa bo‐rra ecu, mi Yehova a utlua koru ea rona, a leba pogisho ea rona, le khokholelo ea rona, le patikego ea rona: 8 Mi Yehova o la a re entsa mo Egepeto ka atla se se thata, le ka cogo ye le otlologileñ, le ka poiho e kholu, le ka licupo, le ka likhakhamaco: 9 Mi o re tlisitse heloñ ha; mi o re neile lehatsi ye, lehatsi ye le elañ mashi le linotse. 10 Mi yana, bona, re tlisitse tsa eintla tsa louñuo loa lehatsi, tse u li re neileñ, Yehova; erehe gona lo li baeañ ha pele ga Yehova Morimo oa lona, mi lo ikobele ha pele ga Yehova Morimo oa lona: 11 Mi lo itumelele molemo otle o, Yehova Morimo oa lona o o lo neileñ, le ba matlu a lona; lona, le Moleva, le moeñ eo o mo go lona. 12 ¶ Ere mogañ lo sina uetsa go tsaea sa‐bo‐ten sa tsa‐bo‐ten cotle tsa totahalo ea lona mo ñuageñ oa bo‐teri, o e leñ ñuaga oa go tsaea tsa‐bo‐ten, mi lo neile Moleva, le moeñ, le khutsana, le motlolagari, gore ba ye mo khoroñ tsa lona, ba khore; 13 Erehe gona lo reñ ha pele ga Yehova Morimo oa lona, Re entsitse tse ri itsephileñ mo matluñ a rona, mi le gona ra li naea Moleva, le moeñ, le khutsana, le motlolagari, kaha taoloñ cotle tse u li re laoletseñ; ga rea ka ra tlola taola tsa gago, le esiñ go li lebala: 14 Ga rea ka ra ya ga cona mo bohutsaneñ yoa rona, mi le gona re si ka ra isetsa itsekologo ga cona, le esiñ go naea moshui ga cona: re aketse koru ea ga Yehova Morimo oa rona, re rihile kaha cotleñ tse u li re laoletseñ. 15 U lebe tlatse, u le boagoñ yoa gago yoa boitsepho mo legorimoñ, mi u tsegahatse Bayeserela bathu ba gago, le lehatsi ye u le re neileñ, yaka u lu na ikanela bo‐rra ecu lehatsi ye le elañ mashi le linotse. 16 ¶ Yehova Morimo oa lona o lo laotse ka yenu go riha litaeo le litsiamisho tse: ki gona li tsegetseñ, lo li rihe ka pelu tsa lona cotle, le ka meoea ea lona eotle. 17 Lo buisitse Yehova ka yenu ha a tla na Morimo go lona, le gona ha lo tla sepela mo tseleñ tsa gague, le go tsegetsa taeo tsa gague, le litaolo tsa gague, le litsiamisho tsa gague, mi le koru ea gague, ha lo tla e akela: 18 Mi Yehova o lo buisitse ka yenu, ha lo tla na bathu ba boshua yea gague, yaka a la a lo raea, mi gore lo tsegetse taolo tsa gague cotle; 19 Le go lo gorisa bogolu go merahe eotle e o e rihileñ, gore lo ne pako, le leina, le tlotlo; gore lo ne bathu ba ba itsephetseñ Yehova Morimo oa lona, yaka a buile.

27

KHAOLO 27. 1 MI Moshe le bagolu ba Bayeserela ba le ba laola bathu, ba re, Tsegetsañ taolo cotle tse ki li lo laolelañ ka yenu. 2 Mi a go rihale tsatsiñ ye lo tla khabaganyañ Yoredane go ea hatsiñ ye Yehova Morimo oa lona o le lo naeañ, lo ikemisetse maye a magolu, mi lo a batege ka sebatego: 3 Mi lo kuale mahuku aotle a molao o, lo sina khabaganya, gore lo hitle mo hatsiñ ye Yehova Morimo oa lona o le lo naeañ, lehatsi ye le elañ mashi le linotse; yaka Yehova Morimo oa bo‐rra enu o lo reile. 4 A go rihale lo sina khabaganya Yoredane, lo emise maye, ua ki a lo laolelañ ka yenu mo thabeñ ea Ebala; mi lo a batege ka sebatego. 5 Mi lo agele Yehova Morimo oa lona aletara gona, ka maye ua: aletara ea maye, lo si a betle. 6 Lo age aletara ea ga Yehova Morimo oa lona ka maye a a itekanetseñ: mi lo hisetse Yehova Morimo oa lona cupelo tsa phisho: 7 Le gona lo tlabe cupelo tsa tebogo, mi lo ye gona, lo itumele ha pele ga Yehova Morimo oa lona. 8 Mi lo kuale mahuku aotle a molao o mo mayeñ ua ka thanolo e kholu. 9 ¶ Mi Moshe, le baperiseti, eboñ Baleva, ba bua le Bayeserela botle, ba re, Lona Bayeserela tlokomelañ, mi lo utlue; lo rihegile bathu ba ga Yehova Morimo oa lona ka yenu. 10 Ki gona lo akelañ koru ea ga Yehova Morimo oa lona, mi lo rihe taolo tsa gague, le litaeo tsa gague, tse ki li lo laolelañ ka yenu. 11 ¶ Mi Moshe o la a laola bathu mo tsatsiñ yeuo a re, 12 Ba, a ba eme mo thabeñ ea Gerisima go tsehagatsa bathu, lo sina khabaganya Yoredane; eboñ Basimiona, le Baleva, le Bayuda, le Bayitsakara, le Bayosefa, le Babenyamina: 13 Mi ba, a ba eme mo thabeñ ea Ebala go roga; eboñ Barubena, le Bagada, le Baashera, le Basebulona, le Badana, le Banafetala. 14 ¶ Mi a Baleva ba bulele, ba ree banona botle ba Bayeserela ka koru e kholu, 15 Go rogoa monona eo o rihañ secuanco se se setiloeñ, khotsa se se thecoeñ moila go Yehova, tiho ea atla tsa morihi, a se shuba. Mi a bathu botle ba arabe ba re, Amena. 16 Go rogoa ena eo o nyatsañ rague, khotsa mague. Mi a bathu botle ba re, Amena. 17 Go rogoa ena eo o katosañ moleloane oa moñ ka ena. Mi a bathu botle, ba re, Amena. 18 Go rogoa ena eo o timetsañ sehohu mo tseleñ. Mi a bathu botle ba re, Amena. 19 Go rogoa ena eo o haposan tsiamisho ea moeñ, le ea khutsana, le ea motlolagari. Mi a bathu botle ba re, Amena. 20 Go rogoa ena eo o lalañ le mosari oa ga rague; ka gone a henosa lokoya loa ga rague. Mi a bathu botle ba re, Amena. 21 Go rogoa ena eo o lalañ le khomu eñue. Mi a bathu botle ba re, Amena. 22 Go rogoa ena eo o lalañ le khantsarie, moroaria rague, khotsa moroaria mague. Mi a bathu botle ba re, Amena. 23 Go rogoa ena eo o lalañ le mo-goagarie. Mi a bathu botle ba re, Amena. 24 Go rogoa ena eo o bolaeañ moñ ka ena mo bosaitsioeñ. Mi a bathu botle ba re, Amena. 25 Go rogoa ena eo o culañ theleseco go bolaea mothu eo o sinañ molatu. Mi a bathu botle ba re, Amena. 26 Go rogoa ena eo o sa tlomamiseñ mahuku a molao o, go a riha. Mi a bathu botle ba re, Amena.

28

KHAOLO 28. 1 MI go tla rihala, ha lo akela ka tloahalo koru ea ga Yehova Morimo oa lona, go tlokomela go riha taolo tsa gague cotle tse ki li lo laolelañ ka yenu, yalo Yehova Morimo oa lona o tla lo gorisa bogolu go merahe eotle ea lehatsi: 2 Mi matsego aotle ua, a tla tla go lona, a lo hitlela, ha lo akela koru ea ga Yehova Morimo oa lona. 3 Lo tla tsegaharioa mo motseñ, mi lo tla tsegaharioa mo nageñ. 4 Louñuo loa empa tsa lona lo tla tsegaharioa, le louñuo loa ombu oa lona, le loato loa khomu tsa lona, le kato ea logamo loa lona, le intsihalo ea lihutsane tsa lona. 5 Lirotu tsa lona li tla tsegaharioa, le megopu ea lona ea borubelo. 6 Lo tla tsegaharioa mo khorogoñ ea lona, mi lo tla tsegaharioa mo pololoñ ea lona. 7 Yehova o tla lo naea baba ba lona ba ba lo cogelañ, go khemetheloa ha pele ga lona: ba tla lo bololela ka tsela e le eñue, mi ba tla tsaba ha pele ga lona ka tsela li seven. 8 Yehova o tla lo laolela tsegahaco mo matluñ a lona a pulukelo, le mo cotleñ tse lo li baeañ atla tsa lona; mi o tla lo tsegahatsa mo hatsiñ ye Yehova Morimo oa lona o le lo naeañ. 9 Yehova o tla lo itlomamisetsa bathu ba boitsepho, yaka a lo ikanetse, ha lo tsegetsa taolo tsa ga Yehova Morimo oa lona, go sepela mo tseleñ tsa gague. 10 Mi bathu botle ba lehatsi ba tla bona lo birioa ka leina ya ga Yehova; mi ba tla lo boiha. 11 Mi Yehova o tla lo hohomosele-tsa molemo, mo louñuoñ loa empa tsa lona, le mo atoñ loa khomu tsa lona, le mo louñuoñ loa ombu oa lona, mo hatsiñ ye Yehova o la a le ikanela bo‐rra enu go le lo naea. 12 Yehova o tla lo bulela lohumo loa gague loa molemo legorimo, gore le nee hatsi ya lona pula motleñ oa eona, le go tsegahatsa tiho eotle ea atla tsa lona: mi lo tla ariñoa ki merahe mentsi, mi ga lo kitla lo arima. 13 Mi Yehova o tla lo riha tlogo, mi esiñ mogatla, mi lo tla na hela ha gorimo, mi lo si kitla lo na kua tlatse; mogañ lo akelañ taolo tsa ga Yehova Morimo oa lona tse ki li lo laolelañ ka yenu, go li tlokomela le go li riha: 14 Le esiñ go hapoga mahuku ape ua ki a lo laolelañ ka yenu, go ea atleñ se se siameñ, khotsa go sa molema, go sepelela merimoñ e sele go e rihela: 15 ¶ Mi go tla rihala ha lo gana go akela koru ea ga Yehova Morimo oa lona, go tlokomela go riha taolo tsa gague cotle, le litaeo tsa gague cotle tse ki li lo laolelañ ka yenu; hoñ lithogo cotle tse, li tla tla go lona, li lo hitlela: 16 Lo tla rogoa mo motseñ, mi lo tla rogoa mo nageñ. 17 Lirotu tsa lona li tla rogoa, le megopu ea lona ea borubelo. 18 Louñuo loa empa tsa lona lo tla rogoa, le louñuo loa ombu oa lona, le kato ea logamo loa lona, le intsihalo ea lihutsane tsa lona. 19 Lo tla rogoa mo khorogoñ ea lona, mi lo tla rogoa mo pololoñ ea lona. 20 Yehova o tla lo tlisetsa thogo, le tlapeo le porisho mo go cotle tse lo li baeañ atla tsa lona go li riha, e tsamaea lo senyega, e tsamaea lo hela ka kakoho, ka eintla ea boleo yoa tiho tsa lona, tse lo ’ntatlileñ ka cona. 21 Yehova o tla lo ñaparisa pesetelense, e tsamaea a lo nyeletsa mo hatsiñ, ye lo eañ go yeona go le rua. 22 Yehova o tla lo khemetha ka tlorego, le ka pobolo ea tutumo, le ka phisego, le ka thathanyego, le ka leuba, le ka cubego ea mabele, le mapote; mi li tla lo khonatelela e tsamaea lo hela. 23 Mi legorimo ya lona ye le gorimo ga tlogo tsa lona le tla na khotlo, le lehatsi ye le kua tlatse ga lona le tla na tsipi. 24 Yehova o tla hetola pula ea lehatsi ya lona loupa: lo tla lo hologela kua gorimo, e tsamaea lo señoa. 25 Yehova o tla lo naea go khemethoa ha pele ga baba ba lona: lo tla ba bololela ka tsela e le eñue, mi lo tla tsaba ka tsela li seven ha pele ga bona: mi lo tla khoberoa mo magosiñ a lehatsi aotle. 26 Mi lirepa tsa lona li tla na liyo tsa nunyane cotle tsa legorimo, le tsa libatana tsa lehatsi, mi ga go ope eo o tla li kuulolañ. 27 Yehova o tla lo khemetha ka entho ea Egepeto, le ka lisho, le ka pori, le ka seiñuaio, tse lo si kitlañ lo nonoha go horisioa go cona. 28 Yehova o tla lo khemetha ka botseno, le bohohu, le tseano ea pelu: 29 Mi lo tla apapa motsegare, yaka sehohu se apapa mo hihiñ, mi ga lo kitla lo tlogonolohala mo tseleñ tsa lona: mi lo tla hela lo patikoa, lo thu-khuthoa ka gale, mi ga gope eo o tla lo bulukañ. 30 Lo tla beelela mosari, mi monona eo moñue o tla mo kholela taloñ: lo tla aga matlu, mi ga lo kitla lo nna go aona: lo tla tloma masimo a mevina, mi ga lo kitla lo ya louñuo lo aona. 31 Khomu tsa lona li tla tlayoa ha pele ga maitlo a lona, mi ga lo kitla lo ya ga cona: esela tsa lona, li tla tseoa ha pele ga hatlogo tsa lona, mi li si kitla li boserioa go lona: lihutsane tsa lona li tla neoa baba ba lona, mi ga lo kitla lo na le ope eo o lo bulukañ. 32 Bomoroa lona le bomoroaria lona, ba tla neoea bathu ba sele, mi maitlo a lona a tla bona, a tla ba akalegela ka motsegare otle: mi nonoho e tla lo tlokohalela: 33 Morahe o, lo sa o itseñ o tla ya o uetsa louñuo loa hatsi ya lona, le tapisego tsa lona cotle; mi lo tla hela lo patikoa lo phatlakañoa ka gale: 34 Mi lo tla tsentsioa ki pono ea maitlo a lona e lo tla e bonañ. 35 Yehova o tla lo khemetha ka entho tsa boshula mo mañuoleñ, le mo maotuñ, tse lo si kitlañ lo horisioa go cona, go simologa ka pato tsa nao tsa lona go ea phugoñ tsa lona. 36 Yehova o tla lo isa, le khosi e lo e itaoletseñ, kua moraheñ o, lo lo sa o itse, le esiñ bo‐rra enu, mi koñ lo tla rihela merimo e sele, ea logoñ le ea leincue. 37 Mi lo tla na tsenyego, le seane, le lehuku ya cotlo mo meraheñ eotle e Yehova o tla lo gogelañ go eona. 38 Lo tla isa peu e kholu kua temeñ, mi lo tla roba e potlana; gone tsie e tla e nyeletsa. 39 Lo tla tloma masimo a mevina, lo a bakanya, mi ga lo kitla lo noa boyaloa, le esiñ go kokoanya sepe; gone liboku li tla a ya. 40 Lo tla na le metluare mo meleloaneñ ea lona eotle, mi ga lo kitla lo itlotsa ka loukuane; gone metluare ea lona, e tla tlotlora louñuo loa eona. 41 Lo tla tsala tsimane le tsetsana, mi ga lo kitla lo na nabo; gone ba tla ea bocuaroñ. 42 Tlare cotle tsa lona, le louñuo loa hatsi ya lona, tsie e tla li rua. 43 Moeñ eo o mo go lona o tla lo golela gorimo gogolu; mi lona, lo tla hologela kua tlatse tlatse. 44 O tla arima go lona, mi ga lo kitla lo arima go ena: o tla na tlogo, mi lona, lo tla na mogatla. 45 Mi lithogo tse, li tla tla go lona cotle, mi li tla lo khonatelela, li lo hitlela, e tsamaea lo señoa; gone lo lo sa ka loa akela koru ea ga Yehova Morimo oa lona, go tsegetsa taolo tsa gague, le litaeo tsa gague tse o li lo laoletseñ: 46 Mi li tla na mo go lona go na seshupo, le segakhamaco, le mo sikeñ loa lona ka bosakhutleñ: 47 Ka gone lo si ka loa rihela Yehova Morimo oa lona ka boitumelo le natehelo ea pelu ka eintla ea letlotlo ya cotle; 48 Ki gona lo tla rihelañ baba ba lona, ba Yehova o tla ba romañ go lona, ka tlala, le ka lenyora, le ka go sa ikatega, le ka botloko yoa cotle: mi o tla baea iokoe ea tsipi mo thamoñ tsa lona e tsamaea a lo senya. 49 Yehova o tla lo reololela morahe khakala, kua khutloñ sa lehatsi, yaka phoho ea lenoñ; morahe o puo ea ona ga lo kitla lo e tlaloganya: 50 Morahe oa hatlogo sa kuatlalalo, o o si kitlañ o ñoka hatlogo sa mocohe, le esiñ go rekegela ba banana: 51 Mi o tla ya loato loa khomu tsa lona, le louñuo loa hatsi ya lona, e tsamaea lo señoa: o o si kitlañ o lo tlogelela mabele, le boyaloa, le esiñ loukuane, le kato ea logamo loa lona, le esiñ intsihalo a lihutsane tsa lona, e tsamaea a lo herisa. 52 Mi o tla lo pitlaganya mo khoroñ tsa lona cotle, e tsamaea lithako tsa lona tse ri gorimo tse ri hemecoeñ li oa, tse lo li iikanetseñ, mo hatsiñ ya lona yeotle: mi o tla lo pitlaganya mo khoroñ tsa lona cotle, mo hatsiñ ya lona yeotle ye Yehova Morimo oa lona o le lo neileñ. 53 Mi lo tla ya louñuo loa empa tsa lona, le nama ea bomoroa lona, le ea bomoroaria lona, ba Yehova Morimo oa lona o lo ba neileñ, mo pitlaganoñ, le mo tlaleloñ, e baba ba lona ba tla lo tlalelerisañ ka eona. 54 Monona oa tlikeëco le oa sekhabi eo o mo go lona, leitlo ya gague le tla shulahalela ñoana oa ga rague, le mosari oa huba sa gague, le masalela a bana ba gague ba ba mo saletseñ: 55 E tsamaea a si ke a nee moñue oa bona ga nama ea bana ba gague, ba o tla ba yañ: ka gone a sa tlogeleloa sepe mo pitlaganoñ, le mo tlaleloñ, e baba ba lona ba tla lo tlalelerisañ mo khoroñ tsa lona cotle ka eona. 56 Mosari oa tlikeëco le oa sekhabi eo o mo go lona, eo o la a sa ka a leka go baea pato ea nao loa gague ha hatsi, ka eintla ea khabo le tlikeëco, leitlo ya gague le tla shulahalela monona oa huba sa gague, le moroaue le moroarie, 57 Le go motlana oa gague eo o coañ gare ga nao tsa gague, le go bana ba o tla ba bonañ: gone o tla ba ya mo bosaitsioeñ ka go tloka cotle mo pitlaganoñ, le mo tlaleloñ e baba ba lona ba tla lo tlalelerisañ mo khoroñ tsa lona ka eona. 58 Ere ha lo si ka loa tlokomela go riha mahuku aotle a molao o, a a kuariloeñ mo bukeñ e, gore u boihe leina ye ya khalalelo, le ya poitsego, eboñ YEHOVA MORIMO OA LONA; 59 Ereha gona Yehova o tla rihañ peco tsa lona likhakhamaco, le lipeco tsa losika loa lona, eboñ lipeco tse ri kholu, tse ri tlomameñ, le lipobolo tsa boshula tse ri tlomameñ. 60 Mi o tla bosetsa go lona manyeba aotle e Egepeto a lo loa a boiha; mi a tla lo ñaparela. 61 Le gona le lipobolo cotle, le lipeco cotle, tse ri sa kualoañ mo bukeñ e ea molao o; tse, Yehova o tla li lo tlisetsa e tsamaea lo señoa. 62 Mi lo tla tlogeleloa bathu banye, le mororo lo lo le yaka naleri tsa legorimo ka bontsi; gone lo loa gana go akela koru eo ga Yehova Morimo oa lona. 63 Mi go tla rihala, yaka Yehova a la a lo itumelela go lo rihela molemo, le go lo intsihatsa; yalo Yehova o tla lo itumelela go lo nyeletsa, le go lo senya; mi lo tla khumoloa mo hatsiñ ye lo eañ go yeona go le rua. 64 Mi Yehova o tla lo halaletsa mo cabeñ cotle, go simolola ka khutlo señue sa lehatsi, le go ea khutloñ se señue sa lehatsi; mi koñ lo tla rihela merimo e sele, e lo lo si ka loa e itse, le esiñ bo‐rra enu, eboñ ea logoñ le ea leincue. 65 Mi ga lo kitla lo iketla mo meraheñ euo, mi pato tsa nao tsa lona ga li kitla li lapologa: gone koñ Yehova o tla lo naea pelu tsa thoromo, le maitlo a kalego, le bohutsana yoa moea: 66 Mi lo tla na le kotlomano ea botselo yoa lona; mi lo tla boiha bosigo le motsegare, mi tselo yoa lona ga bo kitla bo na le tlomamo: 67 Lo tla re mo moshoñ, Au intla! e ka na matsiboea, mi u tla re ka matsiboea, Au intla! e ka na mosho; ka poiho ea pelu tsa lona e lo tla e boihañ, le ka pono ea maitlo a lona e lo tla e bonañ. 68 Mi Yehova o tla lo bosetsa kua Egepetoñ ka lishepa, ka tsela e ki le ka e lo bulelela, Lo si kitla lo tlola lo e bona: mi lo tla rata go ipapatsa mo babeñ ba lona, go na batlañka le malata, mi go si kitla go na moreki.

29

KHAOLO 29. 1 UA ki mahuku a kholagano, e Yehova o la a laola Moshe go e riha le bana ba Yeserele, mo hatsiñ ya Moaba, bogolu go kholagano e o la a e riha le bona kua Horeba. 2 ¶ Mi Moshe a bitsa Bayeserela botle, mi a ba raea, Lo bonye cotle tse Yehova o la a li rihela Faroe, le batlanka ba gague botle, le lehatsi ya gague yeotle, ha pele ga maitlo a lona mo hatsiñ ya Egepeto; 3 Liteko tse rikholu tse maitlo a lona a li bonyeñ, licupo le likhakhamaco tse ri kholu: 4 Mi lona, Yehova ga a lo naea lipelu go tlaloganya, le esiñ maitlo go bona, le esiñ litsebe go utlua, le go tsatsiñ yenu. 5 Mi ki lo tsamaisitse nyaga li forte mo bogareñganaga: aparo tsa lona li sa lo onalele, mi tlaku tsa lona li sa lo onalele mo naoñ tsa lona. 6 Lo sa ye señkhue, mi lo sa noe boyaloa le boyaloa yo bo thata: gore lo itse ha e le ’na Yehova Morimo oa lona. 7 Mi erile lo tla heloñ ha, Sihone khosi ea Heshebona, le Oge khosi ea Bashana, ba re khatlantsa go tlabana, mi ra li khemetha: 8 Mi ra tsaea hatsi ya bona, ra le naea Barubena, le Bagada, le go eintla eñue ea loco loa ga Manase. 9 Ki gona tsegetsañ mahuku a kholagano e, mi lo a rihe, gore lo tsegahale mo cotleñ tse lo tla li rihañ. 10 ¶ Lo eme lotle ka yenu ha pele ga Yehova Morimo oa lona; tlogotlogo tsa lico tsa lona, le bagolu ha lona, le likala tsa lona, le banona botle ba Bayeserela, 11 Banyana ba lona, le basari ba lona, le moeñ oa lona eo o mo botlaoleloñ yoa lona, go simolola ka moremi logoñ oa lona, le go ea kua mogiñ metse oa lona. 12 Gore lo tsene mo kholaganoñ ea ga Yehova Morimo oa lona, le mo thogoñ ea gague e Yehova Morimo oa lona o e rihañ le lona ka yenu: 13 Gore a lo itlomamisetse go na bathu ka yenu, le gore a ne Morimo go lona, yaka a lo reile, le gona yaka a ikanetse bo‐rra enu, eboñ Aberahame le Yitsake, le Yakobe. 14 Mi ga kia riha kholagano e, le thogo e le lona losi; 15 Mi le ena eo o emeñ hanu le rona ka yenu ha pele ga Yehova Morimo oa rona, mi le eo o siñ hanu le rona ka yenu: 16 (Gone loa itse kaha re leñ ra nna mo hatsiñ ya Egepeto; le kaha re leñ ra ralala merahe e lo loa e ralala; 17 Mi lo bonye maila a eona le licuanco tsa merimo ea logoñ, le ea leincue, le ea selevera, le ea gouda tse li li le go eona:) 18 Gore go si ne monona, khotsa mosari, khotsa losika, khotsa loco, go lona, eo pelu ea gague e menogañ go Yehova Morimo oa rona, go ea go rihela merimo ea merahe e; gore go si ne mo go lona mocoe o o uñuañ botluku le bogalaka. 19 Mi ha go rihala moñue a sina utlua mahuku a thogo e, a itsegahatsa mo peluñ ea gague, a re, Ki tla na le kagisho, leha ki sepela kaha boikaeleloñ yoa pelu ea me go oketsa lenyora ka thago: 20 Yehova ga a kitla a mo icuarela, mi hoñ bogale yoa ga Yehova le lehuha ya gague, le tla kubela mononeñ eo, le lithogako cotle tse ri kuariloeñ mo bukeñ e, li tla mo lala gorimo, mi Yehova o tla phimola leina ya gague tlatse ga legorimo. 21 Mi Yehova o tla mo lomolela boshuleñ mo licoñ cotle tsa Bayeserela, kaha lithogakoñ cotle tsa kholagano tse ri kuariloeñ mo bukeñ ea molao o: 22 Ereha gona kokomana e e rularañ ea bana ba lona ba ba tla cogañ morago ga lona, le moeñ eo o tla coañ kua hatsiñ ye le khakala, ba tla re ba sina bona lipeco tsa hatsi ye, le lipobolo tse Yehova o le borisitseñ ka cona; 23 Ka hatsi yeotle, e le sulefura, le lecoai, le phisho, le sa yaloe, le sa uñue, le esiñ morogo o o melañ go yeona, yaka thibegeco ea Sodoma, le ea Gomora, le ea Adama, le ea Tsiboima, e Yehova o la a e ribegetsa ka bogale yoa gague, le ka khakatsego ea gague: 24 Mi merahe eotle e tla re, Ana Yehova o riheletseñ yalo lehatsi ye? Tukelo ea bogale yo bo tukañ yo, ki eañ? 25 Ereha gona bathu ba tla reñ, Ka gone ba latlile kholagano ea ga Yehova Morimo oa bo‐rabo, e o la a e riha le bona ka a ba entsa mo hatsiñ ya Egepeto: 26 Gone ba le ba ea ba rihela merimo e sele, ba e obamela, merimo e ba sa e itseñ, e e si kañ ea ba abela sepe: 27 Ki gona ka mouo bogale yoa ga Yehova bo tukileñ mo hatsiñ ye, go tlisa thogo eotle e e kuariloeñ mo bukeñ e go yeona: 28 Mi Yehova a ba mumula mo hatsiñ ya bona ka bogale, le ka khakatsego le ka cakhalo e kholu, a ba latlela mo hatsiñ le leñue yaka ka yenu:Lilo tse ri shubegileñ ki tsa ga Yehova Morimo oa rona: mi tse ri bonatsioañ, ki tsa rona, le tsa bana ba rona ka bosakhutleñ, go tsegetsa mahuku aotle a molao o.

30

KHAOLO 30. 1 MI go tla rihala lilo cotle tse li sina tla go lona, tsegahaco e, khotsa thogo e, ki e lo beileñ pele, mi ha lo tla li gakologeloa mo meraheñ, e e kua Yehova Morimo oa lona o lo lele-ketsen gona, 2 Mi lo boela Yehova Morimo oa lona lo akela koru ea gague, kaha cotleñ tse ki li lo laolelañ ka yenu, lona, le bana ba lona, ka pelu tsa lona cotle, le ka meoea ea lona eotle; 3 Ereha gona Yehova Morimo oa lona o tla bosañ bocuaro yoa lona, a lo utluela botluku, mi o tla ba a lo phutha mo meraheñ eotle, kua Yehova Morimo oa lona o lo halaleritseñ gona. 4 Leha balelekoi ba lona ba kua khutloñ sa legorimo, Yehova Morimo oa lona o tla lo phutha gona, mi o tla lo entsa gona: 5 Mi Yehova Morimo oa lona o tla lo lere mo hatsiñ ye bo‐rra enu ba le ba le rua, mi lo tla le rua; mi o tla lo lemohatsa, mi o tla lo intsihatsa bogolu go bo‐rra enu. 6 Mi Yehova Morimo oa lona o tla guerisa pelu tsa lona, le pelu tsa losika loa lona, go rata Yehova Morimo oa lona ka pelu tsa lona cotle, le ka meoea ea lona eotle, gore lo tsele. 7 Mi Yehova Morimo oa lona o tla latsa thogo tse cotle mo babeñ ba lona, le mo bairiñ ba lona ba ba le ba lo khonatelela. 8 Mi lo tla boea, lo akela koru ea ga Yehova Morimo oa lona, le go riha taolo tsa gague cotle tse ki li lo laolelañ ka yenu. 9 Mi Yehova Morimo oa lona o tla lo hohomisa mo tihoñ eotle ea atla tsa lona, le ka louñuo loa empa tsa lona, le ka loato loa khomu tsa lona, le ka louñuo loa hatsi ya lona, go lemohatsa, gone Yehova o tla ba a lo itumelela, go lemohatsa, yaka a la a itumelela bo‐rra enu: 10 Mogañ lo tla retsañ koru ea ga Yehova Morimo oa lona, go tsegetsa taolo tsa gague le litaeo tsa gague, tse ri kuariloeñ mo bukeñ ea molao o, ha lo boela go Yehova Morimo oa lona ka pelu tsa lona cotle le ka meoea ea lona eotle. 11 ¶ Gone taolo e ki e lo laolelañ ka yenu, ga ea lo hitlegela, mi ga e khakala. 12 Ga e mo legorimoñ; gore lo re, E mañ eo o tla re tlatlogelelañ legorimo, go e re leretse, gore re e utlue, re e rihe? 13 Le gona ga e boseyeñ yoa leoatle, gore lo re, E mañ eo o tla re khabaganyetsañ leoatle go e re leretse, gore re e utlue, re e rihe? 14 Gone lehuku ye, le gaucuane le lona, mo melomoñ ea lona, le mo peluñ tsa lona, gore lo le rihe. 15 ¶ Bonañ, ki lo beile botselo le molemo pele ka yenu, le loshu le boshula; 16 Ka ki lo laola ka yenu go rata Yehova Morimo oa lona, le go sepela mo tseleñ tsa gague, le go tsegetsa taolo tsa gague, le litaeo tsa gague, le litsiamisho tsa gague, gore lo tsele lo intsiharioe: mi Yehova Morimo oa lona o tla lo tsegahatsa mo hatsiñ ye lo eañ go yeona go le rua. 17 Mi ha pelu tsa lona li menoga, mi lo sa utlue, mi lo kholoa lo obamela merimo e sele, lo e rihela; 18 Kia lo bulelela ka yenu, ha lo tla helela rure; mi ga lo kitla lo leletsa malatsi mo hatsiñ, ye lo le khabaganyetsañ Yoredane go ea gona go le rua. 19 Ki bitsa legorimo le lehatsi go shupa kaga lona, ha ki lo beile botselo le loshu pele, tsegahaco le thogo: ki gona itseñkeleñ botselo, gore lo tsele, le losika loa lona: 20 Gore lo rate Yehova Morimo oa lona, lo akele koru ea gague, lo mo ñaparele: gone ki ena botselo yoa lona, le bolele yoa malatsi a lona: gore lo nne mo hatsiñ ye Yehova o la a le ikanela bo‐rra enu, eboñ Aberahame, le Yitsake, le Yakobe, go le ba naea.

31

KHAOLO 31. 1 MI Moshe a ea a bua mahuku ua le Bayeserela botle. 2 Mi a ba raea, Linyaga tsa me li uan hundereda le tuente ka yenu; ga ’nkake ka tlola ki bolola le go goroga: le gona Yehova o ’ntheile, Ga u kitla u khabaganya Yoredane eo. 3 Yehova Morimo oa lona o tla lo khabaganyetsa pele; o tla senya merahe e ha pele ga lona, mi lo tla e rulola: Yehoshue o tla lo khabaganyetsa pele, yaka Yehova a buile. 4 Mi Yehova o tla e rihela yaka a la a rihela Sihone le Oge, likhosi tsa Baamora, le lehatsi ya bona, ba o la a ba senya. 5 Mi Yehova o tla e nela ha pele ga lona, gore lo e rihele kaha taoloñ cotle tse ki li lo laolelañ. 6 Thatahalañ mi lo nonohale, lo si boihe, le esiñ go ba coga: gone Yehova Morimo oa lona ki ena eo o eañ le lona, ga a kitla a lo tlogela le esiñ go lo tloboga. 7 ¶ Mi Moshe a bitsa Yehoshue, a mo raea ha pele ga maitlo a Bayeserela botle, Thatahala, mi u nonohale: gone u tla ea le bathu ba, mo hatsiñ ye Yehova o le ikanetseñ bo‐rabo go le ba naea; mi u tla ba le ruisa. 8 Mi Yehova, ki ena eo o lo eteletseñ pele; o tla na le lona, ga a kitla a lo tlogela, le esiñ go lo tloboga: si boiheñ, mi lo si rerege. 9 ¶ Mi Moshe a kuala molao, a o naea baperiseti bomoroa Leve, ba ba belegañ areke ea kholagano ea ga Yehova, le mo bagoluñ botle ba Bayeserela. 10 Mi Moshe a ba laola, a re, Lo buise molao o ha pele ga Bayeserela, mo kutluoñ ea bona ka khutlo sa nyaga li seven, motleñ o o laocoeñ oa ñuaga oa thebolo, ka moletlo oa liobo, 11 Mogañ Bayeserela botle ba eañ go iponatsa ha pele ga Yehova Morimo oa lona heloñ ha o tla go itseñkelañ. 12 Kokoanyañ bathu, banona, le basari, le banyana, le baeñ ba lona, ba ba mo khoroñ tsa lona, gore ba utlue ba ithute, le go boiha Yehova Morimo oa lona, le go tlokomela go riha mahuku aotle a molao o: 13 Le bana ba bona ba ba le ba sa itse, gore ba utlue, ba ithute go boiha Yehova Morimo oa lona, metleñ eotle e lo tselañ ka eona, mo hatsiñ ye lo le khabaganyetsañ Yoredane go le rua. 14 ¶ Mi Yehova raea Moshe, Bona, malatsi a gago a atametse a go shua ga gago: bitsa Yehoshue, mi lo ikemise mo tenteñ ea kokoanelo, gore ki mo laorise. Mi Moshe le Yehoshue ba ea ba ikemisa mo tenteñ ea kokoanelo. 15 Mi Yehova a bonala mo tenteñ, le mo pilareñ ea leru: mi pilara ea leru e le ea ema gorimo ga moyako oa tenta. 16 ¶ Mi Yehova a raea Moshe, Bona, u tla itelega le bo‐rago; mi bathu ba, ba tla nanoga, mi ba tla akahalela merimo ea baeñ ea hatsi ye ba eañ go yeona, go na mo go bona, mi ba tla ’ntatla ba khaogana le kholagano ea me, e ki e rihileñ le bona. 17 Mi bogale yoa me bo tla ba tukela motleñ ouo, mi ki tla ba tloboga, mi ki tla ba shubela hatlogo sa me, mi ba tla merioa, mi mashula a le mantsi le litlalelo li tla ba hitlela; mi ba tla re motleñ ouo, ba re, A yana mashula ua a ga a re hitlela, gone Morimo oa rona o sieo mo go rona? 18 Mi ki tla shubela rure hatlogo sa me motleñ ouo, ka eintla ea boshula yotle yo ba bo rihileñ; ka gone ba le ba menogela merimoñ e sele. 19 Mi yana ikualeleñ hela se, mi lo se rute bana ba Yeserele: lo se bee mo melomoñ ea bona, gore sehela se se ne cupo kaga bana ba Yeserele. 20 Gone ki tla ba isa mo hatsiñ ye ki le ka le ikanela bo‐rabo, ye le elañ mashi le linotse; mi etlare ba sina ya, ba khora, ba nona, ereha gona ba tla menogelañ merimoñ e sele, ba e rihela, ba ’nkhakatsa, ba khaogana le kholagano ea me. 21 Mi go tla rihala mogañ mashula le litlalelo lintsi li ba hitlelañ, sehela se se tla shupa kaga bona go na cupo; gone ga se kitla se lebaloa mo melomoñ ea losika loa boña; ecua ki itse maikaelelo a bona a ba a ikaelelañ le yana ki e si ki ba ise mo hatsiñ ye ki le ikanetseñ. 22 ¶ Ki gona Moshe o la a kuala sehela se ka tsatsi yeuo; mi a se ruta bana ba Yeserele. 23 Mi a laola Yehoshue moroa Nune, mi a re, Thatahala, mi u nonohale: gone u tla isa bana ba Yeserele mo hatsiñ ye ki le ka le ba ikanela; mi ki tla na nau. 24 ¶ Mi ga rihala Moshe a sina khutla go kuala mahuku a molao o mo bukeñ ea tsamaea a uerioa, 25 Moshe a laola Baleva ba ba belegañ areke ea kholagano ea ga Yehova, a re, 26 Tsaeañ buka ea molao o, mi lo e bee mo tlakoreñ loa areke ea kholagano ea ga Yehova Morimo oa lona, gore e ne gona go na cupo kaga lona. 27 Gone kia itse cuülolo ea lona, le thamo e e thata ea lona: bonañ lo cuülola ha go Yehova ka ki sa tserile le lona; mi go tla na yalo bogolu yañ ki sina shua? 28 ¶ ’Nkokoanyetsañ bagolu botle ba lico tsa lona, le likala tsa lona, gore ki bue mahuku ua mo tsebeñ tsa bona, ki bitsa legorimo le lehatsi go shupa kaga bona. 29 Gona kia itse, ki tlare ki sina shua, lo tla borisetsa rure, lo hapoga tsela e ki e lo laoletseñ; mi boshula bo tla lo oela mo metleñ ea bohelo; gone lo tla shulatsa mo maitloñ a ga Yehova, go mo gakatsa ka tiho tsa atla tsa lona. 30 Mi Moshe a bua mahuku a sehela se mo tsebeñ tsa phuthego ea Bayeserela botle, ea tsamaea a uerioa.

32

KHAOLO 32. 1 LONA magorimo, sekegañ litsebe, mi ki tla bua; mi uena lehatsi, utlua mahuku a molomo oa me. 2 Thuto ea me e tla komakoma yaka pula, lehuku ya me le tla oa yaka monyo, yaka maebana mo loremeñ, yaka merucana mo merogoñ: 3 Gone ki tla utluatsa leina ya ga Yehova: naeañ Morimo oa rona bogolu. 4 Ki ena Lehika, tiho ea gague e itekanetse: gone tsela tsa gague li tsiamisho cotle: Morimo oa boamarure, ga o na tsiamologo; o thokhamo, le tsiamo. 5 Ba o iporiseritse, mi e si bana ba ona, se ki secubaba sa bona: ki kokomana ea cokamo le ea tharano. 6 Lona, bathu ba bosilo, le ba ba sa tlaleheñ, a lo ruela Yehova yalo? a ga si ena ra lona eo o lo rekileñ? a ga a la a lo riha, a lo tlomamisa? 7 Gakologeloañ malatsi a tala, lemogañ nyaga tsa kokomana eñue le e eñue: botsañ bo‐rra enu, mi ba tla lo itsise; le bagolu ba lona, mi ba tla lo bulelela. 8 Erile Mogorimorimo o ruisa merahe mashua, erile a khaoganya bana ba ga Adame, a tloma meleloane ea bathu kaha paloñ ea bana ba Yeserele. 9 Gone kabelo ea ga Yehova ki bathu ba gague; Bayakoba ki kabo ea boshua yoa gague. 10 O la a ba hitlela mo hatsiñ ya bogareganaga, le tobekanyo ea khoo, le ea tsenyego, a ba rikanyetsa, a ba kaela, a ba hemela yaka nyetse ea itlo ya gague. 11 Yaka lenoñ le hurua tlaga sa yeona, le elame mamphoroana a yeona, le tsarolola phuka tsa yeona, le a tsaea, le a belega mo phukeñ tsa yeona: 12 Yehova ka esi o la a ba goga yalo, mi ba le ba sina morimo oa seeñ. 13 Eo o la a ba palamisa magorimo a lehatsi; gore ba ye ga totahalo ea naga; a ba anyisa linotse mo lehikeñ, le loukuane mo hikeñ ya lekhethu; 14 Mashi a a remileñ a logamo, le mashi a lihutsane, le mahura a likuana, le a lipheleu tsa loato loa Bashana, le a lipori, le matlanama a liphio tsa mabele; mi lo loa ba nosa ka boyaloa yoa movina. 15 Mi erile Bayeshuruna ba sina nona, ba raga: (lo nonne, lo imahetse, lo paraletse;) mi Morimo o o ba rihileñ, ba o tlogela, mi ba nyatsa Lehika ya puluko ea bona. 16 Ba le ba mo huhanya ka merimo ea seeñ, ba mo gakaritse ka maila. 17 Ba tlabetse bademona, mi esiñ Morimo; go merimoñ e ba le ba sa e itse, e mesha e e coañ go bañ ka bona, e bo‐rra enu ba le ba sa e boihe. 18 Lehika ye le lo tsetseñ, lo le lebetse, mi lo gakiloe ki Morimo o o lo bopileñ. 19 Erile Yehova a bona, a ba nyatsa, ka khakaco ea bomoroaue, le bomoroarie. 20 Mi a re, Ki tla ba shubela hatlogo sa me, ki tla bona kaha khutlo sa bona se tla nañ ka gona: gone ba le losika loa cokamo, bana ba ba sinañ boikanyo. 21 Ba ’nkhuhantse ka se esiñ Morimo; ba ’nkhakaritse ka maithamako a bona: ki tla ba huhanya le ba esiñ bathu; ki tla ba gakatsanya le morahe oa bosilo. 22 Gone molelo o cubiloe ki bogale yoa me, mi o tla hisetsa kua bobipoñ yo bo kua tlatse tlatse; mi o tla gaila lehatsi le totahalo ea yeona, o cuba metheo ea lithaba. 23 Ki tla koelela mashula go bona; ki tla hulela mecui ea me eotle go bona. 24 Ba tla hisioa ki loshekere, ba merioa ki pobolo tse ri tutumañ, le pesetelense e e galakañ: mi ki tla ba cosetsa meno a libatana le botluku yoa linoga tsa ombu. 25 Caka e tla thukhutha kua eintle, le litherego mo matlunyaneñ a a kua teñ; segañka le lekharebe, le losea, le monona oa moriri o mururu. 26 Ka re, ’Nko ki ba halaleritse kua khokhocoñ cotle, ’nko ki khutlisitse khakologelo ea bona mo bathuñ: 27 Ha ki le ki sa boihe khakaco ea maba, ha baganetsi ba bona ba sa ipe kharaco, le go re, Ki atla tsa rona tse ri gorimo, mi Yehova ga a rihe shotle se. 28 Gone ba le morahe o o timecoeñ ki khakololo; mi go sina tlaloganyo mo go bona. 29 Au! ba kabo ba tlalehile go tlaloganya mo; ba kabo ba lemogile bokhutlo yoa bona. 30 Ana moñue o ka khonatelela ba uan thousanda yañ ba bona, le ba tu go tsabisa ba ten thousand, a ga si ka Lehika ya bona le ba baparitse, mi Yehova o ba neletse? 31 Gone hika ya bona le sa ne yaka Lehika ya rona, le bona baba ba rona e le basekisi. 32 Gone movina oa bona ki oa movina oa Sodoma, le oa naga tsa Gomoro: louñuo loa bona loa movina ki louñuo loa botluku, le marose a bona a galaka: 33 Boyaloa yoa bona ki botluku yoa liderako, le botluku yoa sheusheu-ane yoa bolalome. 34 Seo se a ga sea beoa mo pulukeloñ ha go ’na? a ga sea kaneloa mo mahumoñ a me? 35 Pushulosho le khobololo ki tsa me, motleñ o nao tsa bona li relelañ; gone motla oa tatlego ea bona o gauhe, mi lilo tse ri tla ba hitlelañ lia akoha. 36 Gone Yehova o tla siamisa bathu ba gague, mi o tla ikuatlaela batlañka ba gague, a sina bona ha thata ea bona e herile, mi go si ope eo o kopelecoñ a tlogeloa. 37 Mi o tla re, Merimo ea bona e ha kae, lehika ye ba tsabetseñ go yeona, 38 E e le ea ya mahura a cupelo tsa bona tsa tlabo, ea noa boyaloa yoa cupelo tsa bona tsa noo? a e nanoge e lo thuse, go na boicubelo go lona. 39 Bonañ yana, ki ’na, ki ena, mi ga go morimo mo go ’na: kia bolaea, mi ki tserise; kia kuenisa, mi ki horise, mi go si ope eo o ka gololañ mo atleñ sa me. 40 Gone ki culeletsa atla sa me legorimoñ, mi ki re, Ki tsela ka bosakhutleñ. 41 Ha ki lotsa caka ea me e e gari-mañ, mi atla sa me se tsegetsa tsiamisho; ki tla bosetsa baganetsi ba me pushulosho, mi ki tla khopolola bairi ba me. 42 Ki tla thagisa mecui ea me ka mari, mi caka ea me e tla ya nama; E, ka mari a babolaoi, le a bacuaroi, le ka nama ea tlogotlogo tsa baba. 43 Lona merahe, ruruetsañ le bathu ba gague: gone o tla ipushuloseletsa mari a batlañka ba gague, mi o tla bosetsa baganetsi ba gague pushulosho, a ruanya lehatsi ya gague, le bathu ba gague. 44 ¶ Mi Moshe a ea a bua mahuku aotle a sehela se mo tsebeñ tsa bathu: ena, le Yehoshue moroa Nune. 45 Mi Moshe a khutla go bua mahuku aotle ua le Bayeserela botle: 46 Mi a ba raea, Baeañ pelu tsa lona mo mahukuñ aotle ua ki a lo itsi-sen ka yenu, a laoleleñ bana ba lona, gore ba tlokomele go riha mahuku aotle a molao o. 47 Gone huku ye ga si lehela go lona; ka gone ki botselo yoa lona; mi lo tla leletsa malatsi ka lehuku ye, mo hatsiñ ye lo le khabaganyetsañ Yoredane go le rua. 48 ¶ Mi Yehova a bua le Moshe ka tsatsi yeuo, a re, 49 Tlatloga thaba e ea Abarima, thaba ea Nebo, e e leñ mo hatsiñ ya Moaba, e e lebaganyeñ le Yeriko; mi u bone hatsi ya Kanana, ye ki le naeañ bana ba Yeserele boshua: 50 Mi u shuele mo thabeñ e u tlatlogelañ go eona, mi u phutheloe bathuñ ba gago; yaka Arone mogoluü o la a shuela mo thabeñ ea Hora, a phutheloa bathuñ ba gague: 51 Ka gone lo loa ’ntlolela, gare ga bana ba Yeserele, kua metseñ a Meriba‐kadesha, mo bogareñganaga yoa Tsina, gone lo lo sa ’ntsephisa gare ga bana ba Yeserele. 52 Gone u tla bona lehatsi ha pele ga gago; mi ga u kitla u ea gona mo hatsiñ ye ki le naeañ bana ba Yeserele.

33

KHAOLO 33. 1 YANA ye ki yeona letsego ye, Moshe monona oa Morimo, o la a tsegahatsa bana ba Yeserele ka yeona, a e si a shue. 2 Mi a re, Yehova o la a coa mo Sinai, a ba tlabela a coa mo Serie; a phatsima a coa mo thabeñ ea Parana, mi a coa Meriba‐kadesha: molelo o lo oa ba kaela, o coa mo atleñ sa gague se se siameñ. 3 Rure, o la a rata bathu bauo; mi a kaela baitsephi ba gague botle; mi ba lula ha naoñ tsa gague; mi ba amogela ga mahuku a gague. 4 Moshe o la a re laolela molao, boshua yoa phuthego ea Bayakoba. 5 Mi a le khosi mo go Bayeshuruna ka tlogotlogo tsa bathu li phuthegela, le lico tsa Bayeserela mogo. 6 ¶ A Barubena ba tsele, a ba si shue; mi a bathu ba Basimeona ba ne banye. 7 ¶ Mi a bua ga Bayuda ka ye, mi a re, Yehova, utlua koru ea Bayuda: mi ba ise mo bathuñ ba bona: a atla tsa bona li ba lekane; mi u ne thusho go bona mo baganetsiñ ba bona. 8 ¶ Mi kaga Baleva, a re, A Tumima oa lona le Urima oa lona o ne le oa mopelunomi oa bona, eo lo loa mo leka kua Masa, lo ganela nae ha metseñ a Meriba; 9 Ba, ba le ba raea bo‐rabo le bo‐mabo, Ga rea ka ra mona; ba ba sa ipobolañ bana ba ga rabo, le esiñ go ñoka bana ba bona: gone ba tlokometse lehuku ya gago, ba tsegetsa kholagano ea gago: 10 Ba tla ruta Bayakoba tsiamisho tsa gago, le Bayeserela molao oa gago: ba tla baea ensense ha pele ga gago, le cupelo ea phisho mo aletareñ ea gago. 11 Yehova, u tsegahatse nonoho ea bona, mi a tiho ea atla tsa bona e gu natehalele: daea mañkopa a bona ba ba ba cogelañ, ba ba ila, gore ba si tlole ba coga. 12 ¶ Mi kaga Babenyamina, a re, Moratoi oa ga Yehova o tla nna ka thagamo ha go ena; o tla ba khurumetsa ka motsegare otle, mi o tla nna gare ga maruri a gague. 13 ¶ Mi kaga Bayosefa, a re, A lehatsi ya bona le tsegaharioe ki Yehova, ka tse ri rategañ tsa legorimo, le ka monyo, le ka boteñ yo bo letseñ kua tlatse, 14 Le ka tse ri rategañ tsa letsatsi, le ka tse ri rategañ tsa khueri, 15 Le ka tse ri sitañ tsa lithaba tsa bogolugolu, le ka tse ri rategañ tsa thabana tse ri sa khutlen, 16 Le ka tse ri rategañ tsa lehatsi, le botlalo yoa yeona; mi a nateho ea gague eo o la a nna mo setlareñ e tle mo tlogoñ ea Bayosefa: eboñ mo phugoñ tsa ba gague eo o la a lomololoa mo baneñ ba ga rague. 17 Ba na le khalalelo ea leitibolo ya khomu tsa bona, mi naka tsa bona ki naka tsa cukuru: ba tla hegolela bathu mogo kua khutloñ tsa lehatsi ka cona: bauo ki bona maten thousanda a Baeferaima, mi bauo ki bona mathousanda a Bamanasa. 18 ¶ Mi kaga Basebulona, a re, Itumeleñ lona Basebulona mo pololoñ ea lona: le Bayisakara, mo tenteñ tsa lona. 19 Ba tla biletsa bathu kua thabeñ: hoñ ba tla tlabela cupelo tsa tsiamo: gone ba tla anya ga letlotlo ya maoatle, le lohumo lo lo hitliloeñ mo moshaueñ. 20 ¶ Mi kaga Bagada, a re, Go tsegahala eo o atlamolosañ Bagada: ba nntse yaka litau, ba gagola lecogo le phugo. 21 Mi ba le ba itseñkela mo tsimologoñ, gone kabelo e e laocoeñ e ba tlomamiseritse gona; mi ba tla le tlogotlogo tsa bathu, ba riha tsiamo ea ga Yehova le litsiamisho tsa gague mo Bayesereleñ. 22 ¶ Mi kaga Badana, a re Badana ki tauana tsa tau: ba tla tlola ba coa Bashana. 23 ¶ Mi kaga Banafetala, a re, Lona Banafetala, lo khore ka nateho, lo tlale tsegahaco ea ga Yehova: ruañ Ueseta le Souta. 24 ¶ Mi kaga Baashera, a re, A Baashera ba tsegaharioe ka bana; a ba natehaleloe ki bana ba ga rabo, a ba ine nao tsa bona mo loukuaneñ. 25 Mephakalego ea lona e tla na ea tsipi le ea khotlo; mi thata ea lona e tla na yaka malatsi a lona. 26 ¶ Ga go ope eo o cuanañ le Morimo oa Bayeshuruna o o palameñ magorimo go lo thusa; le mo bonatleñ yoa aona mo maruñ. 27 Morimo o o sa tlolegañ, ki boago, le mabogo a a sa khutleñ kua tlatse; mi o leleka baba ha pele ga lona, o re, Ba senyeñ. 28 Ereha gona Bayeserela ba tla nnañ bosi ka thagamo: mocoeri oa Bayakoba mo hatsiñ ya mabele le boyaloa; legorimo ya bona, le yeona le tla komakoma monyo. 29 Lo tsegaharicoe lona, lona Bayeserela! mañ eo o cuanañ le lona? loshaba lo lo bulukiloeñ ki Yehova, thebe ea lona ea thusho, le eo o leñ caka ea lona ea bonatla! baba ba lona ba tla katelañ go lona; mi lo tla gata mahelo a a gorimo a bona.

34

KHAOLO 34. 1 MI Moshe a coa mo likakeñ tsa Moaba, a ea thabeñ ea Nebo, go ea tloreñ ea Pisega, e e lebaganyeñ le Yeriko. Mi Yehova a montsa hatsi yeotle ya Gileada go ea go ya ga Dana, 2 Le ya ga Nafetala yeotle, le lehatsi ya ga Eferaima, le ya ga Manasa, le lehatsi yeotle ya ga Yuda, le kua leoatleñ ye le kua moragorago, 3 Le Souta, le motlaba oa mogorogoro oa Yeriko, motse oa mekolane, go ea Tsoara. 4 Mi Yehova a mo raea, Hatsi ye ki hatsi ye ki le ikanetseñ Aberahame, le Yitsake, le Yakobe, ka re, Ki tla le naea losika loa lona: ki le gu bontsitse ka maitlo a gago, mi ga u kitla u khabaganyetsa go yeona. 5 ¶ Yalo Moshe motlañka oa ga Yehova o la a shuela mo hatsiñ ya Moaba, kaha molomoñ oa ga Yehova. 6 Mi a mo hitla mo mogorogoroñ mo hatsiñ ya Moaba, go lebagana le Beta‐peora; mi ga go ope eo o itseñ phupu ea gague le go motleñ onu. 7 ¶ Mi erile Moshe a shua, nyaga tsa gague li li uan hundereda le tuente: leitlo ya gague le le sa hihala, mi thata ea gague e sa ñotlega. 8 ¶ Mi bana ba Yeserele ba lelela Moshe ka malatsi a therete mo likakeñ tsa Moaba: mi malatsi a telelo le a khutsahalelo kaga Moshe a khutla. 9 ¶ Mi Yehoshue moroa Nune a bo a tletse moea oa botlale; gone Moshe a la a meile atla tsa gague: mi bana ba Yeserele ba mo utlua, ba riha yaka Yehova a la a laola Moshe. 10 ¶ Mi go si ka ga tlola go coga moperofeti mo Bayesereleñ yaka Moshe, eo Yehova o la a mo itse ba lebagantse lihatlogo, 11 Ka licupo, le likhakhamaco cotle tse Yehova o la a mo roma go li riha mo hatsiñ ya Egepeto go Faroe, le go batlañka ba gague botle, le mo hatsiñ yeotle ya gague, 12 Le ka atla se se thata shotle seuo, le ka poiho e kholu eotle tse Moshe o la a li riha ha pele ga maitlo a Bayeserela botle.