1

PESALEM 1. 1 GO tsegaharicoe monona eo o sa tsamaeeñ mo khakololoñ ea baikepi, le esiñ go ema mo tseleñ ea baleohi, le esiñ go lula mo seruloñ sa bashotli; 2 Mi boitumelo yoa gague bo mo molaoñ oa Yehova; mi o gakologeloa mo molaoñ oa gague tsatsi le bosigo. 3 Gone o tla na yaka setlare se se tlomiloeñ mo melapoñ ea metse, se se uñuañ louñuo loa shona mo motleñ oa shona; se kakaba ya shona le sa shuabeñ, mi cotle tse o li rihañ li tla tsegahala. 4 Baikepi ga ba na yalo; mi ba cuana le moko o pheho e o khopho-lañ. 5 Ki gona baikepi ba si kitlañ ba ema mo tsiamishoñ, le esiñ baleohi mo phuthegoñ ea basiami. 6 Gone Yehova oa itse tsela ea basiami; mi tsela ea baikepi e tla nyelela.

2

PESALEM 2. 1 BAETENI ba tseneloañ, mi bathu ba gakologeloa lilo tsa boithamako? 2 Likhosi tsa lehatsi lia ikemisa, mi balaori ba gakololana mogo go emalana le Yehova, le go emalana le Motlorioi oa gague, ba re, 3 A re khaoleñ lithapo tsa bona, mi re latle linti tsa bona go li tlosa go rona. 4 Eo o rutseñ mo legorimoñ o tla tsega; Morena o tla ba shotla. 5 Eriha gona o tla buañ le bona ka bogale yo bogolu yoa gague, mi o tla ba rera ka bogale yo bo boitsegañ yoa gague. 6 Leha gontse yalo ki tloritse khosi ea me mo Tsiona, thaba ea khalalelo ea me. 7 Ki tla bulela ga boikaelelo; Yehova o ’ntheile, Uena u Moroake, ki gu tsetse gompionu. 8 Lopa go ’na, mi ki tla gu naea Baeteni go na boshua yoa gago, le likhutlo tsa lehatsi go na boago yoa gago. 9 U tla ba phatlakanya ka tsama ea tsipe, mi u tla ba thubaganya yaka seyana sa mopi. 10 Ki gona yana, likhosi ki lona, nañ botlale; iteseñ lo rutoe, lona basekisi ba lehatsi. 11 Rihelañ Yehova ka poiho, mi itumeleñ ka thoromo. 12 Atlañ Moroa, gore a si galehe, mi loa nyelela mo tseleñ, mogañ bogale yoa gague bo tukañ go le gonye; go tsegaharicoe botle ba ba mo ikanyañ.

3

PESALEM 3.¶ Pesalem ea ga Davide, ka a tsaba Abesalome moroaue. 1 YEHOVA, ba atile yañ, ba ba ’nkilañ! ba ba ’ncogelañ ba bantsi. 2 Bantsi ba re ga moea oa me, Ga a na thusho epe mo Morimoñ. Sela. 3 Mi uena Yehova, u thebe mo eintleñ cotle tsa me; khalalelo ea me, le moculetsi oa tlogo ea me. 4 Ki le ka bitsa Yehova ka koru ea me, mi a ’nkutlua mo thabeñ ea boitsepho yoa gague. Sela. 5 Ki le ka ithapamisa ka robala; ka coga, gone Yehova a ’nkokotleritse. 6 Ga ’nkitla ki boiha bo‐ten thousanda yoa bathu, ba ba ’nkemisetsañ tikologoñ. 7 Yehova, tloga u eme, u ’mpuluke, Morimo oa me; gone u tlantse baba ba me botle mo marameñ; u robile meno a baikepi. 8 Puluko ki ea Yehova; tsegahaco ea gago e mo bathuñ ba gago. Sela.

4

PESALEM 4.¶ Pesalem ea ga Davide mo Neginote, go Mooperi eo mogolu. 1 ERE ki bitsa, u ’nkarabe, Morimo oa tsiamo oa me; u lua ’ntihela bonno, ka ki le mo tlaleloñ; u ne boicuarelo go ’na, mi u utlue morapelo oa me. 2 Lona bagoluane, lo tla hetola khalalelo ea me litloñ go lele go kai? lo tla rata boithamako, go lele yañ, lo batla maka? Sela. 3 Mi itseñ ha Yehova a ipeetse thoko, eo o leñ moihimorimo; Yehova o tla utlua mogañ ki biletsañ go ena. 4 Nañ mo poihoñ mi lo si leohe; lo bue le pelu tsa lona mo malaoñ a lona, mi lo ririmale. Sela. 5 Shupañ licupelo tsa tsiamo; mi lo ikanye Yehova. 6 Bantsi ba re, Mañ eo o tla re bontsañ molemo? Yehova, re tlatlosetse leseri ya sehatlogo sa gago. 7 U tsentse boitumelo mo peluñ ea me, bogolu go motla o mabele a bona le boyaloa yoa bona bo totileñ ka ona. 8 Ki tla ithapamisa mo kagishoñ, ki robala; gone uena Yehova uesi u ’nkagisa ka tlomamo.

5

PESALEM 5.¶ Pesalem ea ga Davide mo Nekilote, go Mooperi eo mogolu. 1 YEHOVA, retsa mahuku a me, gakologeloa khakologelo ea me. 2 Khosi ea me, le Morimo oa me, elatloko koru ea pico ea me; gone ki tla rapela go uena. 3 Yehova, u tla utlua koru ea me mo moshoñ; ki tla siamisetsa thapelo ea @e go uena mo moshoñ, mi ki lebelela. 4 Gone uena ga u Morimo o o itumelañ le boleo; mi oa boshula ga a kitla a aga le uena. 5 Masilo ga a kitla a ema ha pele ga maitlo a gago; ua ila botle ba ba rihañ tsiamololo. 6 U tla senya ba ba buañ maka; Yehova o tla ila monona oa mari le oa tsieco. 7 Mi ka ga me, ki tla tsena mo tluñ ea gago ka eintla ea bogolu yoa boicuarelo yoa gago; ki tla ikobela tempeleñ ea gago ea boitsepho, mo poihoñ ea gago. 8 Yehova, u ’nkhoge ka tsiamo ea gago, ka eintla ea ba ba ’nkelañtloko; siamisa tsela ea gago ha pele ga sehatlogo sa me. 9 Gone ga go na boikanyo mo melomoñ ea bona, mi boteñ yoa bona bo boleo hela; memeco ea bona ki phupu e e buriloeñ, ba baka ka tsieco ka liteme tsa bona. 10 Morimo, u ba latuhatse; a ba oe mo likhakololoñ tsa bona; ba khoromeletse eintle ka eintla ea bontsi yoa litlolo tsa bona, gone ba gu cuuloletse. 11 Mi botle ba ba gu ikanyañ a ba itumele ka bosina bokhutlo; a ba ruruetse ka boitumelo, gone u ba hemela; le bona ba ba ratañ leina ya gago, a ba itumele segolu mo go uena. 12 Gone Yehova, u tla tsegahatsa mosiami, u tla mo roesa ka tsalano yaka ka thebe.

6

PESALEM 6.¶ Pesalem ea ga Davide go Mooperi eo mogolu, mo Neginote, mo Sheminite. 1 YEHOVA, u si ’mpuele mo bogaleñ yoa gago, mi u si ’nkoatlae mo bogaleñ yo bogolu yoa gago. 2 Yehova, u incuarele, gone ki bokoa; Yehova, u ’mphorise, gone marapo a me a reregile. 3 E, moea oa me o reregile segolu; mi uena, Yehova, go lele go kai? 4 Ba u boee, Yehova, golola moea oa me; ’mpuluka ka eintla ea boicuarelo yoa gago. 5 Gone ga go na khopolo ea gago mo loshuñ; mañ eo o tla gu bakañ mo bobipoñ? 6 Ki lapisicoe ki phegelo ea me, ki sapisa bolau yoa me ka bosigo yotle, ki kolobetsa borobalo yoa me ka likeleri tsa me. 7 Leitlo ya me le nyelericoe ki khutsahalo; le coharicoe ka eintla ea baba ba me botle. 8 ’Ntlogelañ, lona lotle ba lo rihañ tsiamololo; gone Yehova o utluile koru ea go lela ga me. 9 Yehova o utluile thapelo e e thata ea me; Yehova o tla cula morapelo oa me. 10 Baba ba me botle ba tla tlayoa ki litloñ, mi ba tla siloharioa segolu; ba tla boela morago, mi ba tla tlayoa ki litloñ ka ponyo ea leitlo.

7

PESALEM 7.¶ Shigaion sa ga Davide se o la se opelela Yehova, kaga mahuku a Kushe moroa Yemini. 1 YEHOVA, Morimo oa me, ki ikanya mo go uena; ’mpuluka go bona botle ba ba ’mpogisañ, mi u ’nkholole. 2 Gore ba si gagole moea oa me yaka tau, ba o gagoganya, le mororo mogolori a sieo. 3 Yehova Morimo oa me, ekare ha ki rihile se, ekare ha tsiamololo e le mo atleñ tsa me; 4 Ekare ha ki ruetse ka boshula eo o la le kagisho le ’na; (E, ki mo golotse, ena eo e leñ maba oa me esiñ ka sepe;) 5 A maba a bogise moea oa me, a o tsee, mi a a gatele botselo yoa me ha hatsi, mi a a bee tlotlo ea me mo loroleñ. Sela. 6 Yehova, tloga u eme, mo bogaleñ yoa gago, u iculetse, ka eintla ea bogale yo bogolu yoa baba ba me; mi u ’nco-setse tsekisho e u e laotseñ. 7 Yalo phuthego ea bathu e tla gu rikanyeletsa; ki gona boela kua heloñ ga gorimo ka eintla ea bona. 8 Yehova o tla sekisa bathu; Yehova, ’ntsekisa kaha tsiamoñ ea me, le kaha boikanyoñ yo bo mo go ’na. 9 A boikepo yoa baikepi bo khutle, mi tlomamisa basiami, gone Morimo oa tsiamo o leka lipelu le liphio. 10 Thebe ea me e mo Morimoñ, o o bulukañ ba ba pelu tsa tsiamo. 11 Morimo ki mosekisi oa tsiamo, le Morimo o o galehañ ka malatsi aotle. 12 Ha mothu a sa boee, o tla lotsa caka ea ona; o laetse bora yoa ona, o bo itleritse. 13 Mi o iketleleritse libolao tse ri bolaeañ; o tla riha mecui ea ona phisho. 14 Bonañ, moñue oa belega tsiamololo, mi o ithuele tapisho, mi o tla tsala kako. 15 O rihile lemena, mi a le hata, mi o oetse mo loñopeñ lo o lo rihileñ. 16 Tapisho ea gague e tla ba e boela mo tlogoñ ea gague, mi tsenyo ea gague e tla oela mo phogoñ ea gague. 17 Ki tla baka Yehova kaha tsiamoñ ea gague; mi ki tla opelela leina ya Yehova Mogorimo oa bogorimo bogolu.

8

PESALEM 8.¶ Pesalem ea ga Davide, go Mooperi, mo Gitite. 1 YEHOVA Morena oa rona, leina ya gago le khalalelo yañ mo hatsiñ yeotle! Uena eo u beileñ bonatla yo boiñtle yoa gago gorimo ga magorimo. 2 U theile thata mo melomoñ ea banyana, le ba ba anyañ, ka eintla ea baba ba gago, gore u khutlise maba le mosholosi. 3 Eare ha ki leba magorimo a gago, tiho ea menuana ea gago, khueri le linaleri tse u li etleritseñ; 4 Mothu eñ, eo u mo gopolañ? le moroa mothu eo u mo lekolañ? 5 Gone u mo ñotlile bo botlana go baengeli, mi u mo roesitse tlogo ka khalalelo le tlotlo. 6 Ua mo laorisa mo tihoñ tsa atla tsa gago; u beile lilo cotle tlatse ga nao tsa gague; 7 Liñku le likhomu cotle, le cona tse ri tserileñ tsa nageñ; 8 Linunyane tsa legorimo, le litlapi tsa noka, le cotle tse li ralalañ mo tseleñ tsa noka. 9 Yehova Morena oa rona, leina ya gago le khalalelo yañ mo hatsiñ yeotle!

9

PESALEM 9.¶ Pesalem ea ga Davide go Mooperi eo mogolu, mo Mute‐Laben. 1 KI tla baka Yehova ka pelu ea me eotle, ki tla bulela likhakhamaco tsa gago cotle. 2 Ki tla itumela, mi ki tla itumela segolu mo go uena; mi ki tla opelela leina ya gago pako, Mogorimo oa bogorimo bogolu. 3 Gone baba ba me ba thibecoe morago, ba ole, ba nyeletse, ka sehatlogo sa gago. 4 Gone u rihile tsekisho ea me, le se se sekoañ sa me, u lua lula mo seruloñ sa bogosi, u @sekisa ka tsiamo. 5 U omantse Baeteni, u sentse baikepi, u khumotse leina ya bona ka bosina bokhutlo yotle. 6 Uena maba, litsenyego li khutlile ka bosina bokhutlo; u sentse metse; khopolo kaga bona e nyeletse le bona. 7 Mi Yehova o tla na ka bosina bokhutlo, o bakanyeritse tsekisho serulo sa bogosi sa gague. 8 Mi ena ka esi o tla sekisa lehatsi ka tsiamo, mi o tla sekisa bathu ka tekanyo ea tsiamo. 9 Yehova o tla na botsabelo yoa ba ba gatisicoeñ, botsabelo mo metleñ ea tlalelo. 10 Mi ba ba itseñ leina ya gago ba tla ikanya go uena; gone Yehova u sa tlogele ba ba gu batlañ. 11 Opelelañ Yehova lipako, eo o agileñ mo Tsiona; itsiseñ tiho tsa gague mo bathuñ. 12 Gone o batla kaga culolo ea mari, o gopola ga aona; ga a lebale pico ea ba ba bogisioañ. 13 Yehova, u ne boicuarelo go ’na, leba bohutsana yo ki bo bogañ go bona ba ba ’nkilañ, uena eo o ’nculetsañ mo likhoroñ tsa loshu: 14 Gore ki bonatse pako eotle ea gago mo likhoroñ tsa moroaria Tsiona; gore ki itumele mo pulukoñ ea gago. 15 Baeteni ba noetse mo lemeneñ ye ba le rihileñ; nao tsa bona li khuesericoe mo lotloeñ lo ba lo shubileñ. 16 Yehova o itsiloe ka eintla ea tsekisho e o e rihañ; moikepi o khuesericoe mo tihoñ ea atla tsa gague. Higaion. Sela. 17 Baikepi ba tla boserioa mo bobipoñ, le baeteni botle ba ba lebalañ Morimo. 18 Gone motloki ga a kitla a lebaloa ka gale; le tebelelo ea mohumanegi ga e kitla e nyelela ka bosina bokhutlo. 19 Tloga u eme, Yehova, a bathu ba si henye, a baeteni ba sekiserioe ha pele ga sehatlogo sa gago. 20 Yehova, u ba boitse, a baeteni ba ikitse ha e le bathu. Sela.

10

PESALEM 10. 1 YEHOVA, u emetseñ khakala? u icubelañ mo metleñ ea tlalelo? 2 Moikepi o bogisa bahumanegi mo bopeluumpeñ yoa gague; a ba cuaroe mo maherehereñ a ba a logileñ. 3 Gone moikepi o belahalela keleco ea moea oa gague, o tsegahatsa motimani, eo Yehova o mo ilañ. 4 Moikepi o gana go botsisa ka eintla ea bopeluumpe yoa sehatlogo sa gague; khopolo cotle tsa gague ki go re, Morimo ga oeo. 5 Tsela tsa gague li tlukuhaco ka gale; tsekisho tsa gago li gorimo, li khakala go ena; mi baganetsi ba gague oa ba burula. 6 A re, mo peluñ ea gague, Ga ’nkitla ki shutisioa; gone ga ’nkitla ki na mo boshuleñ bope mo tsikatsikeñ. 7 Molomo oa gague o tletse thogako, le litsieco, le boherehere; tapisho le tsiamololo li tlatse ga loleme loa gague. 8 O rutse mo maheloñ a talelelo a metsana; o bolaela ba ba sinañ molatu mo maheloñ a bosaitsioeñ; maitlo a gague a icubela balala. 9 O lalela mo heloñ ha go sa itsioeñ, yaka tau mo moñoboñ oa eona; o lalela go cuara mohumanegi; o cuara mohumanegi, ka a mo gogela mo lotloeñ loa gague. 10 Oa boba, oa inama, gore molala a oele mo go tse ri thata tsa gague. 11 A re, mo peluñ ea gague, Morimo o lebetse; o shubile sehatlogo sa ona; ga o bone ka bosina bokhutlo. 12 Tloga u eme, Yehova Morimo; tlatlosa atla sa gago; u si lebale bahumanegi. 13 Moikepi o khalelañ Morimo? a re, mo peluñ ea gague, Ga u kitla u e bushulosa. 14 Ua e bona rure, gone ua bona tapisho le bohutsana; gore u bo busholo-setse ka atla sa gago; molala o itlogela mo atleñ sa gago, u mothusi oa khutsana. 15 Roba lecogo ya baikepi, le ya oa boshula; batla boikepo yoa gague go tlo go tsamaee u si tlole u bo bona. 16 Yehova ki khosi ka bosina bokhutlo, le ka gale; baeteni ba nyeletse mo hatsiñ ya gague. 17 Yehova, u utluile keleco ea ba ba bogisioañ; u tla tlomamisa pelu tsa bona, litsebe tsa gago li tla tsatsia; 18 Go sekisetsa likhutsana le babogisioi, gore mothu oa lehatsi a si tlole a coelela pele go leleka mohumanegi mo lehatsiñ.

11

PESALEM 11.¶ Pesalem ea ga Davide, go Mooperi eo mogolu. 1 KI ikanya Yehova; lo relañ moea oa me, Hohela kua thabeñ ea gago yaka nunyane? 2 Gone, bonañ, baikepi ba laeela bora yoa bona, ba bakanya mecui ea bona mo losikeñ loa bora, gore ba hulele ba pelu tsa tsiamo mo hihiñ. 3 Amarure metheo ea señoa, mosiami o ka rihañ? 4 Yehova o mo heloñ ga gague ga boitsepho; serulo sa bogosi sa ga Yehova se mo legorimoñ; maitlo a gague a leba, lintsi tsa maitlo tsa gague li leka bana ba bathu. 5 Yehova o leka basiami, mi baikepi le eo o ratañ tsenyo, moea oa gague oa ba ila. 6 O tla nesa likharima, le mulelo, le sulefura mo baikepiñ; le moroalela oa pheho o o boitsegañ o tla na kabelo ea senoelo sa bona. 7 Gone Yehova o siame, o rata litsiamo; sehatlogo sa gague se leba basiami.

12

PESALEM 12.¶ Pesalem ea ga Davide, go Mooperi eo mogolu, mo Sheminite. 1 YEHOVA, buluka, gone babopeluno-mi ba tlokahala; gone baikañoi ba ñotlahetse mo baneñ ba bathu. 2 Ba bua tsieco, moñue le moñue le moñ ka ena, ka lipounama tsa pakisho; ba bua ka lipelu li tu. 3 Yehova o tla khaola lipounama cotle tsa pakisho, le loleme lo lo buañ lilo tse ri kholu; 4 Ba ba reñ, Re tla henya ka liteme tsa rona; lipounama tsa rona ki tsa rona; mañ eo o leñ morena mo go rona? 5 Yana ki tla cogela thopehaco ea bahumanegi, le liphegelo tsa batloki, go bua Yehova; Ki tla maea mo pu-lukegoñ mo go eo o murulañ. 6 Mahuku a Yehova ki mahuku a a itsekileñ; ki selevera se se itsephisicoeñ mo bokepishoñ yoa ombu, se itsekisicoe ga seven. 7 Yehova, u tla ba buluka; u tla ba hemela mo sikeñ lo, ka bosina bokhutlo. 8 Baikepi ba tsamaea ka eintla cotle, ka bana ba bathu ba ba boshula bogolu bogolu ba gorisioa.

13

PESALEM 13.¶ Pesalem ea ga Davide, go Mooperi eo mogolu. 1 YEHOVA, u tla ’ntebala go lele go le kai; ka bosina bokhutlo? u tla incubela sehatlogo sa gago, go lele go le kai? 2 Ki tla gakolola go lele go le kai mo moeeñ oa me, ka ki na le bohutsana ka malatsi aotle mo peluñ ea me? maba oa me o tla gorisioa bogolu go ’na go lele go le kai? 3 Yehova, Morimo oa me, ’nteba, mi u ’nkarabe; bonesa maitlo a me, gore ki si robale thobalo ea loshu; 4 Gore maba oa me a si re, Ki mo hentse; mi baganetsi ba me ba itumela, mogañ ki shutisioañ. 5 Mi’ na ki ikanya boicuarelo yoa gago; pelu ea me e tla itumela mo pulukoñ ea gago. 6 Ki tla opelela Yehova, gone o ’ntihetse seintle.

14

PESALEM 14.¶ Pesalem ea ga Davide, go Mooperi eo mogolu. 1 LESILO ya re mo peluñ ea yeona, Ga go Morimo ope. Ba borile, ba riha mashue bobe ka tiho tsa bona; ga go ope eo o rihañ molemo. 2 Yehova o la a leba bana ba bathu a le mo legorimoñ, go bona ha gole moñue eo o tlaloganyañ, eo o batlañ Morimo. 3 Ba hapogile botle, mi ba borile mogo; ga go ope eo o rihañ molemo, ga go ope, le eo moñue hela. 4 A basiamolori botle ga ba na kico? ba ba yañ ba uetsa bathu ba me, yaka ba ya señkhua, ga ba bitse Yehova. 5 Ba le ba boiha ka poiho e kholu gona; gone Morimo o mo sikeñ loa mosiami. 6 Lo tlabisa khakololo ea mohumanegi litloñ, gone Yehova e le botsabelo yoa gague. 7 Au! intla puluko ea Yeserela e ko e le e coa Tsiona; mogañ Yehova o tla bañ a bosa kholego ea bathu ba gague, eriha gona Bayakoba ba tla itumelañ, mi Bayeserela ba tla ipela.

15

PESALEM 15.¶ Pesalem ea ga Davide. 1 YEHOVA, mañ eo o tla tlholañ mo taberenakeleñ ea gago? mañ eo o tla agañ mo thabeñ ea boitsepho yoa gago? 2 Eo o tsamaeañ ka botlalo, le go riha tsiamo, le eo o buañ boamarure ka pelu ea gague. 3 Eo o sa sebeñ ka loleme loa gague, le esiñ go rihela tsala ea gague boshula; le esiñ go culela moñ ka ena khobo. 4 Eo, molatloi o nyatsegañ mo maitloñ a gague; mi o tlotla bona ba ba boihañ Yehova; o ikanela go boga ga gague, mi ga a hetoge. 5 Eo o sa arimeleñ lireko tsa gague tuelo e e sa siamañ, le esiñ go culela eo o sinañ molatu tuelo. Eo o rihañ lilo tse ga a kitla a shutisioa ka bosina bokhutlo.

16

PESALEM 16.¶ Miketam ea ga Davide. 1 MORIMO, u ’mpuluke; gone kia gu ikanya.Moea oa me, u lua raea Yehova, U Morena oa me; molemo oa me o coa gu uena uesi. 3 Mi boitumelo yoa me yotle bo mo baitsephiñ ba ba mo lehatsiñ, eboñ mo banatlahariñ. 4 Mahutsana a bona ba ba abelañ eo sele lineo a tla intsiharioa; ga ’nkitla ki shupa cupelo tsa noo tsa bona tsa mari, le esiñ go cula maina a bona mo lipounameñ tsa me. 5 Yehova ki kabelo ea boshua yoa me, le ea senoelo sa me; ua ’mpuluke-la boshua yoa me. 6 Linti li oetse go ’na mo maheloñ a a natehañ; E, boshua yoa me bo boiñtle go ’na. 7 Ki tla baka Yehova, eo o ’nneileñ khakololo; liphio tsa me le cona li ’nthuta mo masigoñ. 8 Ki baea Yehova ha pele ga me ka gale; gone a le mo atleñ sa me se se siameñ, ga ’nkitla ki shutisioa. 9 Ki gona pelu ea me e itumelañ, mi tlotlo ea me ea ipela; nama ea me le eona e tla ikhutsa mo boikanyoñ; 10 Gone ga u kitla u tlogela moea oa me mo bobipoñ, le gona ga u kitla u leseletsa Moitsephi oa gago go bona go bola. 11 U tla ’nkitsise tsela ea botselo; boitumelo yo bo tletseñ bo ha pele ga gago; tse ri rategañ li mo atleñ sa gago se se siameñ ka bosina bokhutlo.

17

PESALEM 17.¶ Morapelo oa ga Davide. 1 YEHOVA, utlua tsiamisho, elatloko pico ea me; retsa ka tsebe morapelo ea me, o o builoeñ ka lipounama tse ri sinañ tsieco. 2 A tsekisho ea me e coe ha pele ga gago; a maitlo a gago a lebe tse ri lekanañ. 3 U lekile pelu ea me, u ’ntekotse mo bosigoñ, u ’ntekile, mi ga ua bona sepe, kaga se ki se gopotseñ; mi molomo oa me ga o kitla o tlola. 4 Kaga litiho tsa bathu, ki ipuluki-le ka lehuku ya lipounama tsa gago mo tseleñ tsa mosenyi. 5 Tsegeletsa tsamao tsa me mo metlaleñ ea gago, gore likhato tsa me li si shutisioe. 6 Morimo, kia gu bitsa, gone u tla ’nkaraba; sekegela tsebe ea gago go ’na, mi utlua puo ea me. 7 Shupa tsalano ea gago ea lorato e e gakhamatsañ, uena eo o gololañ ka atla sa gago se se siameñ ba ba gu ikanyañ, mo go bona ba ba ba cogelañ. 8 ’Mpuluka yaka nyetse ea leitlo; ’ncuba mo murutiñ oa liphuka tsa gago, 9 Mo go sehatlogo sa baikepi ba ba ’nthopehatsañ, le baba ba me ba loshu, ba ba ’mphorileñ. 10 Ba khurumericoe ka mahura a bona; ba bua bopeluumpe ka melomo ea bona. 11 Yana ba rikanyeleritse tsamao ea rona; ba beile maitlo a bona go rona, ka go obamela ha hatsi; 12 O cuana yaka tau, e e eletsañ go thopa, le yaka tauana e rutse mo maheloñ a bosaitsioeñ. 13 Yehova, tloga u eme, tla a e si a tle, mo rige; golola moea oa me mo baikepiñ ka caka ea gago; 14 Mo bathuñ ka atla sa gago, Yehova, mo bathuñ ba e leñ ba lehatsi, ba boshua yoa bona bo leñ mo botseloñ yonu; ba limpa tsa bona u li tlatsañ ka khumo ea gago e e shubiloeñ; ba tletse bana, mi ba tlogelela banyana ba bona tse ri setseñ tsa bona.Mi ’na, ki tla leba sehatlogo sa gago mo tsiamoñ; ki tla khora secuano sa gago, mogañ ki cogañ.

18

PESALEM 18.¶ Go Mooperi eo mogolu. Pesalem ea ga Davide, motlañka oa ga Yehova, eo o la bua mahuku a sehela se go Yehova mo tsatsiñ ye Yehova a mo golola mo atleñ tsa baba ba gague botle le mo atleñ sa ga Saule; Mi a re, 1 YEHOVA, thata ea me, ki tla gu rata ka pelu. 2 Yehova ki hika ya me, le botsabelo yoa me, le mogolori oa me; Morimo oa me, lehika ya me, o ki o ikanyañ, thebe ea me, le naka loa puluko ea me, le turio ea me e e gorimo. 3 Ki bitsa Yehova, eo o cuanecoeñ go bakoa; mi ki golocoe mo babeñ ba me. 4 Likholego tsa loshu li tsa ’mphola; meroalela ea basenyi e ’mpoihisi-tse. 5 Likholego tsa bobipo li tsa ’mphola; mi liru tsa loshu li tsa ’mphenya. 6 Ka bitsa Yehova mo tlaleloñ ea me, mi ka bitsa Morimo oa me; mi oa utlua koru ea me mo tempeleñ ea ona: mi pico ea me e hitla ha pele ga ona, le mo tsebeñ tsa ona; 7 Eriha gona lehatsi le urubatse-gañ, ya roroma; metheo ea lithaba le eona ea tsikiñoa, mi ea urubatsega, gone o lo le bogale yo bo hisañ. 8 Mosi oa tlatloga o coa mo linkoñ tsa ona; le mulelo o o nyeletsañ o coa mo molomoñ oa ona; magala a cuyoa ki ona. 9 Mi oa oba magorimo, mi oa hologa; mi lehihi ya bo le le tlatse ga nao tsa ona. 10 Mi oa palama mo kerubeñ, mi oa hoha; E, oa hoha mo liphukeñ tsa pheho. 11 Oa riha lehihi helo ga boicubo yoa ona; tenta ea ona e e mo eintleñ cotle tsa ona, e le le lehihi ya metse, le maru a maima a legorimo. 12 Maru a maima a ona, a khuerioa ki phatsimo e e le le ha pele ga ona; ga na sehako, le magala a molelo. 13 Mi Yehova a rumisa maru mo magorimoñ, mi Mogorimo oa bogorimo bogolu a naea koru ea gague; sehako le magala a molelo. 14 Mi a roma mecui ea gague, mi a ba halatsa; mi a intsihatsa likharima, a ba rerahatsa. 15 Mi melacana a metse a bonoa, mi metheo ea lehatsi ea bipololoa ki komano ea gago, Yehova, ka purulo ea pheho ea enko ea gago. 16 A roma go coa mo bogorimoñ, a ’ncula, a ’ncuabola mo metseñ a magolu. 17 A ’nkholola mo mabeñ oa me eo thata, le mo bairiñ ba me; gone ba le ba le thata bogolu go ’na. 18 Ba le ba ’mphenya mo motsiñ oa tatlego ea me; mi Yehova o la le seikokotlelo sa me. 19 Mi a ’ntsa a ’nkisa kua go atlameñ; a ’ncuabola, gone a nateheloa ki ’na. 20 Yehova o ’ntuetse kaha tsiamoñ ea me; o bile a ’nnaea kaha boitsekoñ yoa atla tsa me. 21 Gone ki bulukile tsela tsa ga Yehova; mi ki si ka ka tlogela Morimo oa me ka boikepo. 22 Gone tsiamisho cotle tsa gague li li le ha pele ga me, mi ki si ka ka tlosa litaeo tsa gague go ’na. 23 Mi ki le ki le tsiamo ha pele ga gague, mi ka itisetsa tsiamololo ea me. 24 Ki gona Yehova o bileñ a ’nnaea kaha tsiamoñ ea me, kaha tsiamoñ ea atla tsa me ha pele ga maitlo a gague. 25 U icupa u le boicuarelo go bona ba ba boicuarelo; u icupa u le tsiamo go monona oa tsiamo; 26 U icupa u le boitseko go ba ba itsekileñ; mi u icupa u le mokampani go ba ba shokamisañ. 27 Gone u golola bathu ba ba bogisicoeñ; mi u nolahatsa maitlo a a bogorimo. 28 Gone u cuba lobone loa me: Yehova Morimo oa me, o bonesa lehihi ya me. 29 Gone ki phololela leshumo ka uena; mi ki tlolaganya lomota ka Morimo oa me. 30 Tsela ea Morimo e botlalo; huku ya Yehova le itsekisicoe; ki ena thebe ea botle ba ba mo ikanyañ. 31 Gone Morimo emañ ha e si Yehova? mi lehika emañ ha e si Morimo oa rona osi? 32 Ki Morimo o o ’nkokoaetseñ ka thata, mi o rihile tsela ea me botlalo. 33 O riha nao tsa me yaka tsa tsephe, mi o ’mpaea mo maheloñ a me a a gorimo. 34 O ruta liatla tsa me go tlabana, ga tsamaea bora yoa tsipi e e thata, yoa royoa ki mabogo a me. 35 U ’nneile le eona thebe ea puluko ea gago; mi atla sa gago se se siameñ se ’nkokotleritse, mi bopelunomi yoa gago bo ’ntihile mogolu. 36 U atlamoloseletse linao tsa me tlatse ga me, mi magueyana a me ga a ka a khuiega. 37 Ki lelekile baba ba me, mi ka ba hitlela; mi ki si ka ka boea ga tsamaea ka ba nyeletsa. 38 Ki ba tlabakile ga tsamaea ba reteleloa ki go ba ba coga; ba ole tlatse ga linao tsa me. 39 Gone u ’nkokoaeletse tlabanoñ ka thata; ba ba ’ncogetseñ u ba katisitse tlatse ga me. 40 Mi u ’nneile lithamo tsa baba ba me; mi ki sentse ba ba ’nkilañ. 41 Ba le ba bitsa, mi go le go sina mogolori; le go Yehova, mi ga a ka a ba araba. 42 Eriha gona ki leñ ka ba thuga yaka lorole ha pele ga pheho: ka ba gelola yaka matlakala a mebila. 43 U ’nkholotse mo khañeñ tsa bathu; u ’ntihile tlogo ea baeteni; ki rihecoe ki bathu ba ki sa ba itseñ. 44 Erile tsebe tsa bona li sa ’nkutlua, ba obegela go ’na; baeñ ba ikatisetsa go ’na ka boitimokanyo. 45 Baeñ ba tlotloregile, mi ba roroma mo lipharoñ tsa bona. 46 Yehova oa tsela; mi a hika ya me le bakoe; mi o gorisioe, Morimo oa puluko ea me; 47 Morimo o o ’mpusholosetsañ, o o lereñ bathu mo taoloñ ea me; 48 O o ’nkhololañ mo babeñ ba me; E, u ’nkhorisetse gorimo ga ba ba ’ncogelañ; u ’nkholotse mo mononeñ oa tsenyo. 49 Ki gona ki tla gu bakañ mo baeteniñ, Yehova, mi ki tla opelela leina ya gago lipako. 50 Eo o nelañ khosi ea gague khololo e kholu; mi o rihela Motlorioi oa gague boicuarelo, go Davide, le go losika loa gague ka bosina bokhutlo.

19

PESALEM 19.¶ Pesalem ea ga Davide, go Mooperi eo mogolu. 1 MAGORIMO a bulela khalalelo ea Morimo, mi phuthulogo e shupa tiho ea atla tsa ona. 2 Tsatsi go tsatsi ye leñue, le entsa puo bogolu, le bogosi go bosigo yo boñue, bo shupa kico. 3 Ga go puo epe, le mahuku ape; koru ea cona ga e utluoe. 4 Tumo ea cona, e coa e ralalela mo hatsiñ yeotle, le mahuku a cona go khutloñ tsa lehatsi. O beetse letsatsi tenta mo go cona, 5 Ye le cuanañ yaka monyari, eo o coañ mo tluñ ea gague ea borobalo, a itumela yaka monona eo thata go siana mo tsianoñ. 6 Boco yoa yeona, bo coa kua khutloñ tsa magorimo, mi cokeco ea yeona e ea kua khutloñ tsa aona; ni ga go sepe se se shubecoeñ khotelo ea yeona. 7 Molao oa Yehova o botlalo, o rurisa moea; cupo ea Yehova e boikanyo, e tlaletsa masilo. 8 Litaeo tsa Yehova li siame, li itumerisa pelu; taolo ea Yehova e itsekile, e bonesa maitlo. 9 Poiho ea Yehova e itsekile, e sala ka bosina bokhutlo; tsiamisho tsa Yehova li amarure, mi li siame hela gotle. 10 Li eletsega bogolu go gouda, E, bogolu mo go gouda e e bointle bogolu; mi li botse bogolu go linotse, le lomepa loa linotse; 11 Motlañka oa gago le ena o kaecoe rure ki cona; go tuelo e kholu mo pulukoñ ea cona. 12 Mañ eo o ka tlaloganyañ timelo tsa gague? ’ntsekise mo litimeloñ tsa bosaitsioeñ. 13 Motlañka oa gago, le ena, u mo thibele morago, gore a si rihe tsa ka omu; a li si laole go ’na; eriha gona ki tla nañ tsiamo, le itseko mo tloloñ e kholu. 14 A mahuku a molomo oa me, le khakologelo ea pelu ea me, e natehale ha pele ga hatlogo sa gago, Yehova, lehika ya me, le mogolori oa me.

20

PESALEM 20.¶ Pesalem ea ga Davide, go Mooperi eo mogolu. 1 YEHOVA a gu utlue mo tsatsiñ ya tlalelo; leina ya Morimo oa Yakoba le gu hemele; 2 O gu romele thusho e coa mo heloñ ga boitsepho, le go gu kokotletsa go coa Tsiona; 3 O gopole licupelo tsa gago cotle tsa liyo, mi o cule cupelo ea gago ea phisho; Sela. 4 O gu nee kaha peluñ ea gago, mi o rihahatse khakololo ea gago eotle. 5 Re tla itumela mo pulukoñ ea gago, re tla tlomela libanera tsa rona mo ineñ ya Morimo oa rona; Yehova a rihahatse likeleco tsa gago cotle. 6 Yana kia itse, Yehova o buluka motlori oa gague; o tla mo utlua mo legorimoñ ya gague ya boitsepho, ka thata ea puluko ea atla se se siameñ sa gague. 7 Bañue ba belahala kaga licariota, mi bañue kaga lipitse; mi rona re tla belahala kaga leina ya ga Yehova Morimo oa rona. 8 Ba ikobile, mi ba ole, mi rona re cogile, ra ema, ra tlomama. 9 Yehova, buluka khosi, mi u re utlue mogañ re biletsañ go uena.

21

PESALEM 21.¶ Pesalem ea ga Davide, go Mooperi eo mogolu. 1 YEHOVA, khosi ea itumela mo thateñ ea gago: mi e itumetse mo pulukoñ ea gago bogolu yañ! 2 U e neile keleco ea pelu ea eona; mi ga ua ka ua gana topo ea pounama tsa eona. Sela. 3 Gone u e emelela pele ka matsego a molemo; u baea seroalo sa gouda e e boiñtle mo tlogoñ ea eona. 4 E la ea lopa botselo go uena, u lua bo e naea, eboñ bolele yoa malatsi ka bosina bokhutlo yotle. 5 Khalalelo ea eona e kholu ka eintla ea puluko ea gago; u e okeleritse ka tlotlo le bonatla yo boiñtle. 6 Gone ua e baea go na matsego ka bosina bokhutlo; u e itumerisa ka boitumelo yoa hatlogo sa gago. 7 Gone khosi e ikanya Yehova; mi ga e kitla e shutisioa ka eintla ea boicuarelo yoa Mogorimo oa bogorimo bogolu. 8 Seatla sa gago se tla hitlela baba ba gago botle; atla sa gago se se siameñ se tla hitlela ba ba gu ilañ. 9 U tla ba riha yaka bokepisho yoa molelo mo motleñ oa bogale yoa hatlogo sa gago; Yehova o tla ba metsa mo bogaleñ yoa gague; mi molelo o tla ba nyeletsa. 10 U tla senya louñuo loa bona mo hatsiñ, le losika loa bona mo baneñ ba bathu. 11 Gone ba gu logetse boshula; mi ba gopotse tiho e e mashue, e ba sa nonohañ go e riha. 12 Gone u tla ba emisa go na sebelo, u tla gagamaletsa lihatlogo tsa bona losika loa bora. 13 Yehova, ikhorise mo thateñ ea gago; eriha gona re tla opelañ, le go baka thata ea gago.

22

PESALEM 22.¶ Pesalem ea ga Davide, go Mooperi eo mogolu, mo Ayelite Shahara. 1 MORIMO oa me, Morimo oa me, u ’nteseleritseñ, u khakala yañ go thusho ea me, le go mahuku a liphegelo tsa me? 2 Morimo oa me, kia bitsa ka motsegare, mi ga u arabe; le ka bosigo, mi ga ki na tirimalo. 3 Mi uena u boitsepho, u agile mo lipakoñ tsa Yeserela. 4 Bo‐rra ecu ba le ba gu ikanya; ba le ba ikanya, mi u lu ua ba golola. 5 Ba le ba gu bitsa, mi ba gololoa; ba le ba gu ikanya, mi ga ba ka ba tlayoa ki litloñ. 6 Mi ’na ki seboku, mi esiñ monona: khobo ea bathu, le nyarioe ki bathu. 7 Botle ba ba ’mponañ ba ’ncotla; ba entsa pounama, ba thukhutha tlogo, ba re, 8 O la ikanya Yehova, gore a mo thuse, a a mo golole ka e le hoñ a nateheloa ki ena. 9 Uena ki uena eo o ’nntsitseñ mo sebopeloñ; eo o ’nculuheritseñ ka ki le mo mabeleñ a ga mme. 10 Ki sale ki latleloa go uena ki sa coa mo sebopeloñ; u Morimo oa me ki sa coa mo empeñ ea ga mme. 11 U si ne khakala go ’na, gone tlalelo e gauhe; gone ga go na mothusi ope. 12 Lipoo tse lintsi li ’mphotse; lipoo tse ri thata tsa Bashan li ’ntikanyeritse. 13 Li ’nkatlamiseritse maganu a cona, yaka tau e e rumañ e e gagolañ. 14 Ki culocoe yaka metse, mi marapo a me aotle a khuiegile; pelu ea me e cuana le makhaha; e tlapologile mo boteñeñ yoa me. 15 Thata ea me e omile yaka lo-phego; mi loleme loa me lo ñaparetse magalapa a me; mi ua ’nthobatsa mo roleñ loa loshu. 16 Gone linca li ’mphotse; mi phuthego ea barihalibe e ’ntikanyeritse; ba tlabile atla tsa me le linao tsa me. 17 ’Nka bala marapo a me aotle; ba bona, ba leba mo go ’na. 18 Ba abalana aparo tsa me, mi ba tselela kobo ea me likelero. 19 Mi Yehova, u si ne khakala go ’na; uena thata ea me, u akohele thushoñ ea me. 20 Hunulola moea oa me mo cakeñ, le moesi oa me mo thateñ ea enca. 21 ’Nkholola mo molomoñ oa tau; mi ’nkaraba u ’nkholole mo nakeñ tsa licukuru. 22 Eriha gona ki tla bulelelañ bana ba ga rre leina ya gago; mi ki tla gu baka mo gareñ ga phuthego. 23 Lona ba lo boihañ Yehova, makeñ; lona losika lotle loa Yakoba, mo galaletseñ; mi lona losika lotle loa Yeserela, moiheñ. 24 Gone ga a ka a nyatsa, khotsa go ila pogisho ea mogisioi; le esiñ go mo shubela sehatlogo sa gague, mi o la utlua ka a biletsa go ena. 25 Pako ea me e tla na ga gago, mo phuthegoñ e kholu; ki tla leha maikano a me ha pele ga bona ba ba moihañ. 26 Bahumanegi ba tla ya ba khora; ba ba batlañ Yehova ba tla maka; pelu tsa bona li tla tsela ka bosina bokhutlo. 27 Likhutlo cotle tsa lehatsi li tla gopola, mi li tla boela go Yehova; mi litsika cotle tsa baeteni li tla obamela ha pele ga sehatlogo sa gago. 28 Gone bogosi, e le yoa Yehova, mi ki ena mobusi mo baeteniñ. 29 Bahumi botle ba ba mo hatsiñ ba tla ya ba obamela; botle ba ba hologelañ mo loroleñ, ba tla khubama ha pele ga sehatlogo sa gague; le eo o sa kakeñ a buluka botselo yoa gague. 30 Peu e tla mo rihela; e tla baloa ea Yehova. 31 Ba tla tla, ba bulelela losika lo lo rularañ tsiamo ea gague, le go bathu ba ba tla tsaloañ, ha e le ena eo o rihileñ yalo.

23

PESALEM 23.¶ Pesalem ea ga Davide. 1 YEHOVA morisa oa me, ga ’nkitla ki tloka sepe. 2 O ’nthobatsa mo mahuloñ a mayañ a manana, o ’nkisa ka bonolo ha metseñ a a ririmetseñ. 3 O rurisa moea oa me; o ’nkhogela mo motlaleñ oa tsiamo, ka eintla ea leina ya gague. 4 E, leha ki tsamaea mo mogorogoroñ oa muruti oa loshu, ga ’nkitla ki boiha boshula bope; gone u na le ’na; tsama ea gago le seikokotlelo sa gago lia ’nkhomotsa. 5 U ’mpakanyetsa moriho ha pele ga me, ha pele ga maitlo a baba ba me; u tlotse tlogo ea me ka loukuane, senoelo sa me sea culoga. 6 Amarure molemo le boicuarelo bo tla ’ntatela mo malatsiñ aotle a botselo yoa me, mi ki tla aga mo tluñ ea ga Yehova ka bolele yoa malatsi.

24

PESALEM 24.¶ Pesalem ea ga Davide. 1 LEHATSI ki ya ga Yehova, le botlalo yoa yeona; lehatsi, le ba ba agileñ mo go yeona. 2 Gone a le theile mo linokeñ, mi a le tlomamisa mo meroaleleñ. 3 Go tla tlatlogela mañ go thabeñ ea Yehova? khotsa go tla ema mañ mo heloñ ga gague ga boitsepho? 4 Ena eo o nañ le liatla tse liñtle, le pelu e e itsekileñ; le eo o sa culeletseñ moea oa gague mo thamakoñ, le eo o sa ikaneñ ka tsieco. 5 Eo, o tla bona tsegahaco go Yehova, le tsiamo mo Morimoñ oa puluko ea gague. 6 Losika lo ki loa bona ba ba o batlañ, ba ba batlañ hatlogo sa gago, Morimo oa Yakoba. Sela. 7 Lona likhoro, culetsañ tlogo tsa lona; mi culetsegañ, lona meyako e e sa khutleñ; gore khosi ea khalalelo e tsene. 8 Khosi ea khalalelo e mañ? Yehova, thata le bonatla, Yehova, bonatla mo tlabanoñ. 9 Lona likhoro, culetsañ tlogo tsa lona; mi culetsegañ, lona meyako e e sa khutleñ, gore khosi ea khalalelo e tsene. 10 Khosi ea khalalelo e mañ? Yehova oa lintua, ki ena khosi ea khalalelo. Sela.

25

PESALEM 25.¶ Pesalem ea ga Davide. 1 KI culeletsa moea oa me go uena Yehova. 2 Morimo oa me, kia gu ikanya, u si ’ntese ka tlayoa ki litloñ; u si lese baba ba me go tlola ka boitumelo kaga me. 3 E, botle ba ba gu lebelelañ ga ba kitla ba tlayoa ki litloñ; ba tla tlabisioa litloñ ba ba obamelañ lehela ka totsahalo. 4 Yehova, ’nkitsise tsela tsa gago; ’nthuta tselana tsa gago. 5 ’Nkhogela mo boamarureñ yoa gago, mi u ’nthute; gone u le Morimo oa puluko ea me; kia gu lebelela mo tsatsiñ yeotle. 6 Yehova, gopola maicuarelo a gago, le litsalano tsa gago tsa lorato, gone li le li le ka bosina tsimologo. 7 Si gopole libe tsa bokau yoa me, le esiñ litlolo tsa me; ’nkhopola kaha boicuareloñ yoa gago, ka eintla ea molemo oa gago, Yehova. 8 Yehova, o molemo le tsiamo, ki gona o tla rutañ baleohi mo tseleñ. 9 Bapelunomi o tla ba gogela mo tsiamoñ; o tla ruta bapelunomi tsela ea gague. 10 Tselana cotle tsa Yehova li boicuarelo le boamarure, go ba ba bulukañ kholagano ea gague le licupo tsa gague. 11 Yehova, icuarele tsiamololo ea me, ka eintla ea leina ya gago, gone e kholu. 12 Monona ki ohe eo o boihañ Yehova? o tla mo kaela mo tseleñ e o cuanetseñ go e itseñkela. 13 Moea oa gague o tla sala mo molemoñ; mi losika loa gague lo tla rua lehatsi. 14 Bosaitsioeñ yoa Yehova bo na le bona ba ba moihañ; mi o tla ba itsise kholagano ea gague. 15 Maitlo a me a go Yehova ka gale; gone o tla entsa linao tsa me mo lotloeñ. 16 Icukololele go ’na mi ’nkutluele botluku; gone ki ’nosi le khumanego. 17 Litlalelo tsa pelu ea me, li tsarologile; ’nntsa mo litheregoñ tsa me. 18 Leba khumanego ea me, le tapisego ea me, mi libe tsa me u li tlose cotle. 19 Leba baba ba me, gone ba intsihala; mi ba ’nkila ka kilo e e senyañ. 20 Buluka moea oa me, mi u ’nkholole; u si ’ntese ka tlayoa ki litloñ, gone kia gu ikanya. 21 A boikanyo le tsiamo e ’mpuluke; gone kia gu lebelela. 22 Morimo, golola Yeserela mo litlaleloñ tsa gague cotle.

26

PESALEM 26.¶ Pesalem ea ga Davide. 1 YEHOVA, ’ntsiamisetse, gone ki tsamaea mo tsiamoñ ea me; mi ki ikanya Yehova; ga ’nkitla ki relela. 2 Yehova, ’mpotsise, ’nteka, leka phio tsa me le pelu ea me. 3 Gone tsalano ea gago ea lorato e ha pele ga maitlo a me; mi ki tsamaea mo boamarureñ yoa gago. 4 Ga ki lule le bathu ba boithamako; mi ga ki tsamaee le baicubi. 5 Ki ila phuthego ea barihalibe; mi ga ki lule le baikepi. 6 Ki tlapa liatla tsa me mo go sinañ molatu; mi ki hola aletara ea gago, Yehova. 7 Gore ki utluatse koru ea boitumelelo; le go bulela likhakhamaco tsa gago cotle. 8 Yehova, ki rata boago yoa eintlu ea gago, le helo ga taberenakela ea tlotlo ea gago. 9 Si gogobele moea oa me le baleohi, le esiñ botselo yoa me le banona ba mari; 10 Ba tiho tsa litloñ li leñ mo atleñ tsa bona, ba atla sa bona se se siameñ se tletseñ lituelelo. 11 Mi ’na, ki tsamaea mo tsiamoñ ea me; ’nthekolola, mi u ne boicuarelo go ’na. 12 Nao loa me lo eme mo patleloñ e e papanoeñ; ki tla baka Yehova mo liphuthegoñ.

27

PESALEM 27.¶ Pesalem ea ga Davide. 1 YEHOVA ki leseri ya me, le puluko ea me, ki tla boiha mañ? Yehova ki thata ea botselo yoa me, ki tla boihisioa e mañ? 2 Erile balibe, le baganetsi ba me, le baba ba me, ba ntlela, go ya nama ea me, ba khopiloe, ba oa. 3 Leha entua e mpakanyeletsa, pelu ea me ga e kitla e boiha; leha tlabano e ’ncogela, ki tla ikanya mo. 4 Ki eleritse selo se le señue go Yehova, seuo ki tla se batla; gore ki age mo tluñ ea ga Yehova mo malatsiñ aotle a botselo yoa me, go leba boiñtle yoa ga Yehova, le go botsisa mo tempeleñ ea gague. 5 Gone o ’ncuba mo tenteñ ea gague mo tsatsiñ ya boshula; o ’mphi-tla mo bosaitsioeñ yoa taberenakela ea gague; o ’nkemisa mo hikeñ. 6 Mi yana tlogo ea me le eona, e tla gorisioa gorimo ga baba ba me, ba ba eintleñ cotle tsa me; mi ki tla shupa cupelo tsa meruruetsa mo taberenake-len ea gague; ki tla opela; E, ki tla opelela Yehova lipako. 7 Yehova, utlua koru ea me, mogañ ki bitsañ; u ’nkutlue, mi u ne boicuarelo go ’na, mi u ’nkarabe.Ereha Yehova a re, Batlañ sehatlogo sa me, pelu ea me ea re, Ki tla batla hatlogo sa gago. 9 Si shube hatlogo sa gago go ’na; u si bose motlañka oa gago ka bogale; u lu le thusho ea me; u si ’ntlogele, mi u si ’nteseletse, Morimo oa puluko ea me. 10 Leha rre le mme ba ko ba ’ntlogela, eriha gona Yehova o tla ’nculañ. 11 Yehova, ’nthute tsela ea gago, mi u ’nkhogele mo tseleñ ea tsiamo, ka eintla ea baba ba me. 12 U si ’nnele mo kelecoñ ea baba ba me; gone bashupi ba kako ba ’ncogetse, le ba ba burulañ tsenyo.’Nkabo ki nyeletse, ha ki le ki sa ka ka rumela go bona molemo oa ga Yehova mo hatsiñ ya batseri. 14 Lebelela Yehova; na thata, mi o tla thatahatsa pelu ea gago; E, lebelela Yehova.

28

PESALEM 28.¶ Pesalem ea ga Davide. 1 KI biletsa go uena, Yehova, hika ya me; u si rihe yaka ga u utlue go ’na; gore e si re, ha u ririmala go ’na, ka cuana le bona ba ba hologelañ mo moleteñ. 2 Ere ki biletsa go uena, utlua koru ea merapelo ea me; mogañ ki culeletsañ atla tsa me heloñ ga puelelo ga boitsepho ga gago. 3 U si ’nkhoge ua ’ntlosetsa le baikepi, le ka basiamolori; ba ba buañ kagisho le bañ ka bona, le mororo boshula bo le mo peluñ tsa bona. 4 Ba ruele kaha tihoñ tsa bona, le kaha boshuleñ yoa litiho tsa bona; ba ruele kaha tihoñ tsa atla tsa bona; bosetsa cuanelo ea bona go bona. 5 Gone ba sa eletloko litiho tsa ga Yehova, le esiñ tiho ea atla tsa gague, o tla ba rutla, mi a si ke a ba age. 6 Yehova a bakoe, gone a utluile koru ea merapelo ea me. 7 Yehova ki thata ea me, le thebe ea me; pelu ea me e mo ikantse, mi ki thusicoe; ki gona pelu ea me e itumelañ segolu; mi ki tla maka ka sehela sa me. 8 Yehova ki thata ea bona, mi ki ena thata ea puluko ea Motlorioi oa gague. 9 Buluka bathu ba gago, mi tsegahatsa boshua yoa gago; mi u ba hurise, mi u ba culetse ka bosina bokhutlo.

29

PESALEM 29.¶ Pesalem ea ga Davide. 1 NAEAÑ Yehova, lona bana ba bathati, naeañ Yehova khalalelo le thata. 2 Naeañ Yehova khalalelo ea leina ya gague; obamelañ Yehova mo khalaleloñ ea helo ga boitsepho ga gague. 3 Koru ea ga Yehova e mo metseñ; Morimo oa khalalelo o rumisa maru: Yehova o mo metseñ a magolu. 4 Koru ea ga Yehova e na le thata; koru ea ga Yehova e na le khalalelo. 5 Koru ea ga Yehova e robaganya lisedara; E, Yehova o robaganya lisedara tsa Lebanon. 6 Oa kalapisa Lebanon yaka namane; le Sirion yaka cukucuana. 7 Koru ea ga Yehova e khaola khabu tsa mulelo. 8 Koru ea ga Yehova e roromisa gareganaga; Yehova o roromisa gareganaga ga Kadesha. 9 Koru ea ga Yehova e holorisa litsephe, mi e senosa merokua; mi lilo cotle li bua khalalelo ea gague. 10 Yehova o rutse mo moroaleleñ oa metse; E, Yehova o rutse, ontse khosi ka bosina bokhutlo. 11 Yehova o tla nela bathu ba gague thata; Yehova o tla tsegahatsa bathu ba gague ka kagisho.

30

PESALEM 30.¶ Pesalem le Sehela sa nelelo ea eintlu ea ga Davide. 1 YEHOVA, ki tla gu gorisa, gone u ’nculeritse, mi ga ua ka ua leseletsa baba ba me go itumela kaga me. 2 Yehova, Morimo oa me, ki bileritse go uena, mi u ’mphorisitse. 3 Yehova, u entsitse moea oa me mo bobipoñ; u ’mpulukile mo botseloñ, gore ki si hologele mo moleteñ. 4 Opelelañ Yehova, lona baitsephi ba gague; mi itumeleleñ khopolo ea boitsepho yoa gague. 5 Gone bogale yoa gague bo na ka ponyo ea leitlo; mi botselo bo mo tsegahacoñ ea gague; selelo se ka na ka sigo bo le boñue, mi go boitumelo mo moshoñ. 6 Ki le ka re mo bocoeleloñ pele yoa me, Ga ’nkitla ki shutisioa ka bosina bokhutlo. 7 Yehova, u tlomamisitse thaba ea me ka tsegahaco ea gago; u lua shuba hatlogo sa gago, mi ka rerega. 8 Ki le ka biletsa go uena, Yehova; ka rapela Yehova thata: 9 Molemo ki ohe mo mariñ a me, ha ki hologela phupuñ? A lorole lo tla gu baka, a lo tla bulela boamarure yoa gago? 10 Yehova, utlua, mi u ne boicuarelo go ’na; Yehova, na mothusi oa me. 11 U hetotse selelelo sa me pino; u apotse letsela ya khetsi ya me, mi u ’nkokoaetse ka boitumelo. 12 Gore ki gu opelele lipako, ki si ririmale. Yehova, Morimo oa me, ki tla gu itumelela ka bosina bokhutlo.

31

PESALEM 31.¶ Pesalem ea ga Davide, go Mooperi eo mogolu. 1 YEHOVA, ki ikanya mo go uena; si ’ntese ka tlayoa ki litloñ ka bosina bokhutlo; ’nkholola ka eintla ea tsiamo ea gago. 2 Sekegela tsebe ea gago go ’na; ’nkholola ka bonako; na lehika ye le thata go ’na; le kago ea phemelo go ’mpuluka. 3 Gone u hika ya me le kago ea phemelo ea me; ’nkhoga, mi u ’nkise ka eintla ea leina ya gago. 4 ’Ncuabola mo lotloeñ lo ba lo ’ncubetseñ; gone u thata ea me. 5 Ki nela moea oa me mo atleñ sa gago; Yehova, u ’nthekholotse, Morimo oa boamarure. 6 Ki ila bona ba ba tsañtsia maithamako a kako; mi ki ikanya Yehova. 7 Ki tla itumela ki ipela mo boicuareloñ yoa gago; gone u etsetloko khumanego ea me, mi ua itse moea oa me mo litlaleloñ. 8 Mi ga ua ka ua ’nnelela mo atleñ tsa maba; u emisitse nao tsa me mo heloñ ha go atlameñ. 9 Yehova, u ’nkutluele botluku, gone ki mo poihoñ; leitlo ya me le nyelericoe ki bohutsana, E, moea oa me le empa ea me. 10 Gone botselo yoa me bo hetisi-coe ki bohutsana, le nyaga tsa me ki liphegelo; thata ea me e nyelericoe ki pogisho ea me, mi marapo a me a nyelericoe. 11 Ki se se khobioañ mo babeñ botle ba me, le se se boitsañ segolu go bañ ka ’na, le tsala tsa me; ba ba ’mponañ mo mebileñ, ba ’ntsaba. 12 Ki lebecoe mo peluñ yaka moshui; kintse yaka enkho e e thubegileñ. 13 Gone ki utluile khalo ea bantsi; poiho e mo eintleñ cotle; le mororo ba gakololana kaga me, ba gopola go tlosa moea oa me. 14 Mi, Yehova, ki ikanya mo go uena; ka re, U Morimo oa me. 15 Metla ea me e mo atleñ sa gago; ’nkholola mo atleñ tsa baba ba me, le ba ba ’mpogisañ. 16 Phatsimisa sehatlogo sa gago go motlañka oa gago; ’mpuluka ka eintla ea boicuarelo yoa gago. 17 Yehova, si ’ntese ka tlayoa ki litloñ, gone kia gu bitsa; a baikepi ba tlayoe ki litloñ, a ba ririmale mo bobipoñ. 18 A lipounama tsa kako li ririma-rioe, tse ri buañ thata, ka bopeluumpe, le nyatsego kaga mosiami. 19 Molemo oa gago o mogolu yañ, o u o beetseñ thoko ba ba gu boihañ; o u o itleleritseñ ba ba gu ikanyañ, ha pele ga bana ba bathu. 20 U ba shubela litalelo tsa bathu mo bosaitsioeñ yoa hatlogo sa gago; u ba shubela khañ ea liteme mo tenteñ. 21 Yehova a bakoe, gone a ’ncuperitse likhakhamaco tsa boicuarelo yoa gague, yaka mo motseñ o o thata. 22 Gone ki le ka re mo kakohoñ ea me, Ki khaocoe ha pele ga maitlo a gago. Leha gontse yalo u lua utlua koru ea merapelo e e thata ea me, ka ki biletsa go uena. 23 Ratañ Yehova, lona baitsephi botle ba gague; gone Yehova o buluka baikañoi; mi o ruela bogolu eo o rihañ bopeluumpe. 24 Namatsegañ, mi o tla thatahatsa pelu tsa lona, lona lotle ba lo shuluhelañ go Yehova.

32

PESALEM 32.¶ Pesalem ea ga Davide, Masikile. 1 GO tsegaharicoe eo tlolo ea gague e icuarecoeñ, eo boleo yoa gague bo bipiloeñ. 2 Go tsegaharicoe mothu eo Yehova o sa maleleñ tsiamololo, le eo moea oa gague o sinañ tsieco epe. 3 Erile ki ririmala, marapo a me a nyelerioa ki go ruma ga me ka tsatsi yeotle. 4 Gone atla sa gago se le se le bokete mo go ’na, tsatsi le bosigo; loñola loa me loa hetoga komelelo ea selemo. Sela. 5 Boleo yoa me kia bo gu ipobolela, mi tsiamololo ea me ga ki e bipe. Ki le ka re, Ki tla ipobola litlolo tsa me ha pele ga Yehova; mi u lua icuarela molatu oa boleo yoa me. Sela. 6 Moitsephi moñue le moñue o tla gu rapela ka mouo, mo motleñ o u ka bonoañ ka ona; amarure, mo meroaleleñ ea metse a magolu, ga e kitla e mo atamela. 7 U boicubelo yoa me, u ’mpuluka mo tlaleloñ; u ’mphola ka lihela tsa khololo. Sela. 8 Ki tla gu laea, ki gu ruta tsela e u tla eañ ka eona; ki tla gu gakolola, leitlo ya me le tla na go uena. 9 Si ne yaka pitse, khotsa esela, tse ri sinañ tlaloganyo; tse melomo ea cona e thiyoañ ki tsipe le khole, gone li gana go gu atamela. 10 Moikepi o na le mahutsana a le mantsi; mi eo o ikanyañ Yehova, boicuarelo bo tla mo rikanyeletsa. 11 Itumeleñ mogo Yehova, mi lo ipele, lona basiami; ruruetsañ ka boitumelo, lona lotle ba lo pelu li tsiamo.

33

PESALEM 33. 1 OPELELAÑ Yehova, lona basiami; pako e cuanetse basiami. 2 Bakañ Yehova ka harepe; mo opeleleñ ka saletare, le mo selecoñ sa litsika li ten. 3 Mo opeleleñ sehela se sesha; lotsañ ka botlale, ka tumo ea boitumelo, 4 Gone lehuku ya ga Yehova le siame, mi tiho cotle tsa gague li boikanyo. 5 O rata tsiamo le tsiamisho; lehatsi le tletse molemo oa ga Yehova. 6 Magorimo a rihiloe ki huku ya ga Yehova; le entua eotle ea aona, ki moea oa molomo oa gague. 7 O phutha metse a noka yaka mokoa; o baea mateñ mo matluñ a pulukelo. 8 A lehatsi yeotle le boihe ha pele ga Yehova; a baagi botle ba lehatsi ba tlakasele ha pele ga gague. 9 Gone o buile, mi ga rihega; o laotse, mi ga ema ka tlomamo. 10 Yehova o nyeletsa khakololo ea baeteni; o senya khopolo tsa bathu. 11 Khakololo ea ga Yehova e ema ka bosina bokhutlo; khopolo tsa pelu ea gague, mo tsikatsikeñ. 12 Go tsegaharicoe morahe o Yehova e leñ Morimo oa ona; bathu ba o ba itseñketseñ go na boshua yoa ona. 13 Yehova o lebela tlatse a le mo legorimoñ, o bona bana ba bathu botle. 14 O leba baagi ba lehatsi botle, a le mo heloñ ga boago yoa gague. 15 O bopa pelu tsa bona li cuana; o elatloko litiho tsa bona cotle. 16 Ga go khosi epe e e bulukoañ ki bontsi yoa entua; mothu eo senatla ga a gololoe ki thata e kholu. 17 Pitse ki seo sa lehela go buluka; le gona ga e kake ea golola ka thata e kholu ea eona. 18 Bonañ, leitlo ya ga Yehova le mo go bona ba ba moihañ; mo go bona ba ba shuluhelañ mo boicuareloñ yoa gague; 19 Go golola meoea ea bona mo loshuñ, le go ba tserisa mo tlaleñ. 20 Meoea ea rona e lebelela Yehova; ki ena thusho ea rona, le thebe ea rona. 21 Amarure pelu tsa rona li tla itumela mo go ena, gone re ikanya mo ineñ ya gague ya boitsepho. 22 Yehova, a boicuarelo yoa gago bo ne go rona, yaka re shuluhela mo go uena.

34

PESALEM 34.¶ Pesalem ea ga Davide ka a hetola mokhua oa gague ha pele ga Abimeleke; eo o mo lele-kileñ, mi a tsamaea. 1 KI tla baka Yehova ka metla eotle; pako ea gague e tla na ka gale mo molomoñ oa me. 2 Moea oa me o tla belahala go Yehova; ba ba bogisioañ ba tla utlua, mi ba tla itumela. 3 Rihañ Yehova segolu le ’na, mi a re goriseñ leina ya gague mogo. 4 Ki le ka batla Yehova, mi o la ’nkaraba; mi a ’nkholola mo poihoñ tsa me cotle. 5 Ba mo leba, mi ba bonesioa; mi lihatlogo tsa bona, ga li tlayoe ki litloñ. 6 Mohumanegi eo, o la a bitsa, mi Yehova a utlua; mi a mo golola mo tlaleloñ tsa gague cotle. 7 Moengele oa ga Yehova o ipakanya eintleñ cotle tsa ba ba moihañ, mi a ba golola. 8 Lekañ, lo bone ha Yehova a le molemo; go tsegaharicoe monona eo o mo ikanyañ. 9 Boihañ Yehova, lona baitsephi ba gague; gone ba ba moihañ, ga ba na botloko. 10 Litauana lia tloka, mi lia utlua tlala; mi ba ba batlañ Yehova, ga ba tloke sepe sa molemo. 11 Eintloñ, bana ki lona, lo ’nthetse; ki tla lo ruta poiho ea ga Yehova. 12 Monona ki ohe eo o eletsañ botselo, eo o ratañ malatsi, gore a bone molemo? 13 Thiba loleme loa gago mo boleoñ, le lipounama tsa gago mo go bueñ tsieco. 14 Tlogela boshula, mi u rihe molemo; batla kagisho, mi u e come. 15 Maitlo a ga Yehova a mo go basiami; mi tsebe tsa gague li atlametse pico ea bona. 16 Sehatlogo sa ga Yehova se go ba ba rihañ boshula, go khogola khopolo kaga bona mo hatsiñ.Basiami ba bitsa, mi Yehova a utlue, mi a ba golole mo tlaleloñ tsa bona cotle. 18 Yehova o gauhe nabo, ba ba pelu li thubegileñ; mi o buluka ba ba moea o o ñomogileñ. 19 Mosiami o na le lipogisho li lintsi; mi Yehova oa mo golola mo go cona cotle. 20 O buluka marapo a gague aotle; ga go lepe ya aona ye le royoañ. 21 Boshula bo tla bolaea baikepi; le ba ba ilañ basiami, ba tla latuharioa. 22 Yehova o rekolola meoea ea batlañka ba gague; le botle ba ba mo ikanyañ, ga ba kitla ba latuharioa.

35

PESALEM 35.¶ Pesalem ea ga Davide. 1 YEHOVA, ganela le bona ba ba ’nkhanetsañ; tlabana le bona ba ba tlabanañ le ’na. 2 Tsaea thebe le theyana, mi u emele thusho ea me. 3 Khoatlolola lerumo, u tsibe tsela ea ba ba ’mpogisañ; raea moea oa me, Ki ’na puluko ea gago. 4 A ba siloharioe, ba tlabisioe litloñ, ba ba batlañ moea oa me; a ba boserioe kua morago, ba tlayoe ki litloñ, ba ba ’ntogelañ mano a a boshula. 5 A ba ne moko ha pele ga pheho; mi a moengele oa Yehova a ba leleke. 6 A tsela ea bona e ne lehihi le borethe; mi a moengele oa Yehova a ba bogise. 7 Gone ba ’ncubetse lotloa loa bona ka boomu; ba epetse moea oa me lemena ka boomu. 8 A tsenyego e o sa e itseñ, e mo hitlele: le lotloa loa gague lo o lo shubileñ, lo mo khosetse; a a oele mo tsenyegoñ euo ka eosi. 9 Eriha gona moea oa me o tla itumelañ go Yehova, o tla itumela mo pulukoñ ea gague. 10 Marapo a me a tla re, Yehova, mañ eo o cuanañ nau! U golola mohumanegi mo go ena eo o thata bogolu go ena; le mohumanegi le motloki mo go ena eo o mo tlakolañ. 11 Bashupi ba ba tlogo e thata ba coga: ba lopa mo go ’na se ki sa se itseñ. 12 Ba ’ntuela molemo ka boshula, go humanegisa moea oa me. 13 Mi kaga me, erile ba bobola, aparo tsa me tsa bo li le matsela a khetse; ka tlukuhatsa moea oa me ka go bisa go ya; mi morapelo oa me oa theloa mo hubeñ sa me. 14 Ka riha yaka ki rihela tsala ea me, khotsa ñoana oa ga rre; ka obama mo bohutsaneñ, yaka moñue eo o lelelañ mague. 15 Mi erile ki le mo tlukuhacoñ ba itumela, mi ba phuthega mogo; mi bapateletsi ba ’mphuthegela, mi ka bo ki sa itse; ba ’nkhagola ka liteme tsa bona, mi ba si ka ba ririmala. 16 Ba ’nkhuranyetsa meno a bona, mo go bona bashotli ba boitimakanyo ha liyoñ. 17 Morena, u tla leba go lele go le kai? golola moea oa me mo tsenyegoñ tsa bona; moesi oa me mo litauñ. 18 Ki tla gu itumelela mo phuthegoñ e kholu; ki tla gu baka mo bontsiñ yo bogolu yoa bathu. 19 A ba si itumele kaga me, ba ba leñ baba ba me ka tsiamololo; ba ba ’nkilañ ki sina molatu, ba goetla ka leitlo. 20 Gone ga ba bue kagisho; mi ba logela ba bantseñ lorule mo lehatsiñ mano a lilo tsa tsieco. 21 Ba ’nkatlamolosetsa melomo ea bona; ba re, Hoiha! hoiha! maitlo a rona a bonye. 22 Yehova, ua bona; si ririmale; Morena, si ne khakala le ’na. 23 Morimo oa me, le Morena oa me, icose, mi u cogele tsiamishoñ ea me; eboñ go se se sekoañ sa me. 24 Yehova, ’ntsekisetsa kaha tsiamoñ ea gago; mi a ba si itumele kaga me. 25 A ba si re mo peluñ tsa bona, Hoiha! re rata ga na yalo! a ba si re, Re mmeritse. 26 A ba tlayoe ki litloñ, ba siloharioe mogo, ba ba itumelelañ boshula yoa me; a ba apare litloñ, le tlotlologo, ba ba ikhorisañ ka ’na. 27 A ba ruruetse, ba itumele ba ba nateheloañ ki tsiamo ea me; a ba re ka go bisa go khutla, A Yehova a rihoe mogolu, eo o nateheloañ ki bocoelelo pele yoa motlañka oa gague. 28 Eriha gona loleme loa me lo tla bulelañ ga tsiamo ea gago, le ga pako ea gago mo tsatsiñ yeotle.

36

PESALEM 36.¶ Pesalem ea ga Davide, motlañka oa ga Yehova, go Mooperi eo mogolu. 1 TLOLO ea moikepi ea re, mo peluñ ea me, Ga go poiho ea Morimo ha pele ga maitlo a gague. 2 Gone o ipaka mo maitloñ a gague, bogolu go bona tsiamololo ea gague e ilega. 3 Mahuku a molomo oa gague a tsiamololo le tsieco; o tlogetse go na botlale le go riha molemo. 4 O loga mano a tsiamololo mo bolauñ yoa gague; o ikemisa mo tseleñ e e siñ molemo; ga a ile boshula. 5 Yehova, boicuarelo yoa gago bo kua magorimoñ; boikanyo yoa gago bo hitla kua maruñ. 6 Tsiamo ea gago e cuana le lithaba tse ri kholu; tsekisho tsa gago ki boteñ yo bogolu. Yehova, u buluka bathu le tse ri tserileñ. 7 Morimo, tsalano ea lorato ea gago e ratega yañ! Mi bana ba bathu ba ikanya mo murutiñ oa liphuka tsa gago. 8 Ba khorisioa ka monono oa eintlu ea gago; mi u ba nosa ka molapo oa linateho tsa gago. 9 Gone mocoeri oa botselo o na nau; re bona leseri mo seriñ ya gago. 10 Coeleletsa tsalano ea lorato ea gago go bona ba ba gu itseñ; le tsiamo ea gago go bona ba pelu li tsiamo. 11 A lonao loa bopeluumpe lo si tle go ’na; mi a atla sa moikepi se si ’ncutise. 12 Basiamolori ba ole; ba rigiloe, mi ga ba nonoha go coga.

37

PESALEM 37.¶ Pesalem ea ga Davide. 1 U SI icuenye kaga barihalibe; u si ne bopelutsetla kaga bona ba ba rihañ tsiamololo. 2 Gone ba tla segoa ka bonako yaka boyañ, ba tla shuaba yaka morogo o o motalana. 3 Ikanya Yehova, mi u rihe molemo; mi u tla aga mo lehatsiñ, u tsele ka boiketlo. 4 Inatehatsa mogo Yehova; mi o tla gu naea keleco tsa pelu ea gago. 5 Hirikela tsela ea gago go Yehova; mi u mo ikanye, mi o tla rihatsa. 6 Gone o tla coisa tsiamo ea gago yaka leseri, le tsiamisho ea gago yaka motsegare. 7 Ikhutsa mogo Yehova, mi u mo lebelele ka boikanyo; u si icuenye kaga gague eo o tsegahalañ mo tseleñ ea gague, kaga monona eo o rihatsañ togomano ea boherehere. 8 Lesa bogale, mi tlogela bogale yo bogolu; u si icuenye go riha boleo ka gope; 9 Gone barihi boshula ba tla khaoloa; mi ba ba lebelelañ Yehova ba tla na ba boshua yoa lehatsi. 10 Go sa le go khutsanyane, mi moikepi ga a tlola a leeo; mi u tla tsatsia helo ga gague, mi ga a tlole a leeo. 11 Gone bapelunomi ba tla rua lehatsi; mi ba tla inatehatsa mo bogoluñ yoa kagisho. 12 Moikepi o logela mosiami mano a boherehere, mi o mo huranyetsa meno. 13 Morena o tla mo tsega; gone o bona ha tsatsi ya gague lea atamela. 14 Baikepi ba shomotse caka, mi ba laeetse bora, go riga bahumanegi le batloki, le go bolaea ba ba tsamao ea tsiamo. 15 Caka ea bona e tla tsena mo peluñ tsa bona; mi mara bona a tla royoa. 16 Bobotlana yo mosiami o nañ nayo, bo molemo bogolu go mahumo a baikepi ba le bantsi. 17 Gone mabogo a baikepi a tla royoa; mi Yehova o kokotletsa basiami. 18 Yehova oa itse malatsi a basiami; mi boshua yoa bona ba tla na ka bosina bokhutlo. 19 Ga ba kitla ba tlayoa ki litloñ mo motleñ oa boshula; mi ba tla khora mo metleñ ea tlala. 20 Mi baikepi, eboñ baba ba ga Yehova, ba tla hela; ba tla nyelerioa yaka mahura a likuana; ba tla nyelela yaka musi. 21 Moikepi oa arima, mi a si ke a bose, mi mosiami o utluela botluku, mi a nee. 22 Gone ba Yehova o ba tsegahatsañ, ba tla rua lehatsi; mi ba o ba roga-kañ ba tla khaoloa. 23 Likhato tsa monona oa molemo li tlomamisioa ki Yehova, mi o nateheloa ki tsela ea gague. 24 Leha a oa ga a kitla a rigeloa rure; gone Yehova o mo tsegetsa ka atla sa gague. 25 Ki le ki le lekau, mi yana ki cohetse; mi ga kia ka ka bona mosiami a tlogeloa, le esiñ losika loa gague lo kopa señkhua. 26 O boutluelo botluku ka gale, mi oa arima, mi losika loa gague ki go na tsegahaco. 27 Thibogela boshula, mi riha molemo, aga ka bosina bokhutlo. 28 Gone Yehova o rata tsiamisho, mi ga a kitla a tlogela baitsephi ba gague; ba bulukoa ka bosina bokhutlo; mi losika loa baikepi lo tla khaoloa. 29 Basiami ba tla rua lehatsi; mi ba aga mo go yeona ka bosina bokhutlo. 30 Molomo oa mosiami o entsa botlale; mi loleme loa gague lo bua tsiamo. 31 Molao oa Morimo oa gague o mo peluñ ea gague; likhato tsa gague ga li kitla li relela. 32 Moikepi o ikuaela mosiami, mi o batla go molaea. 33 Yehova ga a kitla a mo tlogela mo atleñ sa gague, mi ga a mo sekise mogañ o sekisioañ. 34 Leta Yehova, mi tsegetsa tsela ea gague, mi o tla gu gorisa go rua lehatsi; mi etlare baikepi ba khaoloa u tla e bona. 35 Ki bonye moikepi mo thateñ e e kholu, a halatsa ikala tsa gague yaka setlare se se talana mo ombuñ oa shona. 36 Mi a heta, mi bonañ! a si ka a tlola a leeo; ka mmatla, mi a si ka a bonoa. 37 Tlokomelañ moitekaneri, mi u bone mosiami, gone bokhutlo yoa monona eo ki kagisho. 38 Mi batlori ba tla senyerioa mogo; bokhutlo yoa baikepi bo tla khaoloa. 39 Puluko ea basiami e coa go Yehova; ki ena thata ea bona mo motleñ ea tlalelo. 40 Mi Yehova o tla ba thusa, o tla ba golola; o tla ba golola mo baikepiñ, a ba buluka; gone ba mo ikanya.

38

PESALEM 38.¶ Pesalem ea ga Davide go goporisa. 1 YEHOVA, si ’mpuele mo bogaleñ yoa gago; mi u si ’nkoatlaee ka bogale yo bo tukañ yoa gago. 2 Gone mecui ea gago e ’ntsepame: mi atla sa gago se ’nkhateletse. 3 Ga go boitekanelo bope mo nameñ ea me, ka eintla ea bogale yoa gago; le gona ga go pholo mo meleñ oa me, ka eintla ea boleo yoa me. 4 Gone litsiamololo tsa me li ’nkhurumeritse; lintse bokete bogolu go ’na, yaka pelesho e e bokete. 5 Likuenesho tsa me lia eñkha, mi li borile, ka eintla ea bosilo yoa me. 6 Ki koname, ki obegile segolu; ka tsamaea ka tsatsi yeotle mo khutsahaloñ. 7 Gone lotheka loa me lo tletse mogote o o botluku mi ga go boitekanelo bope mo nameñ ea me. 8 Ki kooahetse, mi ki thubaganye segolu, ki rumisioa ki go bisa go ikhutsa ga pelu ea me. 9 Yehova, keleco ea me e ha pele ga gago eotle; le liphegelo tsa me ga lia shubega ha pele ga gago. 10 Pelu ea me ea opaopa, thata ea me e ’ntlogetse; mi leseri ya maitlo a me le yeona ga leeo go ’na. 11 Ba ba nthatañ le litsala tsa me li emela peco ea me khakala; mi bañ ka ’na ba emela khakala. 12 Le bona ba ba batlañ botselo yoa me ba ’mpeela liru: ba ba batlañ tsenyego ea me ba bua litsenyo, mi ba gakologeloa maherehere ka tsatsi yeotle. 13 Mi ’na, yaka eo o sa utlueñ, ga ki utlue; yaka eo o sa bueñ, eo o sa buleñ molomo oa gague. 14 E, kintse yaka monona eo o sa utlueñ, le eo molomo oa gague go si nañ lipuelo mo go ona. 15 Gone ki shuluhela mo go uena, Yehova; u tla araba, Morena, Morimo oa me. 16 Gone ki bua, gore e si re khotsa ba itumela kaga me; mogañ nao loa me lo relelañ, ba belahala kaga me. 17 Gone ki ikitleleritse go tlotsa, mi bohutsana yoa me bo ka gale ha pele ga me. 18 Gone kia gu itsise tsiamololo ea me; ki hutsaharicoe ki boleo yoa me. 19 Mi baba ba me ba matsetseneko; ba thata; ba ba ’nkilañ ka tsiamololo ba ntsihetse. 20 Ba ba ruelañ molemo ka boshula, ki baganetsi ba me, gone ki le mo-lateri oa se se molemo. 21 U si ’ntlogele, Yehova! Morimo oa me, u si ne khakala go ’na. 22 Akohela go ’nthusa, Morena, puluko ea me.

39

PESALEM 39.¶ Pesalem ea ga Davide go Mooperi eo mogolu go Yedutune. 1 KI le ka re, ki tla buluka tsela tsa me, gore ki si leohe ka loleme loa me; ki tla thiba molomo oa me ka mogala, ka moikepi a sa le ha pele ga me. 2 Ki le ka tloka puo ka tirimalo; ka ririmala le mo go se se molemo; mi botluku yoa me yoa tota. 3 Pelu ea me ea gotela mo teñ ga me, molelo oa tuka mo khakologeloñ ea me; mi ka bua ka loleme loa me: 4 Yehova, ’nkitsise bokhutlo yoa me, le selekanyo sa malatsi a me, gore ki itse bonyelelo yoa me kaha bontseñ ka gona. 5 Bona, u rihile malatsi a me katlamo ea seatla; mi motla oa botselo yoa me ga si sepe ha pele ga gago; amarure, mothu moñue le moñue eo o tserileñ, ki boithamako yosi. Sela. 6 Amarure, mothu moñue le moñue o tsamaea yaka muruti; amarure, ba tlapeisioa ki boithamako; moñue le moñue o phuthela mogo mahumo, mi ga a itse eo o tla nañ oa boshua yoa aona. 7 Mi yana, tebelelo ea me ki ehe? Morena, culuhelo ea me e mo go uena. 8 ’Nkholola mo litloloñ tsa me cotle; si ’ntihe khobo ea masilo. 9 Ga ki na puo, ga ki bule molomo oa me; gone u riha gotle. 10 Tlosa peco ea gago mo go ’na; ki nyelericoe ki tlanyo ea atla sa gago. 11 U oatlaela mothu tsiamololo ea gague ka lipeco: eriha gona u nyeletsañ yaka cuele se se rategañ mo go ena; amarure mothu moñue le moñue ki boithamako. Sela. 12 Yehova, utlua morapelo oa me, mi retsa pico ea me ka tsebe; si ririmalele likeleri tsa me; gone ki moeñ ha go uena, le motlori, yaka bo‐rre botle ba le bantse. 13 ’Nthekegela, gore ki rurisioe, ki e si ke ee, le go sa tlole ki bonoa.

40

PESALEM 40.¶ Pesalem ea ga Davide, go Mooperi eo mogolu. 1 KI lebeletse Yehova ka bolele, mi a itsekegela go ’na, mi a utlua pico ea me. 2 O ’ncuabotse mo moleteñ oa tsenyego, le mo seretseñ se se moraga; mi o emisitse nao loa me mo hikeñ, mi o tlomamisitse likhato tsa me. 3 Mi o ’nneile sehela se sesha mo molomoñ oa me, eboñ pako Morimoñ oa rona. Bantsi ba tla bona, mi ba boihe, mi ba ikanye Yehova. 4 Go tsegaharicoe monona eo, eo o rihañ Yehova boikanyo yoa gague; le eo o sa reñ babopeluumpe sepe, le ba ba hapogelañ maka. 5 Yehova, Morimo oa me, tiho tsa gago tsa khakhamaco tse u li rihileñ li lintsi, le maikaelelo a gago kaga rona; ga u kake ua a baleloa ka thulaganyo; ha ’nko ki a bulela le go a bua, a mantsi bogolu go ka baloa. 6 Cupelo ea tlabo, le cupelo ea liyo, ga ua ka ua e eletsa, u phuntse tsebe tsa me; cupelo ea phisho, le cupelo ea boleo, ga ua ka ua e lopa; 7 Eriha gona ki le ka re, Bona, kia tla, mo momenoñ oa buka go kuarile ga me: 8 Kia itumela go riha go rata ga gago, Morimo oa me; mi molao oa gago o teñ ga pelu ea me. 9 Ki rera tsiamo mo phuthegoñ e e kholu; bona, ga ki thibe lipounama tsa me; Yehova ua itse mouo. 10 Tsiamo ea gago ga ki e hitle mo teñ ga pelu ea me; ki bulela boikanyo yoa gago, le puluko ea gago; ga ki bipe tsalano ea lorato ea gago, le boamarure yoa gago, mo phuthegoñ e e kholu. 11 Si thibe boicuarelo yoa gago go ’na, Yehova; a tsalano ea lorato ea gago, le boamarure yoa gago, bo ’mpuluke ka go bisa go khutla; 12 Gone mashula a a sa baloeñ a ’ntikanyeritse; tsiamololo tsa me li ’ntlamparetse, ebile ki reteleloa ki go leba; li lintsi bogolu go meriri ea tlogo ea me; ki gona pelu ea me e ’ntlogetseñ. 13 A go gu khatle, Yehova, go ’nkholola; Yehova, akoha u ’nthuse. 14 A ba tlayoe ki litloñ, ba siloharioe mogo, ba ba batlañ moea oa me go o senya; a ba thibeloa kua morago, ba tlayoe ki litloñ, ba ba ’nkeleletsañ boshula. 15 A ba ropeharioe go na tuelo ea litloñ tsa bona, ba ba reñ kaga me, hoiha! hoiha! 16 A ba ba gu batlañ botle ba itumele, ba tlapeloe mo go uena; a ba ba ratañ puluko ea gago, ba re ka go bisa go khutla, A Yehova a rihoe mogolu. 17 Mi ’na, ki khumanego le botloko; mi Yehova oa ’nkhopola; u thusho ea me le mogolori oa me; u si riege, Morimo oa me.

41

PESALEM 41.¶ Pesalem ea ga Davide, ga Mooperi eo mogolu. 1 GO tsegaharicoe ba ba elañ bahumanegi tloko; Yehova o tla mo golola mo motleñ oa boshula. 2 Yehova o tla muluka, mi o tla muluka go tsela; o tla tsegaharioa mo lehatsiñ; mi ga u kitla u mo nelela kelecoñ ea baba ba gague. 3 Yehova o tla mo kokotletsa mo bolaoñ yoa bokoa, mi u tla bakanya bolao yotle yoa gague mo poboloñ ea gague. 4 ’Na, ka re, U ne boicuarelo go ’na, Yehova; horisa moea oa me; gone ki gu leohetse. 5 Baba ba me ba bua boshula kaga me, ba re, O tla shua leñ, leina ya gague ya nyelela? 6 Mi ha moñue a tla go ’ntekola, o bua kako; pelu ea gague e ikokoanyetsa tsiamololo; ere a coela kua eintle a bulele ga mouo. 7 Botle ba ba ’nkilañ ba hohonye-tsana kaga me; ba ’ntogela mano a a boshula.Ba re, Pobolo e e senyañ e mo ñaparetse; mi yana ka a rapame, ga a kitla a tlola a coga. 9 E, monona oa kagisho ea me, eo ki mo ikantseñ, eo o la ya señkhue sa me, o nculeleritse serethe sa gague. 10 Mi, Yehova, u ne boicuarelo go ’na; mi u ’nkemise, gore ki ba buele. 11 Kia itse u nateheloa ki ’na ka mouo, gone maba oa me a sa belahale kaga me. 12 Mi kaga me, u ’nkokotletsa mo tsiamoñ ea me; mi u ’nkemisa ha pele ga sehatlogo sa gago ka bosina bokhutlo. 13 A Yehova, Morimo oa Yeserela o bakoe, ka bosina tsimologo le ka bosina bokhutlo. Amena, le Amena.

42

PESALEM 42.¶ Go Mooperi eo mogolu, Masikile mo baneñ ba ga Korahe. 1 YAKA kukama e lelela melacana ea metse, moea oa me o gu lelela hela yalo, Morimo oa me. 2 Moea oa me o nyoreloa Morimoñ, go Morimoñ o o tserileñ! ki tla hitla leñ go bonala ha pele ga sehatlogo sa Morimo. 3 Likeleri tsa me ki liyo tsa me, tsatsi le bosigo, ka bantse ba ’nthaea ka gale, Morimo oa gago o kae? 4 Ki gopola tse, mi ki tsela moea oa me mo teñ ga me; gone ki eletsa ka ea le bantsi, le go ea le bona kua tluñ ea Morimo, le bontsi yoa ba ba bulukañ tsatsi ya moriho, ka koru ea boitumelo le pako. 5 U obametseñ, uena moea oa me? mi u tloriegelañ teñ ga me? shuluhela Morimoñ, gone ki tla nama ki o bakela puluko ea sehatlogo sa ona. 6 Morimo oa me, moea oa me o obame teñ ga me; ki gona ki gu gopolañ ki le mo hatsiñ ya Yoredane, le Heremone, le mo thabaneñ ea Misare. 7 Boteñ bo biletsa go boteñ ka khuasho ea maphothophotho a gago; lintelo tsa gago cotle le lintelo tse ri kholu tsa gago li ’ntlorile.Mi Yehova o tla laolela tsalano oa lorato ea gague mo tsatsiñ, mi hela sa gague se na le ’na mo bosigoñ, le morapelo go Morimo oa botselo yoa me. 9 Ki tla raea Morimo, hika ya me, U ’ntebalelañ? ki elañ mo seleloñ ka eintla ea patiko ea maba? 10 Khobo ea baba ba me, e cuana yaka setlabi sa polao mo marapoñ a me, ka bantse ba ’nthaea ka gale, Morimo oa gago o kae? 11 U obametseñ, uena moea oa me? mi u tloriegelañ teñ ga me? shuluhela Morimoñ; gone ki tla nama ki o baka, o o leñ puluko ea hatlogo sa me, le Morimo oa me.

43

PESALEM 43. 1 ’NTSEKISA, Morimo, mi ganela se se ganeloañ sa me, kaga morahe o o sa icuareleñ; ’nkholola mo mononeñ oa tsieco, le eo o sa siamañ. 2 Gone u Morimo oa thata ea me; ana u ’nkhoromeletsañ? ki elañ seleloñ ka eintla ea patiko ea maba? 3 Roma seri ya gago, le boamarure yoa gago, a li ’nkhoge; a li ’ntere kua thabeñ ea boitsepho yoa gago, le kua litaberenakeleñ tsa gago; 4 Mi gore ki tsene go aletara ea Morimo, go Morimoñ oa boitumelo yo bogolu yoa me; ki go gu baka ka harepe, Morimo, Morimo oa me. 5 U obametseñ, uena moea oa me? mi u tloriegelañ teñ ga me? shuluhela Morimoñ; gone ki tla nama ki o baka, o o leñ puluko ea hatlogo sa me, le Morimo oa me.

44

PESALEM 44.¶ Go Mooperi eo mogolu, go bana ba ga Korahe, Masikile. 1 MORIMO, re utluile ka tsebe tsa rona, re bulelecoe ki bo‐rra ecu, tiho e u lua e riha mo metleñ ea bona, mo metleñ ea bogolugolu. 2 U lua khoromeletsa eintle baeteni ka atla sa gago, mi bona ua ba tloma; u lua cuenya merahe, mi ua e khoromeletsa kua eintle. 3 Gone ba si ka ba rua lehatsi ka caka ea bona; mi le gona cogo ya bona ga lea ka ya ba buluka; mi ki seatla sa gago se se siameñ, le lecogo ya gago, le leseri ya hatlogo sa gago; gone u lua nateheloa ki bona. 4 E sa le uena, khosi ea me; Morimo, laolela Yakoba likhololo. 5 Re tla khorometsa baba ba rona ka eintla ea thusho ea gago; mi re tla gataka ba ba re cogelañ ka leina ya gago. 6 Gone ga ki ikanye bora yoa me; mi caka ea me ga e kitla e ’nkholola. 7 Mi uena u re golola mo babeñ ba rona; mi u tlabisa litloñ ba ba re ilañ. 8 Re belahala mo Morimoñ ka tsatsi yeotle; mi leina ya gago, re tla le baka ka bosina bokhutlo. Sela. 9 Mi yana u re khoromeritse, ua re tlabisa litloñ; mi ga u bolole le lintua tsa rona. 10 U re bosetsa morago go coa mo mabeñ; mi ba ba re ilañ ba ithopela tsa rona. 11 U re nelela yaka liñku go na liyo; mi u re gasantse mo baeteniñ. 12 U bapatsa bathu ba gago ka go sina sereko; mi ga u humisioe ki se se ba rekileñ. 13 U re riha se se khobioañ mo go bañ ka rona; le cotlo le ñoñolo mo go bona ba ba agileñ eintleñ cotle tsa rona. 14 U re riha seane mo baeteniñ; le thukhutho tlogo mo meraheñ. 15 Tsilohalo ea me e ha pele ga me ka gale; mi litloñ tsa sehatlogo sa me li ’nkhurumeritse; 16 Ka eintla ea koru ea bakhobi, le bakhari; ka eintla ea maba, le mosholosi. 17 Cotle tse, li tlile go rona, leha gontse yalo ga rea ka ra gu lebala; le esiñ go riha tsieco ka kholagano ea gago. 18 Lipelu tsa rona ga lia ka tsa boela kua morago, mi likhato tsa rona ga lia ka tsa hapoga tsela ea gago; 19 Leha gontse yalo u re thubagantse mo heloñ ga liderako; mi u re khurumeritse ka muruti oa loshu. 20 Ha re ko re le ra lebala leina ya Morimo oa rona, mi ra otlololela atla tsa rona Morimoñ o sele, 21 A Morimo o ko o sa ka oa tlotlomisa se sentseñ yalo? Gone o itse masaitsioeñ a pelu. 22 Leha gontse yalo, re bolaoa ka tsatsi yeotle ka eintla ea gago; re kaeioa yaka liñku tse ri tlayoañ. 23 Yehova, coga; u robaletseñ? Coga, si re khorometse ka bosina bokhutlo. 24 U shubelañ sehatlogo sa gago, go lebala khumanego ea rona, le patiko ea rona? 25 Gone meoea ea rona e obegetse mo loroleñ; mi mebele ea rona e ñaparetse lehatsi. 26 Tloga, u emele thusho ea rona, mi u re rekolole ka eintla ea boicuarelo yoa gago.

45

PESALEM 45.¶ Go Mooperi eo mogolu mo Shoshanim, go bana ba ga Korahe, Masikile, sehela sa marato. 1 PELU ea me e hohoma lehuku ye le natehelañ; ki bua lilo tse ki li rihileñ kaga khosi; loleme loa me lo cuana le lohaha loa mokuari eo botlale. 2 U moiñtleiñtle bogolu go bana ba bathu; tsegahaco e tsecoe mo lipounameñ tsa gago; gone Morimo o gu tsegaharitse ka bosina bokhutlo. 3 Cuala caka ea gago mo seropeñ sa gago, uena monatli! khalalelo ea gago, le bonatla yo boiñtle yoa gago. 4 Mi palama ka bocoelelo pele mo bonatleñ yo boiñtle yoa gago; ka eintla ea lehuku ya boamarure, le bopelunomi, le tsiamo; mi atla sa gago se se siameñ se tla gu ruta lilo tse ri boitsegañ. 5 Mecui ea gago e bogale; merahe e tla oela ha tlatse ga gago; e tlaba mo peluñ tsa baba ba khosi. 6 Serulo sa bogosi sa gago, Morimo, se ka bosina bokhutlo yotle; tsama ea bogosi yoa gago ki tsama ea tsiamo. 7 U rata tsiamo, mi u ila boikepo; ki gona Morimo, Morimo oa gago, o gu tloritseñ ka loukuane loa boitumelo, bogolu go lilekane tsa gago. 8 Liaparo tsa gago cotle, li mera, le aloe, le kasia, mo matluñ a khosi a naka tsa litlou, kua ba gu itumerisañ gona. 9 Bomoroaria likhosi ba mo basariñ ba tlotlego ba gago; khosi ea sesari e eme ha atleñ sa gago se se siameñ, mo goudeñ oa Ofira. 10 Utlua, uena moroari, mi gopola, mi sekega tsebe ea gago, mi lebala bathu ba gago, le eintlu ea ga rago. 11 Eriha gona khosi e tla nateheloañ ki boiñtle yoa gago, gone eona ki Morena oa gago, ki gona mo obamele. 12 Moroaria Turo o tla tla ka neo; mi bahumi ba bathu ba tla rapela sehatlogo sa gago. 13 Moroaria khosi, o galalela gotle, mo teñ ga eintlu; liaparo tsa gague li logiloe ka gouda. 14 O tla isioa ha pele ga khosi mo liaparoñ tsa tiho ea lomao; makharebe, lilekane tsa gague, tse ri mo salañ morago, a tla leroe go uena. 15 A tla leroe ka boitumelo; ba tla tsena mo tluñ ea khosi ka turueco. 16 Mo boemoñ yoa bo‐rra go tla na bomoroa, ba u tla ba laorisañ go na likhosana mo hatsiñ yeotle. 17 Ki tla goporisa leina ya gago mo tsikatsikeñ cotle; ki gona merahe e tla gu bakañ ka bosina bokhutlo yotle.

46

PESALEM 46.¶ Sehela mo Alamota, go Mooperi eo mogolu go baneñ ba ga Korahe. 1 MORIMO ki botsabelo le thata ea rona; o thusho e gauhe rure mo tlaleloñ. 2 Ki gona re si kitlañ re boiha leha lehatsi le shutisioa, leha lithaba li belegeloa mo peluñ ea noka;Leha metse a eona a guasa, a huruega, leha lithaba li urubarioa ki thurugo ea eona. Sela. 4 Molapo oeeo, likelelo tsa ona li tla itumerisa motse oa Morimo, helo ga boitsepho ga maago a Mogorimo oa bogorimo bogolu. 5 Morimo o ha gare go ona, ga o kitla o shutisioa; Morimo o tla o thusa, mo phepahaloñ ea mosho. 6 Baeteni ba le ba tsenoa, magosi a kharakhatsega, o loa entsa koru ea ona, lehatsi ya tlapologa. 7 Yehova oa lintua o na le rona; Morimo oa Yakoba ki botsabelo yoa rona. Sela. 8 Tlañ, lo bone tiho tsa ga Yehova; lithopehaco tse o li rihañ mo lehatsiñ. 9 O khutlisa litlabano le kua khutloñ tsa lehatsi; o roba bora, o putla-ganya lerumo; licariota o li hisa ka molelo. 10 Lesañ; mi lo itse ha e le ’na Morimo; Ki tla gorisioa mo baeteniñ; Ki tla gorisioa mo lehatsiñ. 11 Yehova oa lintua o na le rona; Morimo oa Yakoba ki botsabelo yoa rona. Sela.

47

PESALEM 47.¶ Pesalem ea bana ba ga Korahe, go Mooperi eo mogolu. 1 LONA bathu botle, opañ liatla tsa lona; ruruetsañ Morimo ka koru ea phenyo. 2 Gone Yehova, Mogorimo oa bogorimo bogolu, o cuanetse go boihoa; khosi e kholu mo lehatsiñ yeotle. 3 O henyetsa bathu taoloñ ea rona; le merahe tlatse ga nao tsa rona. 4 O re señkela boshua yoa rona; lehatsi ya khalalelo ya ga Yakoba, eo o lo o mo rata. Sela. 5 Morimo o tlatlogile ka morurue-tsa, Yehova ka tumo ea terompeta. 6 Opelelañ Morimo lipako, opelañ lipako; opelelañ khosi ea rona lipako, opelañ lipako; 7 Gone Morimo ki khosi ea lehatsi yeotle; opelañ lipako ka tlaloganyo. 8 Morimo o busa mo baeteniñ; Morimo o rutse mo seruloñ sa bogosi sa boitsepho yoa ona. 9 Bagoluane ba bathu ba phuthegile mogo; bathu ba Morimo oa Aberaham. Lithebe tsa lehatsi ki tsa Morimo. O gorisicoe segolu.

48

PESALEM 48.¶ Sehela le Pesalem ea bana ba ga Korahe. 1 YEHOVA o mogolu, mi o cuanecoe go bakoa bogolu mo motseñ oa Morimo oa rona, thaba ea boitsepho yoa ona. 2 Thaba ea Tsiona e boiñtle yoa popego; ki boitumelo yoa lehatsi yeotle; motse oa khosi e kholu o mo eintleñ tsa Noreda. 3 Morimo o mo matluñ a khosi a ona; oa itsege ha o le botsabelo. 4 Gone bonañ, likhosi li li phuthegile; li tsa heta mogo;Erile li bona, tsa gakhamala; tsa silohala, mi tsa akoha tsa ea; 6 Thoromo e le ea li cuara gona, botluku yaka yoa mosari eo o belegañ;Tsa thuyoa yaka pheho ea Iseta e thubuganya lishepa tsa Taresisa. 8 Yaka re utluile, re bonye hela yalo, mo motseñ oa Yehova oa lintua, mo motseñ oa Morimo oa rona; Morimo o tla o tlomamisa ka bosina bokhutlo. Sela. 9 Re gopola tsalano ea lorato ea gago, Morimo, mo gareñ ga tempela ea gago. 10 Yaka leina ya gago lentse, Morimo, pako ea gago entse yalo le kua likhutloñ tsa lehatsi. Atla sa gago se se siameñ se tletse tsiamo. 11 A thaba ea Tsiona e itumele; a bomoroaria Yuda ba ipele, ka eintla ea tsekisho tsa gago. 12 Holañ Tsiona, lo o rikologeñ; balañ turio tsa ona; 13 Elañ tloko lithoko tsa tlabano tsa ona, balañ matlu a khosi a ona; gore lo bulelele losika lo lo latelañ. 14 Gone Morimo o ki Morimo oa rona, ka bosina bokhutlo yotle; o tla na moshupatsela oa rona, le kua loshuñ.

49

PESALEM 49.¶ Pesalem ea bana ba ga Korahe, go Mooperi eo mogolu. 1 UTLUAÑ ye, lona merahe eotle; retsañ, lona lotle baagi ba lehatsi; 2 Ba botlana le bagoluane, bahumi, le balala mogo. 3 Molomo oa me o tla bua botlale; mi khakologelo ea pelu ea me e tla na tlaloganyo. 4 Ki tla sekegela tsebe ea me seheleñ; ki tla rarabolola huku ya me ya basaitsioeñ mo harepeñ. 5 Ki tla bo ki boihelañ mo metleñ ea boshula; mogañ tsiamololo ea baba ba koko ba me e ’ntikanyeletsañ? 6 Ba ba ikanyañ likhumo tsa bona, le go ipelahalela mo bogoluñ yoa mahumo a bona, 7 Ga ope oa bona eo o ka gololañ ñoana oa ga rague ka gope, le esiñ go mo nela Morimo serekololo: 8 (Gone serekololo sa moea oa gague se thata bogolu; mi ga se kake sa hitleloa ka bosina bokhutlo.) 9 Ki gona ga go ope eo o ka tselañ ka go bisa go khutla, gore a si bone go bola. 10 Gone o bona ha matlale a shua; lesilo le yeona, le eo o sinañ tlaloganyo, ba hela, mi ba tlogelela ba bañue lithoto tsa bona. 11 Khopolo tsa teñ tsa bona, li re, matlu a bona a tla sala ka bosina bokhutlo; le maago a bona mo tsikatsikeñ; le maina a bona a belahaloa mo lehatsiñ. 12 Leha gontse yalo bathu ga ba sale mo tlotloñ; ba cuana le tse ri tserileñ tse ri helañ. 13 Mokhua o oa bona, ki bosilo yoa bona; mi ba ba ba rularañ ba nateheloa ki mahuku a bona. Sela. 14 Ba larioa yaka liñku mo bobipoñ; loshu lo tla ba hurisa; mi basiami ba tla na le taolo mo go bona mo moshoñ: boiñtle yoa bona bo nyelela, bobipo ki boago yoa bona. 15 Mi Morimo o tla golola moea oa me mo thateñ ea bobipo; gone o tla ’ncula. Sela. 16 Si boihe, ha moñue a huma; mogañ khalalelo ea eintlu e na kholu. 17 Gone ga a kake a ea le sepe mo loshuñ loa gague; khalalelo ea gague ga e kitla e hologela morago ga gague. 18 Leha a la tsegahatsa moea oa gague ka a sa tserile; mi leha bathu ba gu baka, ka u itihela molemo; 19 O tla ea kua boagoñ yoa bo‐rague; ba ba si kitlañ ba bona leseri ka bosina bokhutlo. 20 Mothu eo o leñ mo tlotloñ, mi a sina tlaloganyo, o cuana le tse ri tserileñ tse ri nyelelañ.

50

PESALEM 50.¶ Pesalem ea ga Asafe. 1 MORIMO oa Merimo, Yehova, oa bua. O bitsa lehatsi kua botlaboñ yoa letsatsi, le kua bophirimoñ yoa yeona. 2 Morimo o bonetse o phatsima, o coa Tsiona, botlalo yoa boiñtle. 3 Morimo oa rona oe tla, mi ga o kitla o ririmala; molelo o hisa ha pele ga ona; mi go moroalela o o boitsegañ mo eintleñ cotle tsa ona. 4 O biletsa magorimoñ kua gorimo, le go lehatsi, tsekisho ea bathu ba ona. 5 ’Mphuthelañ ba ki ba tsegaharitseñ; ba ba rihileñ kholagano le ’na ka cupelo. 6 Mi magorimo a bulela tsiamo ea ona, gone Morimo ki mosekisi ka osi. Sela. 7 Bathu ba me, utluañ; mi ki tla bua; Bayeserela, mi ki tla shupa kaga lona; Ki ’na Morimo, ki Morimo oa lona. 8 Ga ’nkitla ki lo buela ka eintla ea licupelo tsa lona; khotsa licupelo tsa phisho tsa lona tse li leñ ha pele ga me ka gale. 9 Ga ’nkitla ki cula khomu mo tluñ ea lona; khotsa liphoko mo marakaneñ a lona. 10 Gone tse ri tserileñ cotle tsa sekhua ki tsa me; le likhomu tse ri mo lithabeñ li thousanda. 11 Kia itse linunyane cotle tsa lithaba; mi lipholoholo tsa naga ki tsa me. 12 Ekare ha ki utlua tlala, ’nko ki gana go lo bulelela; gone lehatsi ki ya me, le botlalo yoa yeona. 13 A ki tla ya nama ea lipoo, khotsa ki noe mari a liphoko? 14 Shupelañ Morimo cupelo ea boitumelelo; mi lehelañ Mogorimo oa bogorimo bogolu maikano a lona. 15 ’Mpitsañ mo tsatsiñ ya tlalelo, ki tla lo golola, mi lo tla ’nkhalaletsa. 16 Mi Morimo o raea moikepi, U rihañ go bulela litaeo tsa me, le go tsaea kholagano ea me mo molomoñ oa gago? 17 Gone u ila thuto, mi u latlela mahuku a me morago ga gago. 18 Eare ha u bona legoru, u tsamaee nayeo; mi u moaberoi le bagokahari. 19 U nela molomo oa gago mo boshuleñ; mi loleme loa gago lo tloma-ganya tsieco. 20 U lula, mi u seba ñoana rago; u khala moroa mago. 21 Lilo tse u li rihile, mi ’na ka ririmala; u itloma ki cuana hela yaka uena. Ki tla gu buela, ki emisa tsiamololo tsa gago ha pele ga gago ka thulaganyo. 22 Mi yana, tlaloganyañ ye, lona ba lo lebalañ Morimo, gore ki si lo gagoganye, mi mogolori a tlokahala. 23 Eo o shupañ boitumelelo, oa ’nkhalaletsa; mi eo o rulaganyañ tsamao ea gague, ki tla mo shupetsa puluko ea Morimo.

51

PESALEM 51.¶ Pesalem ea ga Davide, go Mooperi eo mogolu, ka Natane moperofeti a tla go ena, ka a sina tsena go Batashebe. 1 MORIMO, u ne boicuarelo go ’na, kaha tsalanoñ ea gago ea lorato; tlacua u tlose litlolo tsa me, kaha bogoluñ yoa maicuarelo a gago. 2 ’Ntlapisise mo tsiamololoñ ea me; mi inntsekise mo boleoñ yoa me. 3 Gone ki ipobola litlolo tsa me, mi boleo yoa me bo ha pele ga me ka gale. 4 Ki gu leohetse, uena uesi, mi boshula yo ki bo rihile mo ponoñ ea gago; yalo u tla siamisioa mo puoñ ea gago, le go itseka mogañ u sekisañ. 5 Bona, ki tsalecoe mo tsiamololoñ, mi mme o innthualetse mo boleoñ. 6 Bona, u nateheloa ki boamarure mo go tsa boteñ; mi u ’nkitsise botlale mo go sa itsioeñ. 7 Inntsekise ka hisopa, mi ki tla itseka; ’ntlacoa, mi ki tla na boshueu bogolu go litlonu. 8 ’Nkutluisa boitumelo, le tlapelo; gore marapo a u a robileñ a itumele. 9 Shubela hatlogo sa gago libe tsa me, mi tlacua u tlose litsiamololo tsa tsa me cotle. 10 Morimo, bopa pelu ea boitseko mo go ’na, mi encahatsa moea oa tlomamo teñ ga me. 11 U si ’ntatle pele ga hatlogo sa gago; mi si tlose Moea oa boitsepho oa gago go ’na. 12 Ba u ’nnee boitumelo yoa puluko ea gago; mi a moea oa tlomamo o ’nkokotletse. 13 Ki gona ki tla rutañ batlori tsela ea gago, mi baleohi ba tla tlabologela go uena. 14 ’Nkholola mo melatuñ ea mari, Morimo, Morimo oa puluko ea me; gore loleme loa me lo opele tsiamo ea gago ka boitumelo. 15 Morena, bula lipounama tsa me; eriha gona molomo oa me o tla bulelañ pako ea gago. 16 Gone ga u nateheloe ki cupelo, gone ’nko ki e gu naea; ga u na khatlego mo cupeloñ tsa phisho. 17 Cupelo tsa Morimo ki moea o o thubegileñ; Morimo, ga u kitla u nyatsa pelu e e thubegileñ e e khobiloeñ. 18 Rihela Tsiona molemo kaha nateheloñ ea gago; agelela lithako tsa Yerusalem. 19 Eriha gona u tla nateheloañ ki licupelo tsa tsiamo, le cupelo ea phisho, le cupelo e e hisioañ eotle; eriha gona ba tla shupañ likhomu mo aletareñ ea gago.

52

PESALEM 52.¶ Pesalem ea ga Davide, go Mooperi eo mogolu, ka Doege Moedoma a tla a bulelela Saule, a mo raea, Davida o tlile mo tluñ ea ga Ahimeleke. 1 U BELAHALELAÑ mo boshuleñ, mothati ki uena? molemo oa Morimo o na ka gale. 2 Loleme loa gago lo loga mano a litotsahalo, u riha tsieco yaka logare lo lo loricoeñ. 3 U rata boshula bogolu go molemo; le go aka bogolu go bua ka tsiamo. Sela. 4 U rata mahuku aotle a a senyañ, uena loleme loa tsieco. 5 Morimo o tla gu senya ka bosina bokhutlo, o tla gu tlosa, o gu khumola mo boagoñ yoa gago; mi o tla gu khumola ke mecoe mo hatsiñ ya batseri. Sela. 6 Eriha gona basiami ba tla bonañ, ba itumela; mi ba tla mo tsega, ba re, 7 Bonañ, monona eo, o sa ka a riha Morimo thata ea gague; mi o la ikanya mo bogoluñ yoa mahumo a gague; o la thataharioa mo boshuleñ yoa gague. 8 Mi ’na ki tla na yaka setlare sa motluare se se talana mo tluñ ea Morimo; boikanyo yoa me bo mo boicuareloñ yoa ona ka bosina bokhutlo yotle. 9 Ki tla gu baka ka bosina bokhutlo, gone u rihile yalo; mi ki tla lebelela leina ya gago, gone le molemo, ha pele ga baitsephi ba gago.

53

PESALEM 53.¶ Pesalem ea ga Davide, go Mooperi eo mogolu, mo Mahalate, Masikile. 1 LESILO ya re mo peluñ ea yeona, Ga go Morimo ope. Ba borile, ba riha boshula yo bo mashue bobe, ga go ope eo o rihañ molemo. 2 Morimo o loa leba bana ba bathu, o le mo legorimoñ, go bona ha gole moñue eo o tlaloganyañ, eo o batlañ Morimo. 3 Ba hapogile botle, ba borile mogo; ga go ope eo o rihañ molemo, ga go ope le esiñ eo moñue hela. 4 A basiamolori botle ga ba na kico? ba ba yañ ba uetsa bathu ba me yaka ba ya señkhua? Ga ba bitse Morimo. 5 Ba le ba boiha ka poiho e kholu gona, kua poiho e le e sieo gona; gone Morimo o halaritse marapo a gague eo o tlabanañ le uena: ba tlabisitse litloñ, gone Morimo o ba nyaritse. 6 Au! intla puluko ea Yeserela e ko e le e coa Tsiona, mogañ Morimo o tla bañ o bosa kholego ea bathu ba ona, eriha gona Yakoba o tla itumelañ, mi Yeserela o tla ipela.

54

PESALEM 54.¶ Pesalem ea Davide, go Mooperi eo mogolu, mogañ ka Basifima ba tla ba raea Saule, A Davide ga a icuba mo go rona? 1 MORIMO, ’mpuluka, ka leina ya gago; ’ntsekisetsa ka thata ea gago; 2 Morimo, utlua morapelo oa me; mi sekegela tsebe tsa gago mo mahukuñ a molomo oa me; 3 Gone babopeluumpe ba ncogetse; mi ba ba patikañ ba batla botselo yoa me; ga ba emise Morimo ha pele ga maitlo a bona. Sela. 4 Bonañ, Morimo ki mothusi oa me; Morena o mo go bona ba ba ’nkokotle-tsañ. 5 O tla ruela baba ba me ka boshula, ba khaole ka eintla ea boamarure yoa gago. 6 Ki gu shupela cupelo ka pelu eotle; ki baka leina ya gago, Yehova, gone le molemo. 7 Gone o ’nkholotse mo tlukuhacoñ cotle; mi leitlo ya me le tla leba baba ba me.

55

PESALEM 55.¶ Pesalem ea ga Davide, go Mooperi eo mogolu, mo Nigenota, Masikile. 1 MORIMO, retsa morapelo oa me; mi si icubele thapelo e e thata ea me. 2 ’Nkelatloko, mi u ’nkarabe; ki riha bohutsana mo itokoñ ea me, ki riha morumo, 3 Ka eintla ea koru ea maba; ka eintla ea patiko ea baikepi; gone ba latlela tsiamololo mo go ’na, mi ba ’nkila ka bogale yo bogolu. 4 Pelu ea me e tlukuharicoe bogolu mo teñ ga me; mi lipoitsego tsa loshu li oetse mo go ’na. 5 Poiho le thoromo li ’ncuere, mi therego e ’nkhurumeritse, 6 Ga tsamaea ka re, Au! intla ’nko ki na le liphuka yaka lephui, ’nko ki hohela kua ’nka ikhutsañ gona. 7 Bona, ’nko ki timelela khakala; ’nko ki sala mo gareñganaga. Sela. 8 ’Nko ki itlaganela gore ki tsabe pheho e e kharametsañ, le ea moroalela. 9 Yehova, ba senye, mi lomologanya likhakololo tsa bona; gone ki bona tsenyo le khañ mo motseñ. 10 Ba rikologa mo lithakoñ tsa ona tsatsi le bosigo; tsiamololo le khatisho, li mo teñ ga ona. 11 Bolotsana hela bo mo gareñ ga ona; boherehere le tsieco ga li tloge mo mebileñ ea ona. 12 Gone ga si maba eo o khobañ, ha gontse yalo ’nkabo ki le ka icoka; ga si eo o ’nkilañ, eo o itihañ mogolu ka ’na; eo ontseñ yalo, ’nkabo ki mo icubela. 13 Mi e le le uena, uena monona eo e leñ molekane oa me, mokaeri le tsala ea me. 14 Re le ra gakololana mogo ka natehalo; mi ra ea mogo kua tluñ ea Morimo. 15 A loshu lo ba cuare ka bonako; a ba hologele ba sa tserile mo bobipoñ; gone boshula bogolu bo mo teñ ga maago a bona. 16 Mi kaga me, ki tla bitsa Morimo; mi Yehova o tla ’nkholola. 17 Ki tla rapela, ka mabanyane, le mo moshoñ, le mo motsegareñ; ki bitsa segolu; mi o tla ’nkutlua. 18 O tla rekolola moea oa me ka kagisho mo tlabanoñ, leha bontsi yo bogolu bo emalana le ’na. 19 Morimo o tla utlua, eboñ o o sa tlolegañ, o ba bogisa. Sela. Ka go sina phetogo epe ha go bona, ki gona ba sa boiheñ Morimo. 20 O otlololela ba ba agileñ nae ka kagisho liatla tsa gague: o hunolotse kholagano ea gague. 21 Molomo oa gague o borethe bogolu go mahura a mashi, mi pelu ea gague ki tlabano; mi mahuku a gague a sita loukuane ka bonolo, mi a licaka tse ri shomocoeñ. 22 Latlela lipopego tsa gago go Yehova, mi o tla gu kokotletsa; ga a kitla a leseletsa mosiami go tsikiñoa ka bosina bokhutlo. 23 Mi, Morimo, u tla ba holosetsa mo moleteñ oa tsenyego. Banona ba mari le tsieco ga ba kitla ba tsela eintla eñue ea malatsi a bona; mi ’na ki tla gu ikanya.

56

PESALEM 56.¶ Go Mooperi eo mogolu mo Yonata‐elem-rekokim, Mikitam oa ga Davide, ka Bafiliseta ba mo cuara mo Gata. 1 MORIMO, u ne boicuarelo go ’na, gone mothu o batla go ’mmetsa; o ’nkhatisa ka go tlabana ka gale. 2 Baba ba me ba rata go ’mmetsa ka tsatsi yeotle; gone bantsi ba tlabana le ’na ka bopeluumpe, Mogorimo oa bogorimo bogolu. 3 Motla o ki boihañ ka ona, ki tla gu ikanya. 4 Ki tla baka mo Morimoñ, eboñ mo hukuñ ya ona, ki ikanya Morimo; ga ’nkitla ki boiha se nama e tla se ’ntihañ. 5 Ba shokamisa mahuku a me ka gale; megopolo ea bona e emalana le ’na go ’ntiha boshula. 6 Ba phuthega ka bosaitsioeñ, ba lebela likhato tsa me, yaka ba ba lebelelañ go tlosa botselo yoa me. 7 A ba tla tsaba ka eintla ea tsiamololo ea bona? Morimo riga bathu mo bogaleñ yoa gago. 8 U barile litimelo tsa me; tsenya likeleri tsa me mo boteleñ ea gago; a ga li mo bukeñ ea gago? 9 Eriha gona baba ba me ba tla boelañ kua morago, mogañ ki bitsañ. Kia itse mo, gone Morimo o mo eintleñ ea me. 10 Ki tla baka mo Morimoñ, eboñ mo hukuñ ya ona; ki tla baka mo go Yehova, eboñ mo hukuñ ya gague. 11 Ki ikanya Morimo, ga ’nkitla ki boiha se mothu o tla se ’ntihañ. 12 Morimo, maikano a gago a mo go ’na; ki tla gu ruela ka boitumelelo. 13 Gone u golotse moea oa me mo loshuñ; a ga u kitla u buluka nao tsa me go khocoa, gore ki tsamaee ha pele ga Morimo mo seriñ ya batseri?

57

PESALEM 57.¶ Ali‐tasikita, Mikitam ea ga Davide, go Mooperi eo mogolu, ka a tsabela Saule mo moñoboñ. 1 U NE boicuarelo go ’na, Morimo, u ne boicuarelo go ’na. Gone moea oa me o ikanya go uena; ki tla riha tsabelo yoa me mo murutiñ oa liphuka tsa gago, go tlo go tsamaee litsenyo tse li hete. 2 Ki tla biletsa Morimoñ, Mogorimo oa bogorimo bogolu; go Morimo, o o tla ’nkueletsañ. 3 O tla roma go coa legorimoñ, go ’nkholola mo khoboñ ea gague eo o ratañ go ’mmetsa. Sela. Morimo o tla roma boicuarelo yoa ona le boamarure yoa ona. 4 Moea oa me o mo gareñ ga litau, ki letse mo baneñ ba bathu ba ba tukañ ka molelo, ba meno a bona a leñ marumo le mecui, mi loleme loa bona ki caka e e boyetla. 5 Ikhorise, u hete magorimo, Morimo; khalalelo ea gago e ne mo hatsiñ yeotle. 6 Ba bakanyeritse likhato tsa me lotloa; moea oa me o obamesicoe; ba epile lemena ha pele ga me, ba oetse mo gareñ ga yeona. Sela. 7 Morimo, pelu ea me e itlericoe, pelu ea me e itlericoe; ki tla opela, ki tla baka. 8 Khalalelo ea me, u coge; cogañ, lona saletare le harepe; ki tla coga go sa phepahala. 9 Morena, ki tla gu baka mo licabeñ; ki tla gu opelela mo meraheñ. 10 Gone boicuarelo yoa gago bo bogolu, bo hitla kua magorimoñ; le boamarure yoa gago kua maruñ a a gorimo bogolu. 11 Ikhorise, u hete magorimo, Morimo; khalalelo ea gago e ne mo hatsiñ yeotle.

58

PESALEM 58.¶ Ali‐tasikita, Mikitam ea ga Davide, go Mooperi eo mogolu. 1 A LO bua tsiamo rure, lona balaori? a lo sekisa kaha go siameñ, lona bana ba bathu? 2 E, lo riha tsiamololo mo peluñ; lo lekanya ha selekanyo tsenyo ea atla tsa lona mo lehatsiñ. 3 Baikepi ba eñhetse ka ba sa coa mo sebopeloñ; babui maka ba timela ba sa belegoa. 4 Botluku yoa bona bo cuana le botluku yoa noga; ba cuana le noga e e sa utlueñ e e tsibañ tsebe tsa eona; 5 Gore e si retse koru ea eo o letsañ, eo o tlalehileñ go loa. 6 Morimo, robaganya meno a bona mo melomoñ ea bona; roba meno a litauana a litlaea, Yehova. 7 A ba tlapologe yaka metse a a nyelelañ; a ba gokare mecui ea bona, a e ne yaka e segagancoe. 8 A ba hete ba nyelele yaka moroalela oa metse; yaka tsenyegelo ea mosari e e sa boneñ letsatsi. 9 Pele lipitsa tsa lona li e si li utlue lipeseleco, o tla ba tlosa, ba sa tserile, yaka ka secuacue mo bogaleñ yo bo tukañ. 10 Mosiami o tla itumela mogañ o bonañ pushulosho; o tla tlacoa nao tsa gague mo mariñ a baikepi. 11 Mi bathu ba tla re, Amarure, tuelo eeo go mosiami; amarure Morimo oeo, o o sekisañ mo hatsiñ.

59

PESALEM 59.¶ Go Mooperi eo mogolu, Ali‐tasikita, Mikitam ea ga Davide, ka Saule a roma, mi ba risa eintlu ea gague go molaea. 1 ’NKHOLOLA mo babeñ ba me, Morimo oa me; ’mphemela go bona ba ba ’ncogelañ. 2 ’Nkholola mo barihiñ tsiamololo; mi ’mpuluka mo banoneñ ba mari. 3 Gone, bona, ba laletse moea oa me; bathati ba mphuthegela; esiñ ka eintla ea tlolo ea me, le esiñ ka boleo yoa me, Yehova. 4 Ba taboga, ba ikitletsa, esiñ ka eintla ea molatu oa me. Cogela thusho ea me, mi bona. 5 E, Yehova, Morimo oa lintua, Morimo oa Yeserela, coga, u lekole baeteni botle; u si utluele ope oa bona botluku, eo o siamololañ ka tsieco. Sela. 6 Ba boea ka mabanyane, ba küa yaka enca, mi ba rikologa motse. 7 Bona, ba khobola ka melomo ea bona; licaka li mo lipounameñ tsa bona, gone ba re, go utlua mañ? 8 Mi, Yehova, u tla ba tsega; u tla shotla baeteni botle. 9 Thata ea me, ki tla gu lebelela; gone Morimo ki botsabelo yoa me. 10 Morimo oa boicuarelo yoa me, o tla ’nketelela pele; Morimo o tla ’nte-bisa baba ba me. 11 Si ba bolaee, gore bathu ba me ba si lebale; ba halatse ka thata ea gago; mi ba rige, Morena, thebe ea rona. 12 Lehuku ya lipounama tsa bona, ki boleo yoa melomo ea bona; a ba cuaroe mo bopeluumpeñ yoa bona, le thogako ea bona, ka eintla ea kako e ba e bulelañ. 13 Ba nyeletse ka bogale yo bogolu; ba nyeletse, gore ba si tlole ba leeo; gore bathu ba itse, le kua likhutloñ tsa lehatsi, ha Morimo o laola mogo Yakoba. Sela. 14 Mi a ba boee ka mabanyane, a ba küe yaka enca; a ba rikologe motse. 15 A ba halalele go batla liyo; mi a ba ñoñorege ha ba sa khore. 16 Mi ’na ki tla opela thata ea gago; mi ki tla belahala mo moshoñ ga boicuarelo yoa gago ka boitumelo, gone u le phemelo le botsabelo yoa me, mo tsatsiñ ya poiho ea me. 17 Ki tla gu opelela pako, Thata ea me; gone Morimo e le phemelo ea me, Morimo oa boicuarelo yoa me.

60

PESALEM 60.¶ Go Mooperi eo mogolu mo Shushanediota, Mikitam ea ga Davide, go ruta, ka a tlabana le Aram‐naharaim, le Aram‐soba, ka Yoaba a boea a bolaela ba tuelev thousanda ba Edoma mo mogorogoroñ oa lecoai. 1 MORIMO u re latlile, u re halaritse; u lu le bogale; ba u boele go rona. 2 U roromisitse lehatsi, u le tsetse-regantse; horisa thubego ea yeona; gone lea theekela. 3 U bontsitse bathu ba gago lilo tse ri thata; u re nositse boyaloa yo bo tagañ. 4 Naea banera go ba ba gu boihañ, gore e bonarioe, ka eintla oa boamarure. Sela. 5 Gore baratoi ba gago ba gololoe; re buluke ka atla se se siameñ sa gago, mi u re arabe. 6 Morimo o buile mo heloñ ga ona ga boitsepho; ki tla itumela segolu; ki tla khaoganya Shekem, ki tla lekanyetsa mogorogoro oa Sukota. 7 Gileada ki ya me, le Manasa ki ya me; Eferaima ki phemelo ea tlogo ea me; Yuda ki monei‐molao oa me. 8 Moaba ki mogopu o o tlapelañ oa me; setlaku sa me ki tla se latlela kua Edoma; ki tla belahalela Filisitia. 9 Mañ eo o tla ’nkisañ mo motseñ o o thata? Mañ eo o tla ’nkhogelañ kua Edoma? 10 A ga e tla bo e le uena, Morimo, o o re latlileñ? o o sa bololeñ le lintua tsa rona. 11 Re nee khololo mo tlaleloñ; gone thusho ea bathu ki boithamako. 12 Re tla riha litiho tsa bopelukhale mo Morimoñ, gone ki ona o o gatisañ baba ba rona.

61

PESALEM 61.¶ Pesalem ea ga Davide, go Mooperi eo mogolu, mo Nigenota. 1 MORIMO, utlua pico ea me, ela morapelo oa me tloko. 2 Ki gu bitsa ki le kua khutloñ sa lehatsi, ka pelu ea me e nyelerioa ki bohutsana. ’Nkhogela kua lehikeñ ye leñ gorimo bogolu go ’na. 3 Gone u lu le botsabelo yoa me, turio e e thata ea me, ha pele ga maba. 4 Ki tla aga mo taberenakeleñ ea gago ka bosina bokhutlo; ki tla tsabela mo murutiñ oa liphuka tsa gago. Sela. 5 Gone, Morimo, u utluile maikano a me; u ’nneile boshua yoa bona ba ba boihañ leina ya gago. 6 U tla oketsa malatsi a khosi ka malatsi; linyaga tsa eona li tla na mo tsikatsikeñ. 7 E tla sala ha pele ga Morimo ka bosina bokhutlo; itleletsa boicuarelo le boamarure, gore bo e buluke. 8 Ki gona yalo ki tla opelelañ leina ga gago lipako ka bosina bokhutlo, gore ki lehe maikano a me ka tsatsi le tsatsi.

62

PESALEM 62.¶ Pesalem ea Davide, kaga Yudutune, go Mooperi eo mogolu. 1 A MARURE, moea oa me o lebeletse Morimo; puluko ea me e coa go ona. 2 Ki ona osi hika ya me, le puluko ea me; le botsabelo yo bo thata yoa me; ga ’nkitla ki shutisioa bogolu. 3 Lo tla tlotleleletsa monona boshula bolele bo le kai? Lo tla bolaoa lotle; lo tla na yaka lomota lo lo oba-meñ, le lorako lo lo thubegileñ. 4 Ba seka hela go mo riga mo khorishoñ ea gague; ba nateheloa mo makeñ; ba tsegahatsa ka melomo ea bona, mi ba rogaka ka boteñ yoa bona. Sela. 5 Moea oa me, u lebelele mo Morimoñ osi; gone tebelelo ea me e coa go ona. 6 Ki ona hika ya me rure, le puluko ea me; ki botsabelo yoa me yo bo thata; ga ’nkitla ka shutisioa. 7 Puluko ea me, le tlotlo ea me e mo Morimoñ, hika ya thata ea me; botsabelo yoa me bo mo Morimoñ. 8 Lona bathu, lo o ikanye ka metla eotle; culolelañ pelu tsa lona ha pele ga ona; Morimo ki ona botsabelo yoa rona. Sela. 9 Amarure, bathu hela ba boithamako, mi bagoluane ba kako; ha ba beiloe mo tekanyoñ ea pego, ba heho-hala mogo bogolu go boithamako. 10 Lo si ikanye khatisho, mi lo si ithamake mo bogoruñ; ha mahumo a na magolu, u si bee pelu ea gago mo go aona. 11 Morimo o buile gañue hela, tse ki li utluile ga tu, ha thata e le ea Morimo. 12 Mi boicuarelo le yona ki yoa gago, Yehova; gone u tla ruela moñue e moñue, kaha tihoñ ea gague.

63

PESALEM 63.¶ Pesalem ea ga Davide, ka a le mo gareganaga ea Yuda. 1 MORIMO, u Morimo oa me; ki gu batla mo phepahaloñ ea mosho; moea oa me oa gu nyoreloa, nama ea me ea gu tlologeleloa, mo hatsiñ ya lokhere le lenyora, kua go si nañ metse; 2 Go bona thata ea gago, le khalalelo ea gago, yaka ki gu bonye mo heloñ ga boitsepho. 3 Gone tsalano ea gago ea lorato, e molemo bogolu go botselo, lipounama tsa me li tla gu baka. 4 Ki tla gu baka yalo ka ki sa tserile; ki tla culetsa liatla tsa me mo ineñ ya gago. 5 Moea oa me o tla khora, yaka ka moko le monono; mi molomo oa me o tla belahala, ka lipounama tsa boitumelo. 6 Ka ki gu gopola mo bolaoñ yoa me, le go gu gakologeloa mo tishoñ tsa bosigo. 7 Gone u lu le thusho ea me; mi ki tla itumela mo murutiñ oa liphuka tsa gago. 8 Moea oa me o tla gu ñaparela thata; ua ’nkokotletsa ka atla sa gago se se siameñ. 9 Mi ba ba batlañ go senya botselo yoa me ba tla hologela mo maheloñ a a kua tlatse a lehatsi. 10 Ba tla oa ka caka; ba tla na kabelo ea liphukuye. 11 Mi khosi e tla itumela mo Morimoñ; moñue le moñue eo o ikanañ ka ona o tla belahala; gone melomo ea babui maka e tla tsiyoa.

64

PESALEM 64.¶ Pesalem ea ga Davide, go Mooperi eo mogolu. 1 MORIMO, utlua koru ea me, ka ki rapela; buluka botselo yoa me mo poitsegoñ e ki e boihañ ea baba ba me. 2 ’Ncubela khakololo e e sa itsioeñ ea barihalibe, le mo phuthegoñ ea basiamolori; 3 Ba ba lotsañ liteme tsa bona yaka caka; ba gokara mecui ea bona, eboñ mahuku a a botluku, 4 Go hula mosiami, mo maheloñ a a sa itsioeñ; ba mo hula ka bonako, mi ga ba boihe. 5 Ba itlomamisa mo puoñ ea boshula; ba bua ga go baea liru ka bosaitsioeñ; ba re, Li tla bonoa emañ? 6 Ba tlotlomisa thata litsiamololo tse riñue, ba tlotlomisa gotle tse ri tlo-tlomisioañ; boteñ yoa megopolo yoa bona, le pelu, e teñ teñ. 7 Mi Morimo o tla ba hula ka mocui; ba tla kueniserioa ka bonako. 8 Likhobo tsa liteme tsa bona li tla oela go bona ka bosi; mi moñue le moñue eo o ba bonañ, o tla tsaba. 9 Mi bathu botle ba tla boiha, ba bulela tiho ea Morimo; mi ba gakologeloa tiho ea ona ka tlaloganyo. 10 Mosiami o tla itumela mo go Yehova, le go shuluhela mogo ena; mi botle ba ba pelu tsa tsiamo ba tla belahala.

65

PESALEM 65.¶ Pesalem le sehela sa ga Davide, go Mooperi eo mogolu. 1 MORIMO, pako e gu lebelela mo Tsiona; mi ikano u tla e riheloa. 2 U utlua thapelo; nama cotle li tla tla go uena. 3 Mahuku a a sa siamañ a ’mphen-tse; mi litlolo tsa rona, u tla li ruanyetsa. 4 Go tsegaharicoe ena eo u mo itsenketseñ le go mo atametsa go uena, gore a age mo maloapeñ a gago; re tla khorisioa ka molemo oa eintlu ea gago, le oa tempela ea gago ea boitsepho. 5 Morimo oa puluko ea rona, u tla re araba ka lilo tse ri boitsegañ ka tsiamo; u boikanyo yoa likhutlo tsa lehatsi, le yoa bona ba ba agileñ khakala ha leoatleñ; 6 O o tlomamisañ lithaba ka thata ea ona; li tlamiloe ka thata; 7 O o ririmatsañ khuasho tsa linoka, le khuasho ea lintelo tsa cona, le tlapeo ea bathu. 8 Mi ba ba agileñ kua likhutloñ ba boiha licupo tsa gago; u itumerisa lico tsa mosho, le tsa mabanyane. 9 U lekola lehatsi, mi ka u le elele-ritse pula, u le humisa segolu ka molapo oa Morimo, o o tletseñ metse; mi u tla ba etleletsa mabele, gone u a tlametse. 10 U nosa ombu o o lemiloeñ oa yeona segolu; u nesa pula mo tseleñ tsa yeona; u le nolahatsa ka maebana, u tsegahatsa tlogo ea yeona. 11 U roesa ñuaga ka molemo oa gago; tselana tsa gago li rutla monono. 12 Li rothela mo mahuloñ a gareganaga; mi marotana a tlamiloe ki boitumelo. 13 Mahulo a apesicoe ka macomane, mi megorogoro e khurumericoe ki mabele; goa bitsa ka boitumelo, le gona goa opela.

66

PESALEM 66.¶ Sehela eboñ Pesalem, go Mooperi eo mogolu. 1 RURUETSAÑ Morimo ka boitumelo, lona mahatsi aotle! 2 Opelelañ segolu tlotlo ea leina ya ona; rihañ pako ea ona khalalelo. 3 Raeañ Morimo, Tiho tsa gago li boitsega yañ! Baba ba gago ba tla inela mo taoloñ ea gago, ka eintla ea bogolu yoa thata ea gago. 4 Mahatsi aotle a tla gu obamela; a tla gu opelela, a tla opelela leina ya gago. Sela. 5 Tlañ lo bone tiho tsa Morimo; o boitsega no tihoñ tsa ona mo baneñ ba bathu. 6 O loa hetola noka komelelo; ba le ba khabaganya moroalela ka linao; hoñ re le ra itumela mo go ona. 7 O busa ka thata ea ona ka bosina bokhutlo; maitlo a ona a leba baeteni; mi a ba ba tenegañ ba si gorisioe. Sela. 8 Bakañ Morimo oa rona, lona merahe! utluatsañ tumo ea pako ea ona, 9 O o re bulukañ mo botseloñ; mi o sa leseletse nao tsa rona go shutisioa. 10 Gone, Morimo, u re lekile, u re lekile yaka selevera se lekoa. 11 U re lerile mo lotloeñ; u belesitse bokete mo mañkopeñ a rona. 12 U palamisitse bathu ha gorimo ga tlogo tsa rona; re tlile mo moleloñ, le mo metseñ; mi u re lerile mo hatsiñ ye le uñuañ. 13 Ki tla tsena mo tluñ ea gago ka cupelo ea phisho; ki tla gu lehela maikano a me, 14 A lipounama tsa me li a buileñ; eboñ pulelelopele ea molomo oa me, yale ka ki le mo poihoñ. 15 Ki tla gu shupela cupelo tsa phisho tse ri nonneñ; ka tse ri eñkhañ monate, le lipheleu; likhomu, le liphoko, ki tla li etleletsa. Sela. 16 Tlañ, lo retseñ, lona lotle ba lo boihañ Morimo, mi ki tla lo bulelela se o se rihetseñ moea oa me. 17 Ki le ka bitsa go ona ka molomo oa me, mi o loa gorisioa ka loleme loa me. 18 ’Nkabo ki le ka leba tsiamololo ka pelu ea me, Morena o ko a si ka a ’nkutlua. 19 Amarure Morimo o utluile; o reritse morapelo oa me. 20 Go bakoe Morimo, o o si kañ oa busa morapelo oa me; le esiñ go tlosa boicuarelo yoa ona mo go ’na.

67

PESALEM 67.¶ Pesalem, eboñ Sehela, go Mooperi eo mogolu mo Nigenota. 1 MORIMO o ne boicuarelo go rona, mi o re tsegahatse; mi o re phatsimisetse sehatlogo sa ona; Sela. 2 Gore tsela ea gago e itsioe mo hatsiñ, le puluko ea gago mo baeteniñ botle. 3 A merahe e gu bake, Morimo! a merahe eotle e gu bake. 4 A merahe e itumele, e opele ka boitumelo; gone u tla sekisa bathu ka tsiamo; mi u tla laola mo meraheñ ea lehatsi. Sela. 5 A merahe e gu bake, Morimo! a merahe eotle e gu bake. 6 Lehatsi le tla naea toto ea yeona; Morimo, Morimo oa rona, o tla re tsegahatsa. 7 Morimo o tla re tsegahatsa; mi likhutlo cotle tsa lehatsi li tla o boiha.

68

PESALEM 68.¶ Pesalem eboñ Sehela sa ga Davide, go Mooperi eo mogolu. 1 A MORIMO o tloge o eme, a baba ba ona ba halarioe; ba ba o ilañ, le bona, a ba tsabe ha pele ga ona. 2 U ba nyeletse yaka musi o nyelerioa; a baikepi ba nyelele ha pele ga sehatlogo sa Morimo, yaka makhaha a tlapologa ha pele ga molelo. 3 Mi a basiami ba itumele; a ba itumele ha pele ga Morimo; a ba itumele ka turueco. 4 Opelelañ Morimo, opelelañ leina ya ona lipako; o bakanyetseñ tsela, ona o o palameñ mo metlabeñ ea naga; leina ya ona ki YAH; mi itumeleñ ka boitumelo ha pele ga ona. 5 Rara oa likhutsana, le mosiamise-tsi oa batlolagari, ki Morimo mo boagoñ yoa ona yoa boitsepho. 6 Ba boyosi Morimo o ba atisa litsika, o entsetsa eintle ba ba golegiloeñ ka liketen; mi ba ba tenegañ ba aga mo hatsiñ ya lokhere. 7 Morimo, erile u coelela ha pele ga bathu ba gago; erile u guanta u ralala gareganaga; Sela. 8 Lehatsi ya roroma, magorimo le aona a rotha ha pele ga hatlogo sa Morimo; Sinai le eona ha pele ga sehatlogo sa Morimo; Morimo oa Yeserela. 9 Morimo, u lua roma pula ea merupe, u lua nametsa boshua yoa gago ka bo ñoriega. 10 Bathu ba gago ba le ba aga mo go yona; u tlametse bahumanegi ka molemo oa gago, Morimo. 11 Morena o nela lehuku, mashomo a magolu a basari a le buletse ka boitumelo. 12 Likhosi tsa lintua li tsa tsaba, li tsa tsaba; mi mosari eo setseñ mo gae a abanya thopo. 13 Leha lo lo letse me meleloaneñ ea lona, lo tla na yaka liphuka tsa lephui li manegiloe ka selevera, le liphaha tsa yeona ka gouda e tsetla e e phatsimañ. 14 Erile Mothatietle a gasanya likhosi mo go yeona, ba na boshueu yoa yoa litlonu mo Salemona. 15 Thaba ea Bashana, a ki thaba ea Morimo? Thaba ea Bashana, ki thaba e e litlora lintsi. 16 Lo tlolelañ, lona lithaba tse ri litlora lintsi? Thaba e ki eona e Morimo o eleritseñ go aga mo go eona; amarure, Yehova o tla aga gona ka bosina bokhutlo. 17 Licariota tsa Morimo li tu meriada, le bothousanda ba le bantsi! Morena o mo go cona mo heloñ ga boitsepho, yaka mo Sinai. 18 U tlatlogetse kua bogorimoñ; u gogetse kholegelo kholegoñ, u cutse lineo gore u li abanye mo bathuñ, E, le ba ba tlogo e thata, gore Yehova Morimo o age mo go bona. 19 Go bakoe Morena ka metla eotle, eo o re lapolosañ; eo ki ena Morimo oa puluko ea rona. Sela. 20 Morimo o ko ona Morimo oa puluko ea rona; lico mo loshuñ li ha go Yehova Morena. 21 Mi Morimo o tla rema tlogo tsa baba ba ona, phogo e e moriri ea gague eo o tsamaeañ mo melatuñ ea gague. 22 Morena o rile, Ki tla ba ki lere ki entsa mo Bashana; ki tla ba ki lere ki ba entsa mo boteñeñ yoa leoatle. 23 Gore u ine nao loa gago mo mariñ a baba ba gago, le liteme tsa linca tsa gago li lacue mo go aona. 24 Morimo, ba bonye litsamao tsa gago; litsamao tsa Morimo oa me, khosi ea me, mo heloñ ga boitsepho. 25 Baoperi ba coelela pele; ba ba lotsañ mo lilecoñ ba sala morago; mi makharebe a letsa meropa ha gare. 26 Bakañ Morimo mo liekelesieñ, eboñ Morimo, lona ba lo coañ mo mocoeriñ oa Yeserela. 27 Hoñ Benyamina eo motlana o gona, eo o ba laolañ; likhosana tsa Yuda, le phuthego ea cona; likhosana tsa Sabulona, le likhosana tsa Nefetala. 28 Morimo oa gago, a laotse thata ea gago; Morimo, tlomamisa se u se re rihetseñ. 29 Likhosi li tla gu leretsa lineo ka eintla ea tempela ea gago kua Yerusalema. 30 Omanya sebatana sa lotlaka; le phuthego tsa lipoo; le linamane tsa merahe; ba ba obamelañ ka liselevera. O gasanya merahe e e ratañ tlabano. 31 Boroñoi ba sekakhosi ba tla coa mo Egepeto. Lehatsi ya Etiopia le tla akoha le entsetsa Morimo atla tsa yeona. 32 Lona magosi a lehatsi opelelañ Morimo; opelelañ Morena lipako; Sela. 33 Eo o palameñ mo magorimoñ a magorimo, a a sa leñ a tlolega; bonañ, o naea koru ea gague, koru ea thata. 34 Reñ, Thata ki ea Morimo; bonatla yo boiñtle yoa ona bo laola mo go Yeserela, le thata ea ona e mo magorimoñ. 35 Morimo, ua boitsega mo maheloñ a boitsepho a gago; Morimo oa Yeserela, o o nelañ bathu ba ona thata le taolo. Morimo o bakoe.

69

PESALEM 69.¶ Pesalem ea ga Davide go Mooperi eo mogolu mo Shoshanim. 1 MORIMO, ’mpuluka, gone metse a hitlile mo moeeñ oa me. 2 Ki noetse mo morageñ o o boteñ, ha boemo bo sieoñ gona; ki hitlile mo mateñeñ a metse, mi meroalela ea metse ea ’nkhurumetsa. 3 Ki lapisicoe ki pico ea me; momeco oa me o omeletse; maitlo a me a nyelerioa ki ga lebelela Morimo oa me. 4 Ba ba ’nkilañ ki sina molatu, ba bantsi bogolu go meriri ea tlogo ea me; ba ba batlañ go ’ntsenya, ba ba leñ baba ba me ecoa ki sina molatu, ba thata bogolu; ga tsamaea ka leha se ki sa se tlakolañ. 5 Morimo, ua itse bosilo yoa me; mi melatu ea me ga ua e shubeloa. 6 A ba si tlayoe ki litloñ ka eintla ea me, ba ba gu lebelelañ, Morena, Yehova oa lintua; a ba ba gu batlañ ba si siloharioe ka eintla ea me, Morimo oa Yeserela. 7 Gone ki bogile khobo ka eintla ea gago; litloñ li khurumeritse sehatlogo sa me. 8 Ki rihegile moeñ mo go bana ba ga rre, mi ga ki itsioe mo baneñ ba ga mme. 9 Gone tloahalo ea eintlu ea gago e ’mmeritse; mi likhobo tsa ba ba gu khobañ li oetse mo go ’na. 10 Erile ki lela ka go bisa go ya ga moea oa me: e rihiloe khobo ea me. 11 Mi ka riha matsela a khetse seaparo sa me, mi ka rihega se se shotloañ mo go bona. 12 Ba ba rutseñ mo likhoroñ ba ’ntseba; mi ka na sehela sa batagoi. 13 Ka ga me, morapelo oa me o go uena, Yehova, mo motleñ oa natehelo; Morimo, ka eintla ea bogolu yoa boicuarelo yoa gago, ’nkutlua mo boamarureñ yoa puluko ea gago. 14 ’Ncuatola mo morageñ, mi u si ’ntese ka noela; a ki gololoe mo go bona ba ba ’nkilañ, le mo mateñeñ a metse. 15 A moroalela oa metse o si ’nkhurumetse; mi a boteñ bo si ’mmetse; mi a molete o si ’ncualelele molomo oa ona. 16 Yehova, ’nkaraba, gone boicuarelo yoa gago bo molemo; ’nteba kaha bogoluñ yoa boicuarelo yoa gago. 17 U si shubele motlañka oa gago sehatlogo sa gago, gone ki mo poihoñ. Akoha, u ’nkarabe. 18 Atamela moea oa me, mi u o golole; ’nkholola ka eintla ea baba ba me. 19 Ua itse khobo ea me, le litloñ tsa me, le tlotlologo ea me; baganetsi ba me ba ha pele ga gago botle. 20 Khobo e thubile pelu ea me, mi ki koaharicoe bogolu; ki lebeletse eo o utluelañ botluku, mi ga gona ope; le bagomotsi, mi ga kia ka ka ba bona. 21 E, ba ’nneile santlukue go na seyo sa me; mi ba ’nneile go noa boyaloa yo bo berileñ mo nyoroñ ea me. 22 Lomati loa boyelo loa bona a lo ne serai go bona, mi a lo ne seru go na tuelo go bona e e tletseñ. 23 A maitlo a bona a hihihale, gore ba si bone; mi roromisa mañkopa a bona ka gale. 24 Gorometsa bogale yo bogolu yoa gago go bona; mi a bogale yoa gago yo bo tukañ bo ba tlamparele. 25 A boago yoa bona bo ropeharioe; a go si ne ope eo o agañ mo litenteñ tsa bona. 26 Gone ba bogisa eo u meritseñ; mi ba itumela mo bohutsaneñ yoa eo u mo kueneseritseñ. 27 Oketsa tsiamololo ea bona ka tsiamololo; mi a ba si hitle go tsiamoñ ea gago. 28 A ba tlosioe mo bukeñ ea botselo; mi a ba si kualeloe le basiami. 29 Mi ’na, ki humanegile le mo bohutsaneñ; Morimo, a puluko ea gago e ’nkhorise. 30 Ki tla baka leina ya Morimo ka sehela; ki o riha mogolu ka boitumelelo. 31 Mi bo tla natehela Yehova bogolu go pholuana, e e nañ linaka le litlaku. 32 Bapelunomi ba tla bona, mi ba tla itumela; mi lona ba lo batlañ Morimo, pelu tsa lona li tla tsela. 33 Gone Yehova o utlua bahumanegi; mi ga a nyatse bagolegoi ba gague. 34 A magorimo le lehatsi le mmake; le linoka, le cotle tse ri rokhonyegañ mo go cona. 35 Gone Morimo o tla golola Tsiona, mi o tla aga metse ea Yuda; mi bathu ba tla aga gona, mi ba na naeo go na boshua yoa bona. 36 Mi losika loa batlañka ba ona lo tla e rua; mi ba ba ratañ leina ya ona ba tla aga gona.

70

PESALEM 70.¶ Pesalem ea ga Davide, go Mooperi eo mogolu, go goporisa. 1 MORIMO, akoha go ’nkholola; akoha go ’nthusa, Yehova. 2 A ba tlayoe ki litloñ, ba siloharioe, ba ba batlañ moea oa me; a ba boserioe kua morago, ba siloharioe, ba ba itumelañ le boshula yoa me. 3 A ba boserioe kua morago go na tuelo ea litloñ tsa bona, ba ba reñ, Hoiha, hoiha. 4 A botle ba ba gu batlañ, ba itumele, ba ipele, mo go uena; a ba ba ratañ puluko ea gago, ba re ka gale, A Morimo o rihoe mogolu. 5 Mi ’na, ki humanegile le mo botlokoñ. Morimo, akoha u tle go ’na; Yehova, u mothusi oa me le mogolori oa me, u si riege.

71

PESALEM 71. 1 KIA gu ikanya, Yehova; a ki si tlabisioe litloñ ka bosina bokhutlo. 2 ’Nkholola ka eintla ea tsiamo ea gago, mi ’nthelerisa; sekegela tsebe ea gago go ’na, mi u ’mpuluke. 3 U ne kago e e thata ea me, e ki tsenañ ka gale mo go eona; u neile taolo go ’mpuluka, gone u hika ya me le botsabelo yoa me. 4 Morimo oa me, ’nkholola mo atleñ tsa baikepi, mo atleñ sa eo o burulogileñ, le eo o gatisañ. 5 Gone Morena, u culuhelo ea me, Yehova, boikanyo yoa me le ga bokauñ yoa me. 6 Ki sale ki gu ikaega ki sa coa mo sebopeloñ, u lu le mothusi oa me ga botsaloñ yoa me; ki tla gu baka. 7 Kintse yaka khakhamaco mo ban-tsiñ; mi u botsabelo yoa me yo bo thata. 8 A molomo oa me o tlale pako ea gago le khalalelo ea gago ka tsatsi yeotle. 9 U si ’ntatle mo motleñ oa bocohe; u si ’ntlogele ka thata ea me e nyelela. 10 Gone baba ba me ba bua kaga me; le ba ba ikuaelañ moea oa me, ba gakololana. 11 Ba re, Morimo o mo tlogetse; lelekañ, lo mo cuare; gone ga go na mogolori ope. 12 Morimo, u si ne khakala le ’na; Morimo oa me itlaganele go ’nthusa. 13 A ba tlabisioe litloñ, a ba nyelerioe, ba ba leñ baganetsi ba me; a ba khurumerioe ka khobo le litloñ, ba ba batlañ boshula yoa me. 14 Mi ’na ki tla shuluhela ka gale; mi ki tla hela ki okeletsa pako ea gago eotle. 15 Molomo oa me o tla bulela tsiamo ea gago, ka tsatsi yeotle; puluko ea gago, leha ki sa itse palo ea eona. 16 Ki tla coelela mo thateñ ea ga Yehova Morena; ki tla bulela tsiamo ea gago, ea gago eosi. 17 Morimo, u sale u ’nthuta le mo bokauñ yoa me; mi le go yana ki sa bulela likhakhamaco tsa gago. 18 Ki gona le yana, ka le mororo ki cohetse, ki thuntse moriri, u si ’ntlogele, Morimo, go tlo go tsamaee ki shupetse losika lo, cogo ya gago; le thata ea gago go ba ba rularañ botle. 19 Tsiamo ea gago le eona, Morimo, e gorisicoe; uena eo o rihileñ lilo tse ri kholu, Morimo, mañ eo o cuanañ nau? 20 Uena eo o ’mpontsitseñ litlalelo le mashula a le mantsi, u tla ba u ’ntserisa, mi u tla ba u ’nkuetola mo mateñeñ a lehatsi. 21 U tla totisa bogolu yoa me, mi u ’nkhomotsa mo eintleñ cotle. 22 Le gona ki tla gu baka ka saletare; boamarure yoa gago, Morimo oa me. Ki tla gu opelela ka harepe, Moitsephi oa Yeserela. 23 Lipounama tsa me li tla itumela, ka ki gu opelela; le moea o u o rekolotseñ. 24 Loleme loa me lo tla bua ga tsiamo ea gago, ka tsatsi yeotle; gone ba siloharicoe, gone ba tlabisicoe litloñ, ba ba batlañ boshula yoa me.

72

PESALEM 72.¶ Pesalem go Solomone. 1 NAEA khosi tsiamisho tsa gago, Morimo; le tsiamo ea gago, u e nee moroa khosi. 2 Mi yalo o tla sekisa bathu ba gago ka tsiamo, le bahumanegi ba gago ka tsekisho. 3 Lithaba li tla leretsa bathu kagisho, le lithabana ka tsiamo. 4 O tla sekisetsa bahumanegi ba bathu, o tla golola bana ba batloki, mi o tla phatlakanya mopatiki. 5 Ba tla na ba gu boiha yaka letsatsi le khueri le santse le leeo, mo tsikatsikeñ. 6 O tla hologela yaka pula mo boyañeñ yo bo segiloeñ, yaka merupe e e nosañ lehatsi. 7 Basiami ba tla thunya mo malatsiñ a gague; mi go tla na kagisho e kholu, go tlo go tsamaee khueri e tlokahale. 8 O tla busa mo leoatleñ go leoatleñ ye leñue, le mo molapoñ go likhutloñ tsa lehatsi. 9 Ba ba agileñ mo gareñganaga, ba tla obama ha pele ga gague; mi baba ba gague ba tla lacoa lorole. 10 Likhosi tsa Taresisa, le tsa liori, li tla lere lithelesho; likhosi tsa Sheba le Seba, li tla naea lineo. 11 E, khosi cotle li tla oela ha pele ga gague; baeteni botle ba tla mo rihela. 12 Gone o tla golola motloki eo o bitsañ; le bahumanegi, le eo o sinañ mothusi. 13 O tla rekegela balala le batloki, mi o tla golola meoea ea batloki. 14 O tla rekolola meoea ea bona go tsiecoñ le tsenyego; mi mari a bona a tla ratega mo maitloñ a gague. 15 Mi o tla tsela; mi o tla neoa gouda ea Sheba; o tla rapeleloa ka gale; mi o tla bakoa ka malatsi aotle. 16 Go tla na bogolu yoa mabele mo lehatsiñ, le mo tloreñ tsa lithaba; louñuo loa aona lo tla urubatsega yaka Lebanona; mi ba motse ba tla thunya yaka mehero ea lehatsi. 17 Leina ya gague le tla na ka bosina bokhutlo; leina ya gague le tla na mo ñuaneñ go ñuaneñ yaka letsatsi le sa leeo; ba tla tsegaharioa mo go ena; baeteni botle ba tla mmitsa motsegaharioi. 18 Go bakoe Yehova Morimo, Morimo oa Yeserela, eo o rihañ likhakhamaco esi. 19 Mi go bakoe leina ya khalalelo ya gague ka bosina bokhutlo; mi a hatsi yeotle le tlale ka khalalelo ea gague; Amena, le Amena. 20 Merapelo ea ga Davide, moroa Yishae, e khutlile.

73

PESALEM 73.¶ Pesalem ea ga Asefe. 1 AMARURE Morimo o molemo go Yeserela, le go bona ba ba pelu e e itsekileñ. 2 Mi kaga me, nao tsa me li batlile go hapoga; mi khato tsa me li batlile go relela; 3 Gone ki le ka na bopelutsetla kaga ba bosilo, ka ki bona kagisho ea baikepi. 4 Gone go sina licuenyego le kua loshuñ loa bona; mi thata ea bona e tlomame. 5 Ga ba mo tapishoñ tsa bathu ba bañue; mi ga ba berioa le bathu ba bañue. 6 Ki gona bopeluumpe bo ba hotseñ yaka keten ea khabo; tsenyego e ba khurumetsa yaka seaparo. 7 Maitlo a bona a rorolocoe ki monono; ba sita likhakologelo tsa pelu. 8 Ba shotla, mi ba bua patikego ka boshula; ba bua bogorimo. 9 Ba bela magorimo melomo ea bona; mi liteme tsa bona liralala lehatsi. 10 Ki gona ka mouo bathu ba gague ba boetseñ kuanu, ba gelela metse a a tletseñ. 11 Mi ba re, Morimo o itse yañ? mi kico a e go Mogorimo o mogolu bogolu? 12 Bonañ, ba ki bona baikepi; leha gontse yalo ba na le kagisho mo hatsiñ; ba totahala mo mahumoñ. 13 Amarure ki iitsekiseritse pelu ea me lehela; mi ka tlapa atla tsa me mo go siñ molatu. 14 Gone ki berioa mo malatsiñ aotle; mi koatlao ea me, e le le ka mesho eotle. 15 Ekare ha ki re, Le ’na, ki tla bua yalo; bona ’nko ki rihetse losika loa bana ba gago boshula. 16 Erile ka ki gopotse go tlaloganya se, sa bo se le tapisho mo maitloñ a me; 17 Ga tsamaea ka tsena mo heloñ ga boitsepho ga Morimo; eriha gona ki harologanyañ bokhutlo yoa bona. 18 Amarure u ba beile mo maheloñ a a borethe; u ba rigela mo tsenyegoñ. 19 Ana ba senyegile yañ ka ponyo ea leitlo; ba nyelericoe gotle ka litherego; 20 Yaka toro ea moñue eo o ruloañ mo thobaloñ, le shona secuano sa bona se tla na yalo mogañ, Yehova, u cogañ go se nyatsa. 21 Erile ka pelu ea me e tlukuharioa yalo, mi ka ikhalehisa mo teñ ga me; 22 Eriha gona ki siloharioañ, mi ki sa itse sepe; mi ka na yaka se se tserileñ hela ha go uena. 23 Leha gontse yalo, ki ha go uena ka gale; u ’ntsegeritse ka atla sa me se se siameñ. 24 U tla ’nkhoga ka khakololo ea gago, mi u tla ’nculeletsa mo khalaleloñ morago ga mo. 25 Ki na le mañ mo legorimoñ ha esi uena? Mi ga ki nateheloe ki sepe mo lehatsiñ go uena. 26 Nama ea me, le pelu ea me, leha li ko li nyelela, Morimo ki hika ya pelu ea me, le kabelo ea me ka bosina bokhutlo. 27 Gone bona, ba ba leñ khakala go uena ba tla hela; u senya botle ba ba gu tlogelañ ka tsieco. 28 Mi kaga me, go molemo go ’na go atamela Morimo; ki ikanya Yehova Morena go bulela litiho tsa gago cotle.

74

PESALEM 74.¶ Masikile a ga Asefe. 1 MORIMO, u re latletseñ ka bosina bokhutlo? bogale yoa gago bo kubelañ liñku tsa bohulo yoa gago musi? 2 Gopola phuthego ea gago, e u lua e reka bogolugolu; loco loa boshua yoa gago lo u lo rekolotseñ; thaba e ea Tsiona e u lua aga mo go eona. 3 Culeletsa nao tsa gago lithopehaco tse ri sa khutleñ; baba ba sentse cotle mo heloñ ga boitsepho. 4 Baganetsi ba gago ba ruma mo maheloñ a phuthego a gago; ba tloma libanera tsa bona go na licupo. 5 Ba itsioe yaka moñue eo o culeletsañ sekhua sa litlare selepe. 6 Yana ba thubaganya yalo tiho tse ri setiloeñ mogo ka lilepe le linoto. 7 Ba cubile helo ga boitsepho ga gago, ba itsepholotse boago yoa leina ya gago ka go bo rigela ha hatsi. 8 Ba re mo peluñ tsa bona, A re ba senye mogo; ba hisitse likago tsa Morimo cotle mo hatsiñ ye. 9 Ga re bone licupo tsa rona; ga go tlole go le moperofeti ope; le esiñ ope mo go rona eo o itseñ go lele go kai. 10 Morimo, moganetsi o tla khoba go lele go le kai? a maba o tla khala leina ya gago ka bosina bokhutlo? 11 U tlosetsañ atla sa gago, E, atla sa gago se se siameñ? U se entse mo sehubeñ sa gago. 12 Gone Morimo ki khosi ea me e sale bogolugolu, o o rihañ puluko mo gareñ ga lehatsi. 13 U lua khaoganya leoatle ka thata ea gago; u thubaganya litlogo tsa maruarua mo metseñ. 14 U thubaganya litlogo tsa kuena; u e neile baagi bagareganaga go na liyo. 15 U lua kakabolola ua entsa mocoeri le kelelo ea metse; u cesa metse a magolu. 16 Tsatsi ki ya gago, bosigo le yona ki yoa gago; u etleritse leseri le letsatsi. 17 U tlomile likhaolo cotle tsa lehatsi; u rihile selemo le mariga. 18 Gopola mo; maba o khobile, Yehova, mi bathu ba bosilo ba kharile leina ya gago. 19 U si nelele bontsi moea oa lephui ya gago; n si lebale phuthego ea bahumanegi ba gago ka bosina bokhutlo. 20 Leba kholagano; gone mahelo a lehihi a lehatsi a tletse maago a tsenyo. 21 A ba ba bogisioañ ba si boee ka litloñ; a bahumanegi le batloki ba bake leina ya gago. 22 Tloga u eme, Morimo, ganetsa se se ganerioañ sa gago; gopola kaha ba bosilo ba gu khalañ ka tsatsi yeotle. 23 U si lebale koru ea baba ba gago; tlapeo ea ba ba gu cogelañ e tlatloga ka gale.

75

PESALEM 75.¶ Pesalem khotsa Sehela go Asefe, go Mooperi eo mogolu, Alitasikita. 1 REA gu baka Morimo, rea gu baka; tiho tse ri gakhamatsañ tsa gago lia bulela ha leina ya gago le le gauhe. 2 Etlare ki hitlela motla o o laocoeñ, ki tla sekisa ka tsiamo. 3 Lehatsi le tlapologile, le baagi botle ba yeona; ki tlomamisa lipilara tsa yeona. Sela. 4 Ki raea masilo, Si riheñ ka bosilo; le go baikepi, Si culetseñ lonaka. 5 Si culeletseñ naka loa lona gorimo; si bueñ ka thamo e e gagama-tseñ. 6 Gone khorisho e sa coe kua Iseta le esiñ kua Ueseta, le esiñ kua Southa. 7 Mi Morimo ki mosekisi; o nolahatsa moñue, mi o gorisa eo moñue. 8 Gone senoelo se mo atleñ sa ga Yehova, mi boyaloa bo khobeioa, bo tletse pekanyo; mi a bo thela; mi baikepi botle ba ba mo lehatsiñ ba tla noa ba uetsa, le liphophi tsa shona. 9 Mi ’na, ki tla bulela ka bosina bokhutlo; ki tla opelela Morimo oa Yakoba pako. 10 Linaka cotle tsa baikepi ki tla li khaola; linaka tsa basiami li tla gorisioa.

76

PESALEM 76.¶ Pesalem khotsa Sehela sa ga Asefe, go Mooperi eo mogolu, mo Nigenota. 1 MORIMO o itsioe mo Yudeñ; leina ya ona le legolu mo Yesereleñ. 2 Taberenakela ea ona le eona e mo Salema, le helo ga boago yoa ona go mo Tsiona. 3 Hoñ o loa roba mecui e e mulelo ea bora gona, thebe, le caka, le tlabano. Sela. 4 U khalalelo, le bonatla yo boiñtle bogolu go lithaba tsa thopo. 5 Ba ba pelukhale ba thopecoe, ba robetse thobalo ea bona; mi ga go ope oa banona ba bonatla eo o bonyeñ atla tsa gague. 6 Cariota le pitse li oetse mogo mo thobaloñ ea loshu, ka puelo ea gago, Morimo oa Yokoba. 7 Uena, E, uena u cuanetse go boihoa; mañ eo o ka emañ ha pele ga gago mogañ u galehañ? 8 U lua utluatsa tsekisho e coa mo legorimoñ; lehatsi ya boiha, mi ya ririmala; 9 Ka Morimo o cogela tsekishoñ, go buluka bahumanegi ba lehatsi botle. Sela. 10 Gone bogale yoa mothu bo tla gu baka; mi bogale yo bo setseñ u tla bo khoreletsa. 11 Ikane, mi u lehe Yehova, Mori-rimo oa gago; a botle ba ba mo eintleñ cotle tsa gague, ba lere lineo go ena eo o cuanetseñ go boihoa. 12 Eo o khaolañ meoea ea likhosana; o boitsega mo likhosiñ tsa lehatsi.

77

PESALEM 77.¶ Pesalem ea ga Asefe, go Mooperi eo megolu, kaga Yedutune. 1 KIA biletsa go Morimo ka koru ea me, go Morimo ka koru ea me, gore o ’nthetse. 2 Ki batla Morena mo tsatsiñ ya tlalelo ea me; atla sa me se otlologile mo bosigoñ, mi ga se khutlele; moea ea me oa gana go gomorioa. 3 Ki gopola Morimo, mi ki hutsahetse; kia itoka, mi moea oa me o hihihetse. Sela. 4 U tlosa thobalo mo maitloñ a me; ki silohetse ga tsamaea ka reteleloa ki go bua. 5 Ki gakologeloa metla ea bogolugolu, linyaga tsa metla ea tlolego. 6 Ki gakologeloa sehela sa me mo bosigoñ; ki abalana le pelu ea me; mi moea oa me oa botsisa. 7 A Morena o tla khorometsa ka bosina bokhutlo? mi a ga a kitla a tlola a utluela botluku? 8 A boicuarelo yoa gague bo nyeletse ka bosina bokhutlo? a pulelelopele ea gague e khutlile mo tsikatsikeñ? 9 A Morimo o lebetse go utluela botluku? a o cualetse maicuarelo a magolu a ona ka bogale? Sela. 10 Eriha gona ki reñ, Pobolo ea me ki e, phetogo ea atla se se siameñ sa Mogorimo oa bogorimo bogolu. 11 Ki tla gopola litiho tsa ga Yehova; E, ki tla gopola likhakhamaco tsa gago tsa bogolugolu. 12 Tiho ea gago eotle le eona ki tla e gakologeloa, le go bua ga tse u li rihañ. 13 Morimo, tsela ea gago e boitsepho; mañ eo e leñ Morimo o mogolu, yaka Morimo? 14 U Morimo o o rihañ likhakhamaco; ua itsise thata ea gago mo bathuñ. 15 U rekolotse bathu ba gago ka cogo ya gago; bomoroa Yakoba le Yosefa. Sela. 16 Metse a linoka a la a gu bona, Morimo, metse a la a gu bona; a la a boiha; mateñ le aona a khoberega. 17 Maru a gorometsa metse, mi magorimo a entsa tumo; mecui ea gago le eona ea coa ea ea. 18 Koru ea tumo ea maru ea gago e le le mo secuacueñ; likharima tsa bonesa lehatsi; lehatsi ya roroma ya urubatsega. 19 Tsela ea gago e mo leoatleñ, mi tselana tsa gago li mo metseñ a magolu; likhato tsa gago ga li itsioe. 20 U lua goga bathu ba gago yaka lecomane, ka seatla sa ga Moshe le sa ga Arone.

78

PESALEM 78.¶ Masikile a ga Asefe. 1 LONA bathu ba me, utluañ thuto ea me; sekegelañ tsebe tsa lona go mahukuñ a molomo oa me. 2 Ki tla bula molomo oa me ka mahuku a a rutañ; ki tla bulela tsi ri gopolesegañ tsa bogolugolu. 3 Tse re li utluileñ, ra li itse, tse bo‐rra ecu ba li re buleletseñ. 4 Ga re kitla re li shubela bana ba bona, mo losikeñ lo lo rularañ, go bulela lipako tsa ga Yehova, thata tsa gague, le likhakhamaco tsa gague, tse o li rihileñ. 5 Gone o la tlomamisa kaelo mo go Yakoba, mi a laolela molao mo Yeserela, o o o laoletseñ bo‐rra ecu, gore ba li itsise mo baneñ ba bona. 6 Gore losika lo lo rularañ lo li itse; eboñ bana ba ba tla tsaloañ; ba ba tla tlogañ, go li bulelela mo baneñ ba bona; 7 Gore ba tlome culuhelo ea bona mo Morimoñ, le esiñ go lebala tiho tsa Morimo, mi gore ba buluke litaolo tsa ona. 8 Mi gore ba si ne yaka bagolu ba bona, ba e le le ba losika lo lo tlogo e thata le lo lo tlapeisañ; losika lo lo lo sa siamisa pelu tsa lona, le lo moea oa lona o lo sa ikañoa ha go Morimo. 9 Bana ba ga Eferaima, ba ba le ba na le lilo tsa tlabano, ba gokere mara, ba boea, ba tsaba mo tsatsiñ ya tlabano. 10 Ba si ka ba buluka kholagano ea Morimo; mi ba gana go tsamaea mo molaoñ oa ona; 11 Mi ba lebala litiho tsa ona, le likhakhamaco tsa ona, tse o lo oa li ba bontsa; 12 Tse ri gakhamatsañ tse o lo oa li riha ha pele ga bagolu ba bona; mo hatsiñ ya Egepeto le mo nageñ ea Tsoana. 13 O lo oa tsetsereganya leoatle, mi oa ba khabagantsa; oa emisa metse yaka mokooa. 14 Oa ba goga ka leru mo tsatsiñ; le mo sigoñ yotle ka leseri ya mulelo. 15 Oa kakabolosa mahika mo gareñganaga; mi oa ba nosa yaka mo mateñeñ a magolu. 16 Gone o lo oa entsa likelelo mo lehikeñ, mi oa holosa metse yaka melapo. 17 Leha gontse yalo ba coelela pele go o leohela bogolu bogolu, go galehatsa Mogorimo oa bogorimo bogolu kua gareganaga. 18 Ba le ba raela Morimo mo peluñ tsa bona, ka go eleletsa khatlego tsa bona liyo. 19 E, ba le ba buela Morimo, ba re, A Morimo o nonohile go bakanya lomati loa boyelo mo gareñganaga? 20 Bonañ, o tubile lehika, ga tsamaea metse a cabanyetsega, mi likelelo tsa khurumetsa; señkhua le shona a o ka se naea? a o ka tlamela bathu ba ona ka nama? 21 Ki gona Yehova a utlua, mi a na bogale bogolu; mi molelo oa cuyoa mo go Yakoba, mi ga tlatlogela Bayeserela bogale. 22 Gone ba si ka ba rumela Morimo le esiñ go ikanya puluko ea ona. 23 Leha o lo oa laola maru kua gorimoñ, mi oa bula meyako ea legorimo; 24 Mi oa nesetsa mana mo go bona go yeoa: mi oa ba naea mabele a legorimo; 25 Mi bathu ba le ba ya liyo tsa linatla; oa ba romela liyo tsa go khoroa. 26 O lo oa hokisa pheho ea Iseta mo magorimoñ; mi oa kharametsa pheho ea Southa ka thata ea ona. 27 Mi oa ba nesetsa nama yaka lorole; le linunyane tse li liphuka yaka moshaua oa leoatle. 28 Oa li osetsa mo gareñ ga botlaolelo yoa bona, mo eintleñ cotle tsa maago a bona. 29 Eriha gona ba yañ, mi ba khora segolu; mi oa ba leretsa keleco ea bona. 30 Ba le ba e si ba khutle go khorisa keleco ea bona, liyo tsa bona li li sa le mo melomoñ ea bona, 31 Ka bogale yo bogolu yoa Morimo bo ba tlatlogela; mi oa bolaea ba ba nonneñ segolu ba bona; mi ba ba itseñkecoeñ ba Yeserela oa ba tubela hatsi. 32 Leha gontse yalo, ba le ba coelela pele go leoha bogolu, mi ba si ka ba rumela likhakhamaco tsa ona. 33 Ki gona yalo o lo oa nyeletsa malatsi a bona ka boithamako; le linyaga tsa bona ka therego. 34 Erile o ba bolaea, eriha gona ba o batlañ; ba boea, ba batla Morimo go sale gale. 35 Mi ba gakologeloa ha Morimo o lo le lehika ya bona; le Morimo oa bogorimo bogolu e le le Morekolori oa bona. 36 Mi yalo ba le ba o baka ka boitimokanyo ka melomo ea bona, mi ba o akela ka liteme tsa bona. 37 Gone pelu tsa bona li li sa siama le ona; mi le gona ba si ka ba ikanya kholagano ea ona. 38 Leha gontse yalo, ka o lo le boicuarelo, oa icuarela tsiamololo ea bona, mi o si ka oa ba senya; mi oa bosa bogale yoa ona ka gantsi; mi o si ka oa tlotleletsa bogale yoa ona yo bogolu yotle. 39 Gone o lo oa gakologeloa, ha ba le nama; pheho e e hetañ, e e sa beñ e boea. 40 Ba le ba o galehatsa gantsi yañ, mo gareñganaga, ba o lapisa mo hatsiñ ya lokhere! 41 E, ba boea, ba ba ba raela Morimo; mi ba bela Moitsephi oa Yeserela moleloane. 42 Ba si ka ba gopola atla sa ona; le tsatsi ye, ka o ba golola mo mabeñ. 43 Ka o riha licupo tsa ona mo Egepeto; le likhakhamaco tsa ona mo nageñ ea Tsoana. 44 Ka o hetola melapo ea bona mari; le likelelo tsa bona, ga tsamaea ba reteleloa ki go noa. 45 Oa roma bontsi yoa lintsi li sele tse ri leñ tsa ba nyeletsa, le liguagua tse ri ba sentseñ. 46 Mi oa nela liboku totahalo ea bona, le tihelo ea bona litsie. 47 Oa senya tlare tsa vine tsa bona ka sehako, le tlare tsa sekamore tsa bona ka sehako se segolu. 48 Le gona oa nela matlape a bona sehako, le macomane a bona khabuñ tsa mulelo. 49 Oa roma bogale yoa ona yo bo tukañ mo go bona; bogale, le bogale yo bogolu, le tlalelo, ka go roma baroñoi ba boshula. 50 Oa rihela bogale yoa ona tsela; o si ka oa golola meoea ea bona mo loshuñ; mi oa nela matselo a bona pesetelense. 51 Oa bolaea batsaloi ba eintla botle mo Egepeto; mauñuo a eintla a thata ea bona mo litenteñ tsa Hama; 52 Mi oa isa bathu ba ona yaka liñku, oa ba gogela yaka lecomane kua gareganaga. 53 Oa ba goga ka puluko, mi ba si ka ba boiha; gone leoatle ya khurumetsa baba ba bona. 54 Oa ba lere mo khaoloñ ea lehatsi ea ona ea boitsepho; mo thabeñ e atla sa ona se se siameñ se e rekileñ. 55 Oa khoromeletsa eintle baeteni ha pele ga bona; mi oa aba boshua yoa bona ka lori; mi oa agisa lico tsa Yeserela mo tenteñ tsa bona. 56 Mi leha gontse yalo, ba raela ba galakisa Morimo oa bogorimo bogolu; mi ba si ka ba buluka licupo tsa ona. 57 Mi ba tenega ba riha ka tsieco yaka bo‐rabo; ba boela morago yaka bora yo bo laologileñ. 58 Gone ba o tlotleletsa mo bogaleñ ka mahelo a a bogorimo a bona; mi ba o tlotleletsa mo lehuheñ ka merimo ea bona e e setiloeñ. 59 Morimo oa utlua, mi oa na bogale bobe; mi oa ila Yeserela segolu; 60 Ga tsamaea oa tlogela taberenakela ea ona mo Shilo; tenta e o loa aga mo bathuñ ka eona. 61 Oa nelela mo kholegoñ thata ea ona; le khalalelo ea ona mo thateñ ea maba. 62 Oa nelela bathu ba ona caka; mi oa na bogale yo bo tukañ le boshua yoa ona. 63 Molelo oa nyeletsa makau a bona; mi makharebe a bona a si ka a bakoa. 64 Baperiseti ba bona ba oa ka caka; mi batlolagari ba bona ba si ka ba lelela. 65 Eriha gona Yehova o cogañ yaka moñue eo o robetseñ; yaka monona oa bonatla eo o bitsañ ka boyaloa. 66 Mi a tlanya baba ba gague ka kua morago; a ba riha botlabisa litloñ yo bo sa khutleñ. 67 A gana taberenakela ea Yosefa; mi a si ka a itseñkela loco loa Eferaima; 68 Mi a itseñkela loco loa Yuda; thaba ea Tsiona, e o e ratileñ. 69 Mi a aga helo ga boitsepho ga gague, yaka bogorimo, yaka lehatsi ye o le tlomamisitseñ ka bosina bokhutlo. 70 Le gona a itseñkela Davide motlañka oa gague; oa mo cula mo marakaneñ a liñku. 71 A mo lere ka a sala liñku tse ri amusañ morago, go hurisa bathu ba gague Yakoba, le Yeserela boshua yoa gague. 72 Mi a ba hurisa kaha tsiamoñ ea pelu ea gague; mi a ba goga kaha tlaloganyoñ ea atla tsa gague.

79

PESALEM 79.¶ Pesalem ea ga Asefe. 1 MORIMO, baeteni ba tlile mo boshueñ yoa gago; ba itsepholotse tempela ea boitsepho ea gago; ba rihile Yerusalema mekooa ea maye. 2 Ba neile litoto tsa batlañka ba gago go na liyo tsa linunyane tsa legorimo; nama ea baitsephi ba gago go libatana tsa lehatsi. 3 Mari a bona ba a culotse yaka metse mo eintleñ cotle tsa Yerusalema; mi go le go sina ope eo li hitlañ. 4 Rentse se se khobioañ go bañ ka rona; le cotlo le ñoñolo go bona ba ba mo eintleñ cotle tsa rona. 5 Yehova go lele go le kai! a u tla galeha ka bosina bokhutlo? A lehuha ya gago le tla hisa yaka molelo? 6 Gorometsa bogale yo bogolu yoa gago mo baeteniñ ba ba sa gu itseñ; le mo magosiñ a a sa bitseñ leina ya gago. 7 Gone ba yele ba uetsa Yakoba; mi ba ropeharitse boago yoa gague. 8 U si re gopolele litsiamololo tsa metla ea eintla; a maicuarelo a gago a re emelele pele; gone re otile segolu. 9 Re thuse, Morimo oa puluko ea rona, ka eintla ea khalalelo ea leina ya gago; u re golole, mi u icuarele libe tsa rona, ka eintla ea leina ya gago. 10 Baeteni ba relañ, Morimo oa bona o kae? A o itsisioe mo baeteniñ ha pele ga pono ea rona; ka go busholosetsa mari a batlañka ba gago, a a culocoeñ. 11 A phegelo ea mogolegoi e hitle ha pele ga gago; buluka ba ba laolecoeñ go shua, kaha bogoluñ yoa cogo ya gago. 12 Mi ba u nee bañ ka rona boseven mo hubeñ tsa bona; khalo ea bona e ba gu kharileñ ka eona, Morena. 13 Ki gona yalo, rona ba re leñ bathu ba gago, le liñku tsa bohulo yoa gago, re tla gu itumelela ka bosina bokhutlo; re tla bulela pako ea gago mo tsikatsikeñ cotle.

80

PESALEM 80.¶ Pesalem ea ga Asefe, go Mooperi eo mogolu mo Shoshanim Eduta. 1 RETSA, Morisi oa Yeserela, eo gogañ Yosefa yaka lecomane; eo o rutseñ gare ga likeruba, ipontse mo phatsimoñ. 2 Cogisa thata ea gago ha pele ga Eferaima, le Benyamina, le Manasa, mi u tle u re golole. 3 Ba u re rurise, Morimo, mi a sehatlogo sa gago se phatsime; mi re tla bulukoa. 4 Yehova, Morimo oa lintua, u tla galehela morapelo oa bathu ba gago go lele go le kai? 5 U ba yesa ka señkhue sa likeleri; mi u ba nosa ka bogolu yoa likeleri. 6 U re rihela bañ ka rona khañ; mi baba ba rona ba shotla mo go bona. 7 Ba u re rurise, Morimo oa lintua, mi a sehatlogo sa gago se phatsime; mi re tla bulukoa. 8 U lu ua lere setlare sa vine, se coa mo Egepetoñ; ua khoromeletsa baeteni kua eintle, mi ua se tloma. 9 U lu ua se bakanyetsa helo, le mecoe ea shona, ua e namisetsa teñ, ga tsamaea sa tlatsa lehatsi. 10 Lithaba li le li khurumericoe ki muruti oa shona; mi kala tsa shona, li le li cuana le litlare tsa lisedara tse ri kholu. 11 Se le sa entsetsa kala tsa shona kua nokeñ, mi kalana tsa shona kua molapoñ. 12 U lu rutlelañ lithako tsa shona, ga tsamaea botle ba ba hetañ ka tsela ba se khumola? 13 Kolobe ea sekhua ea se senya; mi pholoholo ea nageñ ea se hula. 14 Morimo oa lintua, rea gu rapela, ba u boee; u lebe go coa mo legorimoñ, mi bona, mi u lekole setlare se sa vine, 15 Le thito e atla sa gago se se siameñ se e tlomileñ, le kala e u e ithatahaleritseñ. 16 Se remiloe, se hisicoe ki molelo; ba nyelela ka khalemelo ea hatlogo sa gago. 17 Atla sa gago, a se ne mo mononeñ oa atla sa gago se se siameñ, le go moroa mothu, eo u mo ithatahaleritseñ. 18 Ki gona yalo re si kitlañ re gu tlogela; re tserise, mi re tla bitsa leina ya gago. 19 Yehova, Morimo oa lintua, ba u re rurise; a sehatlogo sa gago se phatsime, mi re tla bulukoa.

81

PESALEM 81.¶ Pesalem ea ga Asefe, go Mooperi mo Gitita. 1 OPELAÑ Morimo, thata ea rona, ka koru e e gorimo; rihelañ Morimo oa Yakoba turueco ea boitumelo. 2 Tlabañ sehela, mi lereñ moropa, le harepe e e natehelañ, le saletare. 3 Rumisañ terompeta mo khueriñ e e rogiloeñ; mo motleñ o o laocoeñ, mo tsatsiñ ya moriho oa rona. 4 Gone mo e le le taeo mo Yesereleñ, molao oa Morimo oa Yakoba. 5 O laoletse yalo go na cupo mo go Yosefa, ka o bololela lehatsi ya Egepeto, kua ki le ka utlua puo e ki sa e tlaloganyeñ. 6 Ka tlosa mokhueleo mo leruliñ ya gague; le atla tsa gague ka li golola mo lirotuñ. 7 U lu ua bitsa mo tlaleloñ, mi ka gu golola; ka gu araba mo heloñ ga bosaitsioeñ yoa tumo ea maru; ka gu leka ha metseñ ea Meriba. Sela. 8 Lona bathu ba me, utluañ, mi ki tla lo itsise: Yeserela, u ko u ’nkutluile! 9 Ga go kitla go na Morimo oa lehatsi le sele mo go lona, le gona ga u kitla u obamela Morimo o o moeñ. 10 Ki ’na Yehova, Morimo oa gago, o o gu entsitseñ mo hatsiñ ya Egepeto; bula molomo oa gago, o atlame, mi ki tla o tlatsa. 11 Mi ’na, bathu ba me ga ba ka ba retsa koru ea me; mi Yeserela o ’nkhanne. 12 Ki gona ki leñ ka ba nelela mai-kaeleloñ a pelu tsa bona; mi ba tsamaea mo likhakololoñ tsa bona. 13 Au! intla bathu ba me ba ko ba le ba ’nthetsa; intla Yeserela o kabo a la a tsamaea mo tseleñ tsa me! 14 ’Nko ki hentse baba ba bona ka bonako; le go bosetsa baganetsi ba bona atla sa me. 15 Bairi ba ga Yehova ba ko ba inetse mo taoloñ ea gague; mi motla oa bona o ko o nna ka bosina bokhutlo. 16 ’Nko ki ba yesitse ka mabele a maiñtle bogolu; E, ’nko ki ba khorisitse ka linotse go coa mo lehikeñ.

82

PESALEM 82.¶ Pesalem ea ga Asefe. 1 MORIMO o eme mo phuthegoñ ea bathati; o sekisa mo gareñ ga merimo. 2 Lo tla sekisa ka tsiamololo go lele go le kai? lo cula hatlogo tsa baikepi? Sela. 3 Sekisetsañ balala, le khutsana; siamisetsañ bahumanegi le batloki. 4 Golola balala le batloki; ba shuabole mo atleñ tsa baikepi. 5 Ga ba itse, mi ga ba harologanye; ba coelela pele mo hihiñ; metheo eotle ea lehatsi ea tsikinyega. 6 Ki le ka re, Lo merimo; mi lotle lo bana ba Mogorimo oa bogorimo bogolu. 7 Leha gontse yalo lo tla shua yaka mothu; mi lo tla oa yaka moñue oa bagoluane. 8 Tloga u eme, Morimo, sekisa lehatsi; gone u tla rua merahe eotle.

83

PESALEM 83.¶ Sehela khotsa Pesalem ea ga Asefe. 1 USI ririmale, Morimo; u si ne yaka ga u utlue; u si ririmale, Morimo. 2 Gone, bona, baba ba gago ba tlapea; mi ba ba gu ilañ ba culetsatlogo. 3 Ba logela bathu ba gago khakololo ea tsieco e e shubiloeñ, mi ba gako-loletse ba gago ba ba shubiloeñ. 4 Ba re, Tlañ, re ba senyeñ, gore ba si tlole ba le morahe; gore leina ya Yeserela le si tlole le gopoloa. 5 Gone ba gakololana ka pelu eñue hela; ba gu golaganyetsa. 6 Litenta tsa Edoma, le tsa Baishemaela; tsa Moaba, le tsa Bahagara; 7 Gebala, le Amona, le Amaleka; Bafiliseta, le ka baagi ba Tsura. 8 Siria le ena o kopanye le bona; mi ontse lecogo ya bana ba Lota.U ba rihele yaka Bamidiana; yaka Sisere, yaka Yabine, ha molacuaneñ oa Kishona. 10 Ba le ba señoa kua Endora; ba le ba na lecutelo ye lehatsi. 11 Riha bagoluane ba bona yaka Orebe, le yaka Tsibe; likhosana tsa bona cotle yaka Sebe, le Tsalemune. 12 Ba le ba re, A re rueñ maago a Morimo. 13 Morimo oa me, ba rihe yaka se se hirikologañ, yaka lirite ha pele ga pheho. 14 Yaka molelo o nyeletsa sekhua, le yaka khabu e cuba lithaba, 15 Ba bogise yalo ka moroalela o o boitsegañ oa gago; mi ba rere ka secüacüe sa gago. 16 Khurumetsa lihatlogo tsa bona ka litloñ; gore ba batle leina ya gago, Yehova. 17 A ba tlayoe ki litloñ, a ba rerege ka bosina bokhutlo; gore ba siloharioe, ba nyelele. 18 Gore ba itse ha e le uena uesi, eo leina ya gago e leñ YEHOVA, u le Mogorimo oa bogorimo bogolu mo hatsiñ yeotle.

84

PESALEM 84.¶ Pesalem go bomoroa Korahe, go Mooperi eo mogolu mo Gitita. 1 LITABERENAKELA tsa gago li ratega yañ, Yehova oa lintua. 2 Moea oa me o tlologelecoe, o nyelericoe, ki go eletsa maloapa a ga Yehova; pelu ea me le nama ea me ea biletsa go Morimoñ o o tserileñ. 3 Yaka thaga e bona eintlu, le peuluane setlaga sa eona ha e ka baeañ mamphoroana a eona gona, le ’na ki batla yalo aletara tsa gago, Yehova oa lintua, Khosi ea me, le Morimo oa me. 4 Go tsegaharicoe ba ba agileñ mo tluñ ea gago; bantse ba gu baka ka gale. Sela. 5 Go tsegaharicoe mothu eo thata ea gague e leñ mo go uena; eo tsela tse ri bonalañ li mo peluñ ea gague. 6 Eare ha ba khabaganya mogorogoro oa Baka, ba o riha mocoeri; E, pula e tla ba khurumetsa ka matsego. 7 Ba ea thateñ go thateñ; mi moñue le moñue o tla bonala ha pele ga Morimo mo Tsiona. 8 Yehova, Morimo oa lintua, utlua morapelo oa me; Morimo oa Yakoba, u o retse ka tsebe. Sela. 9 Morimo, thebe ea rona, bona, mi u lebe sehatlogo sa motlorioi oa gago; 10 Gone tsatsi le leñue hela mo maloapeñ a gago, le molemo bogolu go malatsi a thousanda a sele. ’Nkabo ki itseñkela go na mo seripuriñ sa moyako oa eintlu ea Morimo oa me, bogolu mo go go aga mo tenteñ tsa boikepo. 11 Gone Yehova Morimo, ki letsatsi le thebe; Yehova o naea tsegahaco le tlotlo; mi ga a gane ka molemo ope go bona ba ba tsamaeañ ka tsiamo. 12 Yehova oa lintua, go tsegaharicoe mothu eo o gu ikantseñ.

85

PESALEM 85.¶ Pesalem go bomoroa Korahe, go Mooperi eo mogolu. 1 YEHOVA, u tsegaharitse lehatsi ya gago; u bile u lerile kholego ea Yakoba. 2 U icuaretse tsiamololo ea bathu ba gago; u bipile libe tsa bona cotle. Sela. 3 U tlositse bogale yo bogolu yotle yoa gago; u ipositse mo bogaleñ yoa gago yo bo gotetseñ. 4 Ba u re bose, Morimo oa puluko ea rona; mi u khutlise bogale yoa gago go rona. 5 A u tla galeha le rona ka bosina bokhutlo? a u tla leletsa bogale yoa gago mo tsikatsikeñ? 6 A ga u kitla u ba u re rurisa, gore bathu ba gago ba itumele mo go uena? 7 Yehova, re shupetse boicuarelo yoa gago; mi u re nee puluko ea gago. 8 Ki tla retsa se Morimo Yehova, o tla se buañ; gone o tla bua ka kagisho le bathu ba gague, le go baitsephi ba gague; mi a ba si be ba boele bosiloñ. 9 Amarure puluko ea gague e gauhe nabo ba ba moihañ; gore khalalelo e ne mo hatsiñ ya rona. 10 Boicuarelo le boamarure bo khatlanye; tsiamo le kagisho li atla-nye. 11 Boamarure bo tla tloga mo ombuñ; mi tsiamo e tla lebela tlatse e le mo legorimoñ. 12 E, Yehova o tla naea molemo; mi hatsi ya rona le tla uñua louñuo loa yeona. 13 Tsiamo o tla coela pele ga sehatlogo sa gague; mi e tla re isa mo tseleñ ea likhato tsa gague.

86

PESALEM 86.¶ Morapelo oa ga Davide. 1 YEHOVA, sekegela tsebe ea gago, u ’nkarabe; gone ki humanegile le botloko. 2 Buluka moea oa me, gone ki moaberoi oa boicuarelo yoa gago; Morimo oa me, buluka motlañka oa gago eo o gu ikantseñ. 3 Yehova, u ne boicuarelo go ’na; gone ki biletsa go uena ka tsatsi yeotle. 4 Itumerisa moea oa motlañka oa gago; gone ki culeletsa moea oa me go uena, Yehova. 5 Gone, Yehova, u molemo, mi u rata go icuarela; mi u mogolu mo boicuareloñ, mo go bona botle ba ba gu bitsañ. 6 Yehova, sekegela tsebe go morapelo oa me; mi elatloko koru ea merapelo e e thata ea me. 7 Kia biletsa go uena mo tsatsiñ ya tlalelo ea me; gone u tla ’nkaraba. 8 Yehova, ga go ope eo o cuanañ nau mo merimoñ; mi ga go na litiho lipe tse ri cuanañ le tsa gago. 9 Yehova, baeteni botle ba u ba rihileñ ba tla tla; ba tla ikobela ha pele ga gago, mi ba galaletsa leina ya gago. 10 Gone u mogolu, mi u riha tiho tse ri gakhamatsañ; u Morimo uesi. 11 Yehova, ’nthuta tsela ea gago, gore ki tsamaee mo boamarureñ yoa gago; kopanya pelu ea me le poiho ea leina ya gago. 12 Morena, Morimo oa me, ki tla gu baka ka pelu ea me eotle, mi ki tla galaletsa leina ya gago ka bosina bokhutlo; 13 Gone boicuarelo yoa gago bo bogolu kaga me; u shuabotse moea oa me mo mateñeñ a bobipo. 14 Morimo, ba bopeluumpe ba ’ncogela; liphuthego tsa ba ba boitsegañ ba batla botselo yoa me; mi ga ba gu emise ha pele ga bona. 15 Mi, Morena, u Morimo, u tletse boutluelo botluku, le pelunomi, le pelutelele, le bogolu mo boicuareloñ le mo boamarureñ. 16 U boele go ’na, mi u ne pelunomi go ’na; naea motlañka oa gago thata ea gago; buluka moroa mohula oa gago. 17 ’Ntihela cupo ea molemo oa gago, gore ba ba ’nkilañ ba e bone, ba tlayoe ki litloñ; gone Yehova, u mothusi oa me, le mogomotsi oa me.

87

PESALEM 87.¶ Pesalem khotsa Sehela go bomoroa Korahe. 1 METHEO ea Tsiona e mo lithabeñ tsa boitsepho. 2 Yehova o rata likhoro tsa Tsiona bogolu go maago aotle a Yakoba. 3 Lilo tse ri galalelañ li buioa ga gago, uena motse oa Morimo, Sela. 4 Ki tla bulela ga Rahaba, le Babelona mo go bona ba ba ’nkitseñ. Bonañ Filisitia, le Tsura, le Etiopea; ba, ba tsalecoe gona. 5 Mi go tla buioa ga Tsiona, Eo, le eo, o tsalecoe mo go ona; mi Mogorimo oa bogorimo bogolu o tla o tlomamisa. 6 Yehova o tla ba bala mogañ o kualañ bathu, a re, ba, ba tsalecoe gona. Sela. 7 Ba ba opelañ ka lilo tsa kopelo, ba re, Mecoeri ea me eotle e mo go uena.

88

PESALEM 88.¶ Sehela khotsa Pesalem go bomoroa Korahe, go Mooperi eo mogolu mo Mahalata Leanota, Masikile oa Hemane Moesara. 1 YEHOVA, Morimo oa puluko ea me, ki bitsa ka tsatsi le bosigo ha pele ga gago. 2 A morapelo oa me o hitle ha pele ga gago; sekegela tsebe ea gago go picoñ ea me. 3 Gone moea oa me o tletse litlalelo: mi botselo yoa me bo atamela bobipo. 4 Ki balecoe le ba ba hologelañ mo moleteñ: ki cuana le monona eo o sinañ thata;Ki nelecoe mo bashuiñ, yaka babolaoi ba ba letseñ mo phupuñ; ba u sa tloleñ u ba gopola; mi ba khaocoe ki atla sa gago. 6 U ’ntaritse mo moleteñ o o boteñ bogolu; mo hihiñ, mo mateñeñ. 7 Bogale yoa gago bo ’nkhateletse; mi u ’ntlaleritse ka lintelo tsa gago cotle. Sela. 8 U isitse baitse ba me khakala go ’na. U ’ntihile mashue bobe go bona; ki cualecoe, mi ga ’nkake ka coa. 9 Leitlo ya me le hutsaharicoe ka eintla ea pogisho; Yehova, ki biletsa go uena, ki entsetsa atla tsa me go uena, ka malatsi aotle. 10 A u tla rihela bashui likhakhamaco? a bashui ba tla coga go gu baka? Sela. 11 A tsalano ea lorato ea gago e tla buleloa mo phupuñ? khotsa boikanyo yoa gago mo tsenyegoñ? 12 A likhakhamaco tsa gago li tla itsioe mo hihiñ? le tsiamo ea gago mo hatsiñ ya tebalo? 13 Mi kaga me, Yehova, pico ea me o go uena; morapelo ea me o ha pele ga gago mo moshoñ. 14 Yehova, u khoromeletsañ moea oa me? le go incubela hatlogo sa gago? 15 Ki sa le ki bogisioa, ki shua, le mo bokauñ yoa me; ki boga litherahaco tsa gago; ki siloharicoe. 16 Bogale yoa gago yo bo hisañ boa ’nkhurumetsa; litherahaco tsa gago lia ’nnyeletsa. 17 Li ’ntikanyeritse ka malatsi aotle; li ’mphorile yaka metse, mo eintleñ cotle. 18 Morati le tsala u ba isitse @khakala go ’na; lehihi ki yeona motloae-lani le ’na.

89

PESALEM 89.¶ Masikile, oa ga Etame, Moesara. 1 KI tla opela maicuarelo a ga Yehova ka bosina bokhutlo; ki tla itsise boikanyo yoa gago ka molomo oa me mo tsikatsikeñ. 2 Gone ki rile, Boicuarelo yoa gago bo tla ageleloa ka bosina bokhutlo; bokanyo yoa gago u tla bo tlomamisa le mo magorimoñ. 3 Ki rihile kholagano le moitseñkeroi oa me; ki ikanetse go Davide, motlañka oa me; 4 Ki tla tlomamisa losika loa gago ka bosina bokhutlo; le go agelela serulo sa bogosi sa gago mo tsikatsikeñ. Sela. 5 Magorimo a tla baka likhakhamaco tsa gago, Yehova; le boikanyo yoa gago bo bakoa mo phuthegoñ ea baitsephi. 6 Gone mañ eo o mo legorimoñ eo o ka cuantsioañ le Yehova? mañ eo o cuanañ le Yehova mo bomoroeñ ba bathati? 7 Morimo o cuanecoe ki go boihoa segolu mo phuthegoñ ea baitsephi; le go ipoboloa ki botle ba ba mo eintleñ cotle tsa ona. 8 Yehova, Morimo oa lintua, mañ eo thata bogolu, yaka uena, Yehova? boikanyo yoa gago bo mo eintleñ cotle tsa gago. 9 U busa khuasho ea leoatle; eare lintelo tsa yeona li iculetsa, u li ririmatse. 10 U phatlakantse Rahaba, yaka moñue eo o bolailoeñ; u gasantse baba ba gago ka cogo ya thata ea gago. 11 Magorimo ki a gago; lehatsi le yeona ki ya gago; u tlomamisitse lehatsi le botlalo yoa yeona. 12 U bopile Noretha le Southa; Tabora le Heremona li itumela mo ineñ ya gago. 13 U na le cogo ya bonatla; seatla sa gago se thata; atla sa gago se se siameñ se gorisicoe. 14 Tsiamisho le tsekisho ki tlomamo ea serulo sa bogosi sa gago; boicuarelo le boamarure bo coelela pele ga sehatlogo sa gago. 15 Go tsegaharicoe bathu ba ba itseñ tumo ea terompeta; ba tla tsamaea mo seriñ ya hatlogo sa gago, Yehova. 16 Ba tla itumela mo ineñ ya gago ka tsatsi yeotle; mi ba gorisioa ki tsiamo ea gago. 17 Gone u khalalelo ea thata ea bona; mi lonaka loa rona lo tla gorisioa mo tsegahacoñ ea gago. 18 Gone Yehova ki thebe ea rona; mi Moitsephi oa Yeserela ki khosi ea rona. 19 Hoñ u lua bua ka sebonoa kaga moitsephi oa gago; ua re, Ki beile thusho mo mononeñ oa bonatla; ki gorisitse monona eo o itseñkecoeñ mo bathuñ. 20 Ki bonye Davide motlañka oa me; ki mo tloritse ka loukuane loa me loa boitsepho; 21 Eo ki tla mo tlomamisañ ka atla sa me, mi cogo ya me le yeona le tla mo thatahatsa. 22 Maba ga a kitla a mo khola; mi moroa tsiamololo le ena ga a kitla a mogisa. 23 Ki tla lotla baganetsi ba gague ha pele ga sehatlogo sa gague; mi ki tla tlukuhatsa ba ba mo ilañ. 24 Mi boikanyo yoa me, le boicuarelo yoa me bo tla na nae; mi lonaka loa gague lo tla gorisioa ki leina ya me. 25 Atla sa gague ki tla se baea mo nokeñ; le atla sa gague se se siameñ mo melapoñ. 26 O tla ’mpitsa, U Rre, Morimo oa me, le lehika ya puluko ea me. 27 Le gona ki tla mo riha oa burure oa me, eo o gorimo bogolu go khosiñ tsa lehatsi. 28 Ki tla mulukela boicuarelo yoa me ka bosina bokhutlo; mi khola gano ea me e tla na tlomamo nae. 29 Ki tla tlomamisa losika loa gague ka bosina bokhutlo; le serulo sa bogosi sa gague yaka malatsi a legorimo. 30 Ha bana ba gague ba tlogela molao oa me, le esiñ go tsamaea mo litsiamishoñ tsa me; 31 Ha ba itsepholola titaeo tsa me, le esiñ go buluka litaolo tsa me; 32 Ki tla lekola litlolo tsa bona ka tsamma, le tsiamololo ea bona ka lipeco; 33 Leha gontse yalo ga ’nkitla ki tlosa tsalano ea me ea lorato mo go ena; le esiñ go lesa boikanyo yoa me go nyelela. 34 Ga ’nkitla ki itsepholola kholagano ea me; le esiñ go hetola se se ruleñ mo lipounameñ tsa me. 35 Ki ikanne ka boitsepho yoa me gañue hela, ha ka si kitla ki aketsa Davide. 36 Losika loa gague lo tla na ka bosina bokhutlo; serulo sa bogosi sa gague, se tla na ha pele ga me yaka letsatsi. 37 O tla tlomamisioa ka bosina bokhutlo yaka khueri; le cupo ea boamarure mo legorimoñ. Sela. 38 Mi u khoromeritse, u latlile motlorioi oa gago; u bogale bogolu le ena. 39 U boholotse kholagano ea motlanka oa gago; u itsepholotse seroalo sa bogosi sa gague ka go se latlela ha hatsi. 40 U rutlile lithako tsa gague cotle; u rigile likago tse ri thata tsa gague. 41 Botle ba ba hetañ ka tsela, ba mo thopa; o se se khobioañ go bañ ka ena. 42 U gorisitse atla se se siameñ sa baganetsi ba gague; u itumerisitse baba ba gague botle. 43 Le gona u retolotse bogale yoa caka ea gague; mi ga ua ka ua mo emisa mo tlabanoñ. 44 U nyeleritse boiñtle yoa gague; mi u rigetse serulo sa bogosi sa gague ha hatsi. 45 U khutsaharitse malatsi a bokau yoa gague; u mo khurumeritse ka litloñ. Sela. 46 Go lele go le kai, Yehova? a u tla icuba ka bosina bokhutlo? a bogale yoa gago bo tla hisa yaka mulelo? 47 Gopola motla oa me kaha o mokhutsane ka gona; ana u lu u bopelañ bathu botle lehela? 48 Monona ohe eo o tselañ eo o si kitlañ a bona loshu? eo o tla gololañ moea oa gague mo atleñ sa bobipo? Sela. 49 Yehova, litsalano tsa lorato tsa gago tsa eintla, li ha kae? tse u li ikanetseñ Davide ka boikanyo yoa gago? 50 Yehova, gopola khobo ea batlañka ba gago, e ki e belegeñ mo hubeñ sa me, ea bathu ba ba leñ bantsi; 51 E baba ba gago ba gu khobañ ka eona, Yehova; e ba khobañ likhato tsa motlorioi oa gago ka eona. 52 Yehova o bakoe ka bosina bokhutlo. Amena, le Amena.

90

PESALEM 90.¶ Morapelo oa ga Moshe, monona oa Morimo. 1 YEHOVA, u lu le botsabelo yoa rona mo tsikatsikeñ. 2 Pele ga lithaba li e si li tsaloe, pele u e si u rihe ombu le lehatsi, E, u Morimo o o leñ ga bosakhutleñ le go bosakhutleñ. 3 U bosetsa bathu tsenyegoñ; mi ua re, Ba lo boee, lona bana ba bathu. 4 Gone nyaga li thousanda, mo maitloñ a gago, li cuana yaka mabane ha a sina heta, le yaka tisho ea bosigo. 5 Ua ba tlosa yaka ka moroalela; ba cuana yaka ba robetse; ba cuana yaka boyañ yo bo hetogañ mo moshoñ. 6 Bo thunya mo moshoñ, mi bo hetoga; mi bo segoa ka mabanyane, mi bo omelela. 7 Gone re nyelerioa ki bogale yoa gago, mi re reroa ki bogale yo bogolu yoa gago. 8 U baea tsiamololo tsa rona ha pele ga gago; libe tsa bosaitsioeñ tsa rona mo seriñ ya hatlogo sa gago. 9 Gone malatsi aotle a rona a nyelerioa ki bogale yoa gago; re uetsa nyaga tsa rona yaka khopolo e le eñue. 10 Kaga malatsi a nyaga tsa rona, go linyaga li sevente mo go aona; mi ha li na nyaga li eite ka eintla ea thata, leha gontse yalo, pelahalo ea cona ki tapisho le bohutsana; gone li khaoloa ka bonako, mi re hohela koñ. 11 Mañ eo o itseñ thata ea bogale yoa gago, go gu boiha kaha poitsegoñ ea gago? 12 Re rute yalo go bala malatsi a rona, gore re bosetse pelu tsa rona botlaleñ. 13 Ba u boee, Yehova; go lele go le kai? mi u utluele batlañka ba gago botluku. 14 Re khorise mo moshoñ ka boicuarelo yoa gago; gore re itumele re ipele mo malatsiñ aotle a rona. 15 Re itumerise kaha malatsi a u re bogisitseñ ka aona; kaha nyaga tse, re bonyeñ boshula mo go cona. 16 A tiho ea gago e bonale mo batlañkeñ ba gago, le khalalelo ea gago mo baneñ ba bona. 17 Mi a boiñtle yoa ga Yehova, Morimo oa rona, bo ne go rona; mi tiho ea atla tsa rona, u e tlomamise go rona; E, tiho ea atla tsa rona, u e tlomamise.

91

PESALEM 91. 1 EO o agileñ mo boicubeloñ yoa Mogorimo oa bogorimo bogolu, o tla sala mo murutiñ oa Mothatietle. 2 Ki tla raea Yehova, Ki uena botsabelo yoa me, le lorako loa me; Morimo oa me o ki o ikanyañ. 3 Amarure o tla gu golola mo seruñ sa mocuari‐nunyane, le mo pesetelenseñ e e senyañ. 4 O tla gu bipa ka liphaha tsa ona, mi u tla ikanya ha tlatse ga liphuka tsa ona; boamarure yoa ona ki thebe le theyana ea gago. 5 Ga u kitla u boiha therahaco mo bosigoñ, mocui o o hohañ mo tsatsiñ; 6 Le pesetelense e e tsamaeañ mo hihiñ, le tsenyo e e nyeletsañ ka motsegare; 7 Go tla oa bathousanda ha tlakoreñ loa gago, le batenthousanda ha atleñ se se siameñ sa gago, mi uena ga e kitla e gu atamela. 8 U tla bona hela ka maitlo a gago; mi u tla bona tuelo ea baikepi. 9 Gone, Yehova, u botsabelo yoa me; u rihile Mogorimo oa bogorimo bogolu bohemelo yoa gago. 10 Ga go boshula bope yo bo tla gu hitlelañ; mi ga go peco epe e e tla atamelañ tenta ea gago. 11 Gone o tla laolela baengele ba gague kaga gago, gore ba gu buluke mo tseleñ cotle tsa gago. 12 Ba tla gu belega ka atla tsa bona, gore u si khutle nao loa gago mo incueñ lepe. 13 U tla gataka tau le noga; mi tauana le derako u tla li katakela tlatse ga nao tsa gago. 14 Gone ka a ’nthata bogolu, ki gona ki tla mo gololañ; ki tla maea ha gorimo, gone a itse leina ya me. 15 O tla ’mpitsa, mi ki tla mo araba; ki tla na nae mo tlaleloñ; ki tla mo shuabola, ki mo tlotla. 16 Ki tla mo khorisa ka bolele yoa malatsi; mi ki tla montsa puluko ea me.

92

PESALEM 92.¶ Pesalem khotsa Sehela sa tsatsi ya Sabata. 1 KI molemo go nela Yehova maitumelelo, le go opelela leina ya gago lipako, Mogorimo oa bogorimo bogolu: 2 Go bulela tsalano ea gago ea lorato mo moshoñ, le boikanyo yoa gago mo masigoñ, 3 Mo seopeloñ sa linti li ten, le mo saletareñ, le mo harepeñ ka sehela. 4 Gone, Yehova, u intumerisitse ka eintla ea tiho tsa gago; ki tla belahala mo tihoñ tsa atla tsa gago. 5 Yehova, tiho tsa gago li kholu yañ! khopolo tsa gago li boteñ bogolu. 6 Monona oa sethotsa ga a itse; mi lesilo ga le li tlaloganye; 7 Eare ha baikepi ba tloga yaka boyañ, mi eare ha ba ba rihañ tsiamololo ba thunya, ki gore ba nyelerioe ka bosina bokhutlo; 8 Mi, Yehova, u gorisicoe ka bosina bokhutlo. 9 Gone bona, baba ba gago, Yehova! gone bona, baba ba gago ba tla nyelela; basiamolori botle ba tla halarioa. 10 Mi lonaka loa me, u tla lo gorisa yaka loa cukuru; ki tla tlorioa ka loukuane lo losha. 11 Leitlo ya me le tla leba baba ba me; tsebe tsa me li tla utlua kaga balibe ba ba ’ncogelañ. 12 Mosiami o tla thunya yaka tlare sa mokolane, o tla gola yaka tlare sa mosedara mo Lebanona. 13 Ba ba tlomiloeñ mo tluñ ea ga Yehova, ba tla thunya mo maloapeñ a Morimo oa rona. 14 Ba tla na ba uñua louñuo, le mo bocoheñ yo bogolu, ba tla nona, ba na botalana; 15 Go shupetsa ha Yehova, hika ya me, a le tsiamo; mi ga go tsiamololo epe go ena.

93

PESALEM 93. 1 YEHOVA oa busa; o apere bonatla yo boiñtle. Yehova o apere thata e o ikokoaetseñ ka eona; lehatsi le yeona le tlomamisicoe, ga le kake le shutisioa. 2 Serulo sa gago sa bogosi se tlomamisicoe ka bosatlolegañ; u sale u coa kua bosakutleñ. 3 Meroalela ea metse ea culetsa, Yehova; meroalela ea metse ea culetsa koru tsa eona; meroalela ea metse ea culetsa lintelo tsa eona. 4 Yehova, kua gorimo, o thata bogolu go khuasho ea metse a le mantsi, bogolu go lintelo tse ri thata tsa leoatle. 5 Licupo tsa gago li boikanyo segolu; boitsepho bo cuanetse eintlu ea gago, Yehova, ka bosina bokhutlo.

94

PESALEM 94. 1 YEHOVA, Morimo oa pushulosho, Morimo oa pushulosho, bonala ka phatsimo. 2 Mosekisi oa lehatsi, u ikhorisetse gorimo; ba u nee ba bopeluumpe tuelo. 3 Yehova, baikepi ba tla belahala go lele go le kai? baikepi ba tla belahala go lele go le kai? 4 Ba entsa, ba bua, lilo tse ri thata; barihi tsiamololo botle ba ipelahalela. 5 Yehova, ba patika bathu ba gago; mi ba bogisa boshua yoa gago. 6 Ba bolaea motlolagari le moeñ; ba bolaea likhutsana; 7 Mi ba re, Yehova ga a bone; mi Morimo oa Yakoba ga o eletloko. 8 Tlaloganyañ, lona ba lo lithotsa mo bathuñ; mi lona masilo, lo tla tlaleha leñ? 9 Ena eo o tlomileñ tsebe, a ga a kitla a utlua? ena eo o bopileñ leitlo a ga a kitla a bona? 10 Ena eo o oatlaeañ merahe, eo o rutañ bathu go itse, a ga a kitla a betsa? 11 Yehova o itse megopolo ea bathu ha e le boithamako. 12 Yehova, go tsegaharicoe monona eo u mo oatlaeañ, le eo u mo rutañ ka molao oa gago; 13 Go mo naea boikhuco mo metleñ ea boshula, go tlo go tsamee molete o epeloa baikepi. 14 Gone Yehova ga a kitla a latla bathu ba gague, le esiñ go tlogela boshua yoa gague. 15 Gone tsekisho e tla boela mo tsiamoñ, mi botle ba ba pelu li siameñ ba tla e latela. 16 Mañ eo o tla ’nkemelañ barihalibe? mañ eo o tla ’nkemelañ ba ba rihañ tsiamololo? 17 Yehova e ko e le e si mothusi oa me, moea oa me o ko o akohile oa aga mo tirimaloñ 18 Erile ki re, Nao loa me loa relela, boicuarelo yoa gago, Yehova, yoa ’nkokotletsa. 19 Eare ha megopolo e e mo teñ ga me e intsihala; likhomoco tsa gago li itumerisa moea oa me. 20 A serulo sa bogosi sa tsiamololo, se se logañ tapisho ka molao, a se tla abalana le uena? 21 Ba iphuthela moea oa mosiami seopo señue; mi ba sekisa mari a a sinañ molatu. 22 Mi Yehova ki phemelo ea me; mi Morimo oa me ki lehika ya botsabelo yoa me. 23 Mi o tla bosetsa tsiamololo ea bona go bona; mi o tla ba khaola mo boleoñ yoa bona; Yehova Morimo oa rona o tla ba khaola.

95

PESALEM 95. 1 TLAÑ, opeleleñ Yehova; a re rurueletseñ ka boitumelo hika ya puluko ea rona. 2 A re atameleñ sehatlogo sa gague ka boitumelelo; a re mo rurueletseñ ka lipesalem. 3 Gone Yehova ki Morimo o mogolu; le khosi e kholu gorimo ga merimo eotle. 4 Mahelo a teñ a lehatsi a mo atleñ sa gague; mi magorimo a lithaba ki a gague. 5 Leoatle ki ya gague, gone o le rihile; mi atla tsa gague li bopile ombu o o omeletseñ. 6 Tlañ, re obameleñ, re iname; mi a re khubameñ ha pele ga Yehova, Mopi oa rona. 7 Gone ki ena Morimo oa rona, mi re bathu ba bohulo yoa ona, le liñku tsa atla tsa ona. Gompienu ha lo utlua koru ea ona, 8 Si thatahatseñ pelu tsa lona yaka kua Meriba; yaka mo tsatsiñ ya Masa kua gareganaga; 9 Kua bo‐rra enu ba le ba ’nthaela, ba ’nteka, mi ba bona tiho tsa me. 10 Ki le ka hutsaharioa ki losika lo ka linyaga li forte; mi ka re, Ba, ki bathu ba ba timelañ ka lipelu, ga ba itse tsela tsa me; 11 Ba ki ikanneñ kaga bona, Ga ba kitla ba tsena mo boikhucoñ yoa me.

96

PESALEM 96. 1 OPELELAÑ Yehova sehela se sesha; lehatsi yeotle, opelelañ Yehova. 2 Opelelañ Yehova, bakañ leina ya gague; bulelañ puluko ea gague ka tsatsi le tsatsi. 3 Kakanyañ khalalelo ea ona mo baeteniñ; khakhamaco tsa gague mo bathuñ botle. 4 Gone Yehova o mogolu, mi o cuanecoe ki go bakoa bogolu; o cuanecoe go boihoa bogolu go merimo eotle. 5 Gone merimo ea merahe ki merimo ea liseto; mi Yehova, ena, o rihile magorimo. 6 Khalalelo le bonatla yo boiñtle bo ha pele ga gague; thata le boiñtle bo mo heloñ ga boitsepho ga gague. 7 Naeañ Yehova, lona litsika tsa bathu, naeañ Yehova khalalelo le thata. 8 Naeañ Yehova tlotlo ea leina ya gague; lereñ cupelo, mi lo tle mo maloapeñ a gague. 9 Obamelañ Yehova mo heloñ ga boitsepho ga khalalelo; lehatsi yeotle, boihañ ha pele ga gague. 10 Reñ mo baeteniñ, Yehova oa busa; lehatsi le tlomamisicoe, ga le kitla le tsikiñoa; o tla sekisa bathu ka tsiamo. 11 A magorimo a itumele, mi a lehatsi le ipele; a leoatle le rume, le botlalo yoa yeona. 12 A naga e itumele, le cotle tse ri mo go eona; eriha gona litlare cotle tsa sekhua li tla ruruetsañ 13 Ha pele ga Yehova, gone oe tla, gone oe tla go sekisa lehatsi; o tla sekisa lehatsi ka tsiamo, le bathu ka boamarure yoa gague.

97

PESALEM 97. 1 YEHOVA oa busa; a lehatsi le itumele; a bontsi yoa liori bo ipele. 2 Maru le lehihi go mo eintleñ cotle tsa gague; tsiamo le tsekisho ki boago yoa serulo sa gague sa bogosi. 3 Molelo o coelela pele ga gague, mi o hisa o nyeletsa baba ba gague mo eintleñ cotle. 4 Likharima tsa gague li bonesitse lehatsi; lehatsi lea li bona, mi lea roroma. 5 Lithaba lia tlapologa yaka makhaha ha pele ga Yehova; ha pele ga Morena oa lehatsi yeotle. 6 Magorimo a itsise tsiamo ea gague; mi bathu botle ba bona khalalelo ea gague. 7 A botle ba ba rihelañ licuanco tse ri setiloeñ ba tlayoe ki litloñ, ba ba belahalañ mo merimoñ ea liseto. Mo obameleñ, lona merimo eotle. 8 Tsiona e la utlua, mi ea itumela, mi bomoroaria Yuda ba ruruetsa ka eintla ea tsekisho ea gago, Yehova. 9 Gone, Yehova, u Mogorimo oa bogorimo bogolu, mo hatsiñ yeotle; u gorisicoe bogolu gorimo ga merimo eotle. 10 Lona ba lo ratañ Yehova, ilañ boshula; o buluka meoea ea baitsephi ba gague; o ba golola mo atleñ tsa baikepi. 11 Leseri le yalecoe mosiami, le boitumelo go ba pelu tsa tsiamo. 12 Itumeleñ go Yehova, lona basiami; mi itumeleñ ka go gopola boitsepho yoa gague.

98

PESALEM 98.¶ Pesalem. 1 OPELELAÑ Yehova sehela se sesha, gone o rihile likhakhamaco; atla sa gague se se siameñ le cogo ya gague ya boitsepho le mo rihetse puluko. 2 Yehova o itsisitse puluko ea gague; tsiamo ea gague o e bonaritse ha pele ga maitlo a baeteni. 3 O gakologelecoe eintlu ea Yeserela boicuarelo yoa gague, le boamarure yoa gague; likhutlo cotle tsa lehatsi li bonye puluko ea Morimo oa rona. 4 Lehatsi yeotle, rurueletsañ Yehova; ponyegañ mo boitumeloñ, ruruetsañ, mo opeleñ pako. 5 Opelelañ Yehova ka harepe, ka harepe, le ka koru ea pesalem. 6 Ruruetsañ ha pele ga Yehova, Khosi, ka literompeta, le koru ea lonaka. 7 A leoatle le rume, le botlalo yoa yeona; lehatsi, le ba ba agileñ mo go yeona. 8 A meroalela e opaope ka liatla; a lithaba li itumele mogo, 9 Ha pele ga Yehova, gone oe tla go sekisa lehatsi; o tla sekisa lehatsi ka tsiamo, le bathu ka tekano.

99

PESALEM 99. 1 YEHOVA oa busa; a bathu ba tlakasele; o rutse mo likerubeñ; a lehatsi le tsikinyege. 2 Yehova o mogolu mo Tsiona; o gorimo bogolu go bathu botle. 3 A ba bake leina ya gago, ye legolu, ye le boitsegañ; ye le boitsepho. 4 Le thata ea khosi, e rata tsiamisho; u tlomamisa tekano; u rihile tsekisho le tsiamo go Yakoba. 5 Gorisañ Yehova, Morimo oa rona; mi ikhubamiseñ ha pele ga serulo sa nao tsa ona; gone o boitsepho. 6 Moshe, le Arone ba le ba le mo baperisetiñ ba ona; mi Samuele a le mo go bona ba ba bitsañ leina ya ona; ba le ba bitsa Yehova, mi a ba araba. 7 O la a bua nabo mo pilareñ ea leru; ba le ba buluka licupo tsa gague, le litaeo tse o la li ba naea. 8 Yehova, Morimo oa rona, u lu ua ba araba; u lu le Morimo o o lo oa ba icuarela; leha u lu ua bushulosetsa litiho tsa bona. 9 Gorisañ Yehova, Morimo oa rona; mi obamelañ mo thabeñ ea gague ea boitsepho; gone Yehova Morimo oa rona o boitsepho.

100

PESALEM 100.¶ Pesalem ea Pako. 1 RURUETSAÑ Yehova, lona mahatsi aotle. 2 Rihelañ Yehova ka boitumelo; tlañ ha pele ga hatlogo sa gague ka kopelo. 3 Itseñ ha Yehova e le Morimo; ki ena eo o re bopileñ, mi ga si rona; re bathu ba gague, le liñku tsa bohulo yoa gague. 4 Tsenañ mo likhoroñ tsa gague ka boitumelelo, le mo maloapeñ a gague ka pako; mo itumeleleñ, lo bake leina ya gague; 5 Gone Yehova o molemo; boicuarelo yoa gague bo ka bosina bokhutlo; mi boamarure yoa gague bo na mo tsikatsikeñ.

101

PESALEM 101.¶ Pesalem ea ga Davide. 1 KI tla opela ga boicuarelo le tsekisho; ki tla gu opelela, Yehova. 2 Ki tla riha ka tlaloganyo mo tseleñ e e siameñ; etlare mogañ u tlañ go ’na, ki tla tsamaea mo teñ ga eintlu ea me ka pelu e e botlalo. 3 Ga ’nkitla ki baea sepe sa boikepo ha pele ga maitlo a me; ki ila tiho ea ba ba tenegañ; ga e kitla e ’nñaparela. 4 Pelu e e shokamisañ e tla ’ntlogela; eo boshula ga ’nkitla ki mo itse. 5 Eo o pateletsañ moñ ka ena mo bosaitsioeñ, ki tla mo khaola; eo oa maitlo a gorimo, le pelu ea bopeluumpe, kia mo tlarisioa. 6 Maitlo a me a tla leba baikañoi ba lehatsi, gore ba age le ’na; eo o tsamaeañ mo tseleñ ea botlalo o tla ’ntihela. 7 Eo o tsietsañ, ga a kitla a aga mo tluñ ea me; eo o buañ maka, ga a kitla a tlomamisioa ha pele ga maitlo a me. 8 Ki tla senya baikepi ba lehatsi go sale gale; gore ki khogole botle ba ba rihañ tsiamololo mo motseñ oa ga Yehova.

102

PESALEM 102.¶ Morapelo oa mogisioi mogañ o siloharicoeñ, mi a gorometsa boitoko yoa gague ha pele ga Yehova. 1 YEHOVA utlua morapelo oa me; mi a pico ea me e hitle go uena. 2 U si ’ncubele hatlogo sa gago; sekegela tsebe ea gago go ’na mo tsatsiñ ya tlalelo ea me; ’nkarabe ka bonako mo tsatsiñ ye ki gu bitsañ ka yeona. 3 Gone malatsi a me a nyelela yaka mosi; mi marapo a me a shele yaka leisho. 4 Pelu ea me e bericoe, e omile yaka boyañ: ki gona ki lebalañ go ya señkhue sa me. 5 Marapo a me a ñaperetse letlalo ya me, ka eintla ea koru ea liphegelo tsa me. 6 Ki cuana le khukara ea gareganaga; ki cuana le morubisi oa nageñ. 7 Ga ki robale; mi ki cuana le thaga e e eosi, e e mo setloeñ. 8 Baba ba me ba ’nkhoba ka tsatsi yeotle; mi ba ba botseno kaga me, ba ikana ka ’na. 9 Gone ki ya melora yaka señkhue; mi noo ea me ki e tlakanya li likeleri; 10 Ka eintla ea bogale yoa gago, le bogale yo bogolu yoa gago; gone u ’nculeritse, mi ua ’ntiga. 11 Malatsi a me a cuana le muruti o o ñotlegañ; mi ki omeletse yaka boyañ. 12 Mi Yehova, u tla nna ka bosina bokhutlo; mi khopolo ea gago mo tsikatsikeñ. 13 U tla tloga u ema, mi u tla utluela Tsiona botluku, gone motla oa go o tsegahatsa, gone tsatsi ye le laocoeñ le tlile. 14 Gone batlañka ba gago ba nateheloa ki maye a ona, mi ba utluela lorole loa ona botluku. 15 Eriha gona baeteni ba tla boihañ leina ya ga Yehova, le likhosi cotle tsa lehatsi khalalelo ea gago; 16 Mogañ Yehova a sina go aga Tsiona, a sina iponatsa mo khalaleloñ ea gague: 17 A sina iposetsa go morapeloñ oa ba ba hotlegileñ; le esiñ go nyatsa morapelo oa bona. 18 Se, se tla kualeloa losika lo lo tla tlañ; mi bathu ba ba tla bopioañ ba tla baka Yehova. 19 Gone a tlabo a lebile tlatse a le kua bogorimoñ yoa helo ga gague ga boitsepho; Yehova a tlabo a lebile lehatsi a le kua legorimoñ; 20 Go utlua phegelo tsa mogolegoi, go golola bana ba loshu. 21 Gore bathu ba bulele mo Tsiona leina ya ga Yehova, le pako ea gague mo Yerusalem; 22 Mogañ bathu ba tla phutheloañ mogo, le magosi, go rihela Yehova. 23 O la a kooahatsa thata ea me mo tseleñ; o la a khutsahatsa malatsi a me. 24 Ki le ka re, Morimo oa me, u si ’ntlose mo gareñ ga malatsi a me; linyaga tsa gago li mo tsikatsikeñ. 25 U lu ua thaea lehatsi mo tlolegoñ; mi magorimo ki tiho ea atla tsa gago. 26 A tla nyelela, mi u tla sala; E, a tla onala aotle yaka seaparo; u tla a hetola yaka kobo, mi a tla hetoloa; 27 Mi u sale ena, mi nyaga tsa gago ga li kitla li na le sekhutlo. 28 Bana ba batlañka ba gago ba tla sala, mi losika loa bona, lo tla tlomamisioa ha pele ga gago.

103

PESALEM 103.¶ Pesalem ea ga Davide. 1 BAKA Yehova, moea oa me; le cotle tse ri mo teñ ga me, bakañ leina ya gague ya boitsepho. 2 Baka Yehova, moea oa me, mi si lebale sepe sa tiho tsa gague tsa molemo: 3 Eo o icuarelañ tsiamololo ea gago eotle; eo o horisañ pobolo tsa gago cotle; 4 Eo o rekololañ tselo yoa gago mo tsenyegoñ; eo o gu roesañ tlogo ka tsalano ea lorato, le maicuarelo; 5 Eo o khorisañ leganu ya gago ka molemo; o shahatsa bokau yoa gago yaka yoa lenoñ. 6 Yehova oa rihela tsiamo le tsekisho botle ba ba patikoañ. 7 O la a itsise Moshe tsela ea gague, le litiho tsa gague go baneñ ba Yeserela. 8 Yehova o boicuarelo, o pelunomi, o bonye go galeha, mi o mogolu mo boicuareloñ. 9 Ga a kitla a ganela ka gale, le esiñ go buluka bogale yoa gague ka bosina bokhutlo. 10 Ga a re rihele yaka libe tsa rona; ga a re ruele kaha litsiamololoñ tsa rona. 11 Gone yaka legorimo le le gorimo ga lehatsi, boicuarelo yoa gague bo bogolu yalo go bona ba ba moihañ. 12 Yaka Iseta a le khakala go Ueseta, o tlosetsa litlolo tsa rona khakala yalo. 13 Yaka rra a utluela bana ba gague botluku, Yehova o utluela botluku yalo ba ba moihañ. 14 Gone a itse popego ea rona; o gakologeloa ha re le lorole. 15 Malatsi a mothu a cuana le boyañ; yaka sesheshe sa nageñ, le ena o thunya yalo. 16 Gone pheho e se hokile, mi ga seeo; mi helo ga shona, ga go kitla go tlola go se itse. 17 Mi boicuarelo yoa ga Yehova bo le ga bosa khutleñ, le go bosina bokhutlo mo go bona ba ba moihañ, le tsiamo ea gague go baneñ ba bana; 18 Go bona ba ba bulukañ kholagano ea gague, le ba ba gakologeloañ likaelo tsa gague, go li riha. 19 Yehova o tlomamisitse serulo sa gague sa bogosi mo magorimoñ; mi pusho ea gague e busa mo eintleñ cotle. 20 Bakañ Yehova, baengela, ba lo linatla mo thateñ, ba lo rihañ litaolo tsa gague, ba lo retsañ koru ea huku ya gague. 21 Bakañ Yehova, lintua tsa gague cotle, lona bariheri ba gague ba lo rihañ natehelo ea gague. 22 Bakañ Yehova, litiho cotle tsa gague, mo maheloñ aotle a taolo ea gague; baka Yehova, moea oa me.

104

PESALEM 104. 1 BAKA Yehova, moea oa me. Yehova, Morimo oa me, u mogolu segolu; u apere khalalelo le bonatla yo boiñtle. 2 O ikapesa ka leseri, yaka ka seaparo; o ñamola magorimo yaka setsiro. 3 O riha bopapatho yoa maago a gorimo a gague mo metseñ; o riha maru cariota ea gague; mi o hoha mo liphukeñ tsa pheho. 4 O riha baengele ba gague lipheho, le bariheri ba gague mulelo o o tukañ. 5 O theile metheo ea lehatsi, gore e si tsikinyege ka bosina bokhutlo. 6 U le khurumeritse ba boteñ, yaka ka seaparo; metse a la a ema ha gorimo ga lithaba; 7 A la a tsaba komano ea gago, a la a ea ka bonako ka koru ea tumo ea maru ea gago.A tlatlogela lithaba; a hologa ka megorogoro kua heloñ ha u go a theileñ. 9 U lu ua baea motoana, o a si kitlañ a o tlola a heta, le esiñ go ba a boea go khurumetsa lehatsi. 10 O roma mecoeri mo megogoroñ; e elela gare ga lithaba; 11 E nosa tse ri tserileñ cotle tsa naga; liesela tse ri logala li itima lenyora ka eona. 12 Linunyane tsa legorimo li na le boago yoa cona mo go eona; li entsa koru tsa cona mo likaleñ tsa litlare. 13 O nosa lithaba go coa maago a gorimo a gague; lehatsi le tletse louñuo loa litiho tsa gago. 14 O tlogisetsa likhomu boyañ, le morogo go rihela bathu; o coisa liyo mo lehatsiñ; 15 Le boyaloa yo bo itumerisañ pelu ea mothu, le loukuane go phatsimisa hatlogo sa gague; le señkhue se se thatahatsañ pelu ea mothu. 16 Litlare tsa ga Yehova li tletse loñola; mesedara tsa Lebanona tse o li tlomileñ; 17 Kua linunyane li agañ tlaga tsa cona; litlare tsa mefira ki boago yoa mogolori. 18 Lithaba tse ri gorimo, ki botsabelo yoa mahele; mi likhaga ki boicubo yoa lipela. 19 Khueri o e laoletse metla; letsatsi le itse bophirimo yoa yeona. 20 U riha lehihi, mi go na bosigo; yo lipholoholo cotle tsa sekhua li bololañ mo go yona. 21 Lituana li rumela thopo, go lopa liyo tsa cona mo Morimoñ. 22 Letsatsi le tlaba, li gonyele, mi li bothe mo meñoboñ ea cona. 23 Mothu o coela go tihoñ ea gague, le go tiheloñ ea gague go tsamaee go ne mabanyane. 24 Yehova, tiho tsa gago li lintsi yañ! u li rihile cotle ka botlale; lehatsi le tlatse mahumo a gago. 25 Leoatle ye legolu, le ya boatlamo, ye lilo tse ri tserileñ tse ri sinañ palo, li bukunyegañ mo go yeona, tse ri kholu, le tse ri potlana. 26 Lishepa li tsamaea gona; le liviatana ye u le bopileñ go tsameka mo go yeona. 27 Cotle tse lia gu lebelela, gore u li nee liyo tsa cona mo motleñ oa cona. 28 Tse u li li naeañ, lia li phutha; u bula atla sa gago; li khorisioe ki molemo; 29 U shuba hatlogo sa gago, li siloharioe; u tlosa moea oa cona, li shue, mi li boele go roleñ loa cona. 30 U roma moea oa gago, li bopioa; mi u shahatsa ponalo ea lehatsi. 31 Khalalelo ea ga Yehova e na ka bosina bokhutlo; Yehova o itumela mo tihoñ tsa gague. 32 O leba lehatsi, mi le rorome; o ama lithaba, mi li kube mesi. 33 Ki tla opelela Yehova, ka ki sa tserile; ki tla opelela Morimo oa me lipako, ka ki sa na le boleeo yoa me. 34 Khakologelo ea me kaga gague, e tla na monate; ki tla itumela mo go Yehova. 35 Baleohi ba tla nyelerioa mo hatsiñ; mi baikepi ga ba kitla ba tlola ba leeo. Baka Yehova, moea oa me. Bakañ Yehova.

105

PESALEM 105. 1 ITUMELELEÑ Yehova; bitsañ leina ya gague; itsiseñ tiho tsa gague mo bathuñ. 2 Mo opeleleñ; mo opeleleñ lipesalem; buañ ga tiho tsa gague tse ri gakhamatsañ. 3 Belahalañ mo ineñ ya gague ya boitsepho; a pelu tsa ba ba batlañ Yehova li itumele. 4 Batlañ Yehova, le thata ea gague; batlañ sehatlogo sa gague ka bosa khutleñ. 5 Gopolañ likhakhamaco tsa gague tse o li rihileñ; likhakhamaco tsa gague, le litsekisho tsa molomo oa gague; 6 Lona losika loa ga Aberahame, motlañka oa gague; lona bana ba ga Yakobe, baitseñkeroi ba gague. 7 Ena ki Yehova, Morimo oa rona; litsekisho tsa gague li mo hatsiñ yeotle. 8 O gopola kholagano ea gague ka bosina bokhutlo; lehuku ye o le laoletseñ litsika li thousanda.Kholagano e o la e riha le Aberahame, le ikano ea gague go Yitsake; 10 E o la e tlomamisetsa Yakobe, go na taolo; le go Yeserela go na kholagano e e sa khutleñ; 11 A re, Ki tla gu naea lehatsi ya Kanana, kabelo ea boshua yoa gago; 12 Ka ba le ba botlana mo paloñ; E, ba le banye, le baeñ mo go yeona; 13 Ka ba tlatlologanya morahe moñue go o moñue; le go bogosi yo boñue go bathu ba sele. 14 A si ka a lesa mothu ope go ba patika; E, a buela likhosi ka eintla ea bona;A re, Si ameñ motlorioi oa me; mi si riheñ baperofeti ba me boshula. 16 Le gona a biletsa tlala mo hatsin; a roba tsamma ea señkhue. 17 A roma monona ha pele ga bona; Yosefe eo o la baparioa go na motlañka. 18 Ba gatisa nao tsa gague mo logoñyeñ; ba mo golega mo tsipiñ; 19 Ga tsamaea motla o o laocoeñ o tla, lehuku ya Yehova ya mo leka. 20 Khosi ea roma, mi ea mo golola; molaori oa bathu a mo golola. 21 Ea mo riha morena oa eintlu ea eona, le molaori mo lithotoñ tsa eona cotle; 22 Gore a golege likhosana kaha thatoñ ea gague; le go ruta bagoluane ba gague botlale. 23 Mi Yeserela a tla yalo mo Egepetoñ; mi Yakobe a na yaka moeñ mo hatsiñ ya Hama. 24 Mi a atisa bathu ba gague segolu; a ba thatahatsa bogolu go baba ba bona. 25 A shukulola pelu tsa bona go ila bathu ba gague; le go riha tsieco le batlañka ba gague. 26 A roma Moshe motlañka oa gague, le Arone eo o mo itseñketseñ. 27 Ba riha licupo tsa gague mo go bona, le litiho tse ri gakhamatsañ mo hatsiñ ya Hama. 28 A roma lehihi, mi a le hihihatsa; mi leha gontse yalo, ba ganela le lehuku ya gague. 29 A hetola metse a bona mari, mi a bolaea tlapi tsa bona. 30 Lehatsi ya bona ya uñua liguagua segolu, le kua teñ ga matlu a likhosi tsa bona. 31 A bua, mi ge tla metsitse e e tlakanyeñ le linta mo hatsiñ yotle ya bona. 32 A riha pula ea bona go na sehako; mi a roma khabu tsa mulelo mo hatsiñ ya bona. 33 A daea tlare tsa movine tsa bona, le litlare tsa mofeige tsa bona; mi a roba litlare tsa hatsi ya bona. 34 A bua, mi ge tla litsie, le liboku, le cona li sina palo; 35 Tse ri yeleñ tsa uetsa merogo ea lehatsi ya bona, mi tsa ya louñuo loa masimo a bona. 36 Le gona a bolaea ba burure botle mo hatsiñ ya bona, le ba eintla botle ba thata eotle ea bona. 37 Mi a ba entsa go yeona ka selevera le gouda; mi go sina ope eo sekooa mo litsikeñ tsa bona. 38 Egepeto ya itumela ka ba huruga go yeona; gone therego oa bona e le e oetse go bona. 39 A tsarolola leru go na setsiro, le molelo go serihatsa mo bosigoñ. 40 Ba lopa, mi a lere bokabakayeoe; mi a ba khorisa ka señkhue sa legorimo. 41 A bula lehika, mi metse a caban-yatsega; a elela mo hatsiñ ya lokhere yaka molapo. 42 Gone a gakologeloa huku ya gague ya boitsepho, go Aberahame motlañka oa gague. 43 A entsa yalo bathu ba gague ka boitumelo, baitseñkeroi ba gague ka kopelo ea boitumelo. 44 Mi a ba naea mahatsi a baeteni; mi ba bona boshua yoa tihelo tsa bathu. 45 Gore ba tsetsie litaeo tsa gague, le go buluka melao. Bakañ Yehova.

106

PESALEM 106. 1 BAKAÑ Yehova; itumeleleñ Yehova; gone o molemo; gone boicuarelo yoa gague bo ka bosina bokhutlo. 2 Mañ eo o ka bulelañ tiho tsa bonatla tsa ga Yehova, khotsa go bonatsa pako ea gague eotle? 3 Go tsegaharicoe ba ba bulukañ tsekisho; eo o rihañ tsiamo ka metla eotle. 4 U ’nkhopole, Yehova, ka natehalo e u nañ naeo go bathu ba gago; ’ntekola ka puluko ea gago; 5 Gore ki bone molemo oa baitseñkeroi ba gago; gore ki itumele ka boitumelo yoa bathu ba gago, gore ki belahale le boshua yoa gago. 6 Re leohile le bo‐rra ecu; re rihile ka cokamo, re rihile ka boikepo. 7 Bo‐rra ecu ga ba ka ba tlaloganya likhakhamaco tsa gago kua Egepeto; ga ba ka ba gopola bontsi yoa maicuarelo a gago; mi ba gu gakatsa kua leoatleñ, ha Leoatleñ ye le Hubiru. 8 Leha gontse yalo a ba buluka ka eintla ea leina ga gague; gore a itsise thata ea bonatla yoa gague. 9 A galehela Leoatle ye le Hubiru, mi ya omelela; mi a ba ralatsa mo mateñeñ, yaka mo gareñganaga. 10 A ba golola mo atleñ sa eo o ba ilañ; mi a ba rekolola mo atleñ sa maba. 11 Mi metse a khurumetsa baba ba bona; go si ka ga sala ope oa bona. 12 Eriha gona ba rumelañ mahuku a gague; ba opela pako ea gague. 13 Ba akoha ba lebala tiho tsa gague; ba si ka ba lebelela khakololo ea gague. 14 Mi ba khatlega ka khatlego e kholu mo gareñganaga; mi ba raela Morimo mo lokhereñ. 15 Eriha gona o ba naeañ keleco ea bona; mi a roma pobolo e e gopañ mo go bona. 16 Ba pelutsetlahalela Moshe, le mo patleloñ; le Arone, moitsephi oa ga Yehova. 17 Lehatsi ya bulega, mi ya metsa Dathane, mi ya khurumetsa leshomo ya ga Abirame. 18 Molelo oa timegoa mo shomoñ ya bona; khabu ea hisa ea nyeletsa baikepi. 19 Ba riha namane kua Horeba, mi ba obamela secuano se se tsecoeñ. 20 Mi ba hetola khalalelo ea bona secuano sa khomu e e yañ boyañ. 21 Ba lebala Morimo o o loa ba buluka; o o loa riha tiho tse ri kholu mo Egepetoñ; 22 Litiho tse ri gakhamatsañ mo hatsiñ ya Hama, lilo tse ri boitsegañ ha Leoatleñ ye le Hubiru. 23 Ki gona o loa re, O tla ba senya; ha Moshe, moitseñkeroi oa ona, a la si ka a ema mo bothoboñ ha pele ga ona, go bosa bogale yoa ona, gore o si ba senye. 24 Le gona ba nyatsa lehatsi ye le eletsegañ; ba si ka ba rumela lehuku ya ona; 25 Mi ba ñoñorega mo tenteñ tsa bona; ba si ka ba utlua koru ea ga Yehova. 26 Ki gona o la a culetsa atla sa gague, mi a ikana ha a tla ba rigela kua gareganaga; 27 Go rigela losika loa bona mo baeteniñ, le go ba halatsa mo mahatsiñ. 28 Le gona ba ikopanya le Baala Peora; mi ba ya licupelo tsa bashui. 29 Mi ba mo tlotleletsa bogaleñ ka tiho tsa boshula tsa bona; mi pobolo e e gopañ ea phanyega mo go bona. 30 Eriha gona Finehase o tlogañ a ema, a riha tsekisho; mi pobolo e e gopañ ea thiyoa. 31 Mi e baleloa tsiamo go ena, mo tsikatsikeñ, le ka bosina bokhutlo. 32 Mi ba mo gakatsa segolu mo metseñ a Meriba; mi ga na boshula le Moshe ka eintla ea bona; 33 Gone ba galakisa moea oa gague, ga tsamaea a bua go sa gopoloañ ka lipounama tsa gague. 34 Ba si ka ba senya merahe, yaka Yehova a la a ba laotse; 35 Mi ba itlakanya le baeteni, mi ba ithuta tiho tsa bona; 36 Mi ba rihela merimo ea liseto ea bona, e e le le seru go bona; 37 Gone ba shupela bomoroa bona, le bomoroaria bona go bademoni; 38 Mi ba culola mari a a sinañ molatu, mari a bomoroa bona, le a bomoroaria bona, ba ba ba shupetseñ cuanco tsa merimo tsa Kanana: mi lehatsi ya itsephololoa ki mari. 39 Mi ba iitsepholola ka tiho tsa bona; mi ba gokahala ka tiho tsa bona. 40 Ki gona, bogale yoa ga Yehova bo le yoa tukela bathu ba gague, ga tsamaea a ila boshua yoa gague. 41 Mi a ba nela mo atleñ tsa baeteni; mi ba ba ba ilañ ba na babusi ba bona. 42 Mi baba ba bona ba ba patika; mi ba nolahalerioa mo atleñ sa bona. 43 O la a ba golola ka gantsi; leha gontse yalo ba mo gakatsa ka khakololo ea bona, mi ba ñotloa ki tsiamololo ea bona. 44 Leha gontse yalo a leba tlalelo ea bona, ka a utlua pico ea bona. 45 Mi a ba gopolela kholagano ea gague; mi a ba ikuatlaela kaha bontsiñ yoa maicuarelo a gague; 46 Mi a ba riha go utlueloa botluku ki bona botle ba ba ba cuereñ bagolegoi. 47 Re buluke, Yehova, Morimo oa rona, mi u re phuthe mo baeteniñ; gore re itumelele leina ya gago ya boitsepho, le go belahala mo pakoñ ea gago. 48 Go bakoe Yehova, Morimo oa Yeserela, ga bosina bokhutlo le go bosina bokhutlo. Mi a bathu botle ba re, Amena. Bakañ Yehova.

107

PESALEM 107. 1 ITUMELELEÑ Yehova, gone o molemo; gone boicuarelo yoa gague bo ka bosina bokhutlo. 2 A barekoloroi ba ga Yehova ba bue yalo; ba o ba rekolotseñ mo atleñ sa maba; 3 Ba o ba phuthileñ mo mahatsiñ; go coa Iseta le Ueseta, go coa Noretha le Southa. 4 Ba ba timelañ mo hatsiñ ya lokhere, ye le borutu, mi ba si ka ba bona motse ope go aga mo go ona; 5 Ba le tlala le lenyora, meoea ea bona e iribala mo go bona; 6 Hoñ ba biletsa go Yehova mo pogishoñ ea bona, mi a ba golola mo litlaleloñ tsa bona; 7 Mi o ba goga ka tsela ea tsiamo; gore ba ee kua motseñ oa boago. 8 A ba bakele Yehova molemo oa gague, le litiho tsa gague tse ri gakhamatsañ go bana ba bathu. 9 Gone o khorisitse moea o o nyoriloeñ; mi o tlatsa moea o o tlala ka molemo. 10 Ba ba agileñ mo hihiñ, le mo murutiñ oa loshu, ba golegiloe ka pogisho le tsipi; 11 Gone ba le ba ganela le litaolo tsa Morimo, mi ba cuitla khakololo ea Mogorimo oa bogorimo bogolu; 12 Ki gona o loa nolahatsa pelu tsa bona ka tapisho, ga tsamaea ba oa ba sina mothusi; 13 Hoñ ba biletsa go Yehova mo pogishoñ ea bona, mi o ba buluka mo litlaleloñ tsa bona; 14 O ba entsa mo hihiñ, le murutiñ oa loshu; mi o komaganya kholego tsa bona. 15 A ba bakele Yehova molemo oa gague, le litiho tsa gague tse ri gakhamatsañ go bana ba bathu. 16 Gone o robagantse likhoro tsa khotlo, mi a remaganya mephakalego ea tsipi liketla. 17 Masilo a berioa ka eintla ea litlolo tsa bona, le ka eintla ea litsiamololo tsa bona. 18 Meoea ea bona e ila liyo cotle, mi ba atamela khoro tsa loshu; 19 Hoñ ba biletsa go Yehova mo pogishoñ ea bona, mi o ba golola mo litlaleloñ tsa bona. 20 O roma lehuku ya gague, mi o ba horisa; mi o ba shuabola mo tsenyegoñ tsa bona. 21 A ba bakele Yehova molemo oa gague, le litiho tsa gague tse ri gakhamatsañ go bana ba bathu. 22 Mi a ba shupele licupelo tsa boitumelelo, le go bulela litiho tsa gague ka turueco. 23 Bona ba ba hologelañ go leoatle mo lishepeñ, ba tiho tsa bona li leñ mo metseñ a magolu; 24 Ba, ba bona litiho tsa ga Yehova, le likhakhamaco tsa gague mo boteñeñ; 25 Gone o laola, mi o cosa moroalela oa pheho, o o culeletsañ lintelo tsa yeona gorimo. 26 Ba tlatlogela kua gorimo, ba ba ba hologela mateñeñ; meoea ea bona e tlapololoa ki tlalelo; 27 Ba bina ba theekela yaka monona eo o tagiloeñ, mi botlale yotle yoa bona boa siloharioa. 28 Hoñ ba biletsa go Yehova mo pogishoñ ea bona, mi o ba entsa mo litlaleloñ tsa bona. 29 O hetola moroalela, oa ema oa sisibala, ga tsamaea lintelo tsa ona tsa ririmala. 30 Eriha gona ba itumelañ, gone li sisibaricoe, mi o ba gogela boemoñ yoa keleco ea bona. 31 A ba bakele Yehova molemo oa gague, le litiho tsa gague tse ri gakhamatsañ go bana ba bathu. 32 A ba mo gorise mo phuthegoñ ea bathu; le go mmaka mo phuthegoñ ea bagolu. 33 O hetola melapo lokhere; le mecoeri ea metse hatsi ya komelelo; 34 Lehatsi ye le uñuañ ya na loubu; ka eintla ea boleo yoa ba ba agileñ mo go yeona. 35 O hetola lokhere megobe ea metse, mi hatsi ya komelelo mecoeri ea metse; 36 Mi o agisa ba ba tlala gona, gore ba itleletse motse go na boago; 37 Mi ba yala masimo, ba tloma masimo a movine, a a ka uñuañ mauñuo ka totahalo. 38 Mi o ba tsegahatsa, mi ba intsihala segolu; mi ga o leseletse likhomu tsa bona go intsihologa. 39 Gape ba ñotlahala, mi ba nolaharioa ka eintla ea patiko, pogisho, le bohutsana; 40 O gorometsa lonyaco mo likhosaneñ, mi o ba timetsa mo hatsiñ ya lokhere ha tsela e sieoñ gona. 41 Mi o entsa batloki mo pogishoñ, o ba baea mo heloñ ha go gorimo; mi o riha litsika go na go cuana le lecomane. 42 Basiami ba bona mouo, mi ba itumela, mi tsiamololo eotle e tsiba molomo oa eona. 43 Leha ele mañmañ eo o tlalehileñ le go ela lilo tse tloko, eo ontseñ yalo o tla tlaloganya tsalano ea lorato ea ga Yehova.

108

PESALEM 108.¶ Sehela khotsa Pesalem ea ga Davide. 1 MORIMO, pelu ea me e etletsegile; ki tla opela, mi ki tla opela pako ka khalalelo ea me. 2 Cogañ saletare le harepe; le ’na ki tla coga go sale gale. 3 Ki tla gu baka mo bathuñ, Yehova; mi ki tla gu opelela lipako mo meraheñ; 4 Gone boicuarelo yoa gago bo bogolu gorimo ga magorimo; mi boamarure yoa gago bo hitlela kua maruñ. 5 Morimo, u gorisioe gorimo ga magorimo; le khalalelo ea gago gorimo ga hatsi yeotle. 6 Gore baratoi ba gago ba gololoe; re buluke ka atla se se siameñ sa gago, mi u re arabe. 7 Morimo o buile mo heloñ ga ona ga boitsepho; ki tla itumela segolu, ki tla khaoganya Shekema, ki tla lekanyetsa mogorogoro oa Sukota. 8 Gileada ki ya me, le Manasa ki ya me; Eferaima ki phemelo ea tlogo ea me; Yuda ki monei‐molao oa me. 9 Moaba ki mogopu o o tlapelañ oa me; setlaku sa me ki tla se latlela kua Edoma; ki tla belahalela Filisitia. 10 Mañ eo o tla ’nkisañ mo motseñ o o thata? Mañ eo o tla ’nkhogelañ kua Edoma? 11 A ga e tlabo e le uena, Morimo o o re latlileñ? o o sa bololeñ le lintua tsa rona, Morimo? 12 Re nee khololo mo tlaleloñ; gone thusho ea bathu ki boithamako. 13 Re tla riha litiho tsa bopelukhale mo Morimoñ, gone ki ona o o tla ga-takañ baba ba rona.

109

PESALEM 109.¶ Pesalem ea ga Davide, go Mooperi eo mogolu. 1 MORIMO oa pako ea me, si ririmale; 2 Gone melomo ea baikepi, le melomo ea batsietsi, e ’nkatlametse; ba buile kaga me ka loleme lo lo akañ. 3 Ba ’ntikanyeletsa ka mahuku a kilo; mi ba tlabana le ’na, ki sina molatu. 4 Ba baganetsi ba me ka eintla ea lorato loa me; mi ’na, ki mo thapeloñ. 5 Ba ’ntuela molemo ka boshula; le lorato loa me ka kilo. 6 Emisa moikepi gore a mo laole; mi a Satane a eme ha atleñ sa gague se se siameñ. 7 Ere a sekisioa, a a latuharioe, mi a morapelo oa gague o ne boleo. 8 A malatsi a gague a ne manye; mi a moñue a cule tihelo ea gague. 9 A bana ba gague ba ne likhutsana, mi mosari oa gague e ne motlolagari. 10 A bana ba gague ba ne bakuirii, le bakopi ka gale; a ba kope khakala le matlotla a bona. 11 A matli molatu a tlose cotle tse o nañ naco; mi a baeñ ba thope ma-thata a gague. 12 A go si ne ope eo o mo rihelañ boicuarelo; mi a go si ne ope eo o utluelañ likhutsana tsa gague botluku. 13 A bana ba gague ba ba mo rularañ ba khaoloe; mi a leina ya bona le tlosioe mo sikeñ lo lo rularañ. 14 A Yehova a gakologeloe tsiamololo ea bo‐rague; mi a boleo yoa mague bo si tlosioe. 15 A li ne ka gale ha pele ga Yehova, gore a khaole khopolo kaga bona mo lehatsiñ; 16 Gone a si ka a gakologeloa go shupetsa boicuarelo, mi a bogisitse monona oa khumanego le oa botloko; gore a bolaee eo pelu e thubegileñ. 17 Yaka a ratile thogako, a e hitle go ena; yaka a si ka a rata go tsegahatsa, a e ne khakala go ena yalo. 18 Yaka a ikapesitse ka thogako, yaka ka seaparo sa gague, a e tsene mo maleñ a gague yaka metse, le yaka loukuane mo marapoñ a gague. 19 A e ne go ena yaka seaparo se o ikapesañ ka shona, le go na moitlamo o o itlamañ ka ona ka gale. 20 A se, e ne tuelo ea baganetsi ba me e coa go Yehova; le ea ba ba buañ boshula kaga moea oa me. 21 Mi Yehova Morena, ’nthusa ka eintla ea leina ya gago; ka le mororo boicuarelo yoa gago bo le molemo, ’nkholola. 22 Gone ki humanegile, kia tloka; mi pelu ea me e tlabiloe mo teñ ga me. 23 Kia ea yaka muruti o o ñotlegañ; ki kharakhatsioa yaka tsie. 24 Mañuole a me a reketlesioa ki go bisa go ya; mi nama ea me ga e na monono. 25 Ki se se khoyoañ mo go bona; eare ba ’nteba ba thukhuthe tlogo tsa bona. 26 ’Nthusa, Yehova, Morimo oa me; ’mpuluka kaha boicuareloñ yoa gago; 27 Gore ba itse ha se e le atla sa gago; ha e le uena, Yehova, eo o se rihileñ. 28 A ba rogake, mi uena tsegahatsa; ere ha ba tloga ba ema, a ba tlayoe ki litloñ; mi motlañka oa gago ena a a itumele. 29 A baganetsi ba me ba apesioe ka litloñ; mi a ba ikhurumetse ka tsilohalo ea bona, yaka ka kobo. 30 Ki tla baka Yehova segolu ka molomo oa me; mi ki tla mmaka mo gareñ ga bontsi. 31 Gone o tla ema ha atleñ se se siameñ sa motloki, go mo golola go bona ba ba sekisañ moea oa gague.

110

PESALEM 110.¶ Pesalem ea ga Davide. 1 YEHOVA o la a raea Morena oa me, Lula ha atleñ sa me se se siameñ, ki tle ki tsamaee ki rihe baba ba gago serulo sa nao tsa gago. 2 Yehova o tla roma thata ea tsamma ea gago, e coa Tsiona; busa ha gare ga baba ba gago. 3 Bathu ba gago ba tla shupela licupelo ka pelu eotle, mo tsatsiñ ya thata ea gago mo mekhaboñ e e itsephileñ. Monyo oa bokau yoa gago o tla na bogolu go monyo oa sebopelo sa mosho. 4 Yehova o ikane, mi ga a kitla a hetoga, U moperiseti ka bosina bokhutlo, kaha phapanoñ ea Melakisadeka. 5 Morena o mo atleñ sa gago se se siameñ, o tla betsa likhosi mo tsatsiñ ya bogale yo bogolu yoa gague. 6 O tla sekisa mo baeteniñ, o tla tlatsa mahelo ka litoto tsa bashui; o tla betsa ba e leñ litlogo tsa mahatsi a magolu. 7 O tla noa mo molacuaneñ mo tseleñ; ki gona o tla culetsañ tlogo ea gague.

111

PESALEM 111. 1 BAKAÑ Yehova. Ki tla baka Yehova ka pelu ea me eotle; mo khakololoñ le mo phuthegoñ ea basiami. 2 Litiho tsa ga Yehova li kholu; li botsisioa ki bona botle ba ba nateheloañ ki cona. 3 Tiho ea gague ki bonatla yo boiñtle le khalalelo; mi tsiamo ea gague e na ka bosina bokhutlo. 4 O rihetse tiho tsa gague tse ri gakhamatsañ go gopoloa; Yehova o pelunomi le boutluelo botluku. 5 O naea ba ba moihañ liyo; o gopola kholagano ea gague ka bosina bokhutlo. 6 O itsisitse bathu ba gague thata ea litiho tsa gague; gore a ba nee boshua yoa baeteni. 7 Litiho tsa atla tsa gague, ki boamarure le tsekisho; litaolo cotle tsa gague li boikanyo. 8 Li eme ka tlomamo ka bosina bokhutlo; li rihiloe mo boamarureñ le tsiamo. 9 O la a romela bathu ba gague khololo; o laoletse kholagano ea gague ka bosina bokhutlo; leina ya gague le khalalelo le poitsego. 10 Poiho ea ga Yehova ki tsimologo ea botlale; botle ba ba rihañ yaka eona, ba na le tlaloganyo ea molemo; pako ea gague e tla na ka bosina bokhutlo.

112

PESALEM 112. 1 BAKAÑ Yehova. Go tsegaharicoe monona eo o boihañ Yehova; eo o itumelañ segolu mo litaoloñ tsa gague. 2 Losika loa gague lo tla na bonatla mo hatsiñ; losika loa mosiami lo tla tsegaharioa. 3 Thoto le mahumo a tla na mo tluñ ea gague; mi tsiamo ea gague e tla na ka bosina bokhutlo. 4 Mosiami, leseri le mo tlabela mo hihiñ; o pelunomi, le boutluelo botluku, le tsiamo. 5 Monona oa molemo o utluela botluku, mi a arime; o riha litiho tsa gague ka kico. 6 Amarure ga a kitla a shutisioa ka bosina bokhutlo; mosiami o tla gopoloa ka bosakhutleñ, 7 Ga a kitla a boiha lipulelo tsa boshula; pelu ea gague e tlomame, e ikantse Yehova. 8 Pelu ea gague e tlomamisicoe, ga a kitla a boiha; go tlo go tsamaee a bone keleco ea gague mo babeñ ba gague. 9 O aba, o naea balala; tsiamo ea gague e na ka bosina bokhutlo; naka loa gague lo tla gorisioa ka tlotlo. 10 Moikepi o tla lo bona, mi a hutsahala; o tla huranya meno a gague, a tlapologa a nyelela; keleco ea moikepi e tla nyelela.

113

PESALEM 113. 1 BAKAÑ Yehova. Lona batlañka ba ga Yehova, mmakeñ; bakañ leina ya ga Yehova. 2 Leina ya ga Yehova le bakoe, ga yana le ka bosina bokhutlo. 3 Ga botlaboñ yoa letsatsi, le bophirimoñ yoa yeona, a leina ya ga Yehova le bakoe. 4 Yehova o gorimo, gorimo ga baeteni botle; khalalelo ea gague e gorimo ga magorimo. 5 Mañ eo o cuanañ le Yehova, Morimo oa rona, eo o agileñ gorimorimo, 6 Eo o inolahatsañ go leba magorimo le lehatsi? 7 O emisa molala a mo entse mo loroleñ; mi o gorisa motloki go mo entsa mo thotoboloñ; 8 Gore a mo lurise mo likhosaneñ, eboñ le likhosana tsa bathu ba gague. 9 O agisa moopa mo sikeñ loa bana, le go na mma bana oa boitumelo. Haleluya.

114

PESALEM 114. 1 ERILE Yeserela a huruga a coa Egepeto, eintlu ea Yakoba e coa mo bathuñ ba puo e sele, 2 Yuda ea bo e le helo ga gague ga boitsepho; mi Yeserela ea bo e le pusho ea gague. 3 Leoatle ya leba, mi ya tsaba; Yoredana oa boea ka morago. 4 Lithaba tsa kalapa yaka lipheleu; le lithabana yaka likuanyana. 5 Leoatle ki uena, u lu u tsabelañ? uena Yoredana, u lu u boserioañ ka morago? 6 Lona lithaba, lo lo kalapelañ yaka lipheleu? lona lithabana yaka likuanyana? 7 Tlakasela, uena lehatsi, ha pele ga sehatlogo sa Morena; ha pele ga sehatlogo sa Morimo oa Yakoba; 8 O o hetolañ lehika mogobe oa metse, le lekhetu le ne mocoeri oa metse.

115

PESALEM 115. 1 ESIÑ go rona, Yehova, esiñ go rona, mi a khalalelo e ne go ineñ ya gago; ka eintla ea boicuarelo yoa gago, le boamarure yoa gago. 2 Baeteni ba tlabo ba relañ, Yana Morimo oa bona o kae? 3 Morimo oa rona o kua magorimoñ; o riha cotle tse ri o khatlañ. 4 Merimo ea liseto ea bona ki selevera le gouda, litiho tsa atla tsa bathu; 5 E na le melomo, mi ga e bue; e na le maitlo, mi ga e bone; 6 E na le litsebe, mi ga e utlue; e na le liñko, mi ga e eñkhe; 7 E na le liatla, mi ga e ame; e na le linao, mi ga e tsamaee; le gona ga e bue ka memeco ea eona. 8 Ba ba e rihañ ba cuana naeo; le bona botle ba ba e ikanyañ. 9 Yeserela, u ikanye Yehova; ki ena thusho ea bona le thebe ea bona. 10 Eintlu ea ga Arone, u ikanye Yehova; ki ena thusho ea bona le thebe ea bona. 11 Lona ba lo boihañ Yehova, ikanyeñ Yehova; ki ena thusho ea bona, le thebe ea bona. 12 Yehova o la a re gopola; o tla re tsegahatsa; o tla tsegahatsa eintlu ea Yeserela; o tla tsegahatsa eintlu ea ga Arone; 13 O tla tsegahatsa ba ba boihañ Yehova, banye le bagolu. 14 Yehova o tla lo intsihaletsa matsego bogolu bogolu, lona le bana ba lona. 15 Lo tsegaharicoe ki Yehova, eo o rihileñ magorimo le lehatsi. 16 Magorimo, ki magorimo a ga Yehova; mi lehatsi o le neile bana ba bathu. 17 Bashui ga ba bake Yehova; le esiñ ope eo o hologelañ mo tirimaloñ. 18 Mi rona, re tla tsegahatsa Yehova, ga yana, le ka bosina bokhutlo. Haleluya.

116

PESALEM 116. 1 KI rata Yehova, gone o utluile koru ea me, le thapelo e e thata ea me. 2 Gone o sekegetse tsebe ea gague go ’na, ki gona ki tla mitsañ mo tseloñ yotle yoa me. 3 Likholego tsa loshu li tsa ’ntikanyeletsa; litlabi tsa bobipo li tsa ’ntsegetsa; ka utlua tlalelo le bohutsana. 4 Eriha gona ki bitsañ leina ya ga Yehova; ka re, Au! Yehova, golola moea oa me. 5 Yehova o boicuarelo, le tsiamo; E, Morimo oa rona o boutluelo botluku. 6 Yehova o buluka basisimogi; ki le ki ñoriega, mi o la a ’nkholola. 7 Moea oa me, ba u boele kua boikhucoñ yoa gago, gone Yehova o gu rihetse ka matsego a magolu. 8 Gone u golotse moea oa me mo loshuñ, maitlo a me mo likeleriñ, nao tsa me mo khopoñ. 9 Ki tla tsamaea ha pele ga Yehova mo hatsiñ ya batseri. 10 Ki rumetse, ki gona ki buileñ; ki le ki tlukuharicoe segolu; 11 Ki le ka re, mo kakohoñ ea me, Bathu botle ki baaki. 12 Ki tla ruelela Yehova ka eñ matsego a gague aotle a o a ’nneileñ? 13 Ki tla cula senoelo sa puluko, mi ki bitse leina ya ga Yehova. 14 Ki tla lehela Yehova maikano a me yana ha pele ga bathu botle ba gague. 15 Go ratega mo maitloñ a ga Yehova loshu loa baitsephi ba gague. 16 Yehova, rure ki motlañka oa gago, ki motlañka oa gago, moroa mohula oa gago; u golotse likholego tsa me. 17 Ki tla gu shupela cupelo tsa boitumelelo, mi ki bitsa leina ya ga Yehova. 18 Ki tla lehela Yehova maikano a me yana ha pele ga bathu botle ba gague; 19 Mo maloapeñ a eintlu ea ga Yehova, mo gareñ ga gago, Yerusalema. Haleluya.

117

PESALEM 117. 1 BAKAÑ Yehova, lona merahe eotle; mmakeñ, lona bathu botle. 2 Gone tsalano ea gague ea boicuarelo e kholu go rona; mi boamarure yoa ga Yehova bo ka bosina bokhutlo. Haleluya.

118

PESALEM 118. 1 ITUMELELEÑ Yehova, gone o molemo; gone boicuarelo yoa gague bo ka bosina bokhutlo. 2 Yana a Yeserela a re, Boicuarelo yoa gague, bo ka bosina bokhutlo. 3 A eintlu ea ga Arone, e re yana, Boicuarelo yoa gague bo ka bosina bokhutlo. 4 A ba ba boihañ Yehova, yana ba re, Boicuarelo yoa ga Yehova bo ka bosina bokhutlo. 5 Ki le ka bitsa Yehova, ki le mo tlaleloñ; Yehova o la a ’nkaraba, mi a ’mpaea mo go atlameñ. 6 Yehova o na le ’na, ga ’nkitla ki boiha; ana mothu o ka ’ntihañ? 7 Yehova o na le ’na mo go ba ba ’nthusañ; ki gona ki tla bonañ keleco ea me go bona ba ba ’nkilañ. 8 Go molemo bogolu go tsabela go Yehova mo go go ikanya mothu. 9 Go molemo bogolu go tsabela go Yehova mo go go ikanya likhosana. 10 Merahe eotle e le ea ’ntikanyeletsa; mi ki le ka e senya mo ineñ ya ga Yehova. 11 Ba ’ntikanyeletsa, E, ba ’ntikanyeletsa; mi ka ba senya mo ineñ ya ga Yehova. 12 Ba ’ntikanyeletsa yaka lintsi tsa linotse; ba tiñoa yaka molelo oa mitlua; mi ka ba senya mo ineñ ya ga Yehova. 13 U lu ua ’nkorometsa thata, gore ki oe, mi Yehova o ’nthusitse. 14 Yehova ki thata ea me, le sehela sa me, o rihegile puluko ea me. 15 Koru ea boitumelo, le puluko, e mo litenteñ tsa basiami; atla se se siameñ sa ga Yehova se riha tiho tse ri bonatla. 16 Atla sa ga Yehova se gorisicoe; atla se se siameñ sa ga Yehova se riha tiho tsa bonatla. 17 Ga ’nkitla ki shua; ki tla tsela; mi ki tla bulela litiho tsa ga Yehova. 18 Yehova o ’nkoatlaile segolu; mi ga a ka a ’nnelela loshuñ. 19 ’Mpulela likhoro tsa tsiamo; ki tla tsena go cona, ki tla baka Yehova. 20 E ki khoro ea ga Yehova, e basiami ba tla tsenañ ka eona. 21 Ki tla gu baka, gone u ’nkarabile, mi u rihegile puluko ea me. 22 Leincue ye le latliloeñ ki baagi le rihegile motheo oa khokhoco. 23 Se, se rihiloe ki Yehova, mi sea gakhamatsa mo maitloñ a rona. 24 Ye ke tsatsi ye Yehova o le rihileñ; re tla itumela re tlapeloa mo go yeona. 25 Au Yehova! yana naea puluko; au Yehova! yana naea bocoelelo pele. 26 Go tsegaharioa eo o tlañ mo ineñ ya ga Yehova; rea lo tsegahatsa go coa mo tluñ ea ga Yehova. 27 Morimo ki Yehova eo o re bontsitseñ leseri; golegela cupelo ka likhole mo nakeñ tsa aletara. 28 U Morimo oa me, mi ki tla gu baka; u Morimo oa me, mi ki tla gu gorisa. 29 Itumeleleñ Yehova, gone o molemo; gone boicuarelo yoa gague bo ka bosina bokhutlo.

119

PESALEM 119.

ALEFA. 1 GO tsegaharicoe ba ba tsamao ea tsiamo, ba ba tsamaeañ mo molaoñ oa ga Yehova. 2 Go tsegaharicoe ba ba bulukañ licupo tsa gague, ba ba mmatlañ ka pelu eotle. 3 Le gona ga ba rihe tsiamololo; ba tsamaea mo tseleñ tsa gague. 4 U laotse gore likaelo tsa gago li bulukoe ka tloahalo. 5 Au! intla tsela tsa me li ko li siamiserioa go buluka litaeo tsa gago. 6 Eriha gona ki si kitlañ ki na litloñ mogañ ki elañtloko litaolo tsa gago. 7 Ki tla gu baka ka tsiamo ea pelu, mogañ ki sina ithuta tsiamisho tsa tsiamo tsa gago. 8 Ki tla buluka litaeo tsa gago; si ’ntlogelele rure.

BETHA. 9 Lekau le tla itsekisa tsela ea yeona kañ? ha le e buluka kaha hukuñ ya gago. 10 Kia gu batla ka pelu ea me eotle; si ’ntese ka timeloa ki litaolo tsa gago. 11 Ki shubile huku ya gago mo peluñ ea me, gore ki si gu leohele. 12 Yehova, u tsegaharioe; ’nthuta litaeo tsa gago. 13 Ki buletse tsiamisho cotle tsa molomo oa gago, ka lipounama tsa me. 14 Ki itumela mo tseleñ ea licupo tsa gago, bogolu mo go mahumo aotle. 15 Ki tla gakologeloa mo likaeloñ tsa gago, mi ki elatloko litsela tsa gago. 16 Ki tla itumela segolu mo litaeoñ tsa gago: ga ’nkitla ki lebala huku ya gago.

GIMELA. 17 Rihela motlañka oa gago seiñtle, gore ki tsele, ki buluke huku ya gago. 18 Bula maitlo a me, gore ki bone likhakhamaco tsa molao oa gago. 19 Ki moeñ mo lehatsiñ, si ’ncubele litaolo tsa gago. 20 Moea oa me o robiloe ki go tlologeleloa tsiamisho tsa gago, ka metla eotle. 21 U galehela bapeluumpe ba ba rogakiloeñ, ba ba timeloañ ki litaolo tsa gago. 22 Hirikolola khobo le kilo ha go ’na; gone ki bulukile licupo tsa gago. 23 Le gona likhosana li rutse li mpuela: motlañka oa gago oa gakologeloa mo litaeoñ tsa gago. 24 Licupo tsa gago, le cona, ki boitumelo yoa me, le bagakolori ba me.

DALETHA. 25 Moea oa me o ñaparetse lorole; ’ntserisa kaha hukuñ ya gago. 26 Ki buletse tsela tsa me, mi u ’nkarabile; ’nthuta litaeo tsa gago. 27 ’Nnaea go tlaloganya tsela ea likaelo tsa gago; gore ki bue ga likhakhamaco tsa gago. 28 Moea oa me o tlapololoa ki bohutsana; ’nkemisa kaha hukuñ ya gago. 29 Tlosa go ’na tsela ea go aka; mi ’nnaea ka boutluelo botluku molao oa gago. 30 Ki itseñketse tsela ea boamarure; tsiamisho tsa gago ki li beile ha pele ga me. 31 Ki ñaparetse licupo tsa gago; Yehova, u si ’ntlabise litloñ. 32 Ki tla taboga mo tseleñ ea litaolo tsa gago, mogañ u sina tsarolola pelu ea me.

HE. 33 Yehova ’nthuta tsela ea litaeo tsa gago; mi ki tla li bulukela kua sekhutloñ. 34 ’Nnaea tlaloganyo, mi ki tla buluka molao oa gago; E, ki tla o buluka ka pelu eotle. 35 ’Ntsamaisa mo tseleñ ea litaolo tsa gago; gone ki itumela mo go cona. 36 Sekegela pelu ea me mo licupoñ tsa gago, mi esiñ mo timanoñ. 37 Shukulola maitlo a me, gore a si bone boithamako; ’ntserisa mo tseleñ ea gago. 38 Tlomamisetsa huku ya gago go motlañkeñ oa gago, eo nelecoeñ mo poihoñ ea gago. 39 Thibosa khobo ea me e ki e boihañ; gone tsiamisho tsa gago li molemo. 40 Bona, ki eletsa likaelo tsa gago; ’ntserisa ka tsiamo ea gago.

VAU. 41 A maicuarelo a gago a tle go ’na, Yehova, eboñ puluko ea gago, kaha hukuñ ya gago. 42 Gore ki arabe ba ba ’nkhobañ; gone ki ikanya huku ya gago. 43 U si tlose huku ya boamarure mo molomoñ oa me; gone ki shuluhela mo tsiamishoñ tsa gago; 44 Gore ki buluke molao oa gago ka gale, ka bosina bokhutlo. 45 Mi ki tla tsamaea mo tlomamoñ; gone ki batla likaelo tsa gago. 46 Le gona ki tla bua ga licupo tsa gago ha pele ga likhosi; mi ga ’nkitla ki na litloñ. 47 Ki tla itumela mo litaoloñ tsa gago, tse ki li ratañ. 48 Ki tla tlatlosetsa atla tsa me go taoloñ tsa gago, tse ki li ratañ; ki tla gakologeloa litaeo tsa gago.

SAIN. 49 Gakologeloa lehuku ye u le buileñ le motlañka oa gago; ye u ’nculuheritseñ mo go yeona. 50 Ye ki yeona khomoco ea me mo khumanegoñ; gone huku ya gago le ’ntserisa. 51 Bapeluumpe ba ’ncotla segolu; leha gontse yalo ga ki hapoge molao oa gago. 52 Yehova, ki ga kologeloa litsekisho tsa gago tsa motla o o hetileñ; mi ki gomoricoe. 53 Therego e ’ncuere, ka eintla ea baikepi ba ba tlogelañ molao oa gago. 54 Litaeo tsa gago ki lihela tsa me mo tluñ ea boeñ yoa me. 55 Ki gakologeloa leina ya gago, Yehova, mo sigoñ; mi ki buluka molao oa gago. 56 Ki na le se, gone ki buluka likaelo tsa gago.

CETHA. 57 Yehova ki kabelo ea me; ki rile, Ki tla buluka mahuku a gago. 58 Ki rapelela tsegahaco ea gago ka pelu ea me eotle; u ne boicuarelo go ’na, kaha hukuñ ya gago. 59 Ki gopola tsela tsa me; mi ki bosetsa nao tsa me licupoñ tsa gago. 60 Ki akoha, mi ga ki riege, go buluka litaolo tsa gago. 61 Linokuane tsa baikepi li ’ntla-setse; mi ga ki lebale molao oa gago. 62 Ki coga gare ga bosigo go gu itumelela, ka eintla ea tsekisho tsa gago tsa tsiamo. 63 Ki tsala ea botle ba ba gu boihañ, le ea bona ba ba bulukañ likaelo tsa gago. 64 Yehova, lehatsi le tletse boicuarelo yoa gago; ’nthuta litaeo tsa gago.

TETHA. 65 Yehova, u rihetse seiñtle motlañka oa gago, kaha hukuñ ya gago. 66 ’Nthuta pharologanyo ea molemo le kico; gone ki rumela litaolo tsa gago. 67 Erile ki e si ki bogisioe ka timela, mi yana ki bulukile huku ya gago. 68 U molemo, mi u riha molemo, ’nthuta litaeo tsa gago. 69 Bapeluumpe ba ntogetse kako; ki buluka likaelo tsa gago ka pelu ea me eotle. 70 Pelu tsa bona li nonne yaka mahura; ki itumela mo molaoñ oa gago. 71 Ki molemo go ’na ka ki le ka tlukuharioa; gone ki ithutile litaeo tsa gago. 72 Molao oa molomo oa gago o molemo go ’na, bogolu go gouda le liselevera li thousanda.

YODA. 73 Liatla tsa gago li tsa ’ntiha, tsa ’mpopa; ’nnaea tlaloganyo, gore ki ithute litaolo tsa gago. 74 Ba ba gu boihañ ba tla ’mpona, mi ba itumela; gone ki shuluhetse mo hukuñ ya gago. 75 Yehova, kia itse ha tsiamisho tsa gago li siame; mi u ’ntlukuhatsa ka boikanyo. 76 A boicuarelo yoa gago, bo ne khomoco ea me, kaha hukuñ ya gago go motlañka oa gago. 77 A yana maicuarelo a gago a magolu a tle go ’na, gore ki tsele; gone molao oa gago ki natehelo ea me. 78 A bapeluumpe ba ne litloñ, gone ba ’ncokamisa, ki sina molatu; mi ’na ki gakologeloa mo likaeloñ tsa gago. 79 Ba ba gu boihañ a ba boele go ’na; le ba ba itseñ licupo tsa gago. 80 A pelu ea me e itekanele mo litaeoñ tsa gago; gore ki si ne litloñ.

KAFA. 81 Moea oa me o iribalela puluko ea gago; mi ki shuluhela mo hukuñ ya gago. 82 Maitlo a me a nyelelela huku ya gago, ka re, U tla ’nkhomotsa leñ? 83 Gone ki cuana le lekuka mo mosiñ; ga ki lebale litaeo tsa gago. 84 Malatsi a motlañka oa gago a kai? u tla sekisa leñ babogisi ba me? 85 Bapeluumpe ba ba siñ kaha molaoñ oa gago, ba ’nkepetse mamena. 86 Litaolo tsa gago cotle li boikanyo; ba ’mpogisa ka go sa siamañ; u ’nthuse. 87 Ba batlile go ’nnyeletsa mo hatsiñ; mi ga ki lebale likaelo tsa gago. 88 ’Nthurisa kaha tsalanoñ ea gago ea lorato; eriha gona ki tla bulukañ licupo tsa molomo oa gago.

LAMEDA. 89 Lehuku ya gago, Yehova, le tlomame ka bosina bokhutlo mo legorimoñ. 90 Boikanyo yoa gago mo tsikatsikeñ; u tlomamisitse lehatsi, mi le tlomamo. 91 A sa leeo go gompionu kaha litaoleloñ tsa gago; gone cotle ki batlañka ba gago. 92 Ha molao oa gago e le e si boitumelo yoa me, ’nkabo ki sibolo nyelela mo tlukuhacoñ ea me. 93 Ga ’nkitla ki lebala likaelo tsa gago ka bosina bokhutlo, gone u ’ntserisitse ka eintla ea cona. 94 Ki oa gago; ’mpuluka; gone ki batla likaelo tsa gago. 95 Baikepi ba ’ntetile go ’ntsenya; ki gakologeloa licupo tsa gago. 96 Ki bonye bokhutlo yoa botlalo yotle; taolo ea gago e atlame segolu.

MEM. 97 Ana, ki rata yañ molao oa gago! ki khakologelo ea me ka tsatsi yeotle. 98 U ’ntlaletsitse bogolu go baba ba me, ka eintla ea litaolo tsa gago; gone li na le ’na ka bosina bokhutlo. 99 Ki na le tlaloganyo bogulu go baruti ba me botle; gone licupo tsa gago ki khakologelo ea me. 100 Ki tlaloganya bogolu go ba bogolugolu; gone ki buluka likaelo tsa gago. 101 Ki thiba linao tsa me mo go cotle tsa boshula, gore ki buluke huku ya gago. 102 Ga ki tlogele litsiamisho tsa gago; gone u ’nthutile. 103 Mahuku a gago a botse yañ mo magalapeñ a me! bogolu go linotse mo ganuñ ya me. 104 Ki bona tlaloganyo ka eintla ea likaelo tsa gago; ki gona ki ilañ litsela cotle tsa kakeco.

NUN. 105 Huku ya gago ki lobone naoñ tsa me, le leseri tseleñ ea me. 106 Ki ikane, mi ki tla e rihahatsa, ki tla buluka tsiamisho tsa gago tse ri siameñ. 107 Ki tlukuharicoe segolu; Yehova, ’ntserisa kaha hukuñ ya gago. 108 Kia gu rapela, cula licupelo, tse ri neiloeñ ka pelu, tsa molomo @a me; mi ’nthuta tsiamishot sa gago, Yehova. 109 Moea oa me ontse ka gale mo atleñ sa me; leha gontse yalo ga ki lebale molao oa gago. 110 Baikepi ba mpeetse seru, leha gontse yalo ga kia timeloa ki likaelo tsa gago. 111 Licupo tsa gago, ki li cutse go na boshua, ka bosina bokhutlo; gone li boitumelo yoa pelu ea me. 112 Ki sekegetse pelu ea me go rihahatsa litaeo tsa gago ka gale, le kua bokhutloñ.

SAMEKA. 113 Ki ila megopolo e e kabakan-yañ; mi ’na, ki rata molao oa gago. 114 U botsabelo yoa me le thebe ea me; ki shuluhela mo hukuñ ya gago. 115 ’Ntlogelañ, lona ba lo rihañ tsiamololo; gone ki tla buluka litaolo tsa Morimo oa me. 116 ’Nkokotletsa, kaha hukuñ ya gago, gore ki tsele; mi a ki si tlabeloe litloñ ki culuhelo ea me. 117 ’Nkokotletsa mi ki tla bulukega; mi ki tla elatloko litaeo tsa gago ka gale. 118 U gatelela botle ba ba timeloañ ki litaeo tsa gago; gone tsieco ea bona ki kako. 119 U nyeletsa baikepi botle ba lehatsi yaka leshulo; ki gona ki ratañ licupo tsa gago. 120 Nama ea me e roromisioa ki go gu boiha; mi ki boiha tsekisho tsa gago.

AIN. 121 Ki riha tsiamisho le tsiamo; u si ’nnelele bapatiki ba me. 122 Na moemeri mo boemoñ yoa motlañka oa gago go na molemo oa gague; a bapeluumpe ba si ’mpatike. 123 Maitlo a me a nyelerioa ki go tlologeleloa puluko ea gago, le lehuku ya tsiamo ea gago. 124 Rihela motlañka oa gago kaha boicuareloñ yoa gago; mi u ’nthute litaeo tsa gago. 125 Ki motlañka oa gago; ’nnaea tlaloganyo, gore ki itse licupo tsa gago.Yana ki motla go Yehova go riha; gone ba thatoholotse molao oa gago. 127 Ki gona ki ratañ litaolo tsa gago bogolu go gouda, E, bogolu go gouda e boiñtle. 128 Ki gona ki kaeañ likaelo cotle tsa gago, kaga cotle, ha li le tsiamo; ki ila tsela cotle tsa tsieco.

PE. 129 Licupo tsa gago li khakhamaco; ki gona moea oa me o li bulukañ. 130 Botseno yoa mahuku a gago boa bonesa; bo tlalogantsa basisimogi. 131 Ki bula molomo oa me, mi pelu ea me ea opaopa; gone ki tlologelecoe litaolo tsa gago. 132 ’Nteba, mi u ’nkutluele botluku; yaka u tloaetse go rihela ba ba ratañ leina ya gago. 133 Tlomamisa likhato tsa me mo hukuñ ya gago; mi a go si ne tsiamololo epe e nañ le taolo mo go ’na. 134 ’Nkholola mo patikoñ ea mothu, mi ki tla buluka likaelo tsa gago. 135 Phatsimisetsa hatlogo sa gago motlañkeñ oa gago; mi u ’nthute litaeo tsa gago. 136 Likelelo tsa metse li elela li coa mo maitloñ a me, gone ga ba buluke molao oa gago.

TSADI. 137 Yehova, u siame, mi litsiamisho tsa gago li tsiamo. 138 Licupo tsa gago tse u li laotseñ, li siame, le boikanyo segolu. 139 Ki nyelericoe ki tloahalo ea me; gone baba ba me ba lebetse mahuku a gago. 140 Lehuku ya gago le itsekile segolu; ki gona motlañka oa gago o le ratañ. 141 Ki motlanyana, mi ki nyaricoe; ga ki lebale litaeo tsa gago. 142 Tsiamo ea gago ki tsiamo e e sa khutleñ; mi molao oa gago ki boamarure. 143 Tlukuhaco le tlalelo li tlile go ’na; litaolo tsa gago ki maitumelo a me. 144 Tsiamo ea licupo tsa gago li ka bosina bokhutlo; ’nnaea tlaloganyo, mi ki tla tsela.

KOFA. 145 Ki bitsa ka pelu ea me eotle; ’nkutlua, Yehova. Ki tla buluka litaeo tsa gago. 146 Ki biletsa go uena; ’mpuluka; mi ki tla buluka litaolo tsa gago. 147 Ki coga pele ga phepahalo ea mosho, mi ki bitse; ki shuluhela mo hukuñ ya gago. 148 Maitlo a me a coelela pele ga tisho tsa bosigo, gore ki gakologeloe mo hukuñ ya gago. 149 Utlua koru ea me, kaha tsalanoñ ea gago ea lorato; Yehova, ’nthurisa kaha tsiamishoñ ea gago. 150 Ba ba latelañ boshula, ba atamela; ba khakala le molao oa gago. 151 Yehova, u gauhe; mi litaolo cotle tsa gago li amarure. 152 Ga ki bolo itse ka licupo tsa gago, ha u li tlomamisitse ka bosina bokhutlo.

RESHA. 153 Tsatsia tlukuhaco ea me, mi u ’nkholole; gone ga ki lebale molao oa gago. 154 Ganela se se ganeloañ sa me, mi u ’nkholole; ’ntserisa kaha hukuñ ya gago. 155 Pulukego e khakala le baikepi; gone ba sa batle litaeo tsa gago. 156 Yehova, maicuarelo a gago a mantsi; ’ntserisa kaha tsiamishoñ tsa gago. 157 Babogisi ba me, le baba ba me ba bantsi; ga ki hapoge mo licupoñ tsa gago. 158 Ki le ka leba batlori, mi ka hutsaharioa; gone ba si ka ba buluka lehuku ya gago. 159 Tsatsia kaha ki ratañ likaelo tsa gago ka gona; ’ntserisa kaha tsalanoñ ea gago ea lorato, Yehova. 160 Lehuku ya gago le boamarure le mo tsimologoñ; mi tsiamisho eotle ea tsiamo ea gago e na ka bosina bokhutlo.

SHIN. 161 Likhosana li ’mpogisitse ki sina molatu; mi ’na, pelu ea me e boiha huku ya gago. 162 Ki itumela kaga huku ya gago, yaka moñue eo o bonañ thopo e kholu. 163 Kia ila, mi ki tloile go aka; ki rata molao oa gago. 164 Ki gu baka ga seven ka tsatsi le leñue; ka eintla ea tsiamisho tsa gago tsa tsiamo. 165 Ba na le kagisho e kholu ba ba ratañ molao oa gago; mi ga ba na khoco epe. 166 Yehova, kia shuluhela puluko ea gago; mi ki riha litaolo tsa gago. 167 Moea oa me o buluka licupo tsa gago; mi ki li rata segolu. 168 Ki buluka likaelo tsa gago, le licupo tsa gago; gone tsela cotle tsa me li ha pele ga gago.

TAU. 169 A pico ea me e atamele ha pele ga gago, Yehova; ’nnaea tlaloganyo kaha hukuñ ya gago. 170 A thapelo ea me e e thata e hitle ha pele ga gago; ’nkholola kaha hukuñ ya gago. 171 Lipounama tsa me li tla bua pako; mogañ u sina ’nthuta litaeo tsa gago. 172 Loleme loa me lo tla bua ga huku ya gago: gone taolo cotle tsa gago li siame. 173 A atla sa gago se ’nthuse; gone ki itseñketse likaelo tsa gago. 174 Ki tlologelecoe puluko ea gago, Yehova; mi molao oa gago ki boitumelo yoa me. 175 A moea oa me o tsele, mi o tla gu baka; mi a tsiamisho tsa gago li ’nthuse. 176 Ki timetse yaka eñku e e timetseñ; batla motlañka oa gago, gone ga ki lebale litlaolo tsa gago.

120

PESALEM 120.¶ Sehela sa Litlatlologanyo. 1 KI le ka biletsa go Yehova mo tlaleloñ ea me, mi o la a ’nkaraba. 2 Yehova, golola moea oa me mo pounameñ tsa kako; mo lolemeñ loa tsieco. 3 Ana u tla neoañ, khotsa u tla riheloañ, uena loleme loa tsieco? 4 Mecui e e bogale ea motlabani, le magala a a teku a moyunepera. 5 Go latlega ’na, gone ki moeñ mo Meseka; gone ki agile mo litenteñ tsa Kedara. 6 Moea oa me ga o bolo aga le bona ba ba ilañ kagisho. 7 ’Na ki oa kagisho; mi ereha ki bua, ba rata tlabano.

121

PESALEM 121.¶ Sehela sa Litlatlologanyo. 1 KI culeletsa maitlo a me kua lithabeñ, kua thusho ea me e coañ gona. 2 Thusho ea me e coa go Yehova, eo o rihileñ legorimo le lehatsi. 3 Ga a kitla a leseletsa nao loa gago go relela; muluki oa gago ga a kitla a otsela. 4 Bonañ, eo o bulukañ Yeserela ga a kitla a otsela, khotsa go robala. 5 Yehova ki mohemeri oa gago; Yehova ki muruti oa gago ha atleñ sa gago se se siameñ. 6 Letsatsi ga le kitla le gu daea ka motsegare, le esiñ khueri ka bosigo. 7 Yehova o tla gu buluka mo boshuleñ yotle; o tla buluka moea oa gago. 8 Yehova o tla buluka go coa ga gago, le go tsena ga gago, ga yana le ka bosina bokhutlo.

122

PESALEM 122.¶ Sehela sa Litlatlologanyo sa ga Davide. 1 KI itumela mo go ba ba ’nthaeañ, ba re, Re tla ea kua tluñ ea ga Yehova. 2 Linao tsa rona li tla ema mo khoroñ tsa gago, uena Yerusalema. 3 Yerusalema o agiloe yaka motse o o kitlancoeñ; 4 Kua lico li tlatlogelañ gona, lico tsa ga Yehova; kua go cupo ea Yeserela, go itumelela leina ya ga Yehova. 5 Gone lirulo tsa tsekisho li beiloe gona; lirulo tsa eintlu ea ga Davide. 6 Rapelelañ kagisho ea Yerusalema; ba tla coelela ka molemo ba ba gu ratañ. 7 Kagisho e ne mo lithakoñ tsa gago; bocoelelo yoa molemo mo matluñ a gago a bogosi. 8 Yana ki tla re, A kagisho e ne le lona, ka eintla ea bana ba ga rre, le litsala tsa me. 9 Ki tla gu batlela molemo ka eintla ea eintlu ea ga Yehova, Morimo oa rona.

123

PESALEM 123.¶ Sehela sa Litlatlologanyo. 1 KI culeletsa maitlo a me go uena, eo o leñ mo magorimoñ. 2 Bonañ, yaka maitlo a batlañka a leba mo atleñ tsa barena ba bona; yaka maitlo a mohula a le mo atleñ sa mohumagari oa gague; maitlo a rona le aona antse yalo go Yehova Morimo oa rona; go tlo go tsamaee a re utluele botluku. 3 U re utluele botluku, Yehova, u re utluele botluku; gone re hencoe segolu ki lonyaco. 4 Meoea ea rona e hencoe segolu ki cotlo ea ba ba agileñ leiketlo; le ki lonyaco loa bapeluumpe.

124

PESALEM 124.¶ Sehela sa Litlatlologanyo sa ga Davide. 1 E KABO e si Yehova eo o la a na le rona, yana a Yeserela a re, 2 E kabo e si Yehova eo o la na le rona; ka bathu ba re cogela; 3 Ba ko ba sibolo re ’mmetsa re sa tserile; ka bogale yoa bona bo re tukela. 4 Metse a ko a sibolo re khurumetsa; moroalela o ko o hirikologetse gorimo ga meoea ea rona. 5 Metse a bopeluumpe a ko a sibolo hirikologela gorimo ga meoea ea rona. 6 Go bakoe Yehova, eo o sa kañ a re nelela menoñ a bona go na thopo; 7 Meoea ea rona e tsabile, yaka nunyane mo seruñ sa mocuari nunyane; seru se robegile, mi re tsabile. 8 Leina ya ga Yehova ki thusho ea rona, eo a rihileñ legorimo le lehatsi.

125

PESALEM 125.¶ Sehela sa Litlatlologanyo. 1 BA ba ikanyañ Yehova ba cuana le thaba ea Tsiona; ga e tsikenyege, e na ka bosina bokhutlo. 2 Yaka lithaba li rikanyeritse Yerusalema, Yehova le ena o rikanyeritse bathu ba gague yalo, ga yana le ka bosina bokhutlo. 3 Gone tsamma ea boikepo ga e kitla e sala mo boshueñ yoa basiami; gore basiami ba si entsetse liatla tsa bona mo tsiamololoñ. 4 Yehova, rihela ba molemo seiñtle, le bona ba ba siameñ mo peluñ tsa bona. 5 Mi bona ba ba hapogelañ tseleñ tsa cokamo tsa bona, Yehova o tla ba senya le ba ba rihañ tsiamololo. A kagisho e ne go Yeserela.

126

PESALEM 126.¶ Sehela sa Litlatlologanyo. 1 ERILE Yehova a ba a lere bagolegoi ba Tsiona, re le rentse yaka ba ba lorañ. 2 Eriha gona melomo ea rona e tlalañ setsego, le liteme tsa rona ka kopelo; eriha gona ba reñ mo baeteniñ, Yehova o ba rihetse lilo tse li kholu. 3 Yehova o re rihetse lilo tse li kholu: mi rea itumela. 4 Ba u bose kholego ea rona, Yehova; yaka likelelo tsa metse tsa Southa. 5 Ba ba yalañ ka likeleri, ba tla roba ka boitumelo. 6 Eo o coelelañ a lela, a belege peu go e yala, o tla ba a boela rure ka boitumelo a lere liñata tsa gague nae.

127

PESALEM 127.¶ Pesalem ea Litlatlologanyo ea ga Solomone. 1 HA Yehova a sa age eintlu, baagi ba eona ba rihela lehela; ha Yehova a sa buluke motse, barisi ba risetsa lehela. 2 Ki lehela go lona, go coga go sa le gale, go lula bosigo bo tsenye, go ya señkhue sa mahutsana; rure, o tla nela baratoi ba gague thobalo. 3 Bonañ, bana ki boshua yoa ga Yehova; louñuo loa sebopelo ki tuelo. 4 Yaka mecui mo atleñ tsa motlabani, bana ba bokau le bona bantse yalo. 5 Go tsegaharicoe monona eo tlobolo ea gague e tletseñ eona; ga ba kitla ba na litloñ mogañ ba buañ le baba mo khoroñ.

128

PESALEM 128.¶ Sehela sa Litlatlologanyo. 1 GO tsegaharicoe moñue le moñue eo o boihañ Yehova; eo o tsamaeañ mo tseleñ tsa gague. 2 Gone u tla ya louñuo loa tiho tsa gago; u tla tsegaharioa, mi go tla na seiñtle le uena. 3 Mosari oa gago o tla na mo litla-kuriñ tsa eintlu ea gago, yaka setlare sa movine se se uñuañ; bana ba gago ba rikanyetsa lomati loa boyelo loa gago, yaka litlare tsa metluare. 4 Bonañ, monona eo o boihañ Yehova o tla tsegaharioa yalo. 5 Yehova o tla gu tsegahatsa go coa Tsiona; mi u tla bona molemo oa Yerusalema ka malatsi aotle a botselo yoa gago. 6 Mi u tla bona bana ba bana ba gago. A kagisho e ne go Yeserela.

129

PESALEM 129.¶ Sehela sa Litlatlologanyo. 1 BA ’ntlukuharitse ka gantsi, le mo bokauñ yoa me, yana Yeserela o ka bua yalo; 2 Ba ’ntlukuharitse ka gantsi, le mo bokauñ yoa me; leha gontse yalo ga ba ka ba ’mphenya. 3 Balemi ba lemile mokotla oa me; ba leleharitse mesele ea bona. 4 Yehova, eo e leñ tsiamo, o khaogantse lithapo tsa baikepi. 5 A ba ne litloñ, ba boserioe morago, botle ba ba ilañ Tsiona. 6 A ba ne yaka boyañ mo litlomeshoñ tsa eintlu, yo bo omelelañ bo e si bo khumoloe; 7 Yo mosegi o sa tlatseñ atla sa gague ka yona; le esiñ eo o bohañ ñata cogo ya gague. 8 Le gona ba ba hetañ, ga ba re, A tsegahaco ea ga Yehova e ne go lona. Rea lo tsegahatsa moineñ ya ga Yehova.

130

PESALEM 130.¶ Sehela sa Litlatlologanyo. 1 KI biletsa go uena ki le mo mateñeñ, Yehova. 2 Yehova, utlua koru ea me; a tsebe tsa gago li eletloko koru ea lithapelo tse ri thata tsa me. 3 Yehova, u kabo u lotolotsa tsiamololo; Yehova, go tla ema mañ? 4 Mi boicuarelo bo ha go uena, gore u boihoe. 5 Ki lebelela Yehova; moea oa me o lebelela; mi ki shuluhela mo hukuñ ya gague. 6 Moea oa me o lebelela Yehova, bogolu go bona ba ba lebelelañ mosho, E, ba ba lebelelañ mosho. 7 A Yeserela a shuluhele mogo Yehova, gone boicuarelo bo ha go Yehova, mi thekololo e kholu e ha go ena. 8 Mi o tla rekolola Yeserela mo tsiamololoñ tsa gague cotle.

131

PESALEM 131.¶ Sehela sa Litlatlologanyo tsa ga Davide. 1 YEHOVA, pelu ea me ga ea culetsega, mi maitlo a me ga a gorimo, le gona ga kia ka ka tsamaea mo liloñ tse ri li kholu, tse ri gorimo bogolu go ’na. 2 Amarure ’na kia iphenya, ki itiri-matsa, yaka ñuana eo o khuesicoeñ ki mague; moea oa me ontse yaka ñuana eo o khuesicoeñ. 3 A Bayeserela ba shuluhele mogo Yehova, ga yana, le ka bosina bokhutlo.

132

PESALEM 132.¶ Sehela sa Litlatlologanyo. 1 YEHOVA, gopola Davide, la litlu-kuhaco tsa gague cotle. 2 Kaha o la a ikanela Yehova ka gona, kaha o la a ikanela Mothati oa Yakoba ka gona. 3 Amarure, ga ’nkitla ki tsena mo litenteñ tsa eintlu ea me, leha e le go tlatlogela go bolauñ yoa me; 4 Ga ’nkitla ki nela maitlo a me thobalo, le kotselo go lintsi tsa maitlo a me, 5 Go tlo go tsamaea ki bonela Yehova helo, ki bonela Mothati oa Yakoba boago. 6 Bonañ, re le ra utlua ga eona kua Eferata; re le ra e bona mo linageñ tsa Yearima. 7 Re tla tsena mo taberenakeleñ ea gague; re tla ikobela ha seruloñ sa nao tsa gague. 8 Yehova, emela mo boikhucoñ yoa gago; uena, le areke ea thata ea gago. 9 A baperiseti ba gago ba apare tsiamo; mi a baitsephi ba gago ba ruruetse ka boitumelo. 10 Si bose sehatlogo sa motlorioi oa gago, ka eintla ea ga Davide motlañka oa gago. 11 Yehova o ikanetse Davide mo boamarureñ; ga a kitla a e tlogela, a re, Ki tla lurisa ga louñuo loa mele oa gago mo seruloñ sa gago sa bogosi. 12 E tlare ha bana ba gago ba buluka kholagano ea me, le cupo tsa me tse ki tla li ba rutañ, bana ba bona le bona ba tla lula mo seruloñ sa gago sa bogosi ka bosina bokhutlo. 13 Gone Yehova o itseñketse Tsiona; o e eleritse go na boago yoa gague, a re, 14 E ki eona boikhuco yoa me ka bosina bokhutlo; ki tla aga monu, ki go eleritse. 15 Ki tla tsegahatsa liyo tsa eona segolu; ki tla khorisa batloki ba eona ka señkhue. 16 Baperiseti ba eona le bona, ki tla ba apesa ka puluko; baitsephi ba eona ba tla rurueletsa gorimo ki boitumelo. 17 Mi ki tla tlogisa lonaka loa ga Davide gona; ki etleleritse motlorioi oa me lobone. 18 Baba ba gague ki tla ba apesa ka litloñ; mi seroalo sa gague sa bogosi se tla thunya gorimo ga gague.

133

PESALEM 133.¶ Sehela sa Litlatlologanyo sa ga Davide. 1 BONAÑ, go molemo yañ, go nateha yañ, go bakauleñue go aga mogo ka kopano! 2 Go cuana le loukuane loa tlogo lo lo rategañ, lo lo eletseñ mo literuñ, literu tsa ga Arone, lo lo hologelañ mo lipeleriñ tsa aparo tsa gague. 3 Go cuana le monyo oa Heremona, o o hologelañ mo thabeñ ea Tsiona, ha Yehova o laoletseñ tsegahaco gona, le botselo ka bosina bokhutlo.

134

PESALEM 134.¶ Sehela sa Litlatlologanyo. 1 BONAÑ, bakañ Yehova, lona lotle batlañka ba gague, lona ba lo emeñ ka masigo aotle mo tluñ ea ga Yehova. 2 Culeletsañ liatla tsa lona go heloñ ga boitsepho, mi lo bake Yehova. 3 Yehova eo o rihileñ legorimo le lehatsi, a gu tsegahatse go coa Tsiona.

135

PESALEM 135. 1 BAKAÑ Yehova. Bakañ leina ya ga Yehova; bakañ, lona batlañka ba ga Yehova. 2 Lona ba lo emeñ mo tluñ ea ga Yehova, mo maloapeñ a eintlu ea Morimo oa rona. 3 Bakañ Yehova, gone Yehova a le molemo; opelelañ leina ya gague pako, gone goa ratega. 4 Gone Yehova o itseñketse Yakoba; le Yeserela, go na boshua rure yoa gague. 5 Gone kia itse Yehova o mogolu; mi ha Morena oa rona a le gorimo ga merimo eotle. 6 Cotle tse Yehova o ratañ go li riha, oa li riha, mo magorimoñ le mo lehatsiñ, mo linokeñ, le mo mateñeñ aotle. 7 O tlatlosa maru mo likhutloñ tsa lehatsi; o riha likharima, le pula; o lere pheho e coa mo matluñ a pulukelo a gague. 8 Eo o bolaileñ burure yoa Egepeto, yoa bathu le yoa likhomu. 9 O roma licupo le likhakhamaco mo gareñ ga gago, uena Egepeto; go Faroe, le go batlañka ba gague botle. 10 O o sentseñ merahe e megolu, oa bolaea likhosi tse ri thata bogolu. 11 Sihone khosi ea Baamora, le Oge khosi ea Bashana, le magosi aotle a Kanana; 12 Mi a naea lehatsi ya cona go na boshua, boshua yoa Yeserela bathu ba gague. 13 Leina ya gago, Yehova, ga le na bokhutlo; khopolo kaga gago, Yehova, e mo tsikatsikeñ. 14 Gone Yehova o tla sekisetsa bathu ba gague; mi o tla ikuatlaea kaga batlañka ba gague. 15 Merimo ea liseto ea baeteni ki selevera le gouda; tiho tsa atla tsa bathu. 16 E na le melomo, mi ga e bue; e na le maitlo, mi ga e bone; 17 E na le litsebe, mi ga e utlue; le gona moea ga oeo mo melomoñ ea eona. 18 Ba ba e rihañ ba cuana naeo; le bona botle ba ba e ikanyañ. 19 Baka Yehova, lona ba eintlu ea Yeserela; baka Yehova, lona ba eintlu ea ga Arone; 20 Baka Yehova, lona ba eintlu ea ga Levi; bakañ Yehova lona ba lo boihañ Yehova. 21 Yehova a bakoe, go coa Tsiona; eo o agileñ mo Yerusalema. Haleluya.

136

PESALEM 136. 1 ITUMELELEÑ Yehova, gone o molemo; gone boicuarelo yoa gague bo ka bosina bokhutlo. 2 Itumeleleñ Morimo oa merimo; gone boicuarelo yoa ona bo ka bosina bokhutlo. 3 Itumeleleñ Yehova oa barena; gone boicuarelo yoa gague bo ka bosina bokhutlo. 4 Eo o rihañ litiho tse ri gakhamatsañ esi; gone boicuarelo yoa gague bo ka bosina bokhutlo. 5 Eo o rihileñ magorimo ka tlaloganyo; gone boicuarelo yoa gague bo ka bosina bokhutlo. 6 Eo o ñamotseñ lehatsi ha gorimo ga metse; gone boicuarelo yoa gague bo ka bosina bokhutlo. 7 Eo o rihileñ maseri a magolu; gone boicuarelo yoa gague bo ka bosina bokhutlo; 8 Letsatsi go laola ka motsegare; gone boicuarelo yoa gague bo ka bosina bokhutlo; 9 Khueri le linaleri go laola mo sigoñ: gone boicuarelo yoa gague bo ka bosina bokhutlo. 10 Eo o la bolaea ba burure ba Egepeto; gone boicuarelo yoa gague bo ka bosina bokhutlo. 11 Mi a entsa Bayeserela mo gareñ ga bona; gone boicuarelo yoa gague bo ka bosina bokhutlo; 12 Ka atla se se thata, le cogo ye le otlologileñ; gone boicuarelo yoa gague bo ka bosina bokhutlo. 13 Ena eo o la tsetsereganya Leoatle ye le Hubiru ga tu; gone boicuarelo yoa gague bo ka bosina bokhutlo; 14 Mi a khabagantsa Bayeserela ha gare ga yeona; gone boicuarelo yoa gague bo ka bosina bokhutlo. 15 Mi a senya Faroe le entua ea gague mo Leoatleñ ya le Hubiru; gone boicuarelo yoa gague bo ka bosina bokhutlo. 16 Eo o la a ralatsa bathu ba gague mo gareñganaga; gone boicuarelo yoa gague bo ka bosina bokhutlo. 17 Eo o la a bolaea likhosi tse ri kholu; gone boicuarelo yoa gague bo ka bosina bokhutlo; 18 Mi a bolaea likhosi tse ri natlahalañ; gone boicuarelo yoa gague bo ka bosina bokhutlo; 19 Sihone, khosi ea Baamora; gone boicuarelo yoa gague bo ka bosina bokhutlo; 20 Le Oge, khosi ea Bashana; gone boicuarelo yoa gague bo ka bosina bokhutlo; 21 Mi a naea hatsi ya cona go na boshua; gone boicuarelo yoa gague bo ka bosina bokhutlo. 22 Boshua go motlañka oa gague, Yeserela; gone boicuarelo yoa gague bo ka bosina bokhutlo. 23 Eo o la a re gopola mo bonoloha-coñ yoa rona; gone boicuarelo yoa gague bo ka bosina bokhutlo. 24 Mi a re rekolola mo babeñ ba rona; gone boicuarelo yoa gague bo ka bosina bokhutlo. 25 Eo o naeañ nama cotle liyo; gone boicuarelo yoa gague bo ka bosina bokhutlo. 26 Itumeleleñ Morimo oa legorimo; gone boicuarelo yoa ona bo ka bosina bokhutlo.

137

PESALEM 137. 1 RE le ra lula ha melapoñ ea Babelona; mi ra lela, ka re gakologeloa Tsiona. 2 Ra pega liharepe tsa rona mo merebonokeñ, e e mo go eona. 3 Gone ba ba le ba re riha bagolegoi, ba le ba batla sehela go rona gona; le bona ba ba re sentseñ, ba batla boitumelo; ba re, Re opeleleñ señue sa lihela sa Tsiona. 4 Re ka opela yañ sehela sa ga Yehova mo hatsiñ ya boeñ? 5 Ekare ha ki gu lebala, Yerusalema, a atla sa me se se siameñ se lebale tiho ea shona. 6 Ekare ha ki sa gu gopole, a loleme loa me lo ñparele magalapa a me; ha ki sa gorise Yerusalema gorimo ga boitumelo yoa me yotle. 7 Yehova, gopola bana ba Edoma, mo tsatsiñ ya Yerusalema; ba ba rileñ, O rutleñ, o rutleñ, le ka kua motheoñ oa ona. 8 Uena moroaria Babelona, eo o tla ropeharioañ, go tla tsegahala eo o tla gu ruelelañ tiho ea gago e u e re rihetseñ. 9 Go tla tsegahala eo o tla cuarañ banyana ba gago, a ba phatlakanya mo hikeñ.

138

PESALEM 138.¶ Pesalem ea ga Davide. 1 KI tla gu baka ka pelu ea me eotle; ki tla gu opelela lipako ha pele ga merimo. 2 Ki tla ikobela mo tempeleñ ea gago ea boitsepho; mi ki baka leina ya gago, ka eintla ea tsalano ea gago ea lorato, le ka eintla ea boamarure yoa gago; gone u rihile huku ya gago legolu, bogolu go leina ya gago yeotle. 3 Erile ka tsatsi ye ka bitsa ka yeona, u lua ’nkaraba; mi ua ’nthatahatsa ka thata mo moeeñ oa me. 4 Likhosi cotle tsa lehatsi li tla gu baka, Yehova, mogañ li sina utlua mahuku a molomo oa gago. 5 E, li tla opela ga tsela tsa ga Yehova; gone khalalelo ea ga Yehova e kholu. 6 Leha Yehova a le kua gorimo, leha gontse yalo o leba ba bonolo; mi bapeluumpe o ba itse ka go sale khakala. 7 Leha ki tsamaea mo gareñ ga tlalelo, u tla ’ntserisa; u tla otlololela bogale yo bogolu yoa baba ba me atla sa gago, mi atla sa gago se se siameñ se tla ’mpuluka. 8 Yehova o tla ’ntekanyeletsa; Yehova, boicuarelo yoa gago bo ka bosina bokhutlo; si tlogele tiho tsa liatla tsa gago.

139

PESALEM 139.¶ Pesalem ea ga Davide, go Mooperi eo mogolu. 1 YEHOVA, ua ’nkheleisa, mi ua ’nkitse. 2 Ua itse go lula ga me, le go ema ga me; u tlaloganyetsa megopolo ea me khakala. 3 U rikanyeletsa tsamao ea me, le thapamo ea me; mi u tloaetse tsela tsa me cotle. 4 Eare go e si go ne lehuku lepe mo lolemeñ loa me, bona, Yehova, u le itse yeotle! 5 U ’mphorile kua morago le kua pele; mi u baea atla sa gago go ’na. 6 Kico e e gakhamatsa segolu go ’na; e gorimo, ga ’nkake ka e hitlela. 7 Ki tla ea kae ki coa ha moeeñ oa gago? ki tla tsabela kae sehatlogo sa gago? 8 Ekare ha ki tlatlogela kua legorimoñ, u gona; ekare ha ki riha bolao yoa me mo bobipoñ, bona, u gona.Ekare ha ki tsaea liphuka tsa mosho, ki aga kua khutloñ sa leoatle, 10 Le gona, atla sa gago se ko se ’nkhoga; mi atla sa gago se se siameñ se ko se ’ntsegetsa gona. 11 Ekare ha ki re, Amarure lehihi le tla ’mpipa, le yona bosigo bo leseri mo eintleñ cotle tsa me. 12 Lehihi ka yeosi ga le hihihatse ha pele ga gago; mi bosigo bo bonesa yaka letsatsi; lehihi le leseri go cuana hela. 13 Gone u lua bopa liphio tsa me; u lua ’mpipa mo sebopeloñ sa ga mme. 14 Ki tla gu baka, gone ki rihiloe ka poitsego le khakhamaco; tiho tsa gago lia gakhamatsa, yaka moea oa me o itse seintle. 15 Marapo a me a la a sa shubege ha go uena, ka ki bopeloa mo bosaitsioeñ, ki rihoa matlametlo mo maheloñ a a kua tlatse a lehatsi. 16 Maitlo a gago a la a ’mpona ka ki e si ki bopioe; mi cotle tse tsa kualoa mo bukeñ ea gago; le malatsi a ka li tla bopioa ka aona, ka li e si li ne gona. 17 Ki gona megopolo ea gago, Morimo, e ratega yañ go ’na! palo ea eona e kholu yañ! 18 Ha ’nko ki li bala, palo ea eona e kholu bogolu go ea moshaua; eare ha ki kubuga ki santse ki na le uena. 19 Amarure u tla bolaea baikepi, Morimo; ki gona ’ntlogelañ, lona banona ba mari; 20 Ba ba buañ botlabisa litloñ kaga gago; baba ba gago, ba ba biletsañ leina ya gago lehela. 21 Yehova, a ga kia ba tloa ba ba gu tloileñ? mi a ga ki ile ba ba gu cogelañ? 22 Ki ba tloile ka tloo ea botlalo; ki baba ha go ’na. 23 ’Nkheleisa, Morimo, mi u itse pelu ea me; ’nteka, mi u itse megopolo ea me; 24 Mi u bone, ha go le tsela eñue ea boshula mo go ’na; mi u ’nkhogele mo tseleñ ea bosina bokhutlo.

140

PESALEM 140.¶ Pesalem ea ga Davide, go Mooperi eo mogolu. 1 YEHOVA, ’nkholola mo mononeñ oa boshula; ’mpuluka mo mononeñ oa tsenyo; 2 Ba ba gopolañ mashula mo peluñ; ba phuthega ka malatsi aotle go tlabana. 3 Ba lotsa liteme tsa bona yaka noga; botluku yoa noga bo tlatse ga lipounama tsa bona. Sela. 4 Yehova, ’mpuluka mo atleñ tsa baikepi; ’mpuluka mo mononeñ oa tsenyo, eo o gopolañ go raretsa linao tsa me. 5 Bapeluumpe ba ’ncubetse serai, le linti; ba arile lotloa ha thoko ea tsela; ba ’mpeetse seru. Sela. 6 Ki reile Yehova, U Morimo oa me; utlua koru ea thapelo tse ri thata tsa me, Yehova. 7 Yehova, Morena, thata ea puluko ea me; u lua khurumetsa tlogo ea me mo tsatsiñ ya tlabano. 8 Yehova, u si nee baikepi keleco ea bona; si coeletse boikaelelo yoa bona yoa boshula; ba ko ba ikhorisa. Sela. 9 A cuenyo ea lipounama tsa bona e oele mo tlogoñ ea ba ba ’ntikanyeri-tseñ. 10 A magala a a tukañ a oele mo go bona; a ba latleloa mo muleloñ; mo meleteñ e e boteñ, gore ba si ke ba tlola ba coga. 11 Mothu oa loleme loa boshula, ga a kitla a tlomamisioa mo lehatsiñ; monona oa tsenyo, eo, o tla coñoa go tlo go tsamaea a señoa a nyelela. 12 Kia itse ha Yehova a tla rihatsa se se sekoañ sa bahumanegi le batloki. 13 Amarure, basiami ba tla itumelela leina ya gago; ba tsiamo ba tla aga ha pele ga gago.

141

PESALEM 141.¶ Pesalem ea ga Davide. 1 YEHOVA, kia gu bitsa, ’nkakohela; retsa koru ea me, mogañ ki gu bitsañ. 2 A morapelo oa me o tlatlogele ha pele ga gago yaka tse ri ’nkhañ monate; le culeco ea liatla tsa me yaka cupelo ea mabanyane. 3 Yehova, baea tebelo ha pele ga molomo oa me; buluka moyako oa lipounama tsa me. 4 A pelu ea me e si sekegele go se se boshula; go riha tiho ea boikepo le banona ba ba rihañ tsiamololo; mi gore ki si ye tse ri monate tsa bona. 5 A mosiami a ’mpetse, e tla bo e le tsalano; mi a a ’nkoatlaee; mi a loukuane loa bona lo si thube tlogo ea me; mi leha gontse yalo morapelo oa me o tla emalana le tiho tsa boikepo tsa bona. 6 Basiamisi ba bona ba le ba leselerioa mo mahikeñ, mi ba le ba utlua mahuku a me, ha a la le nateho. 7 Marapo a rona a gasancoe ha molomoñ oa phupu; yaka moñue mo lehatsiñ a rema a remaganya logoñ; 8 Mi ’na, maitlo a me a go uena, Yehova Morena; boikanyo yoa me bo go uena; si lese moea oa me mo go sa ikategañ. 9 ’Mpuluka mo liraiñ tse ba li ’mpeetseñ; le mo liruñ tsa ba ba rihañ tsiamololo. 10 A baikepi, moñue le moñue, a oele mo lotloeñ loa gague, gore ki hete ka tlomamo.

142

PESALEM 142.¶ Masikile a ga Davide, Morapelo ka a le mo moñoboñ. 1 KI biletsa go Yehova ka koru ea me; ki rapela thata go Yehova ka koru ea me. 2 Ki gorometsa boitoko yoa me ha pele ga gague, ki itsisitse tlalelo ea me ha pele ga sehatlogo sa gague. 3 Erile moea oa me o le mo bohutsaneñ mo teñ ga me, u lu ua itse tsela ea me; ba ’mpeetse serai ka bosaitsioeñ mo tseleñ e ki eañ ka eona. 4 Ki le ka leba ha atleñ se se siameñ, mi bona, go le go si ope eo o ’nkitseñ; botsabelo bo le bo sieo go ’na; go si ope eo o tlamelañ moea oa me. 5 Ki biletsa go uena Yehova, ka re, U botsabelo yoa me, kabelo ea me mo hatsiñ ya batseri. 6 Elatloko pico ea me, gone ki ñotlegile segolu; ’nkholola go babogisi ba me; gone ba thata bogolu go ’na. 7 Entsa moea oa me mo tluñ ea kholegelo, gore ki bake leina ya gago; basiami ba tla ’ntikanyeletsa, mogañ u sina ’ntihela seiñtle.

143

PESALEM 143.¶ Pesalem ea ga Davide. 1 UTLUA morapelo oa me, Yehova, sekegela tsebe thapelo e e thata ea me; ’nkaraba mo boamarureñ yoa gago, le mo tsiamoñ ea gago. 2 Mi u si tsene mo tsekishoñ le motlañka oa gago; gone ga go ope eo o tselañ eo o ka siamisioañ ha pele ga sehatlogo sa gago. 3 Gone maba o bogisa moea oa me, o tubela hatsi botselo yoa me; o ’ntaritse mo hihiñ, yaka bona ba ba sibolo go shua. 4 Ki gona moea oa me o hutsahetseñ segolu mo go ’na; pelu ea me e silohetse mo teñ ga me. 5 Ki gopola ga metla ea bogolugolu, ki gakologeloa litiho tsa gago cotle; ki ipua ka ’nosi kaga litiho tsa atla tsa gago. 6 Ki otlololela atla tsa me go uena; moea oa me oa gu nyoreloa yaka lehatsi ye le nyoriloeñ. Sela. 7 Yehova, akoha u ’nkutlue; moea oa me oa nyelela; u si ’ncubele sehatlogo sa gago, gone ’nka tla ka cuana le ba ba hologelañ mo moleteñ. 8 ’Nkutluisa tsalano ea gago ea lorato mo moshoñ, gone kia gu ikanya; ’nkitsise tsela e ’nko ki ea ka eona; gone ki tlatlosetsa moea oa me go uena. 9 Yehova, ’nkholola mo babeñ ba me, gone ki tsabela go uena. 10 ’Nthuta go riha thato ea gago; gone u Morimo oa me; moea oa gago o molemo; ’nkhogela mo hatsiñ ya go siama. 11 ’Ntsitsibosa, Yehova, ka eintla ea leina ya gago; entsa moea oa me mo tlaleloñ, ka eintla ea tsiamo ea gago. 12 Mi khaola baba ba me, ka eintla ea boutluelo botluku yoa gago; mi senya botle ba ba tlukuhatsañ moea oa me; gone ki motlañka oa gago.

144

PESALEM 144.¶ Pesalem ea ga Davide. 1 GO tsegaharioe Yehova, lehika ya me; eo o rutañ atla tsa me rira, menuana ea me go tlabana. 2 Boicuarelo yoa me, le bohemelo yoa me; turio ea me e e gorimo, le mogolori oa me; thebe ea me, eo ki ikanyañ go ena, eo o laolelañ bathu ba me mo taoloñ ea me. 3 Yehova, mothu ki eñ eo u mo tlamelañ, le ñuana oa mothu eo u ka mo ñokañ? 4 Mothu o cuana le lehela; malatsi a gague, a heta yaka muruti. 5 Yehova, oba magorimo a gago, mi u hologe; ama lithaba gore li kube mosi. 6 Garimisa likharima, mi u ba phatlalatse; hula mecui ea gago, mi u ba nyeletse. 7 Roma atla sa gago go coa gorimo, ’nkholola, mi u ’ncuatole mo metseñ a magolu; mo atleñ tsa baeñ; 8 Ba melomo ea bona e buañ maka; mi atla sa bona se se siameñ, ki atla se se siameñ sa tsieco. 9 Morimo, ki tla gu opelela sehela se sesha; ki tla gu opelela lipako ka saletare, mo selecoñ sa linti li ten. 10 Ki ona o o naeañ likhosi phenyo; o o gololañ Davide motlañka oa ona mo cakeñ e e bolaeañ. 11 ’Nkholola, mi u ’ncuatole mo atleñ tsa baeñ, ba melomo ea bona e buañ maka; mi atla sa bona se se siameñ, ki atla se se siameñ sa tsieco. 12 Gore bomoroa rona ba ne yaka litlomo tse ri melañ mo bokauñ yoa cona; bomoroaria rona ba ne yaka lipilara tsa khokhoco tse ri retheharicoeñ yaka tsa eintlu ea bogosi; 13 Gore matlu a pulukelo a rona a tlale, a ne le lithoto li sele cotle; gore liñku tsa rona li tsale li thousanda, E, li intsihale ka li ten thousanda mo mebileñ ea rona; 14 Gore likhomu tsa rona li nonohele go belega; gore go si ne tlaselo, le pololo, khotsa ñoñorego mo mebileñ ea rona. 15 Go tsegaharicoe bathu ba ba leñ mo popegoñ euo; go tsegaharicoe bathu ba Morimo oa bona e leñ Yehova.

145

PESALEM 145.¶ Pesalem ea pako, ea ga Davide. 1 MORIMO oa me, Khosi, ki tla gu gorisa; mi ki tla baka leina ya gago, ka gale, le ka bosina bokhutlo. 2 Ki tla gu baka ka malatsi aotle; mi ki tla baka leina ya gago ka gale le ka bosina bokhutlo. 3 Yehova o mogolu, mi o cuanecoe go bakoa bogolu; mi bogolu yoa gague ga bo na potsisho. 4 Losika lo tla baka leina ya gago, le go losikeñ lo loñue, mi lo tla bulela tiho tsa gago tse ri bonatla. 5 Ki tla bulela khalalelo ea bonatla yo boiñtle yoa gago, le ga tiho tsa gago tse ri gakhamatsañ. 6 Mi ki tla bulela thata ea tiho tsa gago tse ri boitsegañ; mi ki tla bulela bogolu yoa gago. 7 Ba tla entsa pulelo segolu kaga khopolo ea molemo o mogolu oa gago, mi ba tla opela ga tsiamo ea gago. 8 Yehova o boicuarelo, o tletse boutluelo botluku; o bonya go galeha, o mogolu mo boicuareloñ. 9 Yehova o molemo go botle; mi maicuarelo a gague a magolu a mo tihoñ tsa gague cotle. 10 Yehova, tiho cotle tsa gago li tla gu baka; mi baitsephi ba gago ba tla gu tsegahatsa. 11 Ba tla bulela ga khalalelo ea bogosi yoa gago; mi ba tla bua ga thata ea gago; 12 Go itsise bana ba bathu tiho tsa bonatla tsa gague, le bonatla yo boiñtle yoa khalalelo yoa bogosi yoa gague. 13 Bogosi yoa gago ki bogosi yo bo sinañ bokhutlo; mi pusho ea gago e na mo tsikatsikeñ cotle. 14 Yehova o kokotletsa ba ba oañ; mi o topalatsa botle ba ba obegileñ. 15 Maitlo aotle a gu lebile; mi u ba naea liyo tsa bona mo motleñ oa cona. 16 U bula atla sa gago, mi u khorisa keleco ea cotle tse ri tserileñ. 17 Yehova o siame mo tseleñ tsa gague cotle, le tsalano mo tihoñ tsa gague cotle. 18 Yehova o gauhe le bona botle ba ba mitsañ; bona botle ba ba mitsañ ka amarure. 19 O tla rihatsa keleco ea bona ba ba moihañ; le gona, o tla utlua pico ea bona, mi a ba buluke. 20 Yehova o buluka botle ba ba mo ratañ; mi baikepi botle o tla ba senya. 21 Molomo oa me o tla bua pako ea ga Yehova; mi nama cotle a li tsegahatse leina ya gague ya boitsepho, ka gale le ka bosina bakhutlo.

146

PESALEM 146. 1 HALELUYA! Baka Yehova, moea oa me; 2 Ki tla baka Yehova ka ki santse ki tserile; ki tla opelela Morimo oa me lipako ka ki santse ki leeo. 3 Lo si ikanye likhosana, mo ñuaneñ oa mothu, eo puluko e sieoñ go ena. 4 Moea oa gague oa coa, gape o boela go ombuñ oa gague; maikaelelo a gague a nyelele ka tsatsi yeuo ka yeosi. 5 Go tsegaharicoe eo Morimo oa Yakoba e leñ thusho ea gague; eo culuhelo ea gague e leñ go Yehova Morimo oa gague; 6 Eo o bopileñ legorimo le lehatsi; leoatle le cotle tse ri mo go yeona; eo o bulukañ boamarure ka bosina bokhutlo. 7 Eo o atlolelañ bapatikoi; eo o naeañ ba tlala liyo; Yehova o hunolola bagolegoi; 8 Yehova o bula maitlo a bahohu-hari; Yehova o topalatsa ba ba obegileñ; Yehova o rata basiami; 9 Yehova o buluka baeñ; o thusa likhutsana le batlologari; mi o ribega tsela ea baikepi. 10 Yehova o tla busa ka bosina bokhutlo; Morimo oa gago, Tsiona, mo tsikatsikeñ cotle. Haleluya.

147

PESALEM 147. 1 BAKAÑ Yehova; gone go molemo go opelela Morimo oa rona pako; ka o ratega; pako e cuanetse. 2 Yehova o agelela Yerusalema; o phutha bahalarioi ba Yeserela. 3 O horisa ba ba pelu e thubegileñ; mi o hapa likuenesho tsa bona. 4 O bala palo ea linaleri; o li bitsa cotle ka maina. 5 Morena oa rona o mogolu, mi ki oa thata e kholu; tlaloganyo ea gague ga e na palo. 6 Yehova o kokotletsa ba ba pelunolo; o rigela baikepi ha hatsi. 7 Opelelañ Yehova maitumelelo ka phapanelo, opelelañ Morimo oa rona pako mo harepeñ. 8 O o khurumetsañ magorimo ka maru; o o etleletsañ lehatsi pula; o o tlogisañ boyañ mo lithabeñ; 9 O o naeañ likhomu lihulo tsa cona; le mahukuyana se a se lelelañ. 10 Ga o itumelele thata ea pitse; ga o nateheloe ki memo ea mothu. 11 Yehova o nateheloa ki ba ba moihañ; ba ba shuluhelañ mo boicuareloñ yoa gague. 12 Uena Yerusalema, baka Yehova; uena Tsiona, baka Morimo oa gago. 13 Gone o thatahatsa mephakelego ea likhoro tsa gago; o tsegahatsa bana ba gago mo teñ ga gago. 14 O agisa mo lithokoñ tsa lehatsi ya gago; o gu khorisa ka mabele a a nonneñ. 15 O roma taolo ea ona mo lehatsiñ; huku ya ona le yaila ka bonako. 16 O naea litlonu yaka boboea yoa eñku; o gasanya serame se se shueu yaka molora. 17 O konopa likaketla tsa gague yaka matlotlora; mañ eo o ka emelañ letseriri ya ona? 18 O roma huku ya ona, mi le li tlapolose; o hokisa pheho ea ona, metse a elele. 19 O itsise Yakoba lehuku ya ona; litaeo le litsiamisho go Yeserela. 20 Ga oa ka oa rihela yalo morahe ope; mi tsiamisho tsa ona ga e li itse. Haleluya.

148

PESALEM 148. 1 HALELUYA! Bakañ Yehova go coa mo magorimoñ; makeñ, mo maheloñ a a bogorimo bogolu. 2 Makeñ, lona baengele ba gague lotle; makeñ, lona lintua tsa gague cotle. 3 Makeñ, lona letsatsi le khueri; makeñ, lona linaleri cotle tsa leseri. 4 Makeñ, lona magorimo a magorimo; le lona metse a a leñ gorimo ga magorimo; 5 A a bake leina ya ga Yehova, gone o la a laola, mi a rihoa. 6 O a tlomamiseritse ka gale, le ka bosina bokhutlo; o rihile taolelo e a si kitlañ a e tlola. 7 Bakañ Yehova go coa mo hatsiñ, lona maruarua, le lona mateñteñ aotle; 8 Molelo le sehako, litlonu le mouane, moroalela oa pheho o o rihaha-tsañ huku ya gague; 9 Lithaba le marotana aotle, litlare tse ri uñuañ le mesedara eotle, 10 Lopholoholo le likhomu cotle; lilo tse ri gagabañ le linunyane tse li liphuka. 11 Likhosi tsa lehatsi le licaba cotle; likhosana le basekisi botle ba lehatsi; 12 Makau le makharebe le aona; banona ba bacohe le banyana; 13 A ba bake leina ya ga Yehova; gone leina ya gague le gorisicoe yeosi; khalalelo ea gague e gorimo ga lehatsi le ga legorimo. 14 O gorisitse lonaka loa bathu ba gague, pelahalo ea baitsephi botle ba gague; ea bana ba Yeserela, ea bathu ba ba leñ gauhe nae. Haleluya.

149

PESALEM 149. 1 HALELUYA! Opelelañ Yehova sehela se sesha; pako ea gague mo phuthegoñ ea baitsephi ba gague. 2 A Yeserela a itumele mo go ena eo o mo rihileñ; a bana ba Tsiona ba itumele mo Khosiñ ea bona. 3 A ba bake leina ya eona ka seleco; a ba e opelele lipako ka moropa le harepe. 4 Gone Yehova o nateheloa ki bathu ba gague; o tla khabisa bapelunomi ka puluko. 5 A baitsephi ba itumele ka khalalelo; a ba ruruetse mo phuthegoñ tsa bona; 6 Ka pako tse ri gorimo tsa Morimo mo melomoñ ea bona, le caka e e magale ma tu mo atleñ sa bona; 7 Go bushulosa mo baeteniñ; le lipeco mo meraheñ; 8 Go golega likhosi tsa bona ka liketen, le bagoluane ba bona ka mehiri ea tsipi; 9 Go ba rihela peco e e kuariloeñ; khalalelo e baitsephi ba gague botle ba na naeo. Haleluya.

150

PESALEM 150. 1 HALELUYA! Bakañ Morimo mo heloñ ga ona ga boitsepho; o bakeñ mo phuthologoñ ea thata ea ona. 2 O bakeleñ tiho tsa bonatla tsa ona; o bakeñ kaha bogoluñ yoa bonatla yoa ona. 3 O bakeñ ka tumo ea terompeta; o bakeñ ka saletare le harepe; 4 O bakeñ ka moropa le felute; o bakeñ ka liopelo tsa linti, le litlaka. 5 O bakeñ ka lisembelana; o bakeñ ka lisembela tse ri kholu. 6 A lilo cotle tse ri nañ le moea li bake Yehova. Haleluya.