1

KHAOLO 1. 1 PEROFESHO ea lehuku ya ga Yehova go Bayeserela ka Malakie. 2 Ki lo ratile, go bua Yehova. Leha gontse yalo loa re, U lu ua re rata ka eñ? Esaue, a ga e le le mogolu oa Yakobe? go bua Yehova: leha gontse yalo ki le ka rata Yakobe, 3 Mi ka ila Esaue, mi ka riha lithaba tsa gague tsenyego, le boshua yoa gague go na manno a bogareganaga. 4 Ere ka Baedoma ba re, Re hu-manegisicoe, mi re tla ba re aga mahelo a a khakhabaricoeñ; go bua yalo Yehova oa lintua, Ba tla aga mi ki tla rutla; mi banona ba tla a bitsa, Moleloane oa boikepo, le Bathu ba Yehova o ba cararegelañ ka bosakhutleñ. 5 Mi maitlo a lona a tla bona, mi lo tla re, A Yehova a gorisioe kua moleloaneñ oa Bayeserela. 6 ¶ Rra o tlotloa ki moroaue, le muñ ki motlañka: ha ki le rra, tlotlo ea me e kae? mi ha ki le muñ, poiho ea me e kae? Yehova oa lintua o bua yalo le lona, lona baperiseti, ba lo nyatsañ leina ya me. Mi loa re, Re nyaritse leina ya gago ka eñ? 7 Lo isa señkhue se se itsekologileñ mo aletareñ ea me; mi loa re, Re gu itsekolotse ka eñ? Ka mo, lo reñ, Loyelo loa ga Yehova lo nyatsegile. 8 Mi ha lo isa se se hohuhetseñ go e tlabela, a ga si boshula? mi ha lo isa se se tlotsañ, le se se bobolañ a ga si boshula? A ko lo se ise go molaori oa lona; a o tla nateheloa ki lona, khotsa go lo gobela? go bua Yehova oa lintua. 9 Mi yana, a ko lo rapele Yehova, gore a ne boicuarelo go rona: gone seo se se rihiloe ki lona: a o tla lo gobela? go bua Yehova oa lintua. 10 E mañ eo o mo go lona eo o ka cualelañ meyako lehela? E, ga lo go-tsetse molelo lehela mo aletareñ ea me. Ga ki khatloe ki lona, go bua Yehova oa lintua, le gona cupelo ea atla tsa lona ea liyo ga e ’nnatehele. 11 Mi leina ya me le tla na legolu mo meraheñ, ga simolola kua botlaboñ letsatsi le go ea kua bophirimoñ yoa yeona; mi go hisa ensense le cupelo e e itsekileñ li tla iserioa leina ya me mo maheloñ aotle: gone leina ya me le tla na legolu mo meraheñ, go bua Yehova oa lintua. 12 Mi lona, lo le itsepholotse, ka lo re, Loyelo loa ga Yehova lo itsekolocoe; le louñuo loa lona, E, le liyo tsa gague li nyatsegile. 13 Le gona lo loa re, Bonañ, go tapisho yañ! mi lo e shentse, go bua Yehova oa lintua; mi lo isa se se gagocoeñ, le se se tlotsañ, le se se bobolañ; mi le gona lo isa cupelo ea liyo: a ’nka nateheloa ki tse lintseñ yalo mo atleñ tsa lona? go bua Yehova. 14 Mi a go rogoe motsietsi eo o nañ le e e tona mo lecomaneñ ya gague, mi a ikana, mi a tlabela Yehova e e boshula; gone ki khosi e kholu, go bua Yehova oa lintua, mi leina ya me le tla boihoa mo bahaiteneñ.

2

KHAOLO 2. 1 MI yana, lona baperiseti, taolo e, e le go lona. 2 Ha lo gana go utlua, mi ha lo gana go e tsaea ka pelu, go naea leina ya me khalalelo, go bua Yehova oa lintua, ki tla lo romela thogo, mi ki tla roga matsego a lona: E, le yana ki a rogile, ka gone lo sa tsee ka pelu. 3 Bonañ, ki tla khalemela losika loa lona, mi ki tla halatsa moshuañ mo hatlogoñ tsa lona, moshuañ oa meletlo ea lona; mi lo tla tlosioa nao. 4 Mi lo tla itse ha ki lo rometse taolo e, gore kholagano ea me e ne le Leve, go bua Yehova oa lintua. 5 Kholagano ea me ea botselo le ea kagisho e le e na le ena; mi ka li mo naea ka poiho e o la a ’mpoiha ka eona, le therego e o la a rerioa ki leina ya me ka eona. 6 Molao oa boamarure o lo o le mo molomoñ oa gague, mi gole go si ka go bonoa tsiamololo mo pounameñ tsa gague: o la a tsamaea le ’na ka kagisho le ka bocuano, mi a bosa bontsi mo tsiamololoñ. 7 Gone pounama tsa moperiseti li cuanetse go tsegetsa kico, gore bathu ba batle molao mo molomoñ oa gague: gone ki ena moroñoi oa ga Yehova oa lintua. 8 Mi lona lo hapogile tsela; lo kho-khoeritse bontsi mo molaoñ: lo borisitse kholagano ea ga Leve, go bua Yehova oa lintua. 9 Ki gona ki lo rihileñ nyatsego le khalo ha pele ga bathu botle ba, ka lo sa tlokomele tsela tsa me, mi ka lo gobetse bathu mo molaoñ. 10 ¶ A ga re na Rra eo moñue hela rotle? a ga si Morimo o o moñue hela o o re rihileñ? re rihelañ ka bonoñuane moñue go eo moñue ka go tsepholola kholagano ea bo‐rra ecu? 11 Bayuda ba rihile ka bonoñuane; mi maila a rihiloe mo Bayesereleñ le mo Yerusalema; gone Bayuda ba tsepholotse boitsepho yoa ga Yehova yo o bo ratileñ, gone ba nyetse moroaria morimo oa boeñ. 12 Yehova o tla khaola monona eo o rihañ yalo mo tenteñ tsa Bayakoba, le eo o letañ le eo o arabañ: le eo o isetsañ Yehova oa lintua cupelo ea liyo. 13 Mi lo rihile seo se ga tu, ka go khurumetsa aletara ea ga Yehova ka likeleri, ka selelo le conelo, ea tsamaea a si ka a tlola a ñoka cupelo ea liyo, le esiñ go e cula mo atleñ tsa lona ka natehalo. 14 Leha gontse yalo loa re, Kañ? Gone Yehova e le le moshupi gare ga lona le basari ba bokau yoa lona, ba lo ba rihetseñ ka bonoñuane: leha ba le lilekane tsa lona, le basari ba kholagano ea gago. 15 Mi a ga a la a riha a le moñue hela, leha a na le bosalo yoa moea? Mi e le le ka eñ? Gore a batle peu ea Morimo. Ki gona itiseñ ka meoea ea lona, gore go si ne ope eo o rihañ le mosari oa bokau yoa gague ka bonoñuane. 16 Gone go bua Yehova, Morimo oa Bayeserela, a re, Kia ila tlalo: le eo o bipañ tsenyo ka seaparo, go bua Yehova oa lintua: ki gona itiseñ ka meoea ea lona gore lo si rihe ka bonoñuane. 17 ¶ Lo lapisitse Yehova ka mahuku a lona. Mi loa re, Re mo lapisitse kañ? Mo go se, ka lo re, Botle ba ba shulatsañ ba molemo mo maitloñ a ga Yehova, mi a khatloa ki bona; khotsa Morimo oa tsekisho o kae?

3

KHAOLO 3. 1 BONAÑ, ki tla roma moroñoi oa me, mi o tla bakanya tsela ha pele ga me: mi Morena eo lo matlañ o tla tla go tempela ea gague ka bonako, eboñ Moroñoi oa kholagano eo lo khatloañ ki ena; bonañ, o tla tla, go bua Yehova oa lintua. 2 Mi e mañ eo o tla icokañ tsatsi ya go tla ga gague? mi go tla ema mañ mogañ o bonatsegañ? gone o cuana le molelo oa moitsekisi, le go cuana yaka molora oa batlacui: 3 Mi o tla lula yaka moleki le moitsekisi oa selevera: mi o tla itsekisa bomoroa Leve, mi o tla ba itsekisa yaka gouda le selevera; gore ba isetse Yehova cupelo ea liyo ka tsiamo. 4 Ereha gona cupelo ea liyo ea Yuda le ea Yerusalema e tla botsehalelañ Yehova, yaka ka metla ea bogolugolu, yaka ka nyaga tsa ntla. 5 Mi ki tla lo atamelela tsekisho; mi ki tla na moshupi eo o akohelañ baloi, le bagokahari, le ba ba ikanañ ka kako, le bona ba ba patikañ eo o lalericoeñ mo tueloñ, le motlolagari, le khutsana, ba ba haposañ moeñ, ba ba sa ’mpoiheñ, go bua Yehova oa lintua. 6 Gone ki ’na Yehova, ki sa hetoge; ki gona lona bomoroa Yakoba lo sa nyelerioeñ. 7 ¶ E sa le ka metla ea bo‐rra enu lo hapoga litaeo tsa me, lo sa li buluke. Boelañ go ’na, mi ki tla boela go lona, go bua Yehova oa lintua. Mi loa re, Re gu tlakotse go eñ? 8 A mothu o ka thukutha Morimo? mi lo ’nthukuthile. Mi loa re, Re gu thukuthile go eñ? Ka maten le ka cupelo tsa culeco. 9 Lo rogiloe ka thogo: gone lona, eboñ morahe otle, lo ’nthukuthile. 10 Isañ maten aotle mo tluñ ea pulukelo, gore liyo li ne mo tluñ ea me, mi lo ’nteke yana mo go se, go bua Yehova oa lintua, ha ki si kitla ki lo bulela lithoba tsa legorimo, ki lo goromeletsa tsegohaco, e tsamaea bonno bo e tlokahalalela. 11 Mi ki tla khalemela se se yañ ka lona, mi se si kitlañ se senya louñuo loa mbu oa lona; mi movina oa lona o o mo maoteñ ga o kitla o tlotlora louñuo loa ona, go bua Yehova oa lintua. 12 Mi merahe eotle e tla lo bitsa letlogonolo: gone lo tla na lehatse ye le khatlañ, go bua Yehova oa lintua. 13 ¶ Mahuku a lona a la a le thata ha go ’na, go bua Yehova. Mi loa re, Re gu buetseñ? 14 Loa re, Ki lehela go rihela Morimo: mi temohalo eñ ha re tsegetsa tebelo ea ona, le go tsamaea ka khutsahalo ha pele ga Yehova oa lintua? 15 Mi yana re bitsa babokaka letlogonolo; le bona ba ba ikepañ ba agoa; le gona ba raela Morimo mi ba ipherisa. 16 ¶ Ereha gona ba ba le ba boiha Yehova ba buañ mogo: mi Yehova a tlokomela, mi a utlua, mi buka ea segopoco ba e kualeloa ha pele ga gague, eboñ bona ba ba boihañ Yehova, le bona ba ba gopolañ leina ya gague. 17 Mi ba tla na ba me go na boshua mo motleñ o ki tla o laolañ, go bua Yehova oa lintua; mi ki tla ba rekegela yaka monona a rekegeia moroaue eo o mo rihelañ. 18 Mi lo tla ba lo lemoga gare ga mosiami le moikepi, gare ga gague eo o rihelañ Morimo, le ena eo o sa o riheleñ.

4

KHAOLO 4. 1 GONE bonañ, motla o etla, o tla tuka yaka ntlu ea peseco; mi ba bokaka botle, le botle ba ba ikepañ, ba tla na lirine: mi motla o o tlañ o tla ba cuba, go bua Yehova oa lintua, mi o si kitla o ba tlogelela mocoe khotsa kala. 2 ¶ Mi kaga lona ba lo boihañ leina ya me, Letsatsi ya tsiamo le tla lo tlabela, mi phorisho e tla na mo phukeñ tsa yeona; mi lo tla coa, lo gola yaka namane tse ri nonneñ. 3 Mi lo tla gataka baikepi; gone ba tla na molora tlatse ga lipato tsa nao tsa lona, mo motleñ o ki tla o rihañ, go bua Yehova oa lintua. 4 Gakologeloañ molao oa ga Moshe motlañka oa me, o ki le ka mo laolela kua Horeba, kaga Bayeserela botle, eboñ litaeo le litsiamisho. 5 ¶ Bonañ, ki tla lo romela Eliyahue moperofeti, pele motla oa ga Yehova o mogolu o o boitsegañ o e si o tle: 6 Mi o tla bosetsa pelu tsa bo‐rra go bana, le lipelu tsa bana go bo‐rabo, gore e si re khotsa ka tla ka khemetha lehatse ka thogo.