1

KHAOLO 1. 1 SE se le se le mo tsimologoñ, se re se utluileñ, se re se bonyeñ ka maitlo a rona, se re se lebileñ, le se atla tsa rona li se amileñ, sa Lehuku ya botselo; 2 (Gone botselo bo bonatsegile, mi re bo bonye, mi rea shupa, mi re lo bulelela botselo youo yo bo sa khutleñ, yo bo le bo na le Rra, mi bo bonatsicoe go rona;) 3 Se re se bonyeñ, ra se utlua, rea se lo itsise, gore le lona lo abalane le rona; mi rure kabalano ea rona e le e na le Rra, le Yesu Keresete Moroa ona. 4 Mi lilo tse rea li lo kualela, gore boitumelo yoa lona bo tlale. 5 Taeco e ki eona e re e utluileñ mo go ena, le go e lo itsise, ha Morimo e le leseri, mi go si na lehihi lepe mo go ona. 6 Ha re re, re na le kabalano le ona, mi re tsamaea mo hihiñ, rea aka, mi ga re rihe boamarure; 7 Mi ha re tsamaea mo leseriñ, yaka o le mo leseriñ, yalo re na le kabalano moñue le moñue, mi mari a ga Yesu Keresete, Moroa ona, a re itsephisa mo libeñ cotle. 8 Ha re re, ga re na boleo, rea itsietsa, mi boamarure ga boeo mo go rona. 9 Ha re ipobola libe tsa rona, o boikanyo le tsiamo ea go icuarela libe tsa rona, le go re itsephisa mo tsiamololoñ cotle. 10 Ha re re, ga rea leoha, re o riha moaki, mi lehuku ya ona ga leeo mo go rona.

2

KHAOLO 2. 1 BANYANA ba me, ki lo kualela lilo tse, gore lo si leohe. Mi ha moñue a leohile, leha e le mañmañ, re na le Mueleri kua go Rra, eboñ Yesu Keresete oa mosiami; 2 Mi ki ena thuanyeco ea libe tsa rona, mi esiñ tsa rona cosi, mi le gona ea libe tsa lehatse yeotle. 3 Mi rea itse ha re mo itsile ka mouo, ha re tsegetsa litaolo tsa gague. 4 Eo o reñ, Kia mo itse, mi a sa tsegetse litaolo tsa gague, eo ki moaki, mi boamarure ga boeo mo go ena. 5 Mi leha e le mañmañ eo o tsegetsañ lehuku ya gague, lorato loa Morimo lo rihaharicoe rure mo go ena; rea itse ha re le mo go ena ka mouo. 6 Eo o reñ o agile mo go ena, le ena o cuanetse go tsamaea yaka a la a tsamaea. 7 Bakauleñue, ga ki lo kualele taolo e nca, mi ki lo kualela taolo e khologolu, e lo lo na naeo le mo tsimologoñ. Taolo e khologolu ki lehuku ye lo le utluileñ le mo tsimologoñ. 8 Ki bile kia lo kualela taolo e nca e e amarure mo go ena, le eona a e ne amarure mo go lona; gone lehihi lea heta, mi yana leseri ya amarure lea phatsima. 9 Eo o reñ, o mo seriñ, mi a ila mokauleñue oa gague, eo, o mo hihiñ le go yana. 10 Eo o ratañ mokauleñue oa gague, o agile mo seriñ, mi ga go khopisho mo go ena. 11 Mi eo o ilañ mokauleñue oa gague, o mo hihiñ, mi o tsamaea mo hihiñ, mi ga a itse kua o eañ gona, gone lehihi le mo hohuharitse maitlo. 12 Kia lo kualela, banyana, gone libe lo li icuarecoe ka ntla ea leina ya gague. 13 Kia lo kualela, bo‐rra, gone lo mo itsile eo o mo tsimologoñ. Kia lo kualela, makau, gone lo hentse oa boleo. Kia lo kualela, banyana, gone lo itsile Rra. 14 Ki lo kualetse, bo‐rra, gone lo mo itsile eo o mo tsimologoñ. Ki lo kualetse, makau, gone lo thata, mi huku ya Morimo le agile mo go lona; mi lo hentse oa boleo. 15 Si rateñ lehatse, leha e le lilo tse ri mo lehatsiñ. Ha moñue a rata lehatse, lorato loa Rra ga loeo mo go ena. 16 Gone cotle tse ri mo lehatsiñ, eboñ keleco ea nama, le keleco ea maitlo, le mabela a botselo, ga si tsa Rra, mi ki tsa lehatse. 17 Lehatse lea heta, le keleco ea yeona, mi eo o rihañ thato ea Morimo o sala ka bosina bokhutlo. 18 Banyana, ki motla oa bohelo, mi yaka lo utluile ha moganetsi oa ga Keresete a tla tla, le yana baganetsi ba ga Keresete ba bantsi; mi rea itse ha motla oa bohelo o tlile ka ntla ea bona. 19 Ba le ba coa mo go rona, mi e le e si ba rona; gone ha e le le ba rona, ba kabo ba sa agile le rona; mi tse ri rihetse, gore go bonatsege ha e le e si ba rona botle. 20 Mi lo na le tloco ea Moitsephi, mi lo itse lilo cotle. 21 Ga kia lo kualela gone lo sa itse boamarure, mi gone loa bo itse, gone go si na maka mo boamarureñ. 22 Moaki emañ ha e se ena eo o latolañ ha Yesu e le Keresete? Moganetsi oa ga Keresete ki ena eo o latolañ Rara le Moroa. 23 Moñue le moñue eo o latolañ Moroa, eouo ga a na Rara; mi eo o ipobolañ Moroa, o na le ena Rara. 24 Se lo se utluileñ ka tsimologo, a se ne mo go lona. Etlare ha se lo se utluileñ ka tsimologo se nna mo go lona, le lona lo tla nna mo go Moroa le mo go Rara. 25 Mi e ki eona pulelelo‐pele e o e re buleletseñ pele, eboñ botselo yo bo sa khutleñ. 26 Lilo tse ki li lo kualetse kaga bona ba ba lo tsietsañ. 27 Mi kaga lona, tloco e lo e bonyeñ mo go ena, e nna mo go lona, mi ga lo tloke go rutoa ki ope; mi yaka tloco ea gague e lo ruta ga lilo cotle, mi e le amarure, mi esiñ maka, mi yaka e lo rutile, nnañ mo go ena. 28 Mi yana, banyana, nnañ mo go ena; gore ere mogañ o bonatsegañ, re ne le boikanyo, mi re si tlayoe ki litloñ ha pele ga gague mo go tleñ ga gague. 29 Ha lo itse ha e le ena eo o siameñ, loa itse ha moñue le moñue eo o rihañ tsiamo, a tsecoe mo go ena.

3

KHAOLO 3. 1 BONAÑ, lorato lo logolu yañ, lo Rara o lo re neileñ, gore re birioe bana ba Morimo; ki gona lehatse le sa re itseñ, gone le le sa mo itse. 2 Baratoi, yana re bana ba Morimo, mi ga go e si go bonatsege kaha re tla nañ ka gona, mi rea itse ha mogañ o bonatsegañ re tla na yaka ena; gone re tla mona yaka antse. 3 Mi moñue le moñue eo o nañ le culuhelo e mo go ena, oa iitsephisa yaka ena a le boitsepho. 4 Leha e le mañmañ eo o leohañ, le gona oa siamolola; gone boleo ki tsiamololo. 5 Mi loa itse ha a bonatsegile, gore a tlose libe tsa rona; mi ga go boleo mo go ena. 6 Leha e le mañmañ eo o nnañ mo go ena, ga a leohe; leha e le mañmañ eo o leohañ, ga a e si a mone, le esiñ go mo itse. 7 Banyana, a go si ne ope eo o lo tsietsañ. Eo o rihañ tsiamo, o siame, yaka le ena a siame. 8 Eo o leohañ, ki oa diabolo, gone diabolo o sale a leoha le mo tsimologoñ. Moroa Morimo o la a bonarioa ka ntla ea mouo, gore a senye tiho tsa diabolo. 9 Leha e le mañmañ eo o tsecoeñ ki Morimo, ga a leohe; gone peu ea ona e sala mo go ena; mi ga a kake a leoha, gone o tsecoe ki Morimo. 10 Bana ba Morimo, le bana ba diabolo, ba bonetse ka mouo. Leha e le mañmañ eo o sa riheñ tsiamo, ga si oa Morimo; le ena eo o sa rateñ mokauleñue oa gague. 11 Gone e ki taolo e lo sale lo e utlua mo tsimologoñ, gore re ratane. 12 Esiñ yaka Kaene, eo o la a le oa oa boleo, mi a bolaea mokauleñue oa gague. Mi o la a molaelañ? Gone tiho tsa gague li le boshula, mi tsa mokauleñue oa gague li le tsiamo. 13 Bakauleñue ba me, si gakhamaleñ ha lehatse le lo ila. 14 Rea itse ha re rule mo loshuñ, mi re khabaganyeritse botseloñ, gone re rata bakauleñue. Eo o sa rateñ mokauleñue oa gague o agile mo loshuñ. 15 Leha e le mañmañ eo o ilañ mokauleñue oa gague ki molai; mi loa itse ha go si molai ope eo o nañ le botselo yo bo sa khutleñ yo bo ntseñ mo go ena. 16 Lorato re lo itsile ka mono, ka a re beetse botselo yoa gague; mi le rona re cuanetse go beela bakauleñue matselo a rona. 17 Leha e le mañmañ eo o nañ le lithoto tsa lehatse yenu, mi a bona mokauleñue oa gague a tloka, mi a mo kopelela pelu ea gague, lorato loa Morimo lo agile yañ mo go ena? 18 Banyana ba me, a re si rateñ ka lehuku, leha e la ka loleme; mi a re rateñ ka tiho le boamarure. 19 Mi re tla itse ha re le ba boamarure ka mouo, mi re tla tlomamisa pelu tsa rona ha pele ga ona. 20 Gone ha pelu tsa rona li re sekisa, Morimo o mogolu bogolu go pelu tsa rona, mi oa itse lilo cotle. 21 Baratoi, ha pelu tsa rona li sa re sekise, eriha gona re nañ le boikanyo mo Morimoñ. 22 Mi leha e le seo señue se re se lopañ, rea se bona mo go ona, ka gone re buluka litaolo tsa ona, mi re riha lilo tse ri khatlañ ha pele ga ona. 23 Mi taolo ea ona ki e, Gore re rumele mo ineñ ya ga Yesu Keresete Moroa ona, le go ratana, yaka o re neile taolo. 24 Mi eo o tsegetsañ litaolo tsa ona, o agile mo go ona, le ona mo go ena. Mi rea itse ka mouo, ha o agile mo go rona, ka Moea o o o re neileñ.

4

KHAOLO 4. 1 BARATOI, si rumeleñ moea moñue le moñue, mi lo leke meoea ha e le ea Morimo; gone baperofeti ba tsieco bantsi ba ile mo lehatsiñ. 2 Loa itse Moea oa Morimo ka mouo: moea moñue le moñue o o ipobolañ ha Yesu Keresete a tlile mo nameñ, o e le oa Morimo; 3 Mi moea moñue le moñue o o sa ipoboleñ ha Yesu Keresete a tlile mo nameñ, ga si oa Morimo; mi o, ko ona oa mogantsi oa ga Keresete, o lo o utluileñ ha o tla tla, mi le yana o mo lehatsiñ. 4 Banyana, lo ba Morimo, mi lo ba hentse; gone eo o mo go lona, o mogolu bogolu go eo o mo lehatsiñ. 5 Bona ki ba lehatse; ki gona ba buañ ga lehatse, mi lehatse lea ba utlua. 6 Rona re ba Morimo; eo o itseñ Morimo oa re utlua; eo esiñ oa Morimo ga a re utlue. Re itse moea oa boamarure, le moea oa timelo ka mouo. 7 Baratoi, a re rataneñ; gone lorato ki loa Morimo, mi moñue le moñue eo o ratañ, o tsecoe ki Morimo, mi o itse Morimo. 8 Eo o sa rateñ, ga a ka a itse Morimo; gone Morimo o lorato. 9 Lorato loa Morimo lo bonatsicoe mo go rona ka mouo, ka gone Morimo o lo oa roma Moroa ona, eo o tsecoeñ a le esi mo lehatsiñ, gore re tsele ka ena. 10 Lorato lo mo, esiñ go re, re le ra rata Morimo, mi o lo oa re rata, mi o lo oa roma Moroa ona, go na thuanyeco ea libe tsa rona. 11 Baratoi, ha Morimo o lo oa re rata yalo, le rona re cuanetse go ratana. 12 Ga go ope eo o kileñ a bona Morimo ka motla ope. Ha re ratana, Morimo o agile mo go rona, mi lorato loa ona lo tlaricoe mo go rona. 13 Rea itse ka mouo ha re agile mo go ona, le ona mo go rona, gone o re neile ga Moea oa ona. 14 Mi re bonye, mi rea shupa ha Rara a la a roma Moroaue go na muluki oa lehatse. 15 Leha e le mañmañ eo o tla ipobolañ ha Yesu e le Moroa Morimo, Morimo o agile mo go ena, le ena mo Morimoñ. 16 Mi re itsile mi ra rumela lorato loa Morimo go rona. Morimo o lorato; mi eo o agileñ mo loratoñ, o agile mo Morimoñ, le Morimo mo go ena. 17 Lorato lo lo mo go rona lo tlaricoe ka mouo, gore re ne le pelukhale mo tsatsiñ ya tsekisho; gone yaka antse, le rona rentse yalo mo hatsiñ yenu. 18 Ga go poiho epe mo loratoñ; mi lorato lo lo tletseñ, lo khoromeletsa poiho kua ntle; gone poiho e na le botluku. Eo o boihañ ga a tlarioa mo loratoñ. 19 Rea mo rata, gone o re ratile pele. 20 Ha moñue a re, Ki rata Morimo, mi a ila mokauleñue oa gague, ki ona moaki; gone eo o sa rateñ mokauleñue ca gague eo o monyeñ, o ka rata Morimo yañ o o esiñ a o bone? 21 Mi taolo e, re e bonye go ona, gore eo o ratañ Morimo, a a rate le ena mokauleñue oa gague.

5

KHAOLO 5. 1 LEHA e le mañmañ eo o rumelañ ha Yesu e le Keresete, o tsecoe ki Morimo; mi moñue le moñue eo o ratañ eo o tsalañ, o rata le ena eo o tsecoeñ ki ena. 2 Rea itse ha re rata bana ba Morimo ka mouo, ka re rata Morimo, le go tsegetsa litaolo tsa ona. 3 Gone lorato loa Morimo ki lo, gore re tsegetse litaolo tsa ona; mi taolo tsa ona ga li thata. 4 Gone leha e le mañmañ eo o tsecoeñ ki Morimo, o henya lehatse; mi e ki eona phenyo e e henyañ lehatse, eboñ tumelo ea rona. 5 Ana emañ eo o henyañ lehatse, ha e si ena eo o rumelañ ha Yesu e le Moroa Morimo? 6 Eo ki ena eo o la a tla ka metse le mari, eboñ Yesu Keresete; esiñ ka metse aosi, mi e le le ka metse le mari. Mi Moea ki ona o o shupañ, gone Moea e le boamarure. 7 Gone go bateri ba ba shupañ mo legorimoñ, Rara, le Lehuku, le Moea oa Boitsepho, mi bateri ba, ba moñue hela. 8 Mi go bateri ba ba shupañ mo hatsiñ, Moea, le metse, le mari; mi teri tse li shupela goñue. 9 Ha re cula cupo ea bathu, cupo ea Morimo e kholu bogolu; gone e, ki cupo ea Morimo e o e shupileñ ga Moroa ona. 10 Eo o rumelañ mo go Moroa Morimo o na le cupo mo go ena; eo o sa rumeleñ Morimo, o o rihile moaki, gone ga a rumele cupo e, Morimo o e shupañ kaga Moroa ona. 11 Mi cupo ki e, Morimo o re neile botselo yo bo sa khutleñ, mi botselo yo, bo mo go Moroa ona. 12 Eo o nañ le Moroa o na le botselo, mi eo o sinañ Moroa Morimo ga a na botselo. 13 Lilo tse ki li lo kualetse, lona ba lo rumelañ mo ineñ ya Moroa Morimo, gore lo itse ha lo na le botselo yo bo sa khutleñ, le gore lo rumele mo ineñ ya Moroa Morimo. 14 Mi yo ki boikanyo yo re nañ nayo mo go ena, ha re rapelela señue kaha thatoñ ea gague, oa re utlua; 15 Mi ha re itse go re o re utlua, leha re rapelela eñ, yalo rea itse, ha re na le lithapelo tse re li rapetseñ mo go ona. 16 Ha moñue leha e le mañmañ a bona mokauleñue oa gague a leoha sebe se esiñ sa loshu, o tla lopa Morimo, mi o tla mo naea botselo, eboñ ba ba sa leoheleñ loshuñ. Sebe se gona sa loshu: ga ki re, o tla se rapelela. 17 Tsiamololo eotle ki boleo; mi sebe señue se gona se esiñ sa loshu. 18 Rea itse, ha moñue le moñue eo o tsecoeñ ki Morimo a sa leohe; mi eo o tsecoeñ ki Morimo oa ipuluka, mi eo oa boleo ga a mo cuare. 19 Mi rea itse ha re le ba Morimo, mi lehatse yeotle le lala mo boleoñ. 20 Mi rea itse ha Moroa Morimo a tlile, mi o re neile tlaloganyo, gore re mo itse ena eo o amarure, mi re mo go ena eo o amarure, eboñ mo go ena Moroa ona Yesu Keresete. Eo ki Morimo oa amarure, le botselo yo bo sa khutleñ. 21 Banyana, lo itise mo merimoñ ea liseto.